
Leidėjų žodis 


Skaitytojams pateikiamas JAV archeologės Marijos Gimbulie- 
nės (angliškai pasirašo M. Gimbulas) veikalas „Ballai priešisto- 
riniais laikais“ yra dar 1963 m. angliškai paskelbto ir dabar pa- 
pildyto darbo lietuviškas variantas apie baltų archeologiją bei mi- 
tologiją. Iki šiol nebuvo lietuvių kalba taip plačiai baltų gentis 
apimančios knygos, todėl tikimės, kad ji bus naudinga visiems, 
kas domisi baltų praeitimi. Kai kurios autorės koncepcijos savitos, 
neretai skiriasi nuo mūsų archeologų, mitologų bei kalbininkų po- 
žiūrio. Tačiau tai vers skaitytoją pamąstyti, palyginti ir gal pa- 
skatins ieškoti kilų sprendimo būdų, nes į daugelį ankstyvosios 
baltų istorijos klausimų nėra vienareikšmio atsakymo. 

Šio veikalo autorė, vilniečių gydytojų Veronikos ir Danieliaus 
Alseikų duktė Marija, vaikystę praleido lenkų okupuotame Vil- 
niuje. Čia pradėjo ir mokytis. Būdama pirmosiose klasėse, kartu su 
motina pasilraukė į Kauną. Ten baigė gimnaziją ir įstojo į univer- 
sitetą. Grąžinus Vilniaus kraštą Lietuvai, parvyko į Vilnių ir 1942 m. 
baigė universitetą. Nors pagrindinė specialybė buvo archeologija, 
tačiau drauge Marija išėjo visą lietuvių kalbos ir literatūros kursą, 
atliko darbus ir išlaikė egzaminus, klausė etnologijos bei tautosa- 
kos paskailų. Be to, geras svetimų kalbų mokėjimas ir apsiskaity- 
mas bei didelis darbštumas padėjo jai tapti žymia specialiste. 

Karo audrų nublokšta į Vakarus, nors ir didelėmis pastangomis, 
M. Gimbutienė sugebėjo likti pasirinktos srities specialistė. Jau 
1946 m. Tiūbingene apsigynė daktaro disertaciją ir išleido knygą 
vokiečių kalba „Laidosena Lietuvoje priešistoriniais laikais“. Per- 
sikėlusi į JAV, nuo 1950 iki 1963 m. dirbo Harvardo universiteto 
(Kembridže) muziejuje. Parengė nemaža darbų iš archeologijos, 
puz., „Rytų Europos priešistorė“ (1956 m. anglų k.), „Zalvario am- 
žiaus kultūros Vidurio ir Rytų Europoje“ (1965 m. anglų k.), iš 
mitologijos, puz., „Senovinė simbolika lietuvių liaudies mene“ 
(1958 m. anglų k.) ir kt. Nuo 1963 m. gyvena Los Andžele, yra 
Kalifornijos universiteto profesorė. 

Tyrinėjo nemaža akmens ir žalvario amžiaus paminklų Pietų 
Europoje: Jugoslavijoje, Graikijoje, Bulgarijoje ir kt. Dalyvavo 
įvairiausiuose archeologų kongresuose; parašė daugybę mokslinių 
straipsnių. Remdamasi šių tyrinėjimų medžiaga, M. Gimbutienė su- 
kūrė savo koncepciją apie Senosios Europos kultūrą ir jos žlugimą, 
užplūdus indoeuropiečių gentims. Išstudijavo Senosios Europos 
meną bei mitologiją ir 1974 m. išleido veikalą anglų k. „Senovės 
Europos dievai ir deivės“, kurio 1982 m. pasirodė antrasis leidimas. 

Kryžiuočių ordinas nugali prūsus: vakarų baltai netenka žemių 


Pratarmė 


„Baltai priešistoriniais laikais“ yra knygos „Baltai“ („The 
Balts“, 1963) naujas variantas*. Baltų kultūros supratimas kaskart 
ryškėja, prisideda svarbūs lingvistų, archeologų, antropologų ir mi- 
tologų atradimai. Jis ir toliau keisis, plėsis. Nesu pasirengusi ir 
nepretenduoju pateikti skaitytojui išsamaus šios kultūros vaizdo. 
Mano įnašas į baltų kilmės ir kultūros problemas yra ir liks sub- 
jektyvus ir bendras žvilgsnis iš tolo, kiek leidžia vieno žmogaus 
galimybės ir gyvenamojo laikotarpio sąlygos. 

Per 25 m. nuo knygos anglų kalba parašymo susikaupė daug 
naujos medžiagos; tik dalį jos galėjau panaudoti. Svarbesnių pa- 
kitimų ir papildymų yra II, etnogenezės, skyriuje, nes remiamasi 
paskutiniųjų dvidešimt metų archeologijos ir antropologijos duo- 
menimis ir mano indoeuropiečių protėvynės bei Senosios Europos 
kultūros ir jos suindoeuropėjimo tyrinėjimais. Gerokai išplėstas re- 
ligijos ir mitologijos skyrius. Jame pirmą kartą skelbiama baltų 
deivių ir dievų klasilikacija, dievai apibūdinami remiantis jų kil- 
me, skiriant Senosios Europos ir indoeuropietiškąjį sluoksnį. 

Priešistoriniais laikais baltų gyventa teritorija buvo maždaug 
šešiagubai didesnė negu šiandieninis lietuvių ir latvių užimamas 
plotas. Dėl to knygoje bus kalbama ne tik apie Rytų Pabaltijį, bet 
ir apie Pamarį, Prūsiją (Rytprūsius) vakaruose ir Dnepro bei Vol- 
gos aukštupių sritis rytuose, taip pat ir Volynę į pietus nuo Pri- 
petės pelkių. Baltų kultūros kilimo ir klestėjimo laikai priklauso 
proistorei. Istoriniais laikais kraštines baltų sritis asimiliavo kai- 
mynai, liko tik viduriniai baltai — lietuviai ir latviai. 

Remiantis dabartiniais kalbotyros, archeologijos, antropologijos 
ir mitologijos tyrinėjimų rezultatais, baltų kilmės klausimas, pa- 
lyginti su visų kitų indoeuropietiškai kalbančių šeimų Europoje, 
yra vienas iš aiškiausių. Baltų susikūrimas, paplitimas dideliuose 
plotuose, išlikę senieji vandenvardžiai ir sutampantys lingvistikos 
bei archeologijos duomenys turi didelę reikšmę senajai Europos 
etninei istorijai pažinti ir atkurti. 

Pagrindiniai šaltiniai senųjų baltų genčių paplitimui pasekti yra 
baltiški vandenvardžiai ir istorijos šaltiniuose minimi genčių var- 
dai. Be jų būtų neįmanoma kalbėti apie baltų žemes dabartinėje 
Rytų Vokietijoje, Siaurės Lenkijoje, Baltarusijoje ir Vidurio Ru- 
sijoje. 

* Ta pati knyga išversta į italų („I Baltici“, 1967, Milano) ir į vokiečių kalbą 
(„Die Balten“, 1983, Mūnchen). 

Baltų priešistorinių laikų kultūrai atkurti duomenų duoda ar- 
cheologų tirti piliakalniai, gyvenvietės ir kapinynai. Daugybė pi- 
liakalnių, išlikusių prie upių santakų, ežerų pakrantėse ar kyšu- 
liuose, baltų žemei davė pelnytą piliakalnių žemės vardą. Tačiau 
diduma muziejuose saugomų radinių yra ne iš piliakalnių, o iš ka- 
pinynų — sistemingai ištirtų tūkstančių kapų. 

Paskutiniame skyriuje, kalbėdama apie baltų mitologiją, re- 
miuosi ne tik istorijos šaltiniais, kalbine ir archeologine medžiaga, 
bet ir tautosaka. Mitologinės dainos, tikėjimai, sakmės, pasakos, pa- 
tarlės yra tarytum milžiniška kraičio skrynia, kurioje sukrauti la- 
bai gilios senovės priešistoriniai ir istoriniai sluoksniai. Tautosakos 
turtai savaime brangūs, o priešistorinės kultūros rekonstrukcijai 
jie ne mažiau vertingi kaip materialinės kultūros paminklai ir kon- 
servatyviai išlaikyta kalba. 

Knygos tikslas — atskleisti baltų kultūros bruožus nuo jos ior- 
mavimosi užuomazgų, paliesti etnogenezės klausimą, teritorinį pa- 
plitimą ir susiskaidymą į kultūrines grupes, santykius su kaimy- 
nais, prekybą, ekonominę ir socialinę raidą, religiją ir mitologiją. 
Knyga skiriama visiems, kas domisi baltų kilme ir kultūra. 


I. Lingvistiniai ir 
istoriniai pagrindai 


1. Baltų gentys ankstyvuosiuose 
istorijos šaltiniuose 


Sioje knygoje kalbėsime apic baltų kalbų grupę sudarančias 
gentis: prūsus, lietuvius, latvius ir kitas, kurių dalis išnyko prieš- 
istoriniais ar istoriniais laikais. Baltai priklauso indoeuropiečių kal- 
bų šeimai. Lyvių ir estų kultūrų, nors ir giminiškų latvių kultūrai, 
neliesime, nes tai jau finougrų kalbų šeima. Mūsų kriterijus ling- 
vistinis-etnografinis, ne geografinis ar politinis. 

Baltų vardas siejamas su Baltijos jūra — Mare Balticum, pasi- 
darytas lingvistų ir vartojamas nuo 1845 m. žmonėms, kalbantiems 
ar pracityje kalbėjusiems baltų kalbomis — prūsams, lietuviams, 
kuršiams, žiemgaliams, latviams (latgaliams) ir sėliams — pava- 
dinti (pav. 1). Iš didelės šių kalbų šeimos šiandien teliko lietuvių 
ir latvių kalbos. Vokiečiams kolonizavus Rytprūsius po prūsų už- 
kariavimo XIII a., per 400 m. prūsai buvo suvokietinti. Senoji 
prūsų kalba galutinai užmiršta apie 1700 metus. Maždaug 1400— 
1600 m. kuršių, žienigalių ir sėlių kalbos susiliejo arba su lietuvių, 
arba su iatvių kalba. Kitas baltų kalbas dabartinėje Baltarusijoje 
ir Vidurio Rusijoje istoriniais laikais asimiliavo slavai, neliko jų 
nė rašto paminklų. 

XX a. pradžioje baltus pradėta vadinti aisčių vardu. Šis vardas 
buvo paimtas iš romėnų istoriko Tacito, kurio veikale „Germania“ 
(98 m.) minimi Aesti, gentes Aestiorum, žmonės, gyvenantys ry- 
tiniame Baltijos jūros pakraštyje (pasak Tacito, „dešiniajame Sve- 
bų jūros krante“). Baltų kalbomis kalbančius žmones turbūt tei- 
singiau būtų vadinti aisčiais negu dirbtiniu baltų vardu, tačiau 
neaišku, ar Tacitas juo vadino visus baltus, ar prūsus, ar vien tik 
tuos, kurie gyveno aplink Aistmarės. Anglosaksų keliautojas Vulis- 
tanas Aistmares IX a. pab. vadina Ev stmere. Be to, Vakarų Lietu- 
voje yra upė, vardu Aista. Po Tacito aisčiai dar daug kartų minimi 
istorijos šaltiniuose. VI a. Jordanas gotų istorijoje aprašo juos 
(Acstii) kaip taikius žmones, gyvenančius prie Baltijos, į rytus 
nuo Vyslos žiočių, „ilgiausioje Baltijos jūros pakrantės juostoje“. 
Einhardo 830—840 m. veikale „Karolio Didžiojo gyvenimas“ („Vi- 
ta Caroli Magni“) irgi nurodoma aisčius gyvenant rytiniuose Bal- 
tijos jūros pakraščiuose. Tarp 1 ir IX a. aisčių vardas yra turėjęs 

I. Baltų gentys XIII a. 


platesnę reikšmę negu vienos prūsų genties pavadinimas. Šiuo 
metu tarptautinėje literatūroje baltu vardas vra isigalėies. ir aisčiu 
pavadinimą būtų sunku sugrąžinti. Ir vienas, ir kitas vardas turi 
teigiamų ir neigiamų pusių: aisčiai dažnai suplakami su estais, 
kalbančiais finougriškai, arba su „east“ (rytais), o baltų terminas 
istorijos veikaluose kartais apima ne tik lietuvius ir latvius, bet 
ir estus, net ir Pabaltijo vokiečiai jį savinasi. 

Ankstyviausias rašytinis šaltinis apie baltų gimines yra isto- 
rijos mokslo pradininko Herodoto maždaug 450 m. pr. m. e. isto- 
rija, kurioje jis mini neuri „neurus“, galbūt neruvius, gyvenusius 
į vakarus nuo mordvių ir į šiaurę nuo „skitų žemdirbių“. IV kny- 
goje jis aprašo 512—513 m. persų karą su skitais ir išvardija keletą 

tautų, gyvenusių į šiaurę nuo skitų, tarp jų ir neurus, budinus, and- 
roiagus, melanchlenus. Neurai jo tekste minimi šitaip: „Pradedant 
Istro upe (Dunojumi), Skitija pirmiausia apsupta agatirsių, toliau 
neurų ir androfagų, o galiausiai melanchlenų“ (IV, p. 100). „Ister 
yra viena iš Skitijos upių. Kita upė yra Tyras (Dnestras), kuris 
šiaurėje prasideda dideliame ežere. Tas ežeras skiria skitus nuo 
neurų“ (IV, p. 51). Kitoje vietoje Herodotas kalba apie Dnepro 
žiočių gyventojus: 

„Pradedant nuo Boristeno (Dnepro) uosto, kuris yra Skitijos 
pajūrio viduryje, gyvena kalipidai. Jie yra pusiau graikai, pusiau 
skitai. Už jų gyvena kiti žmonės, kuriuos vadina alizonais... Bet 
už alizonų gyvena skitų žemdirbiai, kurie sėja javus ne maistui, 
o pardavimui. Ir už jų gyvena neurai“ (IV, p. 17). 

„Ežerą, iš kurio išteka Dnestras“ (to nebuvo), greičiausiai He- 
rodotas suplakė su Pripetės pelkėmis, skyrusiomis skitus nuo neu- 
rų. Minimi „skitų žemdirbiai“ — galbūt slavai, kurie tuo metu buvo 
skitų pavergti ir Vakarų Ukrainoje vertėsi žemdirbyste, o patys ski- 
tai klajokliai tuo neužsiėmė. Herodotas aiškiai nurodo, kad neurai 
gyveno kaimynystėje su skitų žemdirbiais ir androfagais. Kas tie 
androfagai „žmogėdros“? Jų vardą XIX a. pabaigoje Vienos uni- 
versiteto lingvistas J. Tomašekas identifikavo su mordviais, gyve- 
nusiais tuo laiku į rytus nuo Okos. Jo nuomone, mordvių vardas 
skitų-iranėnų kalboje (remiantis R. Jakobsono paskaitomis Harvar- 
do universitete 1958 m.) yra kilęs iš mardxvūr: mard „žmogus“, 
xvūr „ryti“. Dar kitoje Herodoto istorijos vietoje (IV, p. 18) kal- 
bama, jog androfagai labai skiriasi nuo skitų, o neurai laikosi skitų 
papročių. Šitas palyginimas suprantamas, nes neurai greičiausiai 
buvo baltai, indoeuropiečiai, giminiški skitams, o mordviai (andro- 
fagai) priklausė visai kitai, finougrų, šakai. Kaimynystė su mord- 
viais rodo, jog neurų būta rytų baltų*, o ne slavų (taip mėgino 
įrodyti lenkų, čekų bei iš jų perėmę Vakarų istorikai, archeologai 
ir lingvistai). Ir upėvardžiai, ir baltiški skoliniai mordvių kalboje, 
ir archeologiniai radiniai rodo tuo laiku Dnepro, Volgos aukštu- 
pių ir Okos baseinuose gyvenus baltų, o ne slavų gentis. Zodžių 
šaknis ner-, nar-, nur- žinoma abiejų kalbų — baltų ir slavų — šei- 
moms. Remiantis tuo argumentu, nieko nuspręsti negalima. Ta- 
čiau minėtinas faktas, kad baltų kalbų upių ir ežerų pavadinimuose 
ši šaknis ypač dažna (Neris, Narutis ir kt.). Dėl to būtų visai na- 
tūralu, jei šalis būtų buvus vadinama, pvz., Neruva. Rusų metraš- 
tininkas Nestoras XI a. mini sritį Neroma į rytus nuo Latgalos. Ga- 
lūnė -ma tikriausiai paimta iš finougrų kalbos, kur maa reiškia 
„žemė“, „šalis“. Sritis į rytus nuo Latgalos archeologiškai giminiška 
su Smolensko, Maskvos, Tulos, Kalugos ir Briansko žemėmis, kur 
Herodoto laikais buvo paplitę baltų piliakalniai. Neurų vardas grei- 
čiausiai giminiškas Neromai. 


* Pig.: Zinkevičius Z. Lietuvių kalbos istorija. — V., 1984.— T. 1. Lietuvių 
kalbos kilmė, p. 146, 147. 

Herodoto nurodyta neurų (neruvių?) sritis atitinka Milogrado 
kultūros paplitimą Dnepro ir Pripetės baseinuose į šiaurę nuo Ki- 
jevo. Ši kultūra toje pačioje teritorijoje išsirutuliojo iš žalvario 
amžiaus kultūros ir gyvavo visą ankstyvąjį geležies amžių. Neruviai 
(neurai), galimas daiktas, pasistūmė į šiaurę, kai į Milogrado sritį 
iš vakarų atėjo Zarubincų kultūros žmonės, greičiausiai prūsų ga- 
lindai (žr. III skyriaus 7 poskyrį). Taigi Nestoro metraščio Neroma 
gali būti tų pačių neurų žemė. „Skitų žemdirbių“ sritis atitinka 
VII-—V a. pr. m. e. Černoleso kultūros paplitimą į pietus nuo Milo- 
grado kultūros. 

Herodoto minimi boudinoi „budinai“ greičiausiai irgi yra rytų 
baltai, kuriuos lokalizuoja į rytus nuo neurų, miškų zonoje, į šiau- 
rę nuo skitų-gelonų. Pasak jo, reikėjo 15 dienų keliauti nuo Azovo 
jūros (Meotis), norint pasiekti budinų žemes. Herodoto žodžiais, 
budinai — „gausi ir galinga tauta, žmonės mėlynakiai, rudaplau- 
kiai. Jie nuo amžių tenai gyvena ir verčiasi gyvulininkyste“. Ar- 
cheologiškai budinų sritį galima identifikuoti su Juchnovo kultūra 
Desnos, Okos, Ugros baseinuose. Ji sutampa su baltiškų vanden- 
vardžių paplitimo teritorija. Tai viena iš geriausiai dokumentais 
pagrįstų ir turtingiausia Vidurio Rusijos ankstyvojo geležies am- 
žiaus kultūra, susiformavusi žalvario amžiuje. 

Jau II a. minimos kai kurios prūsų gentys. Pirmasis geografas 
Ptolemėjas savo žeinėlapyje pažymėjo Soudinoi ir Galindai, t. y. 
sūduvius (sūdynus) ir galindus. Vadinasi, jau tada atskiros prūsų 
sritys turėjo genčių junginius ir pavadinimus. Iš to sprendžiame, 
kad baltų susiskaidymas į smulkius vienetus siekia laikus prieš 
mūsų erą. Ta patį liudija ir archeoiogijos paminklai. Praėjus dau- 
giau kaip tūkstančiui metų po Ptolemėjo, Kryžiuočių ordino met- 
raštininkas P. Dusburgas 1326 m. tarp kitų prūsų genčių irgi mini 
sūduvius ir galindus: Sudowite ir Galindite. Kiti jo išvardyti prūsai 
vadinosi: Pomesani, Pogesani. Warmienses, Naltangi, Sambite, 
Nadrowile, Barthi ir Scalowite. Lietuviškai šiuos lotyniškus var- 
dus įpratę perteikti: pamedėnai, pagudėnai, varmiai, notangai, sem- 
bai, nadruviai. bartai ir skalviai, o jų sritys — Pamedė, Pagudė, 
Varmė, Notanga, Semba, Nadruva, Barta, Skalva, Sūduva ir Ga- 
linda. Piečiau Pagudės ir Galindos būta dar trijų sričių — Kulmo, 
Liubavo ir Sasnos. Sūduviai, didžiausia prūsų gentis, taip pat bu- 
vo vadinami jotvingiais. Ankstyvuosiuose slavų raštuose jie va- 
dinami Jat:wiagi. Vardas iš upėvardinės kilmės srities pavadinimo 
*Jat-vū. Sūduva ir Jotva galėjo būti du atskiri tos pačios genties 
sričių vardai. 

Vakarų baltų prūsų vardas pasirodo IX amžiuje. Apie 845 m. 
jį mini bavarų geografas ir rašo Bruz. Manoma, kad iki IX a. prūsų 
vardu buvo vadinama viena Vakarų Prūsijos gentis ar pietų prū- 
sai ir tik pamažu šis pavadinimas perėjo kitoms gentims. Apie 
965 m. arabų keliautojas Ibrahimas ibn Jakubas, atvykęs iš Ispa- 
nijos prie Baltijos jūros, rado prūsus Brūs, Burūs, „kalbančius sa- 
vo kalba ir drąsiai kovojančius su skandinavų vikingais Rus“. XI a. 

šaltiniuose prūsų vardas rašomas Pruzzi, Pruzi, Pruci, Pruze. Ado- 
mas Brėmenietis (miręs po 1081 m.), XI a. kalbėdamas apie Sem- 
bos gyventojus, mini Sembi vel Pruzzi, „sembai, arba prūsai“. At- 
rodo, kad prūsų pavadinimas buvo vartojamas kaip bendrinis šioms 
gentims vadinti. Galimas daiktas, prūsų vardas nuo IX a. pakeitė 
anksčiau vartotą aisčių vardą. 

Kuršiai, gyvenę Šiaurės vakarų Lietuvoje ir Vakarų Latvijoje, 
skandinavų sagose ryšium su kuršių karais su danais ir švedais 
nuo VII a. minimi kaip Cori arba Chori. Semigalia (Žiemgala) mi- 
nima 870 m. danų žygio prieš žiemgalius proga. Ziemgaliai gyve- 
no Vidurio Latvijoje ir Vidurio Lietuvos šiaurėje. Kitų genčių var- 
dai pasirodo gerokai vėliau. Lietuviai, latviai ir sėliai, kurie gyve- 
no dabartinėje Rytų Lietuvoje ir Latvijoje bei Baltarusijoje, 
rašytiniuose šaltiniuose minimi tik nuo XI amžiaus. 

Nuo pirmųjų mūsų eros amžių iki XI a. baltų gentys viena po 
kitos įeina į istoriją. Bet pirmieji istorijos dokumentai yra tokie 
nepilni, kad pirmasis m. e. tūkstantmetis prilygsta priešistoriniam 
laikotarpiui. Be archeologinių radinių šių žmonių gyvenimo būdo 
ir paplitimo ribų nebūtų galima išsiaiškinti. Istorijos dokumentuo- 
se pasirodantys genčių vardai padeda nustatyti archeologines kul- 
tūras, bet tik vienas kitas atspindi žmonių gyvenamąją vietą, so- 
cialinę struktūrą, papročius, išvaizdą, būdą ir religiją. 

Iš Tacito sužinome, kad aisčiai renka gintarą, augina javus ir 
darbštesni už tingius germanus. Išvaizda panašūs į Suebi (germa- 
nus), bet skiriasi kalba; ji panašesnė į britų ar bretonų (keltų). Jie 
garbina deivę Motiną ir nešioja šernų kaukes, kurios saugo juos 
ir gina nuo priešų. 

Apie 880—890 m. keliautojas Vulfstanas, kuris atplaukė žvejų 
laivu iš Haitabaus (prie Slėzvigo) per Baltijos jūrą į Vyslos žem- 
upį, Elbingo (Elbląg) ir Aistmarių sritis, aprašo aisčių žemę ir va- 
dina ją Eastland, Estum. Mini daug didelių miestų, turinčių savo 
karalius. Karaliai kovoja tarpusavy. Jie ir turtingieji geria kumelės 
pieną, neturtingieji ir vergai — midų. Alaus negamina, nes jiems 
pakanka midaus. Toliau Vulfstanas aprašo laidotuvių apeigas ir 
užšaldytų mirusiųjų išsaugojimą (apie tai bus kalbama religijos 
skyriuje) (12). 

Pirmieji krikščionių misionieriai, patekę į prūsų žemes, apibū- 
dina juos kaip užsispyrusius pagonis. 1075 m. Adomas Brėmenietis 
rašo apie prūsus ir ypač sembus kaip apie „Aomines humanissimi“, 
humaniškiausius žmones. „Jie padeda jūroje nelaimės ištiktiesiems 
ir piratų užpultiesiems. Aukso ir sidabro nevertina... Daug pa- 
girtinų dalykų būtų galima pasakyti apie šiuos žmones, ypač apie 
jų moralę, jeigu tik jie tikėtų Kristų, kurio misionierius žiauriai 
persekioja. Patekęs į jų rankas Bohemijos vyskupas Adalbertas 
mirė kaip kankinys. Nors iki šių dienų jie draudžia mums eiti į jų 
girias ir prie šaltinių, šiaip visa kuo kitu panašūs į mūsų žmones. 
Valgo naminių gyvulių mėsą, geria jų pieną ir kraują, ir geria jo 
tick daug, kad net apgirsta. Šitie žmonės yra mėlynakiai, raudon- 

veidžiai, ilgaplaukiai. Be to, kadangi gyvena daugiausia neprieina- 
mose vietose, nepakenčia, kad juos kas svetimas valdytų“. XII a. 
Gnezno katedros durų plokštėse vaizduojamas pirmojo misionie- 
riaus vyskupo Adalberto atvykimas į Prūsiją, jo pokalbis su prūsų 
aukštuomene ir nužudymas. Prūsai vaizduojami su ietimis, kalavi- 
jais ir skydais (pav. I). Jie be barzdų, bet su ūsais, tvarkingais plau- 
kais, dėvi apsiaustus, marškinius, puošiasi apyrankėmis. 

XIII a. prūsus nukariavo Kryžiuočių ordinas, ir per 400 m. prūsų 
kalba išnyko. Užkariautojų, pasivadinusių Kristaus riteriais, nusi- 
kaltimai ir žvėriškumas dabar jau užmiršti. 1701 m. Prūsija tapo 
nepriklausoma vokiečių monarchija. Baltų tautos prūsų vardas per- 
ėjo vokiečiams. Šiais laikais daug kas net nežino, kad prūsai buvo 
viena iš galingiausių baltų genčių. Jų paplitimą tarp Vyslos ir Ne- 
muno kalbininkai paseka pagal prūsiškus vietovardžius (4; 16, 
p. 146—157). Ankstyvojo žalvario amžiaus laikais baltų arba jiems 
giminiškų genčių žemės vakaruose užėmė daug didesnius plotus. 
Tai liudija ir hidronimai, ir archcologija. 

Pamaryje, iki Persantės upės vakaruose, baltiškų vietovardžių 
jau 1939 m. aptiko L. Kilianas (9, p. 67—68). Jų baltiškumą patvir- 
tino ir lingvistas H. Krahė (/0, p. 11—12). Rytų Pamario baltišku- 
mas negalėjo kelti abejonių ir archeologams, nes tos srities vėly- 
vojo neolito Pamarių kultūros kaimai giminiški Rytprūsių, Kuršių 
nerijos bei Vakarų Lietuvos gyvenvietėms. Pamarių kultūra laiky- 
tina pačia ankstyviausia vakarų baltų kultūra ir datuojama maž- 
daug tarp 2500 ir 2000 m. pr. m. erą. Tose pačiose srityse ji išsilaikė 
per visą žalvario amžių. 

Vokiečių lingvisto H. Šalio (H. Schall) Rytų Vokietijoje ištirti 
vietovardžiai vakarines baltų ribas nukėlė net į vakarus nuo Ber- 
lyno (pav. 2). Hafelio aukštupio baseine, pietryčių Meklenburge, 
jis identifikavo 27 baltiškus vandenvardžius (17). Čia baltiški upė- 
vardžiai yra ankstyvų laikų, nes baltišką sluoksnį vėliau uždengė 
slaviški ir germaniški vardai. Studijoje „Baltų vandenvardžiai Ha- 
felio aukštupio baseine“ H. Šalis atskyrė germaniškus ir slaviškus 
vardus nuo baltiškųjų, jų baltiškumą grįsdamas gausiomis para- 
lelėmis prūsų, lietuvių ir latvių kalbose. Vandenvardžiai surinkti iš 
XIII-XVIII a. istorijos dokumentų. Paimkime keletą pavyzdžių iš 
nagrinėtų vardų, sakysim, Balam (as), ežeras. Jo šaknis giminiška 
su žodžiais būlas, baltas, o priesaga kartojasi lietuvių ežerų pa- 
vadinimuose Aūlamas, Tūramas, Dėtamas. Gertava, ež. (Gartow 
ež. ir Gaerle upė į vakarus nuo Elbės), turi daug giminiškų žodžių 
Lietuvoje ir kitose baltų žemėse, pvz.: Gerupė, Gerupis, Gerdauja. 
Kukas, raistas („„Kukasbruch“), tos pačios šaknies kaip prūsų 
kauks, lietuvių kaukas (mitinė būtybė), latvių Kukas, vietovardis 
Kurše. Labus, ežeras. Visose baltų žemėse yra ežerų ir pievų vardų 
su šaknimi /ab-: latvių — Labas purvs, Lietuvoje ežerai Labė, La- 
belis, Labunavas, prūsų vietovardžiai Labiau, Labuhn. Lietuvių žo- 
dis Iėbas „praraja“, „tarpeklis“. Laisavū („Leussow-See“, „Leyso- 
we“) sietinas su prūsų kalbos /ayso „molžemis“, lietuvių kalboje 

(aislai — „kalkių skiedinys“. Laisava greičiausiai reiškė „moleže- 
ris“, molingas ežeras. Perlanka, ež. (,„Grosse Praelank-See“, „Prae- 
lanken“) ties Noisterlico miestu. Praelanken — tai suslavintas 
Perlankos vardas, giminiškas lietuvių kalbos žodžiui perlinkis. Pi- 
visk- (rašomas Pyverstorp, piwistorp) turi atitikmenų Lietuvoje: 
Pyvesa, Mūšos intakas. Pyti — „tapti drėgnu, minkštu“, pivas — 
„išpurtęs, riebus“. Sulin(as), ež. („Žuelen-See) giminiškas žodžiui 
sula „klevų ir beržų vanduo“; latvių kalboje sulat — „lašėti, pama- 
žu tekėti“. 

Kadangi baltiškų vandenvardžių Rytų Vokietijoje ne vienas, o 
visas būrys ir su senoviškomis šaknimis, jie aiškiai rodo, jog ta sri- 
tis priešistoriniais laikais buvo baltiška. Šitie vandenvardžiai teo- 
riškai galėjo atsirasti tada, kai čia kūrėsi pirmieji indoeuropietiškai 
kalbantys žmonės ir iš kurių išriedėjo prabaltai ir vakarų baltai. 
Čia jie galėjo gyventi žalvario amžiuje, tarp 2200 ir 1200 m. pr. m. 
erą*. Vėlyvajame žalvario amžiuje šiuos vakariausius baltus luži- 
tėnai (unetičių palikuonys) pamažu išstūmė iš Oderio baseino ar 
asimiliavo. 

Sprendžiant iš prūsiškų upėvardžių, pietinė prūsų riba ėjo pa- 
lei Bugą — Vyslos intaką (3/, p. 251—266). Archeologiniai radi- 
niai liudytų, kad dabartinė Polesė Rytų Lenkijoje ir Vakarų Bal- 
tarusijoje iki istorinių laikų pradžios priklausė sūduviams. Tik po il- 
gų karų su rusais ir lenkais XI-XII a. pietinė jų riba nusikėlė iki 
Narevo upės, o XIII a.— iki Ostrovkos (Osterode) — Olštino (Al- 
lenstein) linijos (8). Rytuose sūduviai (jotvingiai) buvo paplitę ne 
a Nemuno aukštupio, bet ir gerokai į rytus nuo jo (5, p. 137— 
146). 

XI ir XII a. istorijos šaltiniai mini karingą baltų gentį galindus 
prie Protvos upės Možaisko srityje, į pietvakarius nuo Maskvos. 
Lavrentijaus ir Ipatijaus rusų metraščių sąvado „MoBecTb BpeMeH- 
HbIx JeT“ tekstuose galindai 1058 ir 1147 m. vadinami suslavintu 
vardu Goliadi, Goliad' (26). Sio pavadinimo senesnė lytis turėjo 
būti Goledo. Nėra abejonės, kad tai baltų etnonimas galindai, sie- 
tinas su žodžiu galas — „kraštas“, „šalis“ (labai dažnas baltiškų 
vietovardžių ir etnonimų daryboje: Latgala, Ziemgala, Betygala, 
Ariogala ir kt.). Prūsų galindai, kaip minėjome, jau pažymėti Pto- 
lemėjo žemėlapyje. Po Ptolemėjo šis vardas daug kartų pasirodo 
istorijos šaltiniuose. Galindikos vardas šalia venedikos ir fenikos 
randamas ant 251—253 m. (Volusijano valdymo laikų) Romos mo- 
netų. Pauliaus Djakono langobardų kilmės aprašyme VII a. vidu- 
ryje užsimenama apie šalį Golandą. Maždaug 870 m. bavarų geo- 
grafas mini Golensizi, kuriems priklausę penki miestai. V. Toporovo 

* Ryšium su baltiškų upėvardžių identitikavimu Oderio--1lafelio baseine no- 
rėčiau pridurti, kad savo 1965 m. knygoje .„Zalvario amžiaus kulturos Vidurio 
ir Rytų Europoje“ (t. y. prieš H. Salio studijos pasirodymą 1966 m. ir savaran- 
kiškai) ais iojo žalvario amžiaus, tarp 2200 ir 1500 m. pr. m. c., kultūrines 
grupes tarp Oderio ir Vyslos, remdamasi archeologijos duomenimis, skyriau bal- 
tams (5, p. 390). 

3. Baltiški hidronimai Dnepro aukštupio, Desnos ir Pripetės upynuose 


nuomone, visi šie vardai sietini su baltų galindais. Golensizi kildin- 
tini iš *Goled-iči (32, p. 124—136). V. Toporovas taip pat atkreipė 
dėmesį, kad Maskvos srityje ligi mūsų laikų yra išlikusių daug et- 
nonimų, kurie, be abejonės, sietini su galindais, minimais istorinių 
laikų paacšioje, gavgso Goljatino, Galjatino, Goljaže, Goložin, 
Galiči, Galičie, Goldino, Golodkovo ir kt. XV a. šaltiniuose minimi 
pavadinimai Goljadi, Goljaže, Dogoliady, Goljadskie zemli Mask- 
vos, Tulos, Briansko gubernijose, Okos ir Protvos baseinuose. Salia 
šitų vardų, kilusių iš galindų, yra ir tokių pavadinimų, kaip Pru- 
sy. Pastebėta, jog tos srities upėvardžiai turi daug bendra su va- 
karų baltų prūsų upėvardžiais (28, p. 99—113; 29, p. 131—137). 
Remdamiesi čia minėtais duomenimis, ir lingvistas V. Toporovas, ir 
archeologas V. Sedovas Vidurio Rusijos galindus laiko kolonistais 
iš Rytprūsių. Pagal archeologijos paminklus galindai į rytus ga- 
lėjo emigruoti tarp II a. pr. m. e. ir II m. e. amžiaus. Ta migracija 
sietina su Zarubincų kultūros žmonių slinkimu per Volynę į rytus, 
į Dnepro vidurupį, toliau į Desnos ir Okos baseinus (27, p. 14—22). 
Čia jie greičiausiai asimiliavo vietinius rytų baltus ir išliko daugiau 
negu tūkstantį metų. XII a. galindus apsupo rusai (krikščionys) ir 
kovojo su jais turbūt keletą šimtmečių. Vėlesniais istoriniais lai- 
kais jų buvimą liudija tik išlikę etnonimai bei legendos. Prisimini- 

muose Goledi giliai įstrigo kaip milžinai. Net XX a. legendose kal- 
bama apie galiūnus brolius Goledi, gyvenusius ant dviejų kalnų 
ir mėčiusius vienas kitam kirvius trisdešimt kilometrų atstumui. 


O baltų 0 ski 


4. Baltų ir skitų riba 


2. Baltiški hidronimai tarp Berlyno 
ir Maskvos 


Lietuvių kalbininkas K. Būga jau 1913 ir 1924 m. savo studijose 
išaiškino, kad 121 Baltarusijos upėvardis yra baltiškos kilmės. Jis 
įrodė, jog beveik visi Dnepro ir Nemuno baseinų aukštupių vardai 
yra baltiški. Dalis Lietuvos, Latvijos ir Rytų Prūsijos upių vardų ir 
jų etimologija gali būti paaiškinti baltiškais žodžiais. Kai kada tas 
pats upės vardas Baltarusijoje kartojasi kelis kartus: pvz., Vod- 
va — vienas iš dešiniųjų Dnepro intakų, kitas — Mogiliovo rajone. 
Šis žodis yra kilęs iš baltiško žodžio Vaduva. Vaduva — Lietuvos 
upė. Kitas žodis — Lučesa (baltiškai — Laukesa) — kildinamas iš 
lietuviško žodžio laukas. Minėtas upėvardis žinomas Lietuvoje 
(Laukesa), Latvijoje — Laucesa, net tris kartus aptiktas Baltarusi- 
joje (Smolensko srities šiaurėje, pietryčiuose ir į pietus nuo Vitebs- 
ko — Dauguvos aukštupio intakas). 


21 


Iki šių laikų upėvardžiai geriausiai padeda nustatyti žmonių 
gyventą plotą. K. Būga įtikinėjo, kad dabartinė Baltarusija yra 
baltiška, jis netgi išplėtojo teoriją, jog tikrosios lietuvių žemės buvo 
į šiaurę nuo Pripetės upės ir Dnepro baseino aukštupio (3). 

1932 m. vokiečių slavistas M. Fasmeris (Vasmer) paskelbė ke- 
letą, jo nuomone, baltiškų Smolensko, Kalinino, Maskvos ir Černi- 
govo sričių upėvardžių, kartu nukeldamas baltų ribas dar toliau į 
rytus (22). 1962 m. rusų lingvistai V. Toporovas ir O. Trubačiovas 
paskelbė studiją „Aukštutinės Padneprės hidronimų lingvistinė 
analizė“ (33). Jie nurodo, kad daugiau kaip 1000 aukštutinės Pa- 
dneprės upėvardžių yra baltiškos kilmės. Tai leidžia teigti etimolo- 
giniai ir morfologiniai tyrimai. Minėtas veikalas galutinai patvirti- 
no nuomonę, kad šiuolaikinė Baltarusija ir vakarinė Rusijos dalis 
ilgą laiką buvo gyvenama baltų. 

Kadangi baltiški toponimai aukštutinėje Padneprėje ir Volgos 
aukštupio baseine yra daug svarbesnis įrodymas, jog baltai buvo 
paplitę dabartinėse Rusijos žemėse, negu archeologijos šaltiniai, 
norėčiau paminėti keletą baltiškų upėvardžių iš Smolensko, Kali- 
nino, Maskvos ir Černigovo rajonų. 

Istra, Vorios intakas, Gžatsko (Gagarino) srityje ir Maskvos 
upės intakas turi paralelių Lietuvoje: Priegliaus intakas Įsira ar 
Insra, taip pat Įsrutis, Istras — Pasvalio rajone. Saknis reiškia „te- 
kėti“, „sruventi“. Belojo ir Viazmos sričių upės Berža ir Kalinino 
raj. upė Bercža susijusios su baltiškų žodžiu beržas. O Smolensko 
srities Mežos intakas Opša susijęs su prūsų abse, lietuvių — epuše. 
Viazmos srities upė Tolža — su lietuviškos kilmės žodžiu (ilžti, tos 
pačios kilmės Tilžė; Okos intakas Ugra giminiškas lietuvių Ungur- 
upei. Dnepro intakas Sožas kilęs iš Suža, kurio etimologiją rodo 
prūsų suge — lietus. Žizdra, Okos intakas, ir to paties pavadinimo 
miestas kilęs iš baltiško žodžio (lietuviškai — žigždras). Kitas Okos 
intakas Upa priklauso keletui upėvardžių, kilusių iš žodžio upė. 
Okos intakas Nara, į pietus nuo Maskvos, daug kartų aptinkamas 
Lietuvoje ir Prūsijoje. Tai Lietuvos upės Neris, Nerys, Narotis, Na- 
rasa, Narupis, ežerai — Narutis ir Naročius bei prūsų — Narus, 
Narys, Naruse, Naruve (dabar Narevas). Visi jie kilę iš narus, 
t. y. „gilus“, arba „nerti“. 

Toliausiai į rytus yra Okos intakas Cna, į pietus nuo Kasimovo 
ir į rytus nuo Tambovo. Šis vardas kartojasi Baltarusijoje: Ušos 
intakas prie Vileikos ir Hainos intakas Borisovo raj. (kilęs iš baltų 
tusna, prūsų tusnan — „ramu“). Pietuose baltiškos kilmės upėvar- 
džiai siekia Černigovo rajoną. Šiame plote randame tokius upių 
vardus: Verepelas — Desnos intakas (liet. verpetas), Snovo inta- 
kas Tilva turi lietuviškų atitikmenų (Tyltuva). Desna, didžiausias 
Dnepro intakas, gali būti kildinama iš liet. dešinė. N. Trubeckojus, 
Vienos uiversiteto profesorius, savo paskaitose yra mėginęs kildinti 
Volgos vardą iš baltiško vardo Jilga, t. y. „ilga upė“*. Jilga rytų 


* R. Jakobsono informacija. 

slavų buvo išversta į Julgą. Kai į iškrito, u turėjo būti apsaugota v 
garsu. Taip atsirado Vulga, o XII-XIII a. u pasikeitė į o. 

Visame arcale tarp Vyslos ir Okos baltiški upėvardžiai yra la- 
bai seni, nes dauguma jų turi atitikmenų indoeuropiečių prokalbė- 
je. Didelė dalis pavadinimų etimologiškai susiję su vandens, upės, 
tekėjimo, srovės ar tekėjimo greičio bei vandens spalvos pavadi- 
nimais, būdingais patiems ankstyviausiems indoeuropiečių upėvar- 
džiams (23, p. 119—124; //). Baltų hidronimai giminiški Vidurio 
Europos ankstyvajai indoeuropietiškai hidronimikai. Pora pavyz- 
džių: 1) Vidurio Europos Filisa, Aura, Ala, Alsa, Sala, Arga, Ap- 
sos ir 2) baltiškųjų žemių Pelesa, Aura, Ala, Alsa, Sala, Arga, Ap- 
sa (23, p. 119—124; 16). Etnogenezės skyriuje matysime, kad in- 
doeuropiečių atėjimas į baltų žemes yra susijęs su Vidurio Europos 
rutulinių amforų ir virvelinės keramikos kultūrų plitimu į Siaurės 
ir Siaurės rytų Europą tarp 3000 ir 2500 m. pr. m. erą. Taigi gana 
aiškų, kad baltiškų hidronimų archaiškajam sluoksniui daugiau nei 
4000 metų. 


3. Baltiški skoliniai finougrų kalbose 


Tūkstančius metų finougrų gentys gyveno kaimynystėje su bal- 
tais, o ankstyvajame žalvario amžiuje šiaurinėse baltų srityse net 
ir mišo vieni su kitais. Jų santykiai buvo labai glaudūs. Tai atspin- 
di baltiški skoliniai finougrų kalbose. Dar 1890 m. V. Tomsenas 
(Thomsen) paskelbė svarbią studiją apie baltų ir finougrų kalbų 
santykius (20). Jis išnagrinėjo ir pateikė daugybę baltiškų skolinių. 
Tarp jų yra žodžių iš žemdirbystės, gyvulininkystės ir linininkystės, 
statinių, įrankių pavadinimų, mitologijos terminų, kūno dalių, šei- 
mos narių, spalvų, abstrakčių sąvokų pavadinimų. Skolinių reikšmė 
ir forma rodo jų senuiną. V. Tomsenas ir kiti lingvistai spėjo, kad 
žodžiai pasiskolinti II ir I tūkstantmetyje pr. m. erą. Archeologai 
visiškai tam pritaria. Daugelis skolinių rodo, kad jie pasiimti iš 
senųjų baltų, o ne iš istorinių laikų lietuvių ar latvių. 

Baltiškų skolinių randama ne tik vakarų finų zonoje — Estijoje, 
Suomijoje bei Lybiuose, bet ir Volgos finougrų kalbose: mordvių, 
marių, mansių, udmurtų, komių-zyrių. Vadinasi, skolintasi plačiai, 
ne tik Siaurės Pabaltijyje, bet ir Rytų Rusijoje, kur vėlyvajame 
akmens amžiuje baltai buvo paplitę net iki Volgos vidurupio. 
1957 m. rusų lingvistas B. Serebrenikovas paskelbė straipsnį „Apie 
indoeuropiečių kalbos pėdsakus, giminiškus baltų kalboms, curopi- 
nės TSRS dalies centre“ (30). Jis pateikia nemaža baltiškų žodžių 
rytų finougrų kalbose ir papildo V. Tomseno duomenis*. Įdomu, kad 
daugelis baltiškų skolinių Volgos finų kalbose nežinomi vakarų Ii- 
nams. Jie turėjo būti pasiskolinti iš ryčiausių baltų tada, kai šie 
buvo pasiekę sritis tarp Okos ir Kamos bei Viatkos upių tarp Gorkio 

* Plačiau žr.: Zinkevičius Z. Lietuvių kalbos istorija.— V., 1984.— T. 1. Lie- 
tuvių kalbos kilmė, p. 166—178. 

ir Kuibyševo, 11! tūkstantmečio antrojoje pusėje ir II tūkstantme- 
tyje pr. m. e. ir palaikė glaudžius ryšius su vidurio Volgos — Kamos 
medžiotojais bei žvejais. 

Skoliniai labai įvairios tematikos. Pamninėsime kai kuriuos pa- 
vyzdžius iš gyvulininkystės, žemdirbystės, linininkystės, statybos, 
įrankių ir laivininkystės sričių, nes jie ne tik papildo archeologijos 
duomenis, bet ir atskleidžia tokių detalių, kokių nei iš kapų, nei iš 
gyvenviečių nesužinosi. 

Pasiskolinta žodžių naminiams gyvuliams vadinti: avinui (suo- 
mių ir estų oinas), ožiui (suomių vuohi, estų voho), ėrui (suomių 
jūūrū, estų jūūr). Paršas išvirto į šerną (estų pahr reiškia šerną), 
o žirgas (prūsų sirgis, latvių zirgs) vakarų finų kalbose išvirto į 
jautį: suomių hūrg, estų ir vepsų Aūrg, lyvių ūrg. Suomių žodis 
juhla „jungą traukiantis jautis“ yra kilęs iš baltiško jungtas, o jul- 
ta reiškia „jungo raištis“. Didelę įtaką gyvulininkystei rodo ir žodis 
piemuo: suomių ir estų kalbose paimen; mordvių kalbos žodžiai 
karda, kardo yra baltiško gardas (aptvaras avims laikyti) skoli- 
nys. 

Yra įvairiausių su žemdirbyste susijusių skolinių. Pvz.: liet. sė- 
mens, sėmenys (suomių siemen, estų seeme), žirnis (suomių Aer- 
ne), liet. ir lat. pupa (estų uba), liet. pelus (lat. pelus, suomių 
pelu), liet. ir lat. putra (suomių puuro, pulro). Pasiskolinta žodžių 
vadinti šienui (suomių Aeina), gubai (suomių kupo, estų kubu), 
atolui (suomių ūlelū, estų hūdal), ekėčioms (suomių ir estų des), 
medinei kastuvo pavidalo plūgo daliai (suomių ir estų vannas (plg. 
prūsų wagnis), vagai (suomių vako, estų vago). 

Pasiskolinti žodžiai vilnai (suomių villa, estų vill), karštuvams, 
liet. karšti (suomių karsta), verpslei (suomių varsi, varte, estų vars, 
kurie taip pat reiškia „kamienas“, „stiebas“, „ugis“) vadinti, rodo, 
kad finougrai vilnos ir linų apdirbimo srityje buvo baltų paveikti ir 
greičiausiai iš jų išmokę verpti ir gamintis drabužius. 

Nemaža grupė skolinių iš statybos, laivininkystės, žvejybos ir 
įrankių srities: liet. siena (suomių seina, estų sein), sija (suomių 
sii), ardas, jaujos kartis, ant kurios džiauna javus ar linus (suomių 
ir estų ors), lova (lat. lava „pirties suolas“, suomių ir estų lava), 
stiebas (suomių seivas „tvoros stulpas“), daržas (suomių l/arha 
„aptverta vieta“), derva (suomių ferva), žambas „kampas, kertė“ 
(suomių  sammas, sampas „ribos ženklas“, „stulpas“), plautas 
„lenta, kalama pric valties šono“, „platus pirties suolas“ (suomių 
lauia, estų laut), tiltas (suomių silla, estų sild), rogės (suomių reki, 
estų regi), dura „įrankis eketei kirsti“ (suomių /uura), takišas (lat. 
tacis, prūsų lakes, suonių t0e, estų /oge „užtvara vandenyje žuvims 
gaudyti“). Iš įrankių pavadinimų pasiskolinti kai kurie kasdieninių 
reikmenų pavadinimai, pvz.: kirvis (suomių ir estų kirves), kablys 
(estų koblas), virbas (suomių virpi, estų virb), kaušas (suomių 
kauha), šluota (suomių Iuuta, estų Iuud). 

Skoliniai alui ir midui rodo, kad baltai turėjo įtakos ir alkoho- 
linių gėrimų gaminimuisi. Artimus kaimyniškus santykius liudija 

abstraktūs terminai, tarp jų būdvardžių, skaitvardžių, prieveiks- 
mių. Iš baltų pasiimti net kai kurių spalvų pavadinimai: geltona 
(suomių kelta, estų kold), širma „pilka“ (suomių harmaa, estų 
arm), žalia (suomių Aalia, haljakka, estų haljas), rusva ar ruda 
(suomių ruskea, estų ruske). Dar artimesnius ryšius rodo skoli- 
niai—kūno dalių pavadinimai: kaklas (suomių kaula, estų kael), 
barzda (suomių parta), nugara (suomių nukero, lyvių nugar). 
Tarpgentines baltų ir finougrų vedybas liudija skoliniai šeimos na- 
riams pavadinti: seseriai (suomių sisar, sisūr, estų sozar, sohar), 
dukteriai (suomių /ytar, estų Lūhi), marčiai (suomių morsian, estų 
mors). Zodis šeima suomių kalboje heimo reiškia „giminę“. 

Baltai turėjo įtakos ir mitologijos sričiai: suomių perkele, estų 
pergel kilę iš lat. Perkonis, liet. Perkūnas, o suomių žodis faivas 
„dangus“ pasiskolintas iš baltų *deivas „šviesus dangus“ ir „Dan- 
gaus šviesos dievas“. Suomių kauko „mirtis“, estų koe „vyrelis“ 
yra kilę iš liet. kaukas, lat. kauks. Suomių kaleva „milžinas“, 
„Stiprus vyras“ bei estų Kalevipoeg siejami su baltų kalviu, t. y. 
mitologiniu dangaus Kalviu; su liet. kanklės, lat. kokle — suomių 
kantele, estų kannel (7; 13, p. 263—270; 15, p. 109— 135; 24, p. 76— 
82). 

Skoliniai finougrų kalbose liudija ilgai trukusį taikų baltų ir 
vakarų bei Volgos finougrų bendravimą. Gyvulininkystės ir žem- 
dirbystės bei statybos terminai rodo, kad baltai į šiaurę, į tas žemes, 
kur nebuvo verčiamasi nei žemdirbyste, nei gyvulininkyste ir kur 
nebuvo statoma antžeminių namų, nešė europinę civilizaciją. Ar- 
cheologijos paminklai papildo ir paremia kalbos duomenis. Anks- 
tyvajame geležies amžiuje ir pirmaisiais m. e. amžiais finougrų kul- 
tūros žmonės Volgos aukštupyje ir į šiaurę nuo Dauguvos išmoko iš 
baltų įrengti gyvenvietes ant kalvų, statyti antžeminius keturkam- 
pius namus ir ėmė verstis žemdirbyste bei gyvulininkyste. Per ilgus 
amžius ir ypač pirmaisiais m. c. amžiais žalvariniai ir geležiniai 
įrankiai bei papuošalai keliavo iš baltų sričių į šiaurę ir rytus. 
Sprendžiant iš papuošalų tipų, tiek vakarų finų, tiek marių ir mord- 
vių materialinę kultūrą baltai labai veikė. Tai patvirtina lingvis- 
tikos ir archeologijos šaltiniai. 

Šiaurės baltų būdui formuotis ir kalboms plėtotis nemažą reikš- 
mę turėjo finougriškas substratas. Indoeuropicčiai su finougrais 
susidūrė jau III tūkstantmečio pr. m. c. viduryje, vieni atėjo iš 
pietų, kiti — iš rytų ir susitiko Rytų Pabaltijyje. Nuo tų laikų fino- 
ugrai kai kuriose vietose išsilaikė labai ilgai, pvz., lybių palei Ry- 
gos įlanką išliko iki šių dienų, o rytų Latvijoje jų buvo iki VII 
amžiaus (34). Finougrišką substratą Latvijoje ir Lietuvoje liudija 
finougrų kilmės hidronimai. Latvijoje jų yra visur (14, p. 175— 
197), o Lietuvoje daugiausia susitelkę šiaurinėje dalyje, ir tik pa- 
vieniai siekia Vakarų, Vidurio ir Rytų Lietuvą. A. Vanagas paskelbė 
apie 30 finougriškų hidronimų Lietuvoje (23, p. 121—122). Per 
asimiliacijos procesą finougriškas substratas labai paveikė latgalių 
ir sėlių kalbas. Pirmojo skiemens akcentavimas ir morfologinės 

struktūros suprastinimas (A. Breidakio nuomone) siejamas su fi- 

nougrų kalbų įtaka, taip pat ir ai išvirtimas į ei po k ir g ir k“, k 

išvirtimas į č ir g“ bei g' į dž (2, p. 120—122). P. Aristės manymu, 

finougrai, gyvenę Rytų Latvijoje, buvo ugalai (estiškai ugalased). 

Jų salas vėliau susiliejo su estų kalba ir dabar sudaro pietinių estų 
ialektą. 


II. Etnogenezė 


Baltų kilmės problemą gali išspręsti tik įvairių sričių — ne vien 
kalbotyros, bet ir archeologijos, antropologijos bei mitologijos — 
tyrinėjimai. Visus duomenis sudėję draugėn, galime labiau priar- 
tėti prie tiesos. 

Kadangi baltų kalba priklauso indoeuropiečių grupei, patriar- 
chalinė, patrilinearinė visuomenės struktūra irgi indoeuropietiška, 
bent pusė pagoniškų dievų aiškiai indoeuropiečių kilmės, tai visai 
logiška baltų kilmę sieti su indoeuropiečiais — su suindoeuropie- 
tintų Vidurio Europos gyventojų veržimusi į šiaurės rytus. Tačiau 
etnogenezės problema nebūtų išspręsta, jei nesidomėtume, kas buvo 
pirmieji Pabaltijo ir Siaurės rytų Europos gyventojai, kokios jie 
kultūros ir kokią įtaką indoeuropiečių kultūrai turėjo vietos gy- 
ventojai. Tad trumpai palieskime baltų kultūros substrato klau- 
simą. 


1. Baltų kultūros substratas: kultūra nuo ledynų 
pasitraukimo iki indoeuropiečių atėjimo 


a. Pirmieji gyventojai 


Ledynas buvo užklojęs Siaurės Europą iki Berlyno—Varšuvos 
linijos. Atšilus klimatui, ledai pradėjo tirpti ir trauktis į šiaurę. 
Rytų Pabaltijys išsilaisvino nuo jų tarp 15 000 ir 8000 m. pr. m. erą. 
Pačių ankstyviausių žmogaus ir šiaurės elnio pėdsakų rasta Kali- 
ningrado ir Šiaurės Lenkijos srityje. Tai elnio rago ir kaulo dirbi- 
niai, skiriami vadinamajai Hamburgo kultūrai — Vakarų Europos 
Madleno kultūros variantui. Pirmieji šiaurės elnių medžiotojų bū- 
riai atklydo iš vakarų, bet, vėl atšalus klimatui, išnyko ar pasitrau- 
kė į pietus. Vidurio Lietuvos žemumoje tada dar laikėsi ledas. Ale- 
riodo atšilimo laikotarpiu (tarp 10 000 ir 9000 m. pr. m. e.) ledai 
Lietuvoje galutinai ištirpo. Nauji vėlyvojo paleolito medžiotojai 
atėjo iš Vidurio ir Vakarų Europos ir atsinešė dvi gana skirtingas 
kultūras — Svidrų ir Pabaltijo Madleno*. Svidrų kultūra plito iš 

* Abi šios kultūros plačiai aprašytos R. Rimantienės populiarioje knygelėje 
„Pirmieji Lietuvos gyventojai“ (V., 1972) ir <NlaaconuT 1  mesonuT  JnTBLI o 
(Binbiioc, 1971). 

Vyslos vidurupio baseino į Nemuno ir Pripetės bei Dnepro basei- 
nus. Pietų Lietuvoje ir Baltarusijoje jos pėdsakų išliko net iki neo- 
lito pradžios. Šiai kultūrai būdingi titnago dirbiniai: ilgi karklo ar 
lauro lapo pavidalo strėlių antgaliai ir siauri ilgi gremžtukai bei 
rėžtukai. Pabaltijo Madleno kultūra plito iš Vakarų Europos per 
Daniją ir Vokietiją. Siaurės Europą pasiekė tik pačios vėliausios jos 
atmainos. Titnago dirbiniais ji skyrėsi nuo Svidrų kultūros (pav. 





5. Paleolito pabaigos kultūrų paplitimas Pietryčių Pabaltijyje: 1 — Baltijos Bio- 
lingo jūra apie 11000 m. pr. m. e. ir spėjamas pirmasis medžiotojų kelias į 
Rytų Pabaltijį; 2 — Svidrų kultūra 

5). Strėlių antgaliai platūs ir su siaura įtvara, o gremžtukai trum- 
pi ar net apskriti. 

Kultūra aiškiai pradėjo keistis nuo borealinio laikotarpio pra- 
džios (apie 7000 m. pr. m. e.), kai klimatas smarkiai atšilo, Rytų 
Pabaltijyje paplito lapuočių miškai. Baltijos jūra virto Ancylaus 
ežeru. Gamta teikė pakankamai gėrybių: miškai — įvairių gyvulių, 
šaknų, riešutų, uogų, o ežerai ir jų pakrantės — žuvų ir vandens 
paukščių. To laikotarpio stovyklose randama žeberklų, žuvų kaulų, 
riešutų kevalų, agarų (vandens riešutų) lukštų, paparčio šaknų, 
paukščių kaulų ir kt. Žmonės ėmė gyventi sėsliau. Zvejyba šalia 
medžioklės tapo svarbiu pragyvenimo šaltiniu. 

Rytų Pabaltijo mezolitinė žvejų ir medžiotojų kultūra, vadina- 
moji Kundos kultūra, giminiška Šiaurės vakarų Europos Magle- 
mosės kultūrai, laikoma Madleno kultūros tęsiniu. 

Fiziniam to laikotarpio žmonių tipui rekonstruoti kol kas turi- 
me labai maža duomenų. Seniausia Rytų Pabaltijo žmogaus kau- 
kolė rasta Kamšuose, Kapsuko raj., prie Kirsnos upės. Kartu aptik- 
tas epipaleolitinis žeberklas, datuotinas VIII tūkstantmečiu pr. m. 
erą. Tai gana masyvi ilgagalvio žmogaus kaukolė su kiek nuožul- 
nia kakta ir išsišovusiais antakių lankais; veidas siauras ir aukštas. 
Antroji mezolito pabaigai skiriama kaukolė, kurios, deja, išliko tik 
viršugalvis, rasta Šilutės raj. Kebelių durpyne. Ji taip pat ilgagal- 
vio žmogaus su nuolaidžia kakta ir ryškiais antakių lankais. Iš 
vėlesnio laikotarpio tos pačios kultūros tęsinio žinoma, kad Lietu- 
voje būta ir plačiagalvio antropologinio tipo. Tokia kaukolė rasta 
Kapsuko raj. Turlojiškės durpyne (V. Urbanavičius yra rekonstra- 
vęs abiejų antropologinių tipų veidus; rekonstrukcijos saugomos 
LTSR istorijos ir etnografijos muziejuje Vilniuje). 


b. Nemuno ir Narvos kultūros (3500—2500 m. pr. m. e.) 


IV tūkstantmetyje pr. m. e. Pabaltijyje laikytasi mezolito tra- 
dicijų, tačiau žmonės darėsi sėslesni, gyveno kaimuose, statė ant- 
žeminius stulpinius namus ir turėjo keramiką. Pagrindinis verslas 
buvo žvejyba, o ne žemdirbystė. 

Tarp Vyslos upės, Estijos ir Ladogos ežero aptinkamos dvi kul- 
tūrinės grupės: Nemuno ir Narvos (pav. 6:1, 2). Neolitinė Nemuno 
kultūra Nemuno aukštupio baseine ir Pietryčių Rytprūsiuose turėjo 
artimų paralelių Baltarusijoje ir Dnepro baseine ir laikėsi mezoli- 
tinių Nemuno kultūros tradicijų. Narvos kultūra, paplitusi palei 
Baltijos jūrą, laikėsi Kundos kultūros tradicijų. Nemuno kultūros 
gyvenviečių randama upių terasose, kur paprastai neišlieka orga- 
ninių medžiagų, o Narvos kultūros sodybos grupavosi aplink eže- 
rus. Drėgnėjant klimatui, jas užliejo vanduo ir padengė dumblas, 
dėl to puikiai užsikonservavo žvejų tinklai, virvės, medžio dirbi- 
niai, valtys, namų pėdsakai ir kt. Gyvenvietėse rasta daug titnagi- 
nių įrankių: gremžtukų, rėžtukų, strėlių antgalių, gana didelių kir- 
vių medžio darbams, kaulinių ir raginių kaltų, skaptukų, ylų, adatų 

ir keramikos. Puodai didžiuliai, smailėjančiais dugnais, neblogai 
išdegti. Molis buvo maišomas su organinėmis medžiagomis, vė- 
liau — su grūstu granitu. Paviršius crnamentuojamas linijiniu raš- 
tu ir duobutėmis aplink kaklą (pav. 7:1). Baltarusijoje, Pinsko raj., 
ant Bobriko upės terasos tyrinėta gyvenvietė užėmė 200xX60 m 
plotą, kuriame aptikti šeši akmenimis apdėti židiniai. Iš jų galima 
spręsti, kad kaimelyje būta 4—6 antžeminių namų. Židiniuose ras- 
ta daug medžiojamųjų gyvulių, ypač šernų ir briedžių, kaulų (79; 
84). Nemuno kultūros žmonės buvo pusiau sėslūs medžiotojai. Apie 
žemdirbystę ir gyvulininkystę kol kas nėra duomenų. Lietuvoje 
svarbiausios Nemuno kultūros gyvenvietės yra Varėnos raj. Dubi- 
čių 1-a, 2-a, 3-a, Margių 1-a ir kt. 


„Mu 

6. Baltų substrato kultūrų paplitimas Rytų Europoje apie 5000—2500 m. pr. m. e. 
(prieš indoeuropiečių atėjimą): 1 — Kundos ir nuo IV tūkstantmečio — Narvos; 
2— Nemuno; 3 — Dnepro—Doneco; 4-— Volgos aukštupio (Volosovo); 5— Val- 
gos vidurupio-— Kamos; 6 — Sperrings; 7 — pirmoji gyvulių augintojų — praindo- 
europietiškos kurganų kultūros — banga 4400—4200 m. pr. m. e. 





7. Neolito keramika (rekonstruota): / — Nemuno kultūros apie 20—30 cm aukš- 
čio puodai iš Rusakovos II gyv. į pietus nuo Slonimo ir pankų Stolbcų ra( į 
e nuo Minsko; 2 — Narvos kultūros puodas ir lėkštė iš Sarnatės, Va- 
carų Latvijos 

8. Sventosios apatinio kultūrinio sluoksnio (Narvos kultūros) medžio dirbiniai: 
1 — bučius; 2— irktas; 3, 4 — laivo pavidalo geldos; 5 — kirvelio movelė su ko- 
tu (rekonstruota) 2 


Iš tyrinėtų Narvos kultūros gyvenviečių ypač pažymėtinos Šven- 
toji prie Baltijos, sodybos aplink Kretuono ežerą, Sarnatės ir Lu- 
banos paežerių sodybos Rytų Latvijoje (64). Puodai buvo dideli, 
plačiaangiai, smailėjančiu dugnu, bet kartu mokėta gaminti ir 
plokščius dubenėlius, greičiausiai vartotus kaip šviestuvus (pav. 
7:2). Molis buvo maišomas su grūstais sraigių kiauteliais. Puodų 
paviršius kartais puošiamas virveliniu apvijiniu įspaudu, duobu- 
tėmis ar įraižomis. 

Šventoji prie Baltijos jūros, 12 km į šiaurę nuo Palangos, yra 
svarbiausia šio laikotarpio Lietuvos gyvenvietė, kurią nuo 1966 m. 
daugiau kaip dešimtį metų tyrinėja R. Rimantienė. Čia būta apic 
40 kelių laikotarpių gyvenviečių. Ankstyviausios (pvz., Sventoji 
1B, 2B ir 3B) priklauso Narvos kultūrai, kitos — vėlesnei virvelinės 
keramikos kultūrai. Gyventa ant ežero, paskui virtusio pelke, o ne 
ant jūros kranto. Kultūrinis inventorius atsidūrė ežero dugne ir 
vėliau jį uždengė storas dumblo sluoksnis. Dėl to Šventojoje ap- 
tikta tokių daiktų, kokių kitur paprastai neišlieka: medinių žvejybos 
įrankių, tinklų, pasvarų-akmenėlių, perrištų liepos karnos vir- 
vutėmis arba apvyniotų beržo tošimi, pušies žievės plūdžių, bučių, 
irklų, kuolų, skobtinių valčių liekanų, geldų, šaukštų, verpsčių, kul- 
tuvių, medžio skulptūrų, audinių iš liepų karnų plaušų ir kt. (pav. 8). 
Nepaprasti radiniai — dailaus darbo apeiginės raginės lazdos su 
briedžių galvomis. Briedės galva išdrožta labai realistiškai. Kitas 
išskirtinis radinys — apie 2 m aukščio juodalksnio stulpas su iš- 
skaptuota žmogaus galva (pav. III). Skulptūra rasta buvusioje 
Šventosios lagūnoje; ji, matyt, stovėjo ant kranto. Panašių, tik 
mažesnių, skulptūrų aptikta Rytų Latvijoje: Sarnatėje ir Malmu- 
toje. Ten rasta taip pat vandens paukščių — laukinių ančių, žąsų, 
gulbių ir kt.,— gyvačių bei žalčių skulptūrų. Ypač dailūs samčiai 
su anties galvos ir kaklo pavidalo rankenomis (pav. 9). 

Gintaro Rytų Pabaltijyje pradėjo rastis Litorinos jūros laiko- 
tarpiu, Sembos pusiasalyje paplovus „mėlynąją žemę“. Jo gabalų 
imta aptikti visoje Baltijos jūros pietryčių pakrantėje. Narvos kul- 
tūros žmonės pradėjo gaminti daug gintaro dirbinių. Šimtai jų 
rasta Šventojoje ir Juodkrantėje, Vakarų Latvijoje ir ypač Rytų 
Latvijoje prie Lubanos ežero. 15-oje tyrinėtų gyvenviečių (57; 58, 
p. 23, 49—82) aptikta itin daug gintaro, pvz.: Zvidzės — 10 122, 
Abuoros I — 4152, Nainiekstės — 3207 (82). Šventojoje pasitaikė 
gintaro ruošinių lobių. Daugiausia gaminta trapecinės formos ka- 
bučių, apskritų sagučių su V pavidalo skylute blogojoje pusėje, 
laivelio pavidalo sagų, vamzdelinių karolių, skirstiklių karolių ap- 
varoms, skridinių ir grandžių (pav. 10:4—7). Juodkrantėje rasta 
iš gintaro išpjautų antropomoriinių skulptūrėlių (pav. 10:1—3). 
Latvijoje (Sarnatėje, Yčoje, Nainiekstėje ir Zvidzėje) aptikta ančių, 
žąsų, gulbių ar kitų vandens paukščių gintaro skulptūrėlių. Kartu 
su medžio, kaulo ir rago paukščių skulptūrėlėmis čia jų priskai- 
čiuojama daugiau kaip trisdešimt. Iš gintaro išpjaustytų gyvačių 
rasta Abuoroje (kelios buvo vaiko kape). Sarnatėje aptikta maža, 

bet labai dailaus darbo briedės galvutė (pav. 11:4). Galbūt irgi 
briedės galvučių, tik ne taip realistiškai pavaizduotų kaip Sarna- 
tės, žinoma iš Juodkrantės gintaro dirbinių rinkinio, Šventosios 
gyvenvietės ir Volosovo kultūros srities Rusijoje. Gintarinių meškų 
rasta Tamuloje (Estijoje), Sarnatėje (pav. 11:5) ir Gdanske. 





9. Kaulo ir rago vandens paukščių, žuvies, gyvačių ir žalčių skulptūros iš Rytų 
Latvijos: 1 — kauliniai peiliai su vandens paukščio pavidalo rankenomis iš Lu- 
banos; 2— lydekos galvutė, dekoruota brūkšneliais, iš Abuoros I gyv.; 3—7 — 
raginės gyvatės ir žalčiai (Narvos kultūra (1, 7); Narvos skulptūros substratas, 
indoeuropiečiams atėjus (2—6) 


Gintaro dirbiniai buvo gabenami į Vidurio Europą, Suomiją, Ka- 
reliją ir į Šiaurės vakarų bei Vidurio Rusiją (žr. gintaro dirbinių 
paplitimo schemą, pav. 12). Eksportas į šiaurės rytus ir rytus rodo 
gyvus santykius su Volosovo kultūros gyventojais. Prekybos keliai 
į šiaurę ėjo Baltijos jūros pakraščiais, o į šiaurės rytus — Dauguva 
ir nuo jos į šiaurę — Lovate, Kunja, Ilmenio ežeru, Volchovu, Msta, 
Mologa ir Šeksna iki Baltosios jūros. Mstos ir Šeksnos upių pa- 
krantėse rasta stebėtinai daug gintaro dirbinių. Sagučių, vamz- 
delinių karolių, trapecijos formos kabučių, disko ir grandžių pavi- 
dalo medalių aptikta Lenkijoje, kur gyveno rutulinių amforų kul- 
tūros žmonės. Tie radiniai labai panašūs į Juodkrantės, Šventosios 
dirbinius. Narvos kultūros gyventojai ryšius su suindoeuropietinta 
Vidurio Europos kultūra turėjo palaikyti Vyslos upe. 

Medžio, rago ir gintaro skulptūros — svarbus šaltinis to laiko- 
tarpio meno ir religijos bruožams atkurti. Iš Narvos kultūros ra- 

dinių žinome, kad buvo vaizduojami vandens paukščiai, gyvatės, 
žalčiai, briedės, meškos ir antropomorlinės figūros. Šita mitinių 
įvaizdžių grupė būdinga Senosios (priešindocvuropinės) Europos 
simbolikai. 

Dėl paukščių, gyvulių ir roplių identilikavimo didelių ginčų ne- 
detaliai. Jų simboliką suprasti galime, lygindami su visoje Euro- 
poje apsčiai išlikusia neolito laikotarpio medžiaga. Tie patys van- 
dens paukščiai, ypač antys ir gulbės, gyvatės, žalčiai, meškos te- 
befigūruoja Europos liaudies kultūroje, žinomi lietuvių ir latvių 
liaudies tikėjimuose. Vandens paukštis pasirodė vėlyvojo paleolito 
mene ir per visus priešistorinius laikus kaip mitinis neprarado savo 
simbolinės reikšmės. Jis visa duodančios deivės, suteikiančios gy- 
vybę, maistą, vandenį, lietų, šventasis paukštis ar jos įsikūnijimas 
paukščio pavidalu. Lietuvių tautosakoje išlikusi Laima-Dalia ir 
jos antelė ar trys gulbės, pasiverčiančios moterimis, galėtų būti 
tolimas šios priešistorinės deivės aidas. Gyvatės, žalčiai irgi seni 
simboliai ir taip pat labai gyvi lietuvių bei latvių liaudies tikėji- 
muose. Tai gyvybės energijos ir jos atsinaujinimo ženklai, esminiai 
moteriškoje chtoninėje (žemės) ir lunarinėje (mėnulio ciklo) sim- 
bolių sistemoje. Briedės ir meškos simboliai galėjo būti susiję su 
Gimimo (ar Gimdymo) deivės zoomorfiniais aspektais: jose sly- 
pėjo naujos gyvybės pradai (žr. VI skyrių). 

Antropomorlinės figūros buvo gerokai abstraktesnės negu z00- 
morfinės ar ornitomorfinės. Zmogaus kūno dalys retai paryškina- 
mos, kartais atskiriama vien galva, ir ta pati be detalių, tik antakiai 
sujungti su nosimi, burnos nėra (pav. 10:1, 3; 13:1). Trapecijos for- 
mos gintaro figūrėlės ar kabučiai greičiausiai yra visiškai su- 
abstraktinti antropomorfiniai pavidalai. Kai kada taškučiais ar 
duobutėmis atskiriama galva, pažymimos rankos (pav. 10:8, 9). 

Šventosios medinio stulpo (pav. III) ir Juodkrantės gintaro 
skulptūrėlių (pav. 10:1—3) veidai plokšti ir gana smailiais tri- 
kampiais smakrais. Vienos Juodkrantės figūrėlės galva beveik tri- 
kampė. Toks vaizdavimas leidžia spėti, kad čia ne veidas, o kaukė, 
kuri reiškė tam tikrą mitinę būtybę. Kaukių su tais pačiais veido 
bruožais — antakiais, sujungtais su nosimi, su akimis ar be jų ir 
be burnos — neolitinėje Europoje tarp Ispanijos ir Vakarų Ukrai- 
nos aptinkama ant skulptūrėlių, menhyrų, stelų, kapų reljefuose 
(pav. 13:2) ir ant urnų (pav. 13:3). Ypač daug artimų paralelių 
vra Prancūzijoje iš maždaug 3000 m. pr. m. e., t. y. iš to paties 
laikotarpio kaip Narvos kultūra. Atsikišusi nosis, sujungta su an- 
takių lankais, ir apskritos arba užmerktos akys sudaro scheminius 
pelėdos veido bruožus. Mano įsitikinimu, minėtos skulptūros ir fi- 
gūrėlės su kaukėmis vaizduoja deivę Paukštę nekrotiniu (nakties, 
mirties) aspektu. Šią prielaidą paremia jos asociavimasis su ka- 
pais bei pelėdos, mirties pranašės, simbolinė reikšmė, išlikusi iki 
mūsų dienų. Pelėdos, kaip ir vandens paukščių, mitinis vaidmuo 
žinomas nuo vėlyvojo paleolito laikų, o šiintai skulptūrų, figūrėlių 

ir reljefų tarp VI ir III tūkstantmečių pr. m. e. Pietų ir Vakarų 
Europoje rodo, kad antropomorfinė deivė Pelėda buvo viena labai 
svarbių Didžiosios deivės aspektų. R. Rimantienės nuomone, Šven- 
tosios stulpas su išskaptuotu plokščiu veidu ir tik su antakiais bei 
nosimi vaizduoja belytę būtybę, pasak jos, „žvėrių viešpatį“ (64, 
p. 117—118). Mano manymu, minėtos skulptūros ir figūrėlės neturi 
vyriškos lyties atributų, ir to laikotarpio medžiaga neduoda jokių 
argumentų „žvėrių viešpaties“ buvimui paremti. Savo visai prie- 
šingą nuomonę remiu Senosios Europos simbolikos tyrinėjimais, 

10. Gintaro skulptūros (1—3); sagos (4, 5); vamzdeliniai karoliai (6, 7) iš Juod- 
krantės; 8, 9 — kabučiai iš Šventosios (Narvos kultūra) 

11. Gintaro vandens paukščių, briedės, meškos skulpiūros (Narvos kultūra): I — 
iš Nainiekstės; 2— iš Zvidzės; 3— iš Dzedziekstės; 4, 5 —— iš Sarnatės; 6 — iš 
Šventosios 26-0s gyv. 





6 Narvos kultūros A indoeuropietiškos kultūros 


12, Narvos kultūros ir indoeuropiečių kultūros (rutulinių amiorų, Dnepro ir Vol- 
gos aukštupių) gintaro dirbinių radimo vietos 

kurie skelbiami šiuo metu 
spausdinamame veikale „Se- 
nosios Europos stabai ir sim- 
boliai“ („Images and Sym- 
bols of Old Europe“). Kaip 
minėjome, Narvos kultūra ir 
jos simboliai savo šaknimis 
siekia Vakarų Europą, dėl to 
paralelės su priešistorine Va- 
karų Europa patikimesnės 
negu su Sibiro ir Suomijos 
tautų etnograliniais duomeni- 
mis. 

Vėliau, indoeuropiečių 
laikais, vakarų baltai perėmė 
ir, mano nuomone, išlaikė 
daug Narvos kultūros mitolo- 
gijos elementų, kurie ligi šiol 
juos skiria nuo rytų baltų. 
N. Vėliaus mitinių motyvų 
statistika įtikinamai įrodė va- 
karų ir rytų baltų skirtumus 
(71, p. 107—135). Juos aiš- 
kinčiau Narvos kultūros sub- 
strato įtaka. Chtoniniai mo- 
tyvai — gyvatės, žalčiai, ru- 
pūžės — daug dažnesni pajū- 
rio baltų žemėse (Zemaitijo- 
je, Klaipėdos krašte) negu, 
pvz., Rytų Lietuvoje. 

Įvairių Lietuvos (Švento- 
sios), Latvijos  (Sarnatės, 
Piestinios ir Uosos) ir Estijos 
(Kepos) gyvenviečių radio- 
karbono datos rodo, kad svar- 
biausios Narvos kultūros gy- 
venvietės priklauso laikotar- 
piui tarp IV tūkstantmečio 
E pr. m. e. vidurio ir III tūks- 

p 3 tantmečio pr. m. e. vidurio. 
13. Medinis stulpas su išdrožta deivės Sukinės „keramikos kultūros 
Pelėdos galva (ar kauke) iš Sarnatės gyv. ZMONės iš rytų ir virv elinės 
A pastato (Narvos kultūra) (1) ir analo- keramikos kultūros ateiviai 
gijos Prancūzijoje bei Vakarų Turkijoje: iš pietvakarių Rytų Pabalti- 

—reljefas, iškalias kapo olos sienoje jyje pasirodė III tūkstantme- 


prie įėjimo į kapo nišą Paryžiaus apylin- 4 kr: i 
čio: 4—urna, vaizduojanti deivę Pelė-  CIO Pr. M. €. viduryje. Apie 





dą, iš Trojos (apie 1900 m. pr. m. e.). 2500 metus pr. m. e. čia pra- 
sidėjo kultūros transiorma- 
cija. 

Laborato- Radiokar- ipi 
ski 2 Data Apytikris 
Gyvenvietė rija, ; bono data R 
umeris prieš 1950 m. pr. m. e. amžius 
I: Kundos 
kultūra 
Kunda, Estija TA-14 8340+280 6390 
Kunda TA-16 6015+210 4065 52—49 a. 
Narva miestas, TA-53 7640 + 180 5690 67—65 a 
stija 
NaGa aš TA-25 7580+300 5630 66—64 a 
Narva o TA-52 73154190 5365 63—61 a 
Narva i TA-41 7090+230 5140 61—59 4 
Narva Ši TA-40 6740+250 4790 57—55 2 
Narva io TA-17 6020+ 120 4070 52—49 a 
Uosa, Latviia Bln-770 7168+160 5218 62—61 a 
Uosa LE-881 696080 5010 60—58 a 
Uosa LE-812 6760+80 4810 57—56 a 
Uosa LE-810 6580+70 4630 56—55 a 
Narva, miestas TA-33 58204-200 3870 48—47 a 
Narva TA-7 5300+250 3350 41—40 a 
II. Narvos 
kultūra 
Uosa LE-961 5880 +80 3930 49—48 a 
Uosa LE-962 5780+70 3830 48—47 a 
Uosa LE-850 5730+-50 3780 47—45 a 
Uosa LE-758 4000+60 2050 26—25 a 
Kepa, Estija TA-5 4865+235 2915 38—37 a 
Kepa TA-6 44801-255 2530 33—29 a 
Sarnatė, Latvija TA-26 4700+250 2750 36—34 a 
Sarnatė Bln-769 4640+100 2690 35—34 a 
Sarnatė TA-265 4630+70 2680 35—34 a 
Sarnatė LE-814 4510+110 2560 34—33 a 
Šventoji IB, TA-247 4440+90 2490 32—30 a 
Lietuva 
Šventoji 2B Vs-23 4400+55 2450 31—30 a 
Šventoji 1B LE-904 4225+70 2275 29 a. 
Sventoji 1B LE-833 4100+60 2150 26 a. 
III. Šukinės 
keramikos 
kultūra 
Tamula, Estija TA-237 4300+70 2350 29 a. 
Kepa TA-4 4350+220 2400 32—29 a. 
IV. Virvelinės 
keramikos 
kultūra 
Nainiekstė, Latvija LE-648 4170+130 2220 28—26 a. 
Sventoji LA TA-246 4120+80 2170 27—26 a. 
Šventoji LA Vs-22 41004100 2150 27—26 a. 
Sventoji IA LE-865 3880+80 1930 25—23 a. 
Sventoji IA LE-835 3860+50 1910 25—23 a. 
Kreičiai, Latvija TA-8 4020+300 2070 26—24 a. 
Einiai, Latvija LE-751 4000 +60 2050 26—25 a. 





Laborato- Data Radiokar- Apytikris 





Gyvenvietė rija, ; bono data » 
Aiuberis prieš 1950 m. pr. m. e. amžius 

Leimaniškiai, TA-23 3970+-250 2020 26—24 a. 
Latvija 
Leimaniškiai TA-27 3770+200 1820 23—21 a. 
Abuora, Latvija LE-671 3870+70 1920 25—23 a. 
Abuora LE-749 3860+100 1910 25—23 a. 
Abuora TA-394 3770+60 1820 23—21 a. 
Tamula, Estija TA-10 3600+180 1650 22—20 a. 
Vila, Estija TA-20 3570+240 1620 22—19 a. 
Lagaža, Latvija LE-868 3240+70 1290 15 a. 

14. Šukinės keramikos kultūros atsiradimas Siaurės Pabaltijyje apie 2500 m. pr. 
m. e; Ž— Nemuno kultūra; 2 — Narvos kultūra; 3 — šukinės keramikos kultūra 

c. Sukinės keramikos kultūros žmonių 


(finougrų protėvių) atėjimas iš rytų 

Pirmoji banga, užliejusi Narvos kultūrą Latvijoje, Estijoje ir 
tik iš dalies Lietuvoje, atėjo iš rytų per Vidurio Rusiją. Tai šukinės 
keramikos kultūros medžiotojai, nepažinę nei žemdirbystės, nei 
gyvulių auginimo. Šukine kultūra vadinama dėl to, kad puodai bu- 
vo puošiami šukų įspaudimą primenančiu ornamentu. Lietuvą šie 
žmonės apsupo iš šiaurės ir iš pietryčių. Atrodo (pav. 14), labiau- 
siai jie veržėsi į tas vietas, kur randama gintaro, būtent prie Balti- 
jos jūros Lietuvoje ir Rytprūsiuose. 

Gintarą apdorodavo vietiniai Narvos kultūros gyventojai, bet 
manoma, kad, atėjus šukinės keramikos kultūros žmonėms, labiau 
imta domėtis gintaru ir pradėta gyvai prekiauti. Mainais už jį buvo 
gaunama įrankių ir žalio skalūno papuošalų. 


2. Indoeuropiečių protėvynės problema 


Kalbininkai pirmieji pradėjo ieškoti indoeuropiečių tautų pro- 
kalbės. Baltų, ypač lietuvių, kalbų konservatyvumas turėjo nemažą 
reikšmę indoeuropiečių prokalbei rekonstruoti. XVIII a. susipaži- 
nus su sanskritu Indijoje, atsivėrė nauji horizontai indoeuropiečių 
kilmei nustatyti. Iš pradžių buvo pastebėtas graikų, lotynų, persų 
ir indų žodžių giminiškumas. 1786 m. anglų kalbininkas V. Džon- 
sas (Jones) teigė, kad graikų, lotynų ir senoji indų kalbos turė- 
jusios būti tos pačios kilmės. Kiek vėliau pradėta lyginti gerokai 
daugiau kalbų, įtraukta ir lietuvių. F. Bopas (Bopp) 1833 ir 1852 m. 
Berlyne išspausdintoje lyginamojoje gramatikoje jau lygino san- 
skrito, zendo, armėnų, graikų, lotynų, lietuvių, senovinės slavų, 
gotų ir vokiečių kalbų žodžius. Nuo XIX a. antrosios pusės susi- 
domėjimas lietuvių kalbos konservatyvumu ir jos svarbumu lygi- 
namajai kalbotyrai kaskart augo. 

Lietuvių ir sanskrito kalbų panašumus lingvistai mini kaip pla- 
taus indoeuropiečių kalbų paplitimo bei glaudaus jų tarpusavio 
ryšio pavyzdį. Jų artimumui pademonstruoti dažnai buvo cituoja- 
mas šis sakinys: 


„Dievas davė dantis, dievas duos duonos“ (lietuvių k.). 
„Devas adat datas, Devas dasyati dhanas“ (sanskritas). 


Sanskritas ir baltų kalbos pasidarė du poliai, tarp kurių imta ieš- 
koti indoeuropiečių protėvynės. XIX a. antrojoje pusėje, remiantis 
kalba, pradėta mėginti rekonstruoti indoeuropiečių tautų prokalbę. 
Protėvynės buvo ieškoma vidutinio klimato zonoje, nes šiose kal- 
bose yra keturių metų laikų pavadinimai, o tropinės ar subtropinės 
augalijos ir gyvūnijos pavadinimų nėra. Toji vieta turėjo būti toli 
nuo jūros ar vandenyno, nes neaptikta bendro jūros pavadinimo. 

Kontinentinė Europa ir Centrinė Azija maždaug atitinka šias są- 
lygas, ir dėl kontinentinės juostos kalbininkai nesiginčija. Bendri 
medžių ir miško žvėrių vardai taip pat atitinka tas sąlygas. 

Kai kurie lingvistai konkrečiai nurodė tam tikrą geografinę sri- 
tį kaip protėvynės teritoriją. Antai H. Hirtas (Hirt) 1892 m. spėjo 
protėvynę esant Vidurio Europoje į rytus nuo Reino (50; 51, p. 464— 
485), O. Sraderis (Schrader) 1890 m.— į šiaurę nuo Juodosios jū- 
ros (68), Z. Feistas 1910 m.— Centrinę Aziją. Savo nuomonę jis 
ypač rėmė faktu, kad indoeuropietiškai kalbantys tocharai, gyvenę 
prie Kinijos sienos, yra ankstyvojo indoeuropiečių centro liekana 
(37). H. Giunterto (Gūntert) 1930 m. nuomone, indoeuropiečių pro- 
tėvynė turėjusi būti į šiaurę nuo Kaspijos ir Aralo jūrų, tarp Vol- 
gos žemupio ir Tian Šanio kalnų. Toje srityje turėjo gyventi karingi 
gyvulių augintojai, kurių kaimynai buvo finougrai ir semitai. Jis 
taip pat teigė, kad germanų gyventa teritorija negalėjo būti prain- 
doeuropietiška, nes jų kalbų garsų kaita paremta neindoeuropietiš- 
kos substratinės kalbos įtaka (49). V. Brandenšteinas 1936 ir 
1962 m. panašiai lokalizavo: šiaurės vakarų kirgizų stepės ir pie- 
tinė Uralo sritis. Praindoeuropiečiams nebuvo pažįstama žemdir- 
bystė, su ja jie susipažino tik migruodami į vakarus, kur rado ją 
išplėtotą (36). A. Neringas (Nehring) jau 1936 m. iškėlė mintį, jog, 
neolitinė Europa negalėjo būti indoeuropietiška, nes indoeuropie- 
čiai atėjo kaip valdančiųjų sluoksnis (6/1). Tuo pačiu laiku etnolo- 
gai, ypač V. Kopersas (Koppers), 1935 m. atkakliai tvirtino, kad 
protėvynė buvusi rytuose. Jo nuomone, indoeuropiečių kultūrai bū- 
dingi bruožai — gyvulininkystė, patriarchalinė visuomenės struk- 
tūra bei vyraujantys dangaus dievai ir žirgo bei ugnies kultas — 
giminiški Altajaus srities tiurkams-mongolams (52, p. 1—31). 

Kalbininkas J. Pokornas 1936 m. iškėlė neindoeuropietiškų kal- 
bų substrato įtaką indoeuropiečių kalboms (62, p. 176—213). 1950 m. 
H. Krahė neindoeuropietiškos kilmės vietovardžius identifikavo 
Graikijoje, Prancūzijoje, Ispanijoje ir šiaurės Italijoje (56, p. 4), o 
veikaluose, išspausdintuose 1950—1962 m., jis nagrinėjo Vidurio 
Europoje tarp Anglijos, Skandinavijos ir Italijos rastus senus in- 
docuropietiškus vandenvardžius (54; 55, p. 426—455). V. Smidas 
(Schimid) 1968 m. panašių vandenvardžių aptiko Dunojaus žemupio 
srityje, Trakijoje ir Ukrainoje (67). Dar kitą hipotezę 1953 m. iš- 
kėlė kalbininkas P. Tymė (Thieme): protėvynė turėjusi būti Vidu- 
rio Europoje į rytus nuo Reino, Vokietijoje ir Lenkijoje, ten, „kur 
auga buko medis ir veisiasi žuvis lašiša, nes jų pavadinimus išlaikė 
germanai, baltai, slavai ir tocharai (70, p. 535—613). 

Iš trumpos apžvalgos matyti, kad kalbininkai protėvynės ieš- 
kojo daugiausia rytuose: į šiaurę nuo Juodosios, Kaspijos ir Aralo 
jūrų, pietinėje Uralo srityje ar dar toliau rytuose, taip pat Vidu- 
rio Europoje į rytus nuo Reino. 

Kodėl taip nesutarta? Viena iš priežasčių ta, kad kalbotyra be 
kitų mokslų pagalbos protėvynės klausimo išspręsti negali: pvz., 
chronologijos, ypač ankstesnės negu 5000 m. prieš dabartį, ir apy- 

tikriai nustatyti nepajėgia. Visai nenuostabu, kad lingvistai, ieš- 
kodami geogralinės protėvynės teritorijos, svyravo tarp Vidurio 
Europos ir Centrinės Azijos: tame plote indoeuropiečiai buvo papli- 
tę, bet ne tuo pačiu metu, ir kalbotyros metodais neįmanoma 
susekti, kur ankstyviausias židinys. Tokioms problemoms spręsti 
būtinas glaudus kalbininkų ir archeologų bendradarbiavimas. 

Kai lingvistai skelbė pionieriškus darbus iš lyginamosios in- 
doeuropiečių kalbotyros, archeologai težengė pirmuosius žingsnius. 
Archeologijos mokslas pradėjo augti tik XIX a. antrojoje pusėje. 
Dėmesio centre buvo Šiaurės vakarų Europa, o Rytų ir ypač rytinė 
Vidurio Europos dalis — svarbiausia sritis Europos indoeuropė- 
jimui suprasti — intensyviai pradėta tyrinėti tik po Antrojo pa- 
saulinio karo. Tad ilgą laiką tarp abiejų mokslų nebuvo sinchro- 
nizmo. Be to, kalbininkų skelbiamos priešingos hipotezės sukėlė 
skepticizmą, daug kalbininkų ir archeologų apskritai nustojo domė- 
tis indoeuropiečių kilme, net ėmė ignoruoti per 200 m. sukauptus 
duomenis. Archeologai pakrypo į „moksliškesnę“ sierą — ėmė stu- 
dijuoti materialinę kultūrą; labai retas savo duomenis derino su 
lyginamosios indoeuropiečių kalbotyros ir mitologijos veikalais. 

Situacija pasikeitė, kai Rytų Europoje susikaupė daugiau ar- 
cheologinių radinių iš sistemingų XX a. vidurio tyrinėjimų ir kai 
chronologijai nustatyti buvo pradėtas taikyti radiokarbono meto- 
das*. Pasidarė aišku, kad indoeuropiečių protėvynė, kaip ir prokal- 
bė, yra ne fikcija, o istorijos faktas, kurį galima įrodyti archeolo- 
gijos duomenimis. 


3. Europos indoeuropėjimo pradžia: 
kurganų kultūros žmonių veržimasis į Vidurio Europą 
(4300—3000 m. pr. m. e.) 


Visai tikra, kad neolito ir žalvario amžiaus Vidurio ir Pietryčių 
Europos kultūros augimą bei klestėjimą per kelis tūkstantmečius, 
ypač VI ir V tūkstantmetyje pr. m. e., ne kartą sustabdė ir net pa- 
kirto gyvulių augintojai, atėję iš Eurazijos stepių tarp 4300 ir 3000 
m. pr. m. erą**. To laikotarpio Europos civilizacija nebuvo indoeu- 
ropietiška; visi jos aspektai prieštarauja tam, kas lyginamosios kal- 


* Tuo metu man buvo lemta dirbti Ilarvardo universitete ir rašyti studiją 
apie Rytų Europos proistorę, neolito, chalkolito, arba vario, amžiaus laikotarpį 
i Europos proistorė“ („The Prehistory oi Eastern Europe“, 1956), vėliau 
apie žalvario amžių — „Centrinės ir Rytų Europos žalvario amžiaus kultūra“ 
(„The Bronze Age Cultures of Central and Eastern Europe“, 1965) ir iš esmės 
susipažinti su Rytų Europos archeologijos problemomis. 

+» Sią tezę 1956 m. paskelbiau tarptautiniame etnologijos ir etnograiijos 
kongrese Filadelfijoje. Sitai taip pat išdėsčiau straipsniuose: 1963 m.— „Indoeu- 
ropicčių archeologijos problemos“ („The Indo-Europeans: Archeological Prob- 
lems“) ir 1970 m.— „Praindocuropicčių kurganų kultūra V—VIII tūkstantmetyje 
pr. m. e.“ („Proto-Indo-European Culture: The Kurgan Culture during the Fitth, 
Fourth and Third Millennia B. C.“). 

botyros, mitologijos ir etnologijos tyrinėjimais rekonstruota kaip 
būdinga senajai indoeuropiečių kultūrai. Tai matrilinearinė (pavel- 
dėjimas pagal motinos liniją), egalitarinė (moters ir vyro vaidme- 
nys vienodi) kultūra, kuriai nežinomi ginklai ir žirgai, su ypač 
aukšto lygio keramikos ir skulptūros menu, šventyklų architektūra 
ir deivių panteonu; gyventojai sėslūs ir taikūs. Visuomenės struk- 
tūra galėjo būti teokratinė monarchija; vadovavo karalienė žynė ir 
jos brolis, valdęs ūkį ir prekybą. Struktūra panaši į Kretos kultūros 
visuomenės struktūrą III tūkstantmetyje pr. m. e. ir II pradžioje*. 

Būdingi indoeuropictiškos kultūros elementai — patrilinearinė 
(paveldėjimas pagal tėvo liniją) ir patriarchalinė trijų sluoksnių so- 
cialinė struktūra, gyvulininkystė, vyraujantys vyriškieji dievai — 
negalėjo evoliucijos būdu išriedėti iš Senosios Europos kultūros. Jie 
buvo atnešti iš rytų. Tokia kultūra su visais senaisiais indoeuropie- 
tiškais bruožais V—II! tūkstantmetyje pr. m. e. randama Pietų 
Rusijos ir Rytų Ukrainos stepėse, taip pat mišrioje stepių ir miškų 
zonoje. Remdamasi tai kultūrai labai būdingais pilkapiais, 1956 m. 
pavadinau ją bendru kurganų** (pilkapių) kultūros vardu, pabrė- 
žiančiu kilmę iš rytų. Laidojimu šios kultūros žmonės labai skyrėsi 
nuo Senosios Europos papročių. Archeologinėje literatūroje įvairūs 
jos periodai ir variantai vadinami tokiais vardais: 1) Srednij Sto- 
go II — Chvalinsko — V tūkstantmečio pr. m. e. kultūra Dnepro ir 
Volgos žemupio baseine; 2) Maikopo — IV ir III tūkstantmečio pr. 
m. e. pradžios kultūra, paplitusi į šiaurę nuo Juodosios jūros ir Kau- 
kazo kalnų; 3) duobinių kapų — iš Volgos žemupio apie 3000 m. 
pr. m. e. paplitusi į Dnepro bei Dnestro žemupius ir toliau į va- 
karus. 

V tūkstantmečio pr. m. c. pabaigoje kurganų kultūros žmonės 
pradėjo veržtis į rytinę Vidurio Europą, o IV tūkstantmečio antro- 
joje pusėje ir apie 3000 m. pr. m. e. naujos bangos visai sužlugdė 
Senąją Europą. Pamažu įsivyravo patriarchalinė visuomenės struk- 
tūra: valdantieji, kariai ir žemdirbiai, įsigalėjo nauja valdymo sis- 
tema. Zemdirbių kultūra pradėjo pintis su gyvulių augintojų, vy- 
riškieji dievai užėmė pozicijas tarp moteriškųjų deivių. 4300— 
2300 m. pr. m. e. Vidurio Europoje yra hibridizacijos ir kultūros 
transformacijos laikotarpis. Kurganų kultūros pergalė aiškintina 


* Priešindocuropinę Europą 1973 m. pavadinau „Senąja Europa“ tam, kad 
būtų galima atskirti nuo suindocuropietintos Europos (straipsnyje „Senoji Eu- 
ropa“ — „Old Europe“). Šį terminą vartojau ir knygos apie Senosios Europos 
deives ir dievus antraštėje („The Goddeses and Gods oi Old Europe“), o bendrą 
Senosios Europos charakteristiką daviau studijoje „Senoji Europa V tukstantime- 
tyje. Europos situacija prieš ateinant indoeuropiečiams“ („Old Europe in the 
Fiilh Millennium B. C. The European Situation on the Arrival of Indo-Europe- 
aus“). Senosios Europos ir jos suindocuropietinimo klausimai plačiau ir smulkiau 
nagrinėti knygoje „Senoji Europa ir jos suindoeuropietinimas“ („Old Europe and 
its Indo-Europeanization“). 

** Kurganų kultūros vardas prigijęs Vakarų Europos ir Amerikos literatū- 
roje (plg. Watkins C. Indo-Europcan Languages.— Encyclopaedia Britannica, 
1975, 9, p. 436), dėl to jis neverstinas į lietuvių — pilkapių kultūrą. 

patriarchaline visuomenės struktūra ir veiksmingais ginklais (durk- 
lai, ietys, skydai, alebardos) bei žirgų naudojimu kovojant. Nuo 
IV tūkstantmečio pr. m. e. antrosios pusės jau buvo gaminami žal- 
variniai durklai. Tačiau, sprendžiant iš antropologijos duomenų, 
galėjo įsiveržti nedaug kurganų kultūros žmonių: fizinis žmonių 
tipas nelabai pasikeitė. Iš to darome išvadą, kad Europa indoeu- 
ropėjo asimiliacijos būdu. Vietiniai žmonės neišnyko, tik pakluso 
jėgai ir naujai valdžiai bei perėmė jos kalbą. Buvo pasėta naujų 
sėklų; iš jų išaugo kitokių medžių. Tai nebebuvo nei Senosios Eu- 
ropos, nei kurganų kultūra. 

Vidurio Europa suindoeuropėjo gerokai anksčiau negu Siaurės 
ir Vakarų. Čia susikūrė antrinė indoeuropiečių protėvynė, iš kurios 
indoeuropiečių kultūra plito toliau į šiaurės rytus, šiaurės vakarus, 
vakarus ir pietus. Ją nešė ne kurganų kultūros žmonės, o suindo- 
europietinti Vidurio Europos gyventojai. 

Vidurio Europos kultūra, kuri tarp 3000 ir 2500 m. pr. m. e. plito 
į Baltijos pajūrį ir į Šiaurės rytų Europą, archeologijos terminijoje 
vadinama rutulinių amforų (3400—3000 m. pr. m. e.) ir virvelinės 
keramikos (3000—2500 m. pr. m. e.) kultūromis. Pirmoji susikūrė 
dviejų Senosios Europos kultūrų — piltuvėlinės keramikos ir Ku- 
kutenio (Tripolės) — pagrindu (plg. pav. 15). Virvelinės kerami- 
kos kultūra laikėsi rutulinių amforų kultūros tradicijų. Norint su- 
prasti, kaip tos kultūros atsirado, reikia peržvelgti ankstesnę Vi- 
durio ir Rytų Europos etnokultūrinę raidą, kai iš rytų pradėjo verž- 
tis kurganų kultūros žmonės. 

Trys šios kultūros bangos, pakeitusios Europos proistorės eigą, 
nuvilnijo: pirmoji — V tūkstantmečio antrojoje pusėje (apie 4400— 
4200 m. pr. m. e.), antroji — IV tūkstantmečio antrojoje pusėje 
(apie 3400—3200 m. pr. m. e.) (pav. 15) ir trečioji — apie 3000— 
2800 m. pr. m. e. (pav. 16) (4/, p. 163—214; 42, p. 277—339; 46, 
p. 273—317; 46, p. 113—137). 

Pietų Rusijos bei Ukrainos gyvulių augintojus masino Seno- 
sios Europos miestai ir dideli žemdirbių kaimai, varis, auksas, pla- 
tūs upių slėniai ir prekybos galimybės. V tūkstantmetyje pr. m. e. 
stepių gyvulių augintojai jau turėjo prisijaukinę arklį ir jodinėjo 
juo. Taip atsirado nauja priemonė įveikti nuotolius, o kartu ir plė- 
šimams bei karams. Ant žirgų pirmieji gyvulių augintojai apie 
4300 m. pr. m. e. pasirodė Dunojaus baseine, pietuose pasiekė Ma- 
kedoniją. Šiaurės Europos ši banga neužliejo, bet nuniokojo aukštą 
rytinės Vidurio Europos kultūrą. Pradėjo maišytis dvi kultūrinės 
sistemos. Labiausiai buvo paliesta šiandieninės Bulgarijos, Jugo- 
slavijos ir Vengrijos teritorija, iš dalies — Čekoslovakijos ir Pietų 
Vokietijos sritys. 

Gerokai stipresnis veržimasis prasidėjo IV tūkstantmečio pr. 
m. e. antrojoje pusėje iš sričių į šiaurę nuo Juodosios jūros, tarp 
Dnestro ir šiaurės Kaukazo (pav. 15). Bevcik po tūkstančio metų 
nuo pirmojo antplūdžio atėjo aukštesnio kultūrinio lygio kurganų 
kultūros žmonės. Iš Užkaukazės gyventojų jie jau buvo išmokę ga- 

15. Antroji kurganų, arba Maikopo, kultūros banga į vakarus ir iš jos susikūrę nauji etniniai vienetai 


patriarchaline visuomenės struktūra ir veiksmingais ginklais (durk- 
lai, ietys, skydai, alebardos) bei žirgų naudojimu kovojant. Nuo 
IV tūkstantmečio pr. m. e. antrosios pusės jau buvo gaminami žal- 
variniai durklai. Tačiau, sprendžiant iš antropologijos duomenų, 
galėjo įsiveržti nedaug kurganų kultūros žmonių: fizinis žmonių 
tipas nelabai pasikeitė. Iš to darome išvadą, kad Europa indoeu- 
ropėjo asimiliacijos būdu. Vietiniai žmonės neišnyko, tik pakluso 
jėgai ir naujai valdžiai bei perėmė jos kalbą. Buvo pasėta naujų 
sėklų; iš jų išaugo kitokių medžių. Tai nebebuvo nei Senosios Eu- 
ropos, nei kurganų kultūra. 

Vidurio Europa suindoeuropėjo gerokai anksčiau negu Šiaurės 
ir Vakarų. Čia susikūrė antrinė indoeuropiečių protėvynė, iš kurios 
indoeuropiečių kultūra plito toliau į šiaurės rytus, šiaurės vakarus, 
vakarus ir pietus. Ją nešė ne kurganų kultūros žmonės, o suindo- 
europietinti Vidurio Europos gyventojai. 

Vidurio Europos kultūra, kuri tarp 3000 ir 2500 m. pr. m. e. plito 
į Baltijos pajūrį ir į Šiaurės rytų Europą, archeologijos terminijoje 
vadinama rutulinių amforų (3400—3000 m. pr. m. e.) ir virvelinės 
keramikos (3000—2500 m. pr. m. e.) kultūromis. Pirmoji susikūrė 
dviejų Senosios Europos kultūrų — piltuvėlinės keramikos ir Ku- 
kutenio (Tripolės) — pagrindu (plg. pav. 15). Virvelinės kerami- 
kos kultūra laikėsi rutulinių amforų kultūros tradicijų. Norint su- 
prasti, kaip tos kultūros atsirado, reikia peržvelgti ankstesnę Vi- 
durio ir Rytų Europos etnokultūrinę raidą, kai iš rytų pradėjo verž- 
tis kurganų kultūros žmonės. 

Trys šios kultūros bangos, pakeitusios Europos proistorės eigą, 
nuvilnijo: pirmoji — V tūkstantmečio antrojoje pusėje (apie 4400— 
4200 m. pr. m. e.), antroji — IV tūkstantmečio antrojoje pusėje 
(apie 3400—3200 m. pr. m. e.) (pav. 15) ir trečioji — apie 3000— 
2800 m. pr. m. e. (pav. 16) (4/, p. 163—214; 42, p. 277—339; 46, 
p. 273—317; 48, p. 113—137). 

Pietų Rusijos bei Ukrainos gyvulių augintojus masino Seno- 
sios Europos miestai ir dideli žemdirbių kaimai, varis, auksas, pla- 
tūs upių slėniai ir prekybos galimybės. V tūkstantmetyje pr. m. e. 
stepių gyvulių augintojai jau turėjo prisijaukinę arklį ir jodinėjo 
juo. Taip atsirado nauja priemonė įveikti nuotolius, o kartu ir plė- 
šimams bei karams. Ant žirgų pirmieji gyvulių augintojai apie 
4300 m. pr. m. e. pasirodė Dunojaus baseine, pietuose pasiekė Ma- 
kedoniją. Šiaurės Europos ši banga neužliejo, bet nuniokojo aukštą 
rytinės Vidurio Europos kultūrą. Pradėjo maišytis dvi kultūrinės 
sistemos. Labiausiai buvo paliesta šiandieninės Bulgarijos, Jugo- 
slavijos ir Vengrijos teritorija, iš dalies — Čekoslovakijos ir Pietų 
Vokietijos sritys. 

Gerokai stipresnis veržimasis prasidėjo IV tūkstantmečio pr. 
m. e. antrojoje pusėje iš sričių į šiaurę nuo Juodosios jūros, tarp 
Dnestro ir šiaurės Kaukazo (pav. 15). Beveik po tūkstančio metų 
nuo pirmojo antplūdžio atėjo aukštesnio kultūrinio lygio kurganų 
kultūros žmonės. Iš Užkaukazės gyventojų jie jau buvo išmokę ga- 


43 


mintis žalvarinius įrankius, papuošalus bei ginklus. Į šiaurę nuo 
Juodosios jūros, Dono bei Dnepro žemupio baseine, yra tyrinėta 
nemaža piliakalnių, sutvirtintų kiklopinėmis akmenų sienomis. At- 
rodo, jau tada srities valdymas buvo sutelktas sričių valdovų ran- 
kose. Jų kapai skiriasi struktūra bei turtingomis įkapėmis. Antroji 
banga apėmė daug daugiau Europos, Turkijos bei Artimųjų Rytų 
žemių. Ji užliejo ne tik Dunojaus baseiną, bet ir visą šiaurinę Vi- 
durio Europą. Paskui iš naujų ateivių ir senųjų gyventojų kultūrų 
elementų kūrėsi nauji kultūriniai vienetai. A nekalbėsime, kas 
darėsi visoje Europoje, bet paminėsime naują rutulinių amforų 
kultūrą, susiklosčiusią dabartinėje Lenkijoje, Vokietijoje ir Rumu- 
nijoje. Tai arklių, galvijų ir kiaulių augintojų kultūra, kuri ekono- 
miniais, socialiniais, religiniais ir simboliniais elementais siejasi 
su IV tūkstantmečio pr. m. e. kurganų (Maikopo) kultūra į šiaurę 
nuo Juodosios jūros. 

Prieš rutulinių amforų kultūros susikūrimą tarp Olandijos ir 
Vakarų Lietuvos gyveno piltuvėlinės keramikos kultūros žmonės, 
giminiški Vakarų Europos kultūrai (pav. 15). Jie buvo sėslūs 
žemdirbiai. Ateiviai asimiliavo juos: pradėjo vyrauti gyvulininkys- 
tė, pakito laidojimo papročiai, vietoj didelių namų atsirado mažų 
ar žeminių su židiniu viduryje (kaip stepėse). Pasirodė pirmieji 
piliakalniai, pastebėta naujos religijos elementų ir simbolių. Iš kapų 
medžiagos matyti ryški patriarchalinė sistema. Religijoje aisispin- 
di saulės ir žirgo bei ginklų kultas. Iš gintaro dabar pradėta ga- 
minti įvairius saulės simbolius — apskritus kabučius ir medalius, 
puoštus aplink taškučiais ar net žmonių bei žirgų figūrų įraižomis. 
Tokių medalių rasta tik pačiuose turtingiausiuose vyrų kapuose. 

Trečioji gyvulių augintojų, arba duobinių kapų kultūros žmonių, 
banga iš rytų apie 3000 m. pr. m. e. ar kiek vėliau vėl išjudino 
beveik visą Europos žemyną. Labiausiai palietė Dunojaus sritį iki 
Rytų Vengrijos vakaruose (pav. 16). Ši banga neužliejo Šiaurės 
Europos, bet, matyt, privertė rutulinių amforų kultūros žmones 
asimiliuotis su naujais ateiviais ir slinkti į šiaurę. Tarp 3000 ir 
2500 m. pr. m. e. įvyko milžiniška ekspansija iš dabartinės Lenki- 
jos ir Vokietijos į šiaurės vakarus — Daniją, Švediją, Olandiją, net 
Rytų Airiją ir į šiaurės rytus — į Rytų Pabaltijį ir Vidurio Rusiją. 


4. Indocuropiečių atėjimas į Rytų Pabaltijį, 
Baltarusiją ir Vidurio Rusiją (3000—2500 m. pr. m. e.) 


Prūsijoje ir Vakarų Lietuvoje pirmieji indoeuropiečiai pasirodė 
su rutulinių amforų kultūra apie 3000 m. pr. m. erą. Tos kultūros 
kapų tyrinėta Mozūrų ežerų srityje. Iš ten indoeuropiečiai slinko 
Baltijos jūros, Sembos pusiasalio ir Kuršių nerijos link. 

Šiaurės rytų Europoje iki Volgos aukštupio ir vidurupio paplito 
kiek vėliau atėję virvelinės keramikos, arba laivinių kovos kirvių, 

kultūros žmonės. Vyrų kapuose, kaip viena iš pačių būdingiausių 
įkapių, randama laivo pavidalo akmeninių kirvių su skyle kotui. 
Radiokarbono būdu datuoti virvelinės keramikos ir laivinių kovos 
kirvių kultūros žmonių kapai bei gyvenvietės priklauso III tūks- 





17. Trijų sluoksnių Kaupo pilkapis prie buv. Viskiautų: pirmasis — III tūkstani- 
mečio pr. m. e. pradžios; antrasis — virvelinės keramikos kultūros pabaigos (II 
tūkstantmečio pr. m. e. antrosios pusės); trečiasis — žalvario amžiaus (apie 1500 
m. pr. m. e.) 


tantmečio pr. m. e. viduriui ir antrajai pusei (kalibruotomis da- 
tomis). 

Vienas iš geriausių pavyzdžių, iliustruojančių naują laikotarpį 
Pietryčių Pabaltijyje, yra Kaupo prie Viskiautų (dab. Mochovojė 
prie Primorsko) trijų sluoksnių pilkapis (pav. 17). Ankstyviausias, 
apatinis, kapas, sprendžiant iš diržo sagties, skirtinas rutulinių 
amforų kultūros pabaigai. Kapas su akmeniniu kirviu ir titnaginiu 
peiliuku būdingas vėlyvajai virvelinės keramikos kultūrai, o dar 

paaukštintas vienas pilkapis priklausytų žalvario amžiui. Vis aukš- 
tinami Kaupo pilkapiai simbolizuoja naujos kultūros tęstinumą ir 
indoeuropiečių įsigalėjimą Rytų Pabaltijyje. 


a. Antropologinis tipas 


Rytinėje Vidurio Europoje iki kurganų kultūros žmonių įsiver- 
žimo vyravo grakštūs siauro veido, žemo ūgio ilgagalviai gyven- 
tojai, giminiški Pietryčių Europos ir Viduržemio jūros srities me- 
diteranidams. Rytų Europoje gyveno daugiausia kromanjoniečių 
rasės morlotipas, kurį geriausiai atspindi Dnepro— Doneco kultūra: 
labai stambūs europidai su ilgomis ar vidutinėmis kaukolėmis (spė- 
jama, kad Nemuno kultūros žmonės buvo to paties tipo). 

Kurganų kultūros žmonės, gyvenę Rytų Ukrainos ir Pietų Ru- 
sijos stepėse, buvo aukšto ūgio, su vidutinio dydžio kaukolėmis, 
mezomorfiniais veido bruožais, žemomis akių orbitomis ir siauro- 
mis nosimis. Virvelinės keramikos kultūros Vidurio Europos gyven- 
tojai priklausė kitam fiziniam tipui negu kurganų žmonės: jie bu- 
vo susimaišę su vietiniais Vidurio Europos gyventojais. 

Virvelinės keramikos kultūros ateiviai Rytų Pabaltijyje ir Vi- 
durio Rusijoje savo išvaizda taip pat skyrėsi nuo vietinių gyven- 
tojų. Jie buvo ilgagalviai, kartais net superilgagalviai, vidutinio 
pločio veido ir aukšto ūgio. Artimiausių paralelių šitam tipui ran- 
dama Lenkijoje, virvelinės keramikos kultūros paplitimo srityje 
(60, p. 361—393; 69, p. 250). Dnepro baseine vyko mišimas su 
Dnepro—Doneco kultūros stambiais ilgagalviais ir plačiaveidžiais 
žmonėmis. Fatjanoviečiai, atrodo, per daug nemišo su vietiniais, nes 
jie aiškiai giminiški virvelinės keramikos kultūros žmonėms, gy- 
venusiems Lenkijoje (78). Tarp Okos ir Kamos paplitę balanovie- 
čiai daugiau mišo su Volgos vidurupio bei Kamos baseino finoug- 
rais—mongolidais. Pagrindai fiziniam baltų tipui susidaryti buvo 
padėti III tūkstantmečio pr. m. e. viduryje ir antrojoje pusėje. Pa- 
našaus tipo ar artimų variantų žmonių gyventa ir vėliau. 

Virvelinės keramikos kultūros žmonių fizinis tipas padeda su- 
prasti indoeuropėjimo procesą: ateiviai iš Pietų Rusijos ir Ukrainos 
stepių neišnaikino vietinių Europos gyventojų, bet privertė juos 
pradėti kalbėti jų kalba ir perimti naują socialinę sistemą. Tuo pa- 
čiu metu paplito ir naujos religijos elementai, būdingi gyvulių au- 
gintojams ir patriarchalinės visuomenės struktūros žmonėms. 


b. Pamarių kultūra — vakarų baltų 
kultūros branduolys 


Daugiausia Pamarių kultūros gyvenviečių tyrinėta Pietryčių Pa- 
baltijyje — tarp Vyslos žemupio ir Šventosios Vakarų Lietuvoje. 
Iš žinomiausių pajūrio zonoje reikia paminėti Zucevo (Rzucewo), 
Suchačiaus (Suchacz), Tolkmicko, Šventosios TA ir 2A, Būtingės, 
Sarnelės ir Nidos gyvenvietes (65; 77). Dviejose pirmosiose išliko 

namų liekanų (pav. 18). Chronologiškai gyvenvietės siejamos su 
pačia ankstyviausia virvelinės keramikos kultūros faze. Iš pirmo 
žvilgsnio, ypač lyginant keramiką (pav. 19), atrodo, kad Pamarių 
kultūra nedaug turi bendra su prieš ją egzistavusia Narvos kultūra. 
Tačiau taip nėra: substrato įtaka jaučiama įvairioms steroms, pvz., 
titnaginių įrankių gaminimui ar žvejybos įrankiams, net ir gintaro 
papuošalų formoms. Sventojoje LA ir Šarnelėje rasta daugybė žve- 
jybos įrankių: žeberklų, šakių, bučių, tinklų iš liepos karnų, valčių, 
irklų, atsispiriamųjų lazdų ir kt. Visi jie turi prototipų Narvos kul- 
tūroje (66, p. 407—414). Žvejyba čia liko pagrindiniu verslu. Dau- 
giau žemdirbystės įran- 
kių — akmeninių kaplių, 
trinamųjų girnų, piestų, 
titnaginių skelčių pjautu- 
vų ašmenims —ir grūdų 
(kviečių, miežių) įspaudų 
Pamarių kultūros gyven- 
vietėse aptikta tik vėlesniu 
laikotarpiu. Šventojoje ras- 
ta sorų ir kanapių. Svarbią 
vietą Pamarių kultūros . 
žmonių gyvenime užėmė 18. Pamarių kultūros namas (maždaug 12 m 
ruonių ir vandens paukščių ilgio) iš Suchačiaus k., Elbliongo raj. (apie 
medžioklė. Gyventojai au-  2500—2300 m. pr. m. e.) 

gino galvijus, kiaules, avis, 

19. Pamarių kultūros virvelinės taurės ir amiora iš Sventosios 1 gyv. viršutinio 
(A) kultūrinio sluoksnio 

ožkas, arklius ir šunis. Iš to matyti, kad indocuropiečių kultūra 
Pietryčių Pabaltijyje kūrėsi asimiliuodamasi su vietine, Narvos, 
kultūra. Nemuno kultūros srityje vyko panašus kryžiavimosi pro- 
ctsas, 

Iš Pamarių kultūros toliau plėtojosi Rytprūsių, Vakarų Lietu- 
vos ir Latvijos žalvario bei ankstyvojo geležies amžiaus kultūra, 
kurią siejame su vakarų baltais. Narvos kultūros substratas bus lė- 
męs vakarų baltų kultūrą. 

Šiaurės Pabaltijyje randama to paties tipo kapų ir keramikos. 
Daugiausia tai vyrų karių kapai. Vyrai buvo laidojami su akmeni- 
niais laivo pavidalo kirviais ir titnaginiais peiliais. Nauji ateiviai 
kūrėsi šalia šukinės keramikos kultūros plačiaveidžių ir plokščia- 
nosių vidutinio dydžio kaukolėmis gyventojų — medžiotojų ir žve- 
jų,— giminiškų Vidurio Uralo ir Vakarų Sibiro finougrams. Antro- 
pologiniais tyrinėjimais nustatyta, kad europidai (nauji ateiviai) 
mišo su mongolidais (59). 


c. Rytų baltų užuomazga: Dnepro, Fatjanovo 
ir Balanovo kultūrinės grupės 


Gyvulių augintojai ir žemdirbiai pamažu užėmė visą Dnepro 
vidurupio ir aukštupio baseiną (pav. 20:2), į kurį atėjo greičiausiai 
iš Pietryčių Lenkijos bei Vakarų Ukrainos, ir traukė tolyn į šiaurės 
rytus. Neolito Nemuno ir Dnepro—Doneco kultūrų palikuonys arba 
asimiliavosi, arba pasitraukė į šiaurės rytus. 

Tarp Dnepro ir Volgos vidurupio randami III tūkstantinečio 
pr. m. e. antrosios pusės kapai liudija to paties kamieno ateivių 
kultūrą, pamažu išsirutuliojusią į tris variantus: Dnepro, Volgos 
aukštupio Fatjanovo (pav. 20:3) ir Volgos vidurupio Balanovo (pav. 
20:4) kultūrą. 

Pagrindinis šaltinis Dnepro aukštupio baseino kultūrai pažinti 
yra Gomelio ir Mogiliovo rajonuose tyrinėti pilkapiai (daugumą jų 
kasinėjo I. Artemenka) (73, p. 31—87). Ilgos pilkapių virtinės buvo 
išsidėsčiusios palei upes ant terasų dažnai toje pačioje vietoje, kur 
anksčiau gyveno Dnepro—Doneco kultūros žmonės. Sermenų lau- 
žuose ant pilkapio pagrindo (pav. 21:2) aptikta naminių gyvulių 
kaulų ir girnų akmenų, iš kurių matyti, kad čia gyvenę gyvulių 
augintojai ir žemdirbiai. Laidojimo papročiai indoeuropietiški. 
Ruošiama laidojimo vieta buvo išdeginama (ugnimi nuo jos iš- 
valomos piktosios jėgos?), tik paskui kasama kapo duobė. Laidoji- 
mo apcigos ir įkapės atspindi klasinę struktūrą. Kuo svarbesnis 
mirusysis, tuo kruopščiau įrengiamas kapas ir daugiau įkapių. Svar- 
baus mirusiojo kapo duobė būdavo net iki 4 m gylio, o kitų — ne- 
gilios. Genties vadų, karių kapo duobės uždengtos rąstais. Kai ku- 
rių kapų kampuose aptikta pėdsakų stulpų, laikiusių namelio stogą 
(pav. 21:1). Ant pomirtinio namelio buvo užpilamas pelenų sluoks- 
nis, o aplink kapą iškasamas griovys ir paskui supilamas žemės 
sampilas. Pirmasis ir pagrindinis kapas visados būna duobėje, maž- 

daug pilkapio viduryje, ir paprastai turtingai palaidoto vyro. Vė- 
liau į tą patį pilkapį laidojami kiti greičiausiai tos pačios šeimos 
ar giminės žmonės. Taip pilkapiai išaugdavo iki 2 m ar aukštesni, 
o skersmuo būdavo daugiau kaip 20 m. 

Ypač turtingi tikriausiai sričių valdovų kapai. Paminėsime vie- 
ną iš Moškos vietovės netoli Chodosovičių, Gomelio rajone. Tur- 

20. Prabaltiškos kultūros variantai tarp Baltijos jūros ir Volgos vidurupio (2500— 
2000 m. pr. m. e.): 1 — Pamarių ir Rytų Pabaltijo virvelinė, arba laivinių kovos 
kirvių, kultūra su Narvos substrato palikimu; 2 — Dnepro aukštupio ir vidurupio; 
83 — Fatjanovo Volgos aukštupio baseine; 4 — Balanovo Volgos vidurupio baseine 
(strėlės rodo apytikrę plitimo kryptį) 


tingiausias vyro kapas aptiktas didžiausiame pilkapyje (pav. 21). 
Čia įdėti 2 akmeniniai (pav. 22:7, 8) ir varinis (pav. 22:6) kirviai, 
titnaginis kirvelis (pav. 22:10), žalvarinis ietigalis (pav. 22:9), 
27 strėlių antgaliai (pav. 22:1), beržo tošies dėžutėje — variniai 
dviejų įvijų kabučiai (pav. 22:2, 3), ratuko formos gintarinis kabu- 
tis (pav. 22:4), o prie kojų gulėjo taurės pavidalo puodas. Be to, dar 
rasta 4 titnaginiai peiliai, 53 titnago skeltės ir didžiulė smiltainio 
akmens gludinimo plyta. Prieš laidojant būta nemažų šermenų, nes 
ant pilkapio pagrindo pastebėtos 9 laužavietės su maisto lieka- 
nomis. 

Gintaro ir metalo dirbiniai yra ypatingos įkapės; eilinių žmonių 
kapuose jų nebūna. Gintariniai saulės rato medaliai ir variniai 
dviejų įvijų (galbūt rytų ir vakarų šviesos simbolis?) kabučiai sieti- 
ni su dangaus šviesos ir kartu karaliaus, valdovo, simbolika. Tokių 

pat gintarinių kabučių rasta Būtingėje, Šventojoje, Juodkrantėje 
ir Abuoroje (Rytų Latvijoje). Atrodo, kad gintaro gavybos srityje 
juos gamino Pamarių kultūros žmonės ir eksportavo į rytus ir į 
pietus (tokių kabučių aptikta Čekoslovakijoje varpinės keramikos 
kultūros žmonių kapuose) daugiau negu 500 km 'atstumu. Ginta- 
rinis kabutis iš Moškos valdovo kapo labai svarbus šio kapo chro- 
nologijai nustatyti. Abuoros gyvenvietė, kurioje rasta panašių gin- 
tarinių kabučių, radiokarbono būdu datuota 3860+ 100 m. (prieš 
dabartį, t. y. prieš 1950 m.). Kalibruota data, remiantis dendrochro- 

21, Moškos kapinyno (apie 2200 m. pr. m. e.), Gomelio raj, pilkapiai (planai ir 
skersiniai pjūviai): 1 (pilkapis Nr. 10): a — vertikalių stulpų, rėmusių pomirtinio 
namelio stogą, liekanos; 6 — pelenų ir anglių plotai; 2 — pagrindinis vyro ka- 
pas; 8 — vaiko kapas; 4 — kitas vyro kapas; 2 (pilkapis Nr. 11): 1 — pagrin- 
dinis vyro kapas; 2 — suanglėjęs stulpas (pomirtinio namelio liekana); 3 — ži- 
diniai; 4 — antrinis kapas; 5 — mėgėjų išrausla vieta; 6 — griovys aplink pil- 
kapį 
nologija,— XXV-—XXIII a. pr. m. erą. Turtingasis Moškos valdo- 
vas galėjo gyventi tuo pačiu laiku — apie 2400—2200 m. pr. m. erą. 
Variniai kirviai ir kiti metalo dirbiniai kapuose — irgi prestižo 
ženklas. Varinis su skyle kotui viduryje (pav. 22:6) yra akmeninio 

22. Valdovo įkapės iš Moškos sapno 
1 — titnaginiai strėlių antgaliai; 2, 4— 

23. Balanovo kapinyno Čiuvašijoje vyro įkapės: !—4 — puodai; 5 — titnaginis 
kirvelis; 6 — žalvarinė yla; 7 — titnago gabalas; 8 — žalvarinis kirvis 

pagrindinio aukščiausio pilkapio kapo: 
dvigubos įvijos kabučiai iš varinės vie- 
los; 4 — gintaro kabutis; 5 — taurė; 6 — žalvarinis kirvis; 7, 8 — akmeniniai ko- 
vos kirviai; 9 — žalvarinis ietigalis; 10 — titnaginis kirvelis 


kovos kirvio formos (taigi akmeniniai buvo gaminami pagal me- 
talinio pavyzdį, nes trūko žaliavos). Kelių kitų Chodosovičių ir 
Balanovo kapuose aptiktų varinių kirvių forma primena tuo pačiu 
laikotarpiu Kaukaze ir į šiaurę nuo Juodosios jūros vartotuosius. 
letigaliai pagaminti iš vario ir arseno lydinio. Be Moškos valdovo 
kapo, tokių ietigalių dar rasta Balanovo kapinyne. Galimas daiktas, 
metalo žaliava buvo gaunama Dnepru ir toliau mainais pasiekdavo 
Volgos vidurupį. Kol kas neįrodyta, ar kirvius, ietigalius, ylas ir 
papuošalus gaminosi patys. 

Moškos ir kiti Baltarusijoje tyrinėti naujųjų ateivių pilkapiai 
yra svarbi grandis tarp Vidurio Europos, Pamarių kultūros ir Vol- 
gos vidurupio Balanovo kultūros. Iš jų matyti, kad tie žmonės ge- 
bėjo dideliais nuotoliais prekiauti ir kad minėtos sritys palaikė 
glaudžius ryšius. 

Tos pačios kultūros variantas Volgos aukštupio baseine vadi- 
namas Fatjanovo kultūra pagal kapinyno netoli nuo Jaroslavlio 
pavadinimą (80; 8!, p. 46) (pav. 20:3). Čia naujieji ateiviai susi- 
dūrė su Volosovo kultūros medžiotojais ir žvejais europidais, gero- 
kai besiskiriančiais nuo Volgos—Kamos vidurupio medžiotojų ir 
žvejų mongolidų. Fatjanoviečiai kūrėsi aukštuose upių krantuose, o 
vietinius gyventojus paliko ežerų pakrantėse, lydiminės žemdirbys- 
tės būdu skynėsi kelius ir susidarė sąlygas pastoviau gyventi. 

Dar toliau į rytus nuo Maskvos — Okos, Suros, Volgos vidur- 
upio ir net Kamos baseinuose — randama giminiška kultūrinė gru- 
pė, vadinama Balanovo kultūra pagal Čiuvašijos kapinyną apie 
60 km į vakarus nuo Kazanės (pav. 20:4). (74; 75). Ji to paties lai- 
kotarpio kaip ir Fatjanovo grupė: gyvavo nuo III tūkstantmečio 
pr. m. e. vidurio iki II tūkstantmečio vidurio. Bet balanovicčiai pra- 
dėjo nykti ar asimiliuotis su kaimynais jau nuo II tūkstantmečio 
pr. m. e. vidurio, o tai, kad fatjanoviečiai tose pačiose srityse gy- 
veno iki galindų (Zarubincų kultūros žmonių) atsikraustymo pir- 
maisiais m. e. amžiais, įrodoma archeologijos šaltiniais. O. Baderis, 
intensyviai tyrinėjęs Balanovo paminklus, neidentilikavo šios gru- 
pės su Fatjanovo grupe ir iškėlė nemaža abiejų skirtybių. Tačiau, 
apskritai kalbėdami apie minėtų grupių kultūrinį pobūdį, negalime 
nesutikti, kad Fatjanovo ir Balanovo žmonės turėjo kilti iš tų pačių 
šaknų. Ir vienur, ir kitur beveik tokie patys laidojimo papročiai ir 
panaši keramika bei jos puošyba (pav. 23). Kai kurie Balanovo 
kolektyviniai kapai, kuriuose palaidota vyras ir moteris arba vyras, 
moteris ir vaikai ar jaunuoliai, labai panašūs į rutulinių amforų 
kultūros kapus, ypač Volynėje. Galbūt balanoviečiai į Rytų Rusiją 
atėjo per Volynę ir Dnepro bei Desnos baseiną. Kaip ir visi kiti 
virvelinės keramikos kultūros žmonės Pabaltijyje ir Volgos aukš- 
tupio baseine, balanoviečiai nuo vietinių gyventojų skyrėsi papro- 
čiais ir materialine kultūra. Jie kūrėsi tarp Kamos—Uralo finougrų, 
kuriems nebuvo pažįstama gyvulininkystė nei žemdirbystė. 

Baltiški upėvardžiai Volgos vidurupio baseine neišliko gal dėl 
to, kad Balanovo kultūrą jau prieš II tūkstantmečio pr. m. e. vi- 

durį iš dalies asimiliavo ar išstūmė iki Viatkos žemupio šiaurėje 
iš pietų įsiveržę rentininių kapų kultūros žmonės, skiriami iranėnų 
grupei (skitų protėviams). Rytines sritis pamažu asimiliavo fino- 
ugrai. Balanovo kultūros baltiškumas įrodomas baltiškais skoli- 
niais Volgos finų kalbose ir indoeuropietiškos kultūros įtaka rytų 
finougrų kultūrai. Apie tūkstantį metų egzistavusi Balanovo ku|- 
tūra neišnyko be pėdsakų. 

Indoeuropėjimo procesas Europoje yra ne kas kita kaip kurganų 
kultūros elementų asimiliavimasis su vietinėmis Europos kultūro- 
mis. Mažiausiai buvo paliestas fizinis žmonių tipas, daugiausia — 
socialinė sistema. Iš gimininės matrilinearinės bendruomenės per- 
eita į patricentrinę gentinę sistemą, kuri iš Vidurio Europos buvo 
atnešta į Rytų Pabaltijį bei Vidurio Rusiją. Pirmieji piliakalniai 
Europoje pasirodė su kurganų kultūros žmonėmis. 

Baltų tautų susiformavimą lėmė kelios skirtingos kultūrinės 
sistemos: substrato kultūros ir indoeuropietiškas sluoksnis apie 
2500 m. pr. m. erą. Virvelinės keramikos (t. y. suindoeuropietintos 
Vidurio Europos) kultūra buvo gana vienalytė. Ji paplito dideliame 
Siaurės rytų Europos plote ir suvienodino kultūrą tarp Baltijos jū- 
ros ir Volgos vidurupio. Tačiau vietinės kultūros nebuvo išnaikintos 
ir paliko pėdsakų. Vakarų baltų kultūrai ypač ryški Vakarų Euro- 
pos kilmės Narvos kultūros įtaka. Rytinėse teritorijose, kur indoeu- 
ropiečiai kūrėsi šalia Volosovo kultūros medžiotojų ir žvejų, subs- 
trato įtaka gerokai mažesnė. 


III. Žalvario ir ankstyvasis 
geležies amžius 
(2000 m. pr. m. e.—100 m. e. m.) 


Senosios Europos vario (minkšto metalo) kultūra žlugo po ant- 
rosios kurganų kultūros bangos IV tūkstantmečio pr. m. e. antro- 
joje pusėje. Su šia banga rytinėje Vidurio Europoje pasirodė vario 
ir arseno lydinių, gerokai kietesnių už gryną varį ir tikusių ne tik 
įrankiams, bet ir ginklams gaminti. Nuo tada Europoje prasideda 
nauja era, paženklinta ginklais, karais ir įsigalinčia patriarchaline 
sistema. 

Ankstyviausių kieto metalo dirbinių randama rytinės Vidurio 
Europos vietose netoli nuo vario šaltinių: Karpatų, Balkanų, Rodo- 
pų ir Alpių kalnų zonose. III tūkstantmetyje pr. m. e. į Šiaurės Eu- 
ropą jų patenka nedaug. Apie 2000 m. pr. m. e. žalvario dirbinių 
pasirodo Vyslos baseine, ypač Vakarų Lenkijoje ir Pamaryje. Iš 
ten jie paplito į Rytprūsius, Vakarų Lietuvą ir Latviją. Dnepro ir 
Volgos vidurupio baseinuose pirmieji metalo dirbiniai pasirodė su 
indoeuropiečių atėjimu, apie 2500—2300 m. pr. m. e. (pav. 22; 23). 

Visame senųjų baltų areale tarp Oderio ir Volgos aukštupio vario 
šaltinių nėra. Todėl metalo kultūros raidą lėmė iš Vidurio Europos 
importuoti dirbiniai arba žaliavos. 


1. Gintaro prekyba 


Į Ką baltai mainė metalą, tiksliai atsakyti negalime. Bet neabe- 
jojame, kad gintaras buvo vienas iš pagrindinių Pabaltijo žmonių 
turtų. Jo troško Vidurio ir Pietų Europos gyventojai. Iš žalvario 
ir aukšo dirbinių paplitimo žemėlapių matyti, kaip jie Oderiu ir 
Vysia plaukė į Pamarį ir Rytprūsius, tiesiai į gintaro gavybos sritį. 

Gintarą mūsų protėviai laikė saulės substancija ir įsivaizdavo 
kaip elektrišką spinduliuojančią medžiagą. Iš čia kilo graikų žodis 
elektron. Taurų kaip auksą gintarą labai vertino civilizuota Pietų 
Europa. Baltams jis tapo materialinio suklestėjimo priemone, nes 
per gintarą užsimezgė ryšiai su Vidurio ir Pietų Europa. 

Iš Europos žalvario amžiaus laikų nėra rašytinių šaltinių, mi- 
ninčių gintarą, bet nuostabios pasakos ir mitai apie jį, žinomi Grai- 
kijoje ir Romoje klasikiniais laikais, turėjo būti sukurti žalvario 
amžiuje. Homero „Odisėjoje“ sakoma: „karaliaus rūmai buvo iš- 
puošti variu, auksu, gintaru, dramblio kaulu ir sidabru“, o Pene- 
lopė nešiojo gintaro ir aukso vėrinį „kaip saulę“ (95; 102, p. 18). 
Gintaro palyginimas su saule pasirodo ankstyviausiuose istorijos 
šaltiniuose, ir tokia nuomonė turėjo būti nuo žalvario amžiaus pra- 
džios. 

Vidurio Europoje žalvario amžiaus kultūra ryškiausia dabarti- 
nės Čekijos, Vokietijos bei Vakarų Lenkijos žemėse. Ji vadinama 
Ūneticės vardu pagal to paties pavadinimo kapinyną netoli Prahos. 
Ši kultūra turėjo didelę įtaką Pabaltijo žalvario amžiaus kultūrai. 
Kapuose aptinkama gausiai gintaro karolių ir žalvarinių durklų, 
kirvių ir kt. radinių (5, p. 243—273). XVII-—-XVI a. pr. m. e. daug 
gintaro pasirodo Mikėnų kultūros kapuose Graikijoje. Karoliai daž- 
niausiai buvo suploto rutulio formos, skirstikliai su pragręžtomis 
skylutėmis siūlui įverti. Tokios pat formos gintaro karolių rasta 
Vyslos žemupio pilkapiuose (pav. 24), Kuršių nerijoje ir kitur Bal- 
tijos pajūryje. Dėl Vidurio Europoje ir Graikijoje aptinkamo gin- 
taro baltiškos kilmės nekyla abejonių, nes Baltijos gintaro sudėtis 
skiriasi nuo kitur randamo gintaro sudėties. Baltijos gintaras turi 
nuo 3 iki 895 sukcinito rūgšties. Jo analizė įrodė, kad gintaras buvo 
importuojamas iš Baltijos pajūrio (94; 96, p. 35). Iš jo radimo vietų 
bei žalvario dirbinių paplitimo galima nustatyti, kad gintaro kelias 
nuo Sembos pusiasalio, Kuršių nerijos bei Aistmarių ėjo Vyslos 
žiočių link ir iš ten per Vakarų Lenkiją ar Rytų Vokietiją toliau į 
pietus iki Adrijos jūros ir turbūt jūra iki Peloponeso (pav. 25). Ši 
transkontinentinė gintaro prekyba vyko tarpininkaujant Oneticės 
kultūros žmonėms. Gintaro, atrodo, buvo gaunama tick daug, kad 

24. Suploto rutulio gintaro karolis ir žalvario dirbiniai iš Brusų, Vyslos žem- 
upyje, pagrindinio pilkapio kapo (apie 1700 m. pr. m. e.): 1 — durklas; 2—5 — 
antkaklių ir apyrankių iragmentai; 6 — gintaro karolis; 7 — kirvis 





25. Gintaro prekybos kelias žalvario amžiuje (XVIII-XIII a. pr. m. e.) 

užteko visai Vidurio Europai ir Mikėnų kultūros sričiai. Intensyvi 
prekyba su pastarąja kultūra truko keturis šimtus metų ar dau- 
giau — nuo XVIII iki XIII a. pr. m. erą. Už gintarą baltai gaudavo 
vieną kitą žalvarinį dirbinį. Kartais iki Nemuno žiočių atkeliaudavo 
net ir gana egzotiškų daiktų. Antai Sernuose prie Klaipėdos po ak- 
meniu aptikta žalvarinė dicvo Tešubo skulptūrėlė, kokių randama 
Sirijoje ir Pietryčių Turkijoje (87, p. 424—444; 104, p. 19—22). 
Tešubas atitiko baltų Perkūną. Gal dėl to vietiniams gyventojams 
tokia skulptūrėlė galėjo turėti didelę vertę. Panašių skulptūrėlių, 
datuojamų maždaug 1400 m. pr. m. c., aptikta ir Mikėnų kultūros 
srityje. Šernų figūrėlė, atkeliavusi iš rytinio Viduržemio jūros pa- 
kraščio į Graikiją, greičiausiai per Vidurio Europą toliau buvo per- 
duota į Pabaltijį iki Nemuno žiočių. 

Apie 1200 m. pr. m. e. žlugus Mikėnų kultūrai, gintaro prekyba 
su pietų kraštais sumažėjo, bet nenutrūko. Juo domėjosi rytų kai- 
mynai, Vidurio Europos ir net Artimųjų Rytų gyventojai. 

IX a. pr. m. e. gintaro rasta Artimuosiuose Rytuose. Tigro upės 
krante aptikta maždaug 20 cm aukščio gintarinė Asurnasirpalo, 
Asirijos karaliaus, statulėlė, datuotina 885—860 m. pr. m. erą. Che- 
miniu tyrimu nustatyta, kad ji padaryta iš Baltijos gintaro. Sunku 
pasakyti, kaip jis nukeliavo taip toli. Greičiausiai tuo pačiu Vidurio 
Europos keliu, per Adriją ir toliau — finikiečiams tarpininkaujant. 

Alpių kraštuose 750—450 m. pr. m. e. iškilus Halštato kultūrai, 
vėl suklestėjo ginlaro prekyba“. Daugiausia jo įsiveždavo šios kul- 
tūros žmonės, gyvenę dabartinėje Austrijoje ir Vakarų Jugoslavi- 
joje, o per juos daug gintaro nukeliavo į Vilanovos kultūros sritį 
Siaurės Italijoje bei į etruskų žemes Vidurio Italijoje. Apie 300 m. 
pr. m. e. Vidurio Europoje iki Silezijos įsigalėję keltai darė palan- 
kią įtaką gintaro prekybai klestėti. Jie tarpininkavo tarp Lenkijos 
ir Italijos. 


2. Zalvario dirbiniai 


Baltų gyventuose plotuose aptikta daugiau kaip 1500 žalvario 
amžiaus metalo dirbinių. Maždaug pusė jų yra iš tiksliai nenusta- 
tytų vietų. Radinių laikotarpis pagrįstas daugiausia tipologija, 
t. y. jų lyginimu su kitų kraštų panašaus tipo dirbiniais. Zalvario 
amžiaus metalo dirbinius Latvijoje E. Sturmas, Lietuvoje J. Pu- 
zinas, naudodamiesi švedų archeologo O. Montelijaus šešių periodų 
sistema, pritaikyta Pietų Skandinavijai ir Šiaurės vakarų Vokieti- 
jai, beveik prieš 50 m. suskirstė į periodus (101; 103). Trys pirmieji 
sudaro ankstyvąjį žalvario amžių, paskutinieji — vėlyvąjį. Mes ne- 
skirstysime radinių į šešis periodus, o apibendrindami sugrupuo- 
sime juos tik į ankstyvąjį (arba senąjį) ir vėlyvąjį (arba naująjį) 

* P. Velso (Wells) paskaita VII baltistikos mokslo propagavimo draugijos 
konferencijoje Vašingtone 1980 m. 

26. Zalvariniai atkraštiniai kirviai, būdingi ankstyvojo žalvario amžiaus balių 
kuitūrai: 1— iš Parumbos, Rygos raj; 2— iš Altenės; 3— iš Leitanių (abu 
Daugpilio raj.) 


žalvario amžių. Kadangi baltai palaikė glaudžius ryšius su Vidurio 
Europos gyventojais, datas vartosiu tokias, kokios dabar ten pri- 
imtos, remiantis radiokarbono metodu. Pradine data laikau maž- 
daug 2000 m. pr. m. e. (ne 1500 m. pr. m. e., kaip yra daręs J. Pu- 
zinas ir kiti archeologai). 

Zalvariniai atkraštiniai kirviai negalėjo pasirodyti vėliau kaip 
II tūkstantmečio pr. m. e. pradžioje. Taip jie vadinami dė! to, kad 
turėjo išlietus paaukštintus kraštelius-atkraštes, kurios neleisdavo 
smukčioti kotui (pav. 26). Ankstyviausių atkraštinių kirvių ašme- 
nys siauri, ir kirviai panašūs į Ūneticės kultūros kirvius; vėlesniųjų 
ašmenys platesni ir galiausiai pasidarė net vėduoklės pavidalo (pav. 
26:3). Šie kirviai labai būdingi baltų teritorijai: jų randama į ry- 
tus nuo Vyslos, Rytprūsiuose, Lietuvoje ir Latvijoje. 

Sprendžiant iš paralelių Vidurio Europoje, žalvario žaliava bu- 
vo įvežama iš Ūneticės kultūros srities, kur varį gaudavo Vidurio 
Europos kalnuose. Baltų žemėje jis buvo lydomas su alavu*. Žal- 
vario žaliavos lazdelių rasta Lietuvoje, bet jos visos yra vėlesnio 
laikotarpio. Greta žaliavos pasirodo vienas kitas importuotas dir- 
binys. Antai Veliuonoje rastas žalvarinis kotinis durklas (alebarda) 
datuotinas II tūkstantmečio pr. m. e. pradžia. Iš to metalo padaryta 
ne tik geležtė, bet ir kotas. Tokių durklų aptikta Vakarų Lenkijos 
lobiuose ir kitur Vidurio Europoje. Veliuonos durklas į Lietuvą pa- 
teko greičiausiai mainais už gintarą ar kitokias prekes. 

* A. Becenbergeris, pirmasis tyrinėjęs prūsų žalvario dirbinių cheminę 
sudėtį, duomenis paskelbė 1904 m. veikale „Senovės prūsų žalvario dirbinių tyri- 
mai“ („Analysen der altpreussischen Bronzen“, Konigsberg). Ankstyvojo žalva- 
rio amžiaus kirviai turėjo apie 1094 alavo ir 909, vario, vėlyvojo žalvario am- 
žiaus ietigaliai, įmoviniai kirviai ir pjautuvai turėjo 13—2095 alavo. Iš A. Mer- 
kevičiaus to laikotarpio metalo dirbinių analizės matyti, kad visi yra iš 
sudėtingų lydinių. Alavingos bronzos sudaro 89,29, tirtų dirbinių (iš viso ištirja 
83). Zr.: Mapkaauwoc A. Xumuueckuii cocTaB ApesueliunMx G6poHaonLIX isaeaki 


Ha Teppuropii JuTaii.— B ku.: "pueaaasuvene 3., Mapkaouoc A. Nlpesueiuike 


MeTa41L1H4ECKKE KaxcIMAa B Jlnree, Bnambmuoc, 1980, c. 101—112. 


60 





27. II tūkstantmečio pr. m. e. vidurio žalvariniai kirvis ir ietigaliai: 1 — dailus 
baltams būdingas Nortikėnų tipo simbolinis kirvis iš Parumbos, Rygos raj; 2— 
ietigalis iš Lapmežciemio, Rygos raj; 3 — ietigalis iš Ligučių, Liepojos raj. 


Apie 1500—1400 m. pr. m. e. žalvario dirbinių padaugėjo. Pa- 
sirodė labai dailių, lieknų, ilgų, su skyle kotui viduryje, išilginiais 
grioveliais papuoštais šonais kovos kirvių (pav. 27:1). Šitie, kaip 
ir ankstesnieji atkraštiniai, būdingi tiktai baltams. Jie paplitę Ryt- 
prūsiuose, Lietuvoje ir Latvijoje. Maždaug tuo pačiu laiku pasirodė 
pirmieji žalvariniai ietigaliai (pav. 27:2, 3). 

Pabaltijo vėlyvojo žalvario amžiaus kultūra plėtojosi lygiagre- 
čiai su Vidurio Europos urninių kapinynų kultūra, datuojama tarp 
1300 ir 750 m. pr. m. erą. Vidurio Europos kultūra ir dabar turėjo 
didžiausią įtaką Pabaltijo kultūrai: iš ten atkeliavo kalavijai, įmo- 
viniai kirviai, pjautuvai ir peiliai. Įmovinių kirvių aptikta gana 
daug, ir jie dažniausiai daryti pagal importuotus pavyzdžius (pav. 
28:1, 3). Latvijos gyvenvietėse ir piliakalniuose rasta molinių indų 
metalui tirpdyti bei liejimo formų įmoviniams kirviams ir ietiga- 
liams gaminti (108, p. 113, pav. 58). Sembos pusiasalyje aptikta 
daugiausia vėlyvojo žalvario amžiaus radinių. Čia būta vario rū- 
dos atsargų ir nebaigtų žalvario dirbinių, rodančių buvus vietinę 
metalurgiją. Ties buv. Litausdoriu, dab. Primorsko (buv. Fišhau- 
zeno) raj., aptikta net 118 žalvario dirbinių: pjautuvų (pav. 28:2), 
iečių antgalių ir apyrankių. Kai kurie buvo sulaužyti, dar kiti prasti 
(68, p. 107). 

Vėlyvajame žalvario amžiuje išaugo ne tik įrankių, bet ir pa- 
puošalų gamyba. Įrankiai daugiausia Vidurio Europos stiliaus, o 
papuošalai rodo vietinį skonį. Baltų arealui būdingi įvijiniai smeig- 

28. Vėlyvojo žalvario amžiaus įrankiai: 1 — Vidurio Europos tipo įmovinis kir- 
vis iš buv. Kirpėnų, dab. Primorsko raj; 2 — pjautuvas iš buv. Litausdorio, dab. 
Primorsko raj., lobio; 3 — baltiško tipo įmovinis kirvis su ąsele, primenančia žmo- 
gaus ranką, iš Bėnės, Duobelės raj. 


tai (pav. 29:1, 2), smeigtukai storėjančiomis galvutėmis su ąsele 
(pav. 29:3), taip pat ir apyrankės, ornamentuotos geometriniu raš- 
tu (pav. 29:4). Prūsiškos (tiksliau sembiškos) yra ilgais kilpiniais 
galais antkaklės, Sembos kapinynuose randamos kartu su gintaro 
karoliais, apyrankėmis ir žiedais. 

Maždaug 500 m. pr. m. e. priklauso 2 žalvario dirbinių lobiai, 
rasti Pabaliuose, Panevėžio raj, Baudėjų tvenkinyje prie Jiezno. 
Pirmajame aptikta 4 antkaklės smailėjančiais galais ir 2 įvijiniai 
smeigtai, antrajame — dumble rastas įvijinis smeigtas, įvijinė apy- 
rankė ir žirgo aprangos papuošalų (3 apskritos plokštelės su dviem 
skylutėmis šonuose) (10/, pav. 20, 21). Užkasti žemėje ar nuskan- 
dinti pelkėse lobiai galėjo būti aukos kuriam nors dievui ar deivei. 

Ryšiai buvo palaikomi su šiaure ir rytais. Taip sprendžiama iš 
Vaškuose, Biržų raj., rasto lobio, kurį sudarė Rytų Rusijos tipo 
pentinis kirvis, miniatiūrinis durklas, irgi greičiausiai importuotas 
iš Rytų ar Pietų Rusijos, ir Meliaro tipo įmovinis kirvis, būdingas 
Vidurio Švedijai (98, pav. 67). Pentinis kirvis pagal formą turėtų 
priklausyti ankstesniam laikotarpiui negu įmovinis, dėl to abejoja- 
ma Vaškų lobio vienalaikiškumu. Įdomu, kad Lietuvoje rasta įvai- 
rios kilmės metalo dirbinių. Meliaro tipo kirvių buvo ir pačių pasi- 
gaminama (aptikta liejimo formelių), bet formos panašumas su 
Švedijoje rastaisiais rodytų mainus su germanais. 

29. Baltiški žalvariniai XIII--XII a. pr. m. e. smeigtukai ir apyrankė: I, 2— 
smeigtukai įvijinė galvutė iš Patilčio, Telšių raj., ir Zygaičių, Tauragės raj; 8 — 
smeigtukas cilindrinė storėjančia galvute ir ąsele; 4 — apyrankė iš buv. Rantavos 
pilkapio, dab. Primorsko raj. valdovo kapo 


Vidurio Europoje geležis pasirodė apie 1200 m. pr. m. e., o Už- 
kaukazėje — vėliausiai maždaug 1400 m. pr. m. erą. Vidurio Eu- 
ropoje ji labai pamažu pakeitė žalvarį įrankių ir ginklų gamyboje. 
Nuo 600 m. pr. m. e. atsirado daugiau geležinių įrankių, ypač kir- 
vių. Rytų Pabaltijyje tebebuvo žalvario amžiaus kultūra. Jei vienas 
kitas geležies dirbinys mainais ir pateko į Pabaltijį, tai nepakeitė 
materialinės kultūros. Beveik iki 300 m. pr. m. e. geležies čia ne- 
mokėta apdoroti. 

3. Gyvenvietės, piliakalniai ir ekonominė padėtis 


Gyvenvietės ir piliakalniai yra pagrindiniai šaltiniai žalvario 
ir ankstyvojo geležies amžių gyvenimo būdui, ypač ekonomikai, at- 
kurti. Gyvenviečių aptinkama ant upių terasų, o piliakalniai buvo 
įrengiami strateginėse aukštose vietose, krantuose ties dviejų upių 
santaka, iš kelių pusių juosiami upelio, arba prie ežerų ir net pel- 
kynuose. Gynybos tikslams jie buvo sutvirtinami pylimais su pa- 
lisadais ir grioviais. Kai kuriuose gyventa daugiau nei tūkstantį 
metų: aptinkama įvairių laikotarpių radinių (pav. 30). 

Keletas ankstyvųjų gyvenviečių, greičiausiai priklausančių lai- 
kotarpiui tarp 2000 ir 1500 m. pr. m. c., tyrinėta Kauno ir Vilniaus 
apylinkėse. Visos jos rastos upių terasų smėlėtose kalvose. Saman- 
tonyse, netoli Širvintų, gyvenvietės pėdsakų pastebėta ant pirmo- 
sios maždaug 600 m ilgio ir apie 300 m pločio Šventosios upės te- 
rasos. Čia aptikta namo liekanų su židiniu viduryje. Sienos buvo 
iš vertikalių šulų, keturšlaitis stogas iš vidaus paremtas dviem 
stipriais šulais. Šioje gyvenvietėje nerasta metalo dirbinių, o tik 
akmeninių kirvukų, buožių bei titnago dirbinių: strėlių antgalių, 
ylų, grąžtų, gremžtukų ir puodų šukių (1/8, p. 115—127). To pa- 
ties laikotarpio radinių aptikta Zaliojoje prie Maišiagalos, netoli 
Vilniaus, ir Laumėnuose ant Nemuno kranto priešais Pažaislį (98, 
p. 90). 

Beveik visi kasinėti piliakalniai yra ne vien žalvario amžiaus 
paminklai: apatinis sluoksnis priklauso žalvario amžiui, o viršu- 
tiniai — geležies. Kaip jau minėta, piliakalnių (sutvirtintų sodyb- 
viečių) tradiciją į baltų žemę atnešė indoeuropiečiai (11! tūkstant- 
mečio pr. m. e. antrojoje pusėjej, ir ji išliko per visus priešistori- 
nius laikus. Svarbiausi piliakalniai buvo sričių valdovų buveinė. 
Piliakalnių aptinkama grupėmis paprastai apie 5 km vienas nuo 
kito. Kadangi jie dažniausiai įrengiami aukščiausiose apylinkės 
vietose, nuo jų galima buvo matyti vieną ar du kitus. 

Piliakalniai, kuriuose rasta kultūrinių sluoksnių su akmeniniais 
kirvukais, greičiausiai priklauso laikotarpiui tarp 2000 ir 1500 m. 
pr. m. e. ar net III tūkstantmečio pabaigai. Tokie ankstyvi Lietu- 
voje yra Kalnočių, Rokiškio raj., Šišponiškių, Velikuškių, Zarasų 
raj., piliakalniai (96, p. 90). Paskutiniame aptikta akmeninių lai- 
vinių kirvių. 

Gana daug Šiaurės rytų ir Rytų Lietuvos bei Pietryčių Latvi- 
jos piliakalnių pradėta įrengti apie II tūkstantmečio pr. m. e. vi- 
durį, ir juose gyventa iki mūsų eros laikų. Jiems būdinga brūkš- 
niuotoji keramika (brūkšniuotąja, ar brauktine, ji vadinama dėl to, 
kad puodų sienelės būdavo aptrinamos žolių grįžte) (pav. 31). 
Paviršius žemiau kaklelio buvo rupus, kad paimtas į rankas puodas 
neslystų. Tokios kerainikos randama visoje Rytų Lietuvoje, Piet- 
ryčių Latvijoje bei Vidurio ir Vakarų Baltarusijoje iki šiauriau Pri- 
petės pietuose. Vakarinė jos paplitimo riba ėjo per Rokiškio, Ku- 

piškio, Anykščių, Kaišiadorių, Prienų, Kapsuko rajonus. Visa ta 
sritis su piliakalniais ir brūkšniuotąja keramika pasižymi kultūros 
vienalytiškumu bei neabejotinu tęstinumu iki istorinių laikų. Aišku, 
kad brūkšniuotosios keramikos kultūra priklausė tiesioginiams lie- 
tuvių (aukštaičių) protėviams. 






31. Brūkšniuotosios keramikos pavyzdys 
iš Asuotės piliakalnio apatinio kultūrinio 
sluoksnio 


30, Asuotės piliakalnio (2 km nuo Jekab- 
pilio prie Rygos--Daugpilio plento) si- 
tuacinis planas 


Rytuose ši kultūra ribojosi su Dnepro aukštupio—Desnos— 
Okos piliakalnių kultūra, kurios keramika lygaus paviršiaus. Ypač 
daug tos grupės piliakalnių rasta ir tyrinėta Okos aukštupio, Zizd- 
ros, Ugros, Upos ir Naros baseinuose (105—107; 110; 114; 116, 
p. 14—36). Archeologinė medžiaga rodo, kad ši kultūra čia gyvavo 
II ir I tūkstantmetyje pr. m. e., taip pat Romos imperijos laikais. 
Šios srities skirtingų laikotarpių piliakalniai ir jų kultūra vadina- 
ma įvairiais vardais: Studenoko ir Bondarichos — žalvario amžiu- 
je, Nikolo Leniveco — ankstyvajame geležies amžiuje ir Juchno- 
vo — Romos imperijos laikais. Pripetės ir Dnepro vidurupio basei- 
ne randama giminiška piliakalnių kultūra, vadinama Milogrado 
vardu (112; 115). Ji taip pat sutampa su baltiškų upėvardžių pa- 
plitimu ir priklauso pietryčių baltų grupei (pav. 32). 

Piliakalnių aikštelėse stovėjo nedideli antžeminiai namai moliu 
apkrėstomis sienomis, vertikaliais stulpais, moliu plūktomis grin- 

32. Baltų genčių paplitimo teritorija apie 500 m. pr. m. e.: 1 — antropomoriinių 
urnų sritis; 14 — varpinių kapų sritis (migracija iš 1); 2— Vakarų Mozūrija; 
4 — Sembos—Notangos; 4 — kuršių; 5 — sūduvių (jotvingių) Rytų Mozūrijoje; 
6 — brūkšniuotosios keramikos; 7 — Dnepro aukštupio bei Volgos—Okos aukšiu- 
pio“ piliakalnių kultūra ir keli jos variantai (A — Nikolo Leniveco, vėliau — Ju- 
chnovo, B — Okos, C — Dnepro—Dauguvos); 8 — Milogrado 


dimis ir atviru židiniu viduryje. Žeminių aptikta vien išimtiniais 
atvejais. Dūkšto, Šiaurės rytų Lietuvoje, piliakalnio aikštelės vi- 
duryje L. Kšivickis rado žeminę. Jos duobė buvo 12,5X6 m dy- 
džio ir 1,5 m gylio viename gale. Trijų židinių liekanos ir anglių 
sluoksnis vietomis siekė 26 cm storio. Asla kietai suplūkta (97, 
p. 13—18). . 
Remiantis tyrinėtais Lietuvos piliakalniais, sunku pasakyti, kiek 
namų stovėjo viename piliakalnyje. Daugiau duomenų apie statybą 
ir gyvenvietės planą sukaupta iš rytinių baltų sričių — iš piliakal- 
nių prie Okos ir jos intakų. 1957 m. dešimties namų sodybvietė at- 
kasta Nikolo Leniveco piliakalnyje ant Ugros upės kranto (//6). 
Stulpiniai namai stovėjo dviem eilėmis gana arti vienas kito. Tarp 
eilių buvo apie 3 m pločio gatvė. Namai stačiakampiai ir pana- 
šaus dydžio: arba 9X3, arba 6X3 m. Vertikalūs šulai stovėjo kam- 
puose ir kiekvienos sienos viduryje (pav. 33). Dvišlaičiai stogai 
namo viduryje paremti 2 ar 3 šulais. Asla plūktinė; atviri židiniai — 
aslos viduryje ir šiek tiek įleisti į žemę. Kai kuriuos pastatus su- 
darė 2 ar 3 patalpos ir ne visos turėjo židinius. Dėl to manoma, kad 
jose buvo laikomi gyvuliai ar šienas. Šis piliakalnis datuojamas 
III a. pr. m. erą. Tyrinėti Rytprūsių piliakalniai irgi buvo panašaus 
dydžio. Mažųjų Stažikovų (Starzykowe Male) piliakalnis ties Su- 
ša, į rytus nuo Vyslos, turėjo 8 gyvenamuosius namus ir porą tur- 
būt ūkinių pastatų. Jie stovėjo ratu arčiau aikštelės pakraščių 

(pav. 34). Vienas namas nuo kitų skyrėsi tuo, jog buvo su ilgu 
koridoriaus pavidalo priestatu ir pora židinių. Jis stovėjo maždaug 
viduryje ir, labai galimas daiktas, priklausė šio kaimo ar net sri- 
ties valdovui. Tiek vakarų, tiek rytų baltų žemėse žalvario ir anks- 
tyvojo geležies amžių piliakalniai, atrodo, buvo sutvirtinti maždaug 
8—10 gyvenamųjų namų ir ūkinių pastatų kaimai. 

Gyventojai vertėsi visų pirma gyvulininkyste. Naminių gyvulių 
kaulų paprastai randama apie 65—7595 visų kaulų, o laukinių — 
apie 25—3595. Iš naminių gyvulių dau- 
giausia galvijų, toliau kiaulių, arklių, 
avių ir ožkų kaulų. Galvijų reikšmė pir- 
mąjį tūkstantmetį pr. m. c. kaskart au- 
go. Kai kuriuose piliakalniuose aptikta 
daug, net iki 5095, arklių kaulų. Per- 
skelti arklių kaulai liudija, kad mėsa bu- 
vo valgoma. Lydimine ir kapline žem- 
dirbyste buvo verčiamasi nuo virvelinės 
keramikos kultūros laikų. Apie 1200— 
1000 m. pr. m. e. paplito žalvariniai 
pjautuvai. Latvijos piliakalniuose (Mu- ' 22 
kukalnio netoli Kuoknesės) rasta kauli- 33. Nikolo Leni seco piaMA 
nių pjautuvų (108, lent. XVIII:2). Gele- nio ant Les i 
žinius pradėta vartoti paskutiniaisiais P“ "V 3 
amžiais pr. m. erą. 

Žemdirbystę rodo grūdų įspaudai puodų sienelėse. Mukukalnio 
piliakalnyje, Latvijoje, aptikta kviečių, miežių ir pupų, bet gana 
vėlyvame sluoksnyje, datuojainame maždaug mūsų eros pradžia. 
Piliakalniuose randama kaulo dirbinių linams apdoroti (108, p. 19, 
151). Be to, moliniai verpsteliai irgi kalba apic linininkystę. Iš avių 
vilnų tikriausiai buvo audžiami drabužiai, nors iš šito laikotarpio 
jų liekanų dar nerasta, išskyrus vakarų baltų žemes. 

Dėvėti kailiniai apsiaustai. Šitai patvirtina kapų radiniai. Ge- 
rai išlikę VI a. pr. m. e. 12—14 metų mergaitės palaikai aptikti 
1939 m. Drobničėje netoli Osterodės — Vakarų Mozūrijoje (85). 
Kūnas įvyniotas į apsiaustą, susiūtą iš keturių avikailių kailiu į 
vidų. Siūlės apsiūtos labai gerai, kraštas palenktas. Lopai ant nu- 
garos rodo, kad apsiaustas daug kartų taisytas. Kaulinės šukos, 
tokios pat kaip ir pavaizduotosios ant veidinių urnų, prie apsiausto 
pritvirtintos vilnoniu siūlu. Šis kapas įdomus tuo, kad parodo, jog, 
be įprastinės mirusiųjų kremacijos, buvo praktikuojamas ir laido- 
jimas pelkėse, kas taip pat yra žinoma germanų kultūrai. Mergaitės 
vidaus organuose rasta mėsos, taukų, žirnių, kvietinių miltų ir 
laukinių augalų žiedadulkių. 

Medžioklė ir žūklė miškingose ir ežerų zonose tebebuvo labai 
svarbūs pragyvenimo šaltiniai. Gyvenvietėse ir piliakalniuose ran- 
dama daug kaulinių strėlių antgalių ir žeberklų. 

Baltų keramikos menas nebuvo labai aukšto lygio. Gražiausių 
puodų randama vakarų baltų rajonuose. Geometriniu raštu puošti 





67 


puodai daugiausia buvo urnos arba įkapės. Kasdieniniai puodai 
nebuvo nei dažomi, nei kitaip dabinami. Rytų baltams būdinga 
brūkšniuotoji keramika, kartais pajįvairinama nagų įspaudimais ar 
duobutėmis. Šiaurės Latvijoje ir Pietų Estijoje puodai buvo graži- 
nami audinio įspaudimu. Ši keramika vadinama tekstiline; ji ne 
baltiška, o skiriama vienai iš finougrų genčių. Keramika gaminta 
iš vietinio molio, maišant su grūstu granitu arba smėliu, degta maž- 
daug 500—900" temperatūroje (108, p. 103—113). 

34. Palisadais ir grioviais sutvirtintas prūsų kaimas į rytus nuo Vyslos: 1— 
stulpavietės; 2— pintinių sienų pėdsakai; 3 — akmenys; 4 — židiniai; 5 — iz0- 
hipsės; 6 — kasinėjimo ribos 

Rytų Lietuvos, Latvijos, Baltarusijos ir Vidurio Rusijos pilia- 
kalniuose gausiai rasta kaulo dirbinių, daugiausia įrankių: ylų, 
adiklių, kaltų, meškerių kabliukų. Iš kaulo buvo daromi durklai 
bei įtveriamieji strėlių antgaliai, o įmoviniai ietigaliai gaminti žal- 
varinių pavyzdžiu. Net ir papuošalai, ypač smeigtukai su apskri- 
tomis ar trikampėmis galvutėmis ar su ąselėmis, daryti iš kaulo. 
Verpimą piliakalniuose rodo daugybė molinių verpstelių. 


4. Pilkapiai, kapų tipai ir kultūrinės grupės 


Baltų žemės — ne tik piliakalnių, bet ir pilkapių kraštas. Pil- 
kapis reiškia iš žemės ar iš žemės ir akmenų supiltą kapą. Sampi- 
pilas buvo daromas virš kapo duobės arba virš kapo ant žemės pa- 
viršiaus. Pilkapių tradicija Rytprūsiuose, Vakarų Lietuvoje ir Lat- 
vijoje žinoma per visą žalvario ir ankstyvąjį geležies amžių, o Rytų 
Lietuvoje ir Baltarusijoje — net ir mūsų eros laikais iki istorinės 
Lietuvos pradžios. 

Mirusieji iki 1300—1200 m. pr. m. c. buvo laidojami nedeginti. 
Buvo tikima, kad po mirties jie gyvens tą patį gyvenimą kaip ir 
žemėje. Ginklų, įrankių ir papuošalų reikėjo anapus, dėl to jų buvo 
dedama į kapą. Iš įkapių galima daug ką spręsti apie palaidotų 
žmonių socialinę padėtį. Kai mirusiuosius pradėta deginti, įkapės 
kartu su palaikais buvo sudeginamos. 

Deginimo paprotys į baltų žemes atėjo iš Vidurio Europos, kur 
nuo XIII a. pr. m. e. mirusieji buvo tik deginami. Nuo tų laikų 
Vidurio Europos kultūra tarp Reino ir Vakarų Lenkijos vadinama ur- 
ninių kapinynų kultūra. Jos šaka Vidurio Vokietijoje ir Vakarų Len- 
kijoje vadinama lužitėnų kultūra (vardas kilęs iš Lužicų krašto 
pavadinimo). Si kultūra ilgai buvo vakarų baltų kaimynė, turėjo 
įtakos jų materialinei kultūrai ir kai kuriems papročiams. Vakarų 
baltų kultūra, lužitėnų veikiama, irgi virto urninių kapinynų kul- 
tūra, bet tai nereiškia, kad į baltų žemes būtų atėję Vidurio Euro- 
pos žmonės. Perėjimas nuo nedeginimo prie deginimo ir nuo degi- 
nimo prie nedeginimo priešistoriniais laikais Europoje vyko beveik 
visur ir ne vienu metu. Ir šiais laikais žmonių deginimas ar nede- 
ginimas nerodo jokių tautinių skirtumų. Baltų žemėse laidosena 
ir toliau liko visiškai baltiška. Sudeginti kaulai buvo suberiami į 
kriaušės pavidalo urnas su dangteliais, ir jos užvožiamos dubenė- 
liu. Tokios urnos būdingos tik Pabaltijui. 

Apjuostų akmenų vainikais pilkapių, išsidėsčiusių pakilesnėse 
vietose, paprastai upių pakrantėse, netoli gyvenviečių, randama 
grupėmis kartais iki šimto. Jie nevienodo dydžio. Patys didžiausi 
yra iki 3 m aukščio, o jų viduryje, ant pilkapio pagrindo, būna pa- 
Jaidotas vyras su turtingomis įkapėmis. Matyt, taip ypatingai lai- 
doti vyrai buvo arba genties valdovai, arba kiti žymūs bendruome- 
nės nariai. Tokių kapų aptikta ne vienoje vietoje. Paminėsiine buv. 

Rantavos (Rantau) pilkapį prie dab. Primorsko. Ištiesti didelio vyro 
griaučiai rasti karste, kuris buvo padėtas ant specialaus akmenų 
paaukštinimo pačiame pilkapio viduryje. Šis svarbus žmogus pa- 
laidotas su žalvariniu kalaviju. Žalvario amžiuje, kaip ir vėliau, net- 
gi viduramžiais, kalavijas buvo valdovo simbolis. Tame kape ap- 
tikta ir kitų išskirtinių radinių: baltiškasis kovos kirvis, gintaro ir 
mėlyno stiklo karolių, žalvarinė apyrankė ir smeigtukas. Spren- 





35. Zalvario amžiaus buv. Rantavos, dab. Primorsko raj., pilkapio planas (A) 
ir pjūvis (B) 

džiant iš dirbinių tipų, šio valdovo kapas datuotinas maždaug 
1250—1200 m. pr. m. erą. Virš jo buvo pusapvalės formos ak- 
menų sampilas, o visas pilkapis apjuostas dviem akmenų vainikais. 
Po kiek laiko čia laidoti kiti greičiausiai tos pačios giminės žmo- 
nės (pav. 35). Sampile laidota XIII-—XII a. pr. m. e., taip pat ir 
vėliau — iki pačios žalvario amžiaus pabaigos bei ankstyvojo ge- 
ležies amžiaus pradžios. Vėliausi kapai buvo degintiniai akmenų 
dėžėse. 

Pilkapiai iš akmenų sampilų ir su akmenų vainikais būdingi 
vėlyvajam žalvario amžiui, o akmenų dėžės, atsiradusios šio lai- 
kotarpio pabaigoje, žinomos ir ankstyvajame geležies amžiuje. To- 
kių pilkapių kasinėta visoje vakarų baltų teritorijoje — nuo Pama- 
rio vakaruose iki Rygos šiaurėje. Rytinėse srityse jie be akmenų 
sampilų, bet rasta pomirtinio medinio namelio statybos pėdsakų. 

Prūsų ir Pietų Latvijos kai kuriuose pilkapiuose aptikta šimtai 
kapų kompaktiškai vienas virš kito. Tokio laidojimo pavyzdys yra 
buv. Vorkaimio (Workeim) pilkapis Varmijos Lidzbarko rajone (90, 
p. 279—281). Jis tik 1,8 m aukščio ir 13 m skersmens, bet atkasta 
net 600 kapų! Pagal radinius kapai datuotini tarp 1000 ir 600 m. 
pr. m. erą. Panašus mauzoliejus žinomas Latvijoje, Reznių vieto- 
vėje, 20,5 km į pietvakarius nuo Rygos (108, p. 34—36). Čia išlikę 
8 pilkapiai, dalis sunaikinta per Pirmąjį pasaulinį karą, keli buvo 
mažesni ir su mažiau kapų, bet viename aptikta daugiau nei 300 
kapų. Pilkapis 3 m aukščio ir 20 m skersmens. Kapai iš laikotarpio 
tarp XIII a. ir 500 m. pr. m. erą. Svarbiausias kapas buvo pilkapio 
viduryje po akmenų sampilu. Aukšto ūgio mirusysis gulėjo išties- 
tas ant akmeninio grindinio. Virš akmenų sampilo buvo supiltas 
žemės sampilas. Po kiek laiko aukščiau pagrindinio kapo pradėta 
laidoti kitus žmones: nedegintus maždaug to paties laikotarpio 
(XIII-XII a. pr. m. e.), o vėliau — degintus mirusiuosius, palai- 
dotus akmeninėse dėžėse, ir paskutinius vėl nedegintus. Vėlesniuo- 
se Reznių kapuose rasta žalvarinių skustuvų, pincetų, ylų, gintaro 
karolių ir titnaginių širdinių strėlių antgalių. Šie dirbiniai pri- 
klauso apytikriai X—VIII a. pr. m. erą. Patys vėliausi kapai yra 
VIII-VII a. pr. m. erą. Net 128 šio pilkapio vietose aptikta arklių 
dantų: kai kur dėta po vieną į kapą ar šalia jo, kai kur — po keturis. 
Tokia įkapė turėjo turėti simbolinę reikšmę. Galbūt arklio dantys 
reiškė visą žirgą, kuriuo palaidotasis privalėjo joti į mirusiųjų ka- 
ralystę, arba gal turėjo magišką galią, nes žirgas buvo šventas 
Dangaus šviesos dievo gyvulys. 

Minėtieji ir daugelis kitų pilkapių liudija, jog viena gentis ilgai 
gyveno toje pačioje teritorijoje, taip pat ir galutinai įsigalėjusią 
patriarchalinę sistemą. 

Zalvario amžiaus pabaigoje ir ankstyvajame geležies amžiuje 
tebebuvo laidojama pilkapiuose. Akmenų vainikai itin būdingi prū- 
sų gentims. Semboje Druskių miško (dabar Nesterovo raj.) kapi- 
nyną sudarė pilkapiai, juosiami nuo 6 iki 11 akmenų vainikų. Ka- 
dangi miške archeologiniams paminklams išlikti daugiau galimy- 

bių negu ariamoje dirvoje, turbūt dėl to Druskių akmenų vainikai 
išsilaikė geriau negu kitur. Kapinynas datuojamas VII—VI a. pr. 
m. erą. 

Apie VII—VI a. pr. m. e. visame vakarų baltų krašte atsirado 
paprotys dėti urnas į statinį iš akmens plokščių ir paskui užpilti 
žemės sampilu. Tie statiniai yra pomirtiniai nameliai. Dalį jų su- 
daro 2 ar net 3 „kambariai“. Kai kur urnos buvo aptveriamos ak- 
mens plokštėmis, kitur tie pomirtiniai nameliai įgavo koridoriaus 
pavidalą su anga pilkapio šone. Į tokį namą ar koridorių buvo 
sustatoma iki 20—30 ar net daugiau urnų. Atrodo, kad tai vienos 
šeimos ar genties kapai. Toks laidojimo paprotys rodo ankstesnio 
žalvario amžiaus tradicijas viename pilkapyje laidoti tos pačios 
giminės žmones, tik šiek tiek kita forma. Klasikinis šitokio laidoji- 
mo ir pilkapio struktūros pavyzdys yra tyrinėtas Zelenicos (buv. 
Eylau), Bagrationovsko raj., IV—III a. pr. m. e. pilkapis į pietus 
nuo Sembos pusiasalio. 

Zalvario ir ankstyvojo geležies amžiaus pilkapynų Lietuvoje 
aptikta Klaipėdos ir Kretingos apylinkėse. Tai Šlažių, Kurmaičių, 
Egliškių ir kt. Kai kurie iš jų, pvz., Slažių, kasinėti jau XIX a. pa- 
baigoje, Kurmaičių — 1940, 1948 ir 1950—1951 m., o Egliškių — 
1969 ir 1974—1975 metais (92; 98, p. 92—93, 128—138; /00; 103, 
p. 100—102). Pilkapiai apdėti akmenų vainikais (pav. 36; 37). 
Ankstesnieji su akmenų statiniais ant pagrindo. Jų buvo Egliškių 
pilkapiuose. Ankstyviausi degintiniai Egliškių kapai rasti krūve- 
lėse, ne urnose, o vėlesni — urnose ir apdėti plokščiais akmenimis. 
Kapų aptikta tarp akmenų grindinių. Laidojimo papročiais Vakarų 
Lietuvos pilkapiai labai artimi Sembos pusiasalio pilkapiams. Kur- 
maičių ir Egliškių pilkapynai datuojami laikotarpiu nuo žalvario 
amžiaus pabaigos iki pirmųjų m. e. amžių. Tai labai svarbūs kul- 
tūros tęstinumo liudininkai. Apie 150 m. pr. m. e. nuo mirusiųjų 
deginimo pereita prie nedeginimo papročio, bet ir vėl aišku, kad 
čia gyveno ir buvo laidojami tos pačios kultūros žmonės. 

Kurmaičių ir Egliškių pilkapiuose tarp žalvarinių papuošalų 
rasta baltams būdingų įvijinių antsmilkinių iš susuktos žalvarinės 
vielos ir sraiginių įvijų su kilpelėmis. Kurmaičių (A pilkapio) maž- 
daug 500 m. pr. m. e. griautiniame kape sraiginės įvijos buvo pri- 
kabintos prie kepurėlės, o Egliškių II—I a. pr. m. e. kapuose kartu 
su antsmilkiniais pritvirtintos žemiau smilkinio abiejose galvos 
pusėse po 3 ar 5 įvijas (pav. 38). Taip pat aptikta antkaklių kano- 
piniais, siaurėjančiais ar keturkampiais galais, apyrankių ir segių. 
Egliškių pilkapiuose buvo ir maždaug 300—200 m. pr. m. e. geležies 
dirbinių. 

Baltų laidosena, keramika (urnos) ir įkapės skyrėsi nuo kaimy- 
nų stiliumi, kurį galime vadinti baltišku (pav. 39; 40). Smulkiau 
nagrinėjant kapų tipus ir radinius, pastebima sritinių savitumų, 
būdingų atskiroms gentims ar jų junginiams. Vakarų baltų areale 
skiriasi 5 tokios sritys: 1) Rytų Pamario ir Vyslos žemupio, 2) Va- 
karų Mozūrų (Pagudės, Varmės ir Bartos sritis), 3) Rytų Mozūrų, 

arba sūduvių, sritis, 4) Sembos—Notangos ir 5) Vakarų Lietuvos 
bei Vakarų Latvijos. 

Pamariui buvo labai būdingi nedideli akmens plokščių vieno 
ar dviejų „kambarių“ nameliai, apdėti akmenimis, o ne užpilti žeme. 
Kriaušės pavidalo urnos įgijo antropomorlinių bruožų. Kapuose 
rasta nemaža žalvarinių smeigtukų su gulbės kaklo (išriestomis) 
galvutėmis, žalvarinių skustuvų, pincetų, dvigubų žalvarinių segių, 





36. Ankstyvojo geležies amžiaus (IV—III a. pr. m. e.) prūsų pilkapis su ak- 
mens plokščių statiniu, kuriame sudėtos urnos, į pietus nuo Sembos pusiasalio 

37. Kurmaičių, Kretingos raj., pilkapio Nr. 1 planas ir skersinis pjūvis 


gintaro ir stiklo karolių. Vakarų Mozūrų sričiai būdingi pilkapiai 
su koridoriaus tipo akmens plokščių statiniais. Urnos irgi turi ant- 
ropomorlinių bruožų: pažymimos akys (pav. 39:3), o visa ji pa- 
prastai puošiama geometriniu raštu (Pamaryje, kaip matysime, ant 
urnų vaizduojami papuošalai, ginklai ir įvairios simbolinės sce- 
nos). Rytų Mozūrų, arba sūduvių, grupė visą tūkstantmetį pr. m. e., 
kaip ir mūsų eros laikais, skyrėsi krūsniniais kapais, t. y. iš akme- 
nų be ypatingos struktūros sukrautais pilkapiais. Ankstesni degin- 

38. Ankstyvojo geležies amžiaus moters galvos ir kepurėlės papuošalai pagal 
Kurmaičiuose (apie 500 m. pr. m. e.) ir Egliškėse (1!—I a. pr. m. e.), Kretingos 
raj, rastus antsmilkinius, sraigines įvijas ir įvijinį smeigtuką 





39. Geometriniu ornamentu puoštos IV—1III a. pr. m. e. prūsų urnos (1, 2) ir 
urna su „akimis“ (3) 


tiniai kapai buvo be urnų; sudeginti kaulai sudėti į krūvelės. Urnų 
atsirado ankstyvojo geležies amžiaus kapuose, bet jos nebuvo tokio 
gražaus darbo kaip Vakarų Mozūrijoje, Semboje ar Vakarų Lietu- 
voje, Žalvario dirbinių čia rasta mažiau negu Semboje ir Vyslos 
žemupyje. Sembos— Notangos srities itin graži pilkapių architek- 
tūra. Žalvario amžiaus pilkapius su išmūrytais akmeniniais sta- 
tiniais pilkapio viduryje (kaip Rantavos pilkapyje, pav. 35) anks- 
tyvajame geležies amžiuje pakeičia stambių akmens plokščių sta- 
tiniai (pav. 36; 41). Urnos tapo pailgos kriaušės pavidalo su gana 
ilgu kaklu, puošiamos geometriniu raštu. Ši sritis yra viena iš pa- 

40. Ankstyvojo geležies amžiaus urnos iš Vakarų Mozūrų srities (galindų žemės); 
1 —iš Redikainų, Olštino raj.; 2, 3 — iš Piurkovo, Branevo raj. 





41. Dekoruotos urnos su dvigubomis ir trigubomis ąselėmis (1, 2) ir to paties 
tipo urnos (3) dėžės pavidalo iš akmenų sukrautame kape iš Sembos (III-II a. 
pr. m. e.) 

42. Antkaklės ir apyrankės iš Sembos pil- 
kapių (700—650 m. pr. m. e.) 





čių turtingiausių. Į kapus dėta gulbės kaklo pavidalo smeigtukų 
ir kūginėmis, suvytomis, irklo pavidalo arba su didelėmis įvijinė- 
mis galvutėmis, antkaklių užlenktais galais (primenančių paukš- 
čių galvas), kabučių, žalvarinių segių, pincetų, garo karolių ir 
kt. daiktų (pav. 42; 43). 

Vakarų Lietuvoje ir Vakarų Latvi- 
joje ryškiai skiriasi pajūrio zona, nes 
čia rasta nemaža pilkapių su labai 
panašiu laidojimu urnose, pastatyto- 
se tarp plokščių akmenų. Šioje srity- 
je ir vėliau, mūsų eroje, buvo paplitu- 
si tik jai būdinga laidosena, nors ir 
nebebuvo pilami sampilai virš kapo, 
o tik aptveriama akmenų vainikais. 
Ji priklauso kuršiams, kurių kultūra 
labai artima prūsų, ypač sembų bei 
notangų, kultūrai. 

Lielupės bei Mūšos baseine, pieti- 8 
nėje Vidurio Latvijoje ir šiaurinėje 49. 5meigtukai gulbės kaklais iš 


SR. Ė - TS ė 2 Sembos pusiasalio (650—550 m. 
Vidurio Lietuvoje, šiuo laikotarpiu pr. m. "i Ė 

nuo laidojimo pilkapiuose pereita prie laidojimo plokštiniuose ka- 
puose. Ši sritis ir toliau laikėsi savo regiono tradicijų iki istorinių 
laikų pradžios, kai čia imtas minėti žiemgalių genties vardas. Rytų 
Lietuvoje ir Pietryčių Latvijoje bei Vakarų Baltarusijoje randama 
iš smėlio supiltų pilkapių be akmenų statinių ir paprastai tik su 
vienu kapu. 

Laidosenos ir kapų struktūros skirtumai Šiaurės Latvijoje pa- 
deda nustatyti baltų ir finougrų ribas. Finougrai buvo laidojami 
pailgose dėžėse iš akmens plokščių. Šioje teritorijoje paplitusi ir 
tekstilinė keramika. I tūkstantmečio pr. m. e. antrojoje pusėje riba 
tarp baltiško ir finougriško kapų tipo ėjo iš vakarų į rytus Venta, 
Abava, Rygos įlanka, Gaujos žemupiu Vidžemėje ir iki Lubanos 
ežero. 


5. Antropomorfinės urnos 


Vakarų baltai pasižymėjo įdomiomis urnomis. Beveik viso jų 
arealo urnoms būdingi antropomorfiniai bruožai. Kriaušės pavida- 
las greičiausiai priminė žmogaus pavidalą. Daug kur, pvz., Vakarų 
Mozūrijoje ir Semboje, ant urnos kaklo ar dangtelio buvo vaizduo- 
jamos akys, o pati ji išpuošiama geometriniu raštu. Pamaryje žmo- 
gaus veido bruožai ant urnos kaklo pamažu tampa realistiniai. Dėl 
to vokiečių archeologai Rytų Pamario kultūrą pavadino veidinių 
urnų kultūra*. Zalvario amžiaus pabaigoje—ankstyvojo geležies 
amžiaus pradžioje čia nepastebima jokio staigaus kultūros pasi- 
keitimo ir nėra argumentų, rodančių, kad į šias žemes atėjo ger- 
manai. Veidinių, arba antropomorfinių, urnų atsiradimas nereiškia 
naujų žmonių atėjimo. Jos išsirutuliojo labai laipsniškai. 

Iš pradžių žmogaus veido bruožai buvo visiškai neryškūs: 2 ma- 
žos skylutės ant urnos kaklo ar dangtelio simbolizavo akis. Kartais 
mažas iškilimas tarp skylučių reiškė nosį (pav. 44). Su šitokiomis 
urnomis rasti gulbės kaklo pavidalo smeigtukai (plg. pav. 43) 
datuojami 650—625 m. pr. m. erą. Tokių smeigtukų aptinkama ne 
tik Pamaryje, bet ir kitose prūsų srityse. Apie 500 m. pr. m. e. ant- 
ropomorfinės urnos tapo klasikinės formos: veido bruožai vaizduo- 
jami realistiškai, o ant pačios jos įrėžiami ir baltai inkrustuojami 
papuošalai, diržai, ginklai ir simbolinės scenos ar pavieniai sim- 
boliai (pav. 45; 47). Iš tų raižinių galima spręsti apie daiktus, ku- 
rie žemėje retai išlieka, pvz.: skydus, ietis, vežimus ir kt. Kai kurios 
urnos su auskarais, padarytais iš žalvarinių įvijų ar iš stiklo, gin- 
taro karoliukų, prikabintų prie žalvarinių žiedų. Jie buvo pritvir- 
tinti prie „ausų“ — rankenėlių su skylutėmis abiejose urnos kaklo 
pusėse (pav. 45:2, 3). Moteriškos urnos labai dažnai vaizduojamos 

* Nacių laikais manyla, jog tai rytų germanų kultūra (šitai pabrėžtinai tei- 
giama K. Engelio ir V. La Bomo veikale „Prūsijos ankstyvojo laikotarpio kultūros 


ir tautos“ (C. Engel, W. La Baumne „Kulturen und Vėlker der Frūbzeit im Preus- 
senlande“, 1937). 

44. Iš akmens plokščių pastatyti pomirtiniai nameliai (1), į kuriuos buvo sude- 
damos antropomorlinės urnos, Gdansko raj., urnos su dangteliais iš Vakarų 
Pamario (2) 

su antkaklėmis: tai imitacija plačių, iš daugelio apvijų sujungtų 
apykaklinio tipo antkaklių, randamų Šiaurės Lenkijoje ir Rytpiū- 
siuose (pav. 46). Ant urnos kaklo kartais pribadyta skylučių ir 





45. Antropomoriinės urnos iš maždaug 500 m. pr. m. e. Gdansko apyl: 1 — su 
paukščio kojų motyvu; 2, 3 — pavaizduotos su kepuraitėmis, auskarais, plačiomis 
antkaklėmis ir įvijiniais smeigtukais 


brūkšnelių, kurie greičiausiai reiškė gintaro ar stiklo karolius. Prie- 
kyje, ant krūtinės ar prie pilvo, įrėžti 2 smeigtukai su koncentrinių 
žiedų galvutėmis (baltams labai būdingi įvijiniai smeigtukai). Ant 
vieno ar kito šono buvo pavaizduotos šukos. Jos, matyt, nešiotos 
pritvirtintos prie drabužių ar diržo. Visos urnos turėjo kepurės pa- 
vidalo dangtelius su skyle viršuje (vėlei iškeliauti?). 

Įdomiausių simbolinių scenų randama ant Gdansko raj. urnų. 
Geriausi jų pavyzdžiai yra ant Grabovo ir Stargardo urnų iš Vyslos 

žemupio srities. Čia randame schemiškai pavaizduotų žmonių, žir- 
gų, vežimų, skydų, eglutės raštą ir geometrinių figūrų. Skydas, 
atrodo, simbolizavo saulės diską, nes puoštas skrituliais. Kadangi 
įrėžtas šalia vežimo, galima spėti, jog šita mitologinė scena reiškė 
saulės vežimą (pav. 47:3). Mitologiškai įdomūs raižiniai yra aukš- 
tai ant stelų iškelti saulės ratai (pav. 47:2) bei labai schemiškai 
pavaizduoti žmonės, lai- 
kantys 2 milžiniškas ietis 
(pav. 47:1). 

Atrodo, kad urnos bu- 
vo daromos individualiai, 
atsižvelgiant į mirusiojo 
lytį ir ypač į socialinę pa- 
dėtį. Iš visų išsiskirianti 
Grabovo urna yra itin gra- 
žiai padaryta ir gausiai iš- 
puošta mitologinėmis sce- 
nomis. Ji, matyt, skirta 1a- 
bai svarbiam asmeniui. 
Sprendžiant iš žirgų, veži- 
mo ir saulės (skydo) pa- 
vaizdavimo, ši urna galėjo 
priklausyti kunigaikščiui. 
Iš lyginamosios indoeuro- 
piečių mitologijos žinome, 
kad jo išvaizda ir funkci- 
jos buvo tapatinamos su 
Dangaus šviesos dievu 
(baltų Dievu). 46. Puošni žalvarinė antkaklė, būdinga 

Dauguma urnų su mo- maždaug 500 m. pr. m. e. prūsų kultūrai 
teriškais papuošalais ir 
paukščio kojomis (pav. 45:1, 3). Pastarųjų pastebima po porą ant 
urnos (pav. 45:3) arba kepurėlės (pav. 45:2), o kartais kaip deko- 
ratyvi juosta iš kojų motyvo juosia urną (pav. 45:1). Be abejonės, 
šis motyvas turi mitologinį pagrindą. Senojoje Europoje juo tūks- 
tančius metų puošiama keramika. Lenkijoje paukščio kojų aptinka- 
ma ir ant piltuvėlinės keramikos IV tūkstantmečio pr. m. e. vidurio 
taurių. Paukščio kojos ir pelėdos veido bruožai ant veidinių urnų 
liudija vakarų baltus geležies amžiuje turėjus deivę Motiną (ar 
Mirties motiną) paukščio (pelėdos) pavidalu. Tautosakoje deivės 
paukščio kojomis išsilaikė iki mūsų laikų (plg. VI skyriaus poskyrį 
„Laumės“). 





6 Užsak. Nr. 689 81 





47. Raižiniai ant antropomorfinių urnų: / — schemiška žmogaus ligūra, laikanti 
2 milžiniškas ietis, žirgas ir žmogus (raitelis?) iš buv. Kėrvaldės, Rytų Pamario; 
2— žirgas ir aukštai iškeltas saulės simbolis iš Starogardo raj., Vyslos žem- 
upyje; 3 — urna iš Grabovo, Starogardo raj., ir jos raižinys 

6. Skitų antplūdžiai, lužitėnų kultūros žlugimas 
ir Pamario baltų veržimasis į pietryčius 


VIII a. pr. m. e. pabaigoje išvarę kimerus iš Juodosios jūros 
pakrantės, skitai įsigalėjo dideliame plote tarp Dnestro ir Volgos 
ir iš ten pradėjo puldinėti Vidurio Europos tautas. VI a. pr. m. e. 
antrojoje pusėje jie užplūdo lužitėnų žemes tarp Oderio ir Vys- 
los. Labai galima daiktas, kad skitai pasiekė ir baltus, nes skitiškų 
strėlių antgalių rasta pietinėse prūsų žemėse, net ir Pietų Lietu- 
voje, sūduvių teritorijoje. 

Tvirtovės strategiškai gerai parinktose vietose — kalvose, pu- 
siasaliuose ir ežerų salose, — pradėtos statyti VI a. pr. m. e. Vyslos 
žemupyje ir pietinių prūsų žemėse, atspindi neramius laikus. Kai 
kurias stipriai palisadais ir pylimais sutvirtintas sodybas galima 
buvo pasiekti tik per tiltus ir siaurus aukštų bokštų saugomus var- 
tus. Tokia palisadų ir iki 3 m aukščio pylimų juosiama tvirtovė bu- 
vo tyrinėta Ožišo* (Orzysz) ežere netoli Pišo (Pisz) Rytų Mozū- 
rijoje (93, p. 194). Jai giminiška Biskupino tvirtovė visai ant ribos 
tarp vakarų baltų ir lužitėnų kultūrų Bidgoščiaus raj., 33 km į šiau- 
rę nuo Gnezno. Tai Lenkijos Pompėja, viena iš garsiausių archeo- 
loginių vietų Vidurio Europoje, nes joje vanduo užkonservavo ne 
tik palisadus, bet ir namus, ir įvairiausius namų apyvokos bei ūkio 
padargus. Palisadai iš 35 tūkst. stulpų juosė Biskupino ežero salą, 
toliau ėjo pylimas, supiltas ant ąžuolinių rąstų. Dviejų hektarų plo- 
to saloje daugiau kaip šimtas 9 X8 m dydžio namų iš keturbriaunių 
ąžuolinių rąstų buvo išrikiuota palei 11 lygiagrečių gatvių, ir juose 
galėjo tilpti iki 1000 žmonių. Įvažiuodavo 120 m ilgio tiltu iš ąžuo- 
linių stulpų pro bokšto saugomus 8 m ilgio ir 3 m pločio vartus. 
Zemę dirbo ir gyvulius laikė ne sodyboje. Jeigu tiek energijos rei- 
kėjo paaukoti įtvirtinimams, tam turėjo būti rimtų priežasčių. Bis- 
kupino tvirtovė skiriama lužitėnų kultūrai ir datuojama 550— 
400 m. pr. m. erą. Apie V a. pr. m. e. antrąją pusę ji sunyko. 

Skitų antplūdžiai lužitėnams turėjo lemiamą reikšmę. Tvirtovės 
buvo sunaikintos ir sudegintos. Daugelyje rasta žuvusių žmonių 
skeletų. Bet dar galutinai neištirta, ar lužitėnų kultūra žlugo tik 
dėl skitų invazijos. Maždaug tuo pačiu metu, VI a. pr. m. e. antro- 
joje pusėje, Pamario baltai (veidinių urnų kultūra) pradėjo plisti 
į Rytų Lenkiją ir pamažu pasiekė vakarų Bugą bei Dnestro aukš- 
tupį pietryčiuose (pav. 32). Lužitėnų kultūra išsilaikė tik Silezijoje 
ir Pietų Lenkijoje. 

Dėl lužitėnų etninės priklausomybės tyrinėtojai nesutaria. Vie- 
na aišku, ši kultura priklausė Vidurio Europos urninių kapų kul- 
tūrai tarp Reino ir Vyslos ir susidarė iš daugelio giminiškų grupių. 
Po XV ir XliI a. pr. m. e. ekspansijų į vakarus, pietus ir pietryčius 
iš atskirų šios kultūros grupių išriedėjo keltai, italikai, venetai, al- 

* Ožišo ir kitų tvirtovių iliustracijos bei paplitimo žemėlapis duotas: Oku- 
M Pradzieje ziem pruskich od p6žnego paleolitu do VII w. n. e.— Ossolineum, 

banai, Irigai ir ilirai. Dauguma mokslininkų spėja lužitėnų kultūrą 
buvus giminišką ilirų ir venetų kultūrai, lenkų archeologai laiko ją 
slaviška. Kadangi dėl suniokojimo lužitėnų kultūros tęstinumą sun- 
ku pasekti, etninės priklausomybės problema sunkiai sprendžiama. 
V a. pr. m. e. tarp Pamario ir Dnestro išsirutuliojo nauja kultū- 
ra, pavadinta varpinių kapų kultūra (dėl to, kad urnos kapuose 
buvo uždengiamos dideliu puo- 
du kaip varpu). Iš pradžių, V a. 
pr. m. e., urnos dar priminė Ry- 
tų Pamario kultūros urnas, tik 
jau neturėjo antropomorfinių 
elementų. Teliko saulės simbo- 
lis ant dangtelio ir reljefinis 
„karolių vėrinys“ aplink urnos 
kaklą (pav. 48:3). Pamariui ir 
T pajūrio prūsams (pav. 48:1, 2) 
labai būdingi statiniai iš akme- 
nų plokščių, tarp kurių stovėjo 
šeimos urnos, pamažu išnyko; 
74 urnos būdavo tik apdedamos 
“4 lauko akmenimis. Pilkapiai taip 
2 pat nebuvo pilami, palaikai įka- 
“ sami į žemę. Sumažėjo ir šeimy- 
ninių kapų, ėmė vyrauti pavie- 
niai. Šitokie pasikeitimai aiški- 
nami stipria lužitėnų kultūros 
substrato įtaka. Iš laidosenos ir 
keramikos formų keitimosi ga- 
lima spėti, kad jis vyko dėl bal- 
ero tiškos Pamario ir lužitėnų kul- 
sisit kų J Kaši tūrų  hibridizacijos. Daugiau 
teik kaip 400 gyvenviečių (kol kas 
4. maža sistemingai tyrinėtų) ap- 
4 tikta ant upių krantų ir smėlio 
kalvų, be įtvirtinimų. Gyventa 
antžeminiuose namuose, taip 
+ taip pat ir žeminėse. 
:2 Varpinių kapų kultūra tarp 
400 ir 100 m. pr. m. e. apėmė 
Vyslos vidurio ir Vartos basei- 
nus. V. Sedovas ją laiko anks- 

48. Seimyniniai kapai (1, 2) su antro- 
pogios BBA urnomis ir puodu apvož- 
tas kapas (3); 1 — horizontalus ir sker- 
sinis Gnevino, Veiherovo raj., pilkapio 
iš Rytų Pamario pjūvis; 2 L kapo iš 
akmenų plokščių su 5 urnomis skersi- 
nis pjūvis (V a. pr. m. e.); 3 — puodu 
ardoų sio kapų kultūros kapas 
(IV a. pr. m. e.) 

tyviausia slavų kultūra, kuri su- 
silormavo susikryžiavus vakarų 
baltų ir lužitėnų kultūrai bei 
kalbai (1/9, p. 49). Jis remiasi 
tuo, jog nuo 400 m. pr. m. e. iki 
slavų įsiveržimo V—VI a. gali- 
ma pasekti tos kultūros tęstinu- 


mą. Hipotezė, kad varpinių kapų kultūra yra visų slavų pradžia, 
įtartina dėl to, jog tuomet slavų prokalbės ir kultūros susiforma- 
vimas nukeliamas į nesenus laikus, net maždaug 2000 m. vėliau 
už baltų susikūrimą. Slavų užuomazga galėjo būti komplikuotes- 
nė. Reikia nepamiršti, kad lužitėnai į Rytų Lenkiją atėjo tik XIII-—- 
XII a. pr. m. c., o iki tol čia egzistavo vadinamoji Tšcineco kul- 
tūra, išsirutuliojusi iš vietinio virvelinės keramikos kultūros va- 
rianto ir giminiška Komarovo žalvario amžiaus kultūrai Podolėje 
(91). Tšcineco ir Komarovo kultūrų žmonės turėjo kalbėti kuria 
nors indoeuropiečių kalba, giminiška baltų kalboms. Vakarų Ukrai- 
noje kultūros tęstinumas įrodomas iki skitų antplūdžių laikų. Tuo 
tarpu dėl varpinių kapų kultūros slaviškumo neaišku. Šiai proble- 
mai išspręsti didelę reikšmę turi jos giminiškumas su vėlesne Za- 
rubincų kultūra, sietina su prūsų galindais. 


7. Galindų (Zarubincų kultūros) veržimasis į Dnepro 
vidurupio ir aukštupio baseiną 
(II a. pr. m. e.—1II! m.e. a.) 


Zarubincų tipo radinių, daugiausia urninių kapų, atsiranda pas- 
aplink Kijevą, o m. c. pradžioje jie paplinta palei Desną, Seimą 
iki Okos ir Dnepro aukštupio baseine. Kaip jau I skyriuje rašėme, 
Vidurio Rusijos galindai, metraščiuose minimi iki XI—XII a., sie- 
jami su prūsų galindais. Kadangi jokia kita migracija, išskyrus 
slavų VI-VII a. į Desnos baseiną, archcologiškai nežinoma, spė- 
jama, jog Zarubincų kultūros žmonės turi būti prūsų galindai. Šios 
kultūros radiniai giminiški pietų prūsų kultūros radiniams, o dar 
labiau — Vyslos žemupio ir Pamario kultūrai. 1964 m. J. Kucha- 
renka Zarubincų kultura genetiškai siejo su varpinių kapų kultūra 
ir vakarų baltais (113). Ši hipotezė visai patikima. 

Zarubincų kultūros žmonių paplitimas pasekamas pagal kapi- 
nynus (1/1!, p. 289—300). Kultūros vardas kilęs iš Zarubincų vie- 
tovės (į pietus nuo Kijevo) pavadinimo. Čia 1899 m. buvo tyrinėja- 
mas kapinynas su degintiniais kapais urnose. Milogrado srityje 
atsiradusi nauja kultūra lengvai pasekama pagal radinius, ypač 
pagal dailiai poliruotas ir profiliuotas urnas, kurios skyrėsi nuo 
paprastų apvalių Milogrado kultūros puodų. Kapuose aptikta daug 
žalvarinių keltiško stiliaus segių; pagal jas Zarubincų kultūros pa- 
plitimas Volynėje ir Dnepro vidurupyje datuojamas II-I a. pr. m. 
erą. Milogrado žmonės savo mirusiuosius laidojo nedegintus ir 
degintus dažniausiai pilkapiuose, o Zarubincų kultūros žmonės — 
visados degintus, be to, urnose ir plokštiniuose kapinynuose. Jų 
gyvenvietės buvo didesnės negu vietinių (Milogrado) žmonių. 

Pirmaisiais m. e. amžiais tarp Sožo ir Okos paplitę Zarubincų 
kultūros žmonės turėjo lemiamą reikšmę tolesnei šios srities kul- 

tūros raidai. Jeigu Zarubincų žmonės iš tikrųjų buvo prūsai, tai 
dabar čia prasidėjo vakarų ir rytų baltų metisacija. Išriedėjo nau- 
jos kultūros grupės, prie kurių grįšime tolesniame skyriuje. 

Bendra politinė Europos situacija — keltų ir germanų veržima- 
šis į rytus — galėjo turėti įtakos Zarubincų kultūros žmonių mig- 
racijai. 1II—II a. pr. m. e. keltai siekė Vakarų Lenkiją, net Kuja- 
viją, o germanų Jastorio tipo kultūra infiltravo Oderio žemupio 
baseiną iki Persantės upės rytuose. Dar vėliau, mūsų eros pra- 
džioje, Pietų Pabaltijyje atsiranda gotai. Juos mini Plinijus, Stra- 
bonas, Tacitas ir Ptolemėjas. Iš Pavislio gotai turėjo iškeliauti po 
166 m. e. metų. Per Volynę jie nuėjo iki Juodosios jūros ir III a. 
viduryje pasiekė Doną. Į šiaurę nuo Juodosios jūros, dabartinėje 
Ukrainoje, jie sukūrė imperiją, kuri išsilaikė porą šimtų metų iki 
hunų antplūdžio 375 metais. 


IV. „Aukso amžius“ (100—400 m.) 


Šis laikotarpis yra šuolis ir materialinės kultūros, ir kūrybinės 
energijos požiūriu. Sprendžiant iš didesnio radinių kiekio, gyvento- 
jų turėjo gerokai padaugėti. Laikotarpį aukso amžiumi pavadinau 
ne dėl to, kad būtų aptinkama daug šio metalo dirbinių. Auksinių 
papuošalų rasta visai maža. Zalvaris tebebuvo pagrindinė pa- 
puošalų medžiaga. Nauji jo dirbiniai žibėjo kaip auksas, o kartais 
žalvariniai papuošalai dar buvo padengiami sidabro plokštelėmis. 
Zodį „auksas“ vartoju metaforiškai kylančios gerovės prasme. Augo 
prekyba, amatai, kilo žemdirbystė, menas. Niekad vėliau baltų gen- 
tys didžiuliuose plotuose tarp Vyslos vakaruose ir Okos rytuose 
nepatyrė tokio klestėjimo. 

Gana staigus kultūros kilimas pastebimas II a. pabaigoje ir 
III a., aukščiausia baltų kultūra buvo III bei IV amžiuje. Paskatos 
jai kilti dabar plaukė iš Romos imperijos provincijų. II a. pabai- 
goje Romos imperija labiausiai išsiplėtė. Šiaurinė Adriano ir Marko 
Aurelijaus valdomos imperijos siena ėjo Reinu iki Koblenco, per 
Švarcvaldą (Schwarzwald) iki Dunojaus, toliau Dunojumi iki 
Vengrijos ir Vengrijos viduriu žemyn iki Šiaurės Jugoslavijos; to- 
liau imperija apėmė visą Dakiją (Rumuniją) iki Dobrudžos. Ro- 
mėnų civilizacija su naujais keliais, mūriniais namais, maudyk- 
lėmis, centriniu šildymu, cirkais ir kitomis naujovėmis paplito vi- 
sose Romos provincijose, kurios buvo nelabai toli nuo baltų žemių. 
Per gotus užsimezgė ryšiai su Norikumo provincija ir Panonija 
(dabartinėse Bavarijos, Austrijos ir Vakarų Vengrijos žemėse) ir 
su Dakija (dabartinėje Rumunijoje). 

1. Gintaro ir kitų dirbinių prekyba 


Gintaro daugiausia buvo surenkama Sembos pusiasalyje, palei 
Aistmarės, Kuršių nerijoje ir šiek tiek Vakarų Lietuvoje bei Lat- 
vijoje. Iš tų sričių vandens keliu ir gal sausuma per Pietų Rytprū- 
sius jis buvo gabenamas iki Vyslos. Toliau Varta, Oderio aukštu- 
piu iki Dunojaus aukštupio ties Karnuntu į Panoniją ir iš ten — 
į Italiją. Iš baltų žemių, daugiausia Rytprūsių ir Lietuvos, baltiški 
papuošalai keliavo į šiaurę: į Estiją, Suomiją, net Vidurio Švediją, 
0 per rytų baltų žemes — į finougrų teritoriją dabartinėje Rytų Ru- 
sijoje bei į slavų ir gotų žemes Ukrainoje. 

Apie gintaro prekybą žinome ne vien tik iš radinių, bet ir iš is- 
torijos šaltinių. I ir II a. net 5 autoriai — Strabonas, Mela Pompo- 
nijus, Plinijus Vyresnysis, Tacitas ir Ptolemėjas — mini Baltijos 
jūrą ir gintarą. Ji vadinama Siaurės arba Svebų jūra, o „sala“, 
kurioje randama gintaro — „Abalus“, „Glaesaria“, „Basilia“, „Bal- 
cia“ ir „Austeravia“. Vietiniai gyventojai, pasak Plinijaus, vadinę 
„salą“ „Austeravia“. Visi tie vardai yra iš antrinių šaltinių, iš- 
girsti iš keliautojų į šiaurės kraštus. „Austeravia“, galimas daik- 
tas,— Aistija ar Aistmarių sritis, o minimoji „sala“ greičiausiai bus 
buvęs Sembos pusiasalis. Tacitas, kaip jau sakėme, yra pastebėjęs, 
kad tik aisčiai renka gintarą pakrantėse ir seklumose. Daugiausia 
žinių apie jį duoda Plinijus Vyresnysis (23—79 m.). Pacituosime 
porą ištraukų: „Germanai importuoja gintarą į Panoniją. Venetai, 
graikų vadinami cnetais, gyvenantys netoli nuo Panonijos Adrijos 
jūros pakrantės, pirmieji atkreipė dėmesį į gintarą. .. Nuo Karnun- 
to Panonijoje iki pajūrio, iš kur gintaras atvežamas, yra apie šeši 
šimtai mylių; tai visai neseniai patvirtintas faktas. Dar ir dabar gy- 
vena vienas iš raitelių, kuriuos ten siųsdavo Julijonas, imperato- 
riaus Nerono gladiatorių rungtynių tvarkytojas, kad parūpintų pa- 
kankamai gintaro. Apkeliavęs to krašto pakrantes ir aplankęs įvai- 
rias prekyvietes (commercia), jis pargabeno daugybę gintaro. Jo 
užteko net tinklams, kuric saugojo podiumą nuo laukinių žvėrių, 
papuošti. Ne tik ginklai, vežimai ir visi kiti įrenginiai buvo išgra- 
žinti vien gintaru, bet ir kasdien, kol truko spektakliai, buvo kei- 
čiamos gintaro dekoracijos. Didžiausias gabalas, kurį šis asmuo 
atgabeno į Romą, svėrė trylika svarų“ (131, p. 11). 

Toliau Plinijus labai įdomiai aprašo gintaro rūšis, spalvas, kaip 
kiekviena vertinama, ir kitas jo ypatybes ir baigia, sakydamas, kad 
gintaras buvo taip didžiai vertinamas, „jog mažutė figūrėlė buvo 
parduodama už didesnę kainą negu dideli ir stiprios sveikatos 
žmonės“ (t. y. vergai) (131, p. 12). 

Tacito ir Plinijaus Vyresniojo aprašymai yra iš 1 amžiaus. Gai- 
la, kad neišliko vėlesnių, pvz., 200—400 m., kelionių aprašymų, kai 
baltų kultūra buvo gerokai išaugusi. Pasak Tacito, gintaro rinkėjai 
patys jo nevertino. Iš tikrųjų „aukso amžiaus“ laikotarpio kapuose 
gintaro rasta labai maža, mažiau negu vėliau, viduramžiais, ir ge- 
rokai mažiau negu neolite. Gintaras buvo eksportuojamas neapdo- 

rotas. Užtat Romos imperijoje iš jo darė nuostabius dalykus: ne 
tik karolius, seges ar kabučius, bet ir vazas, kosmetikos indelius, 
lempas, įvairiausias žmonių bei dievų ar deivių figūrėles, liūtus, 
panteras, šunis, ožius, delfinus, paukščius, sraiges, vaisius ir dau- 
gybę kitų daiktų. Viena iš pačių gražiausių gintaro dirbinių kolek- 
cijų rasta Akvilėjoje, į šiaurę nuo Adrijos jūros. Čia I-II a. būta 
pagrindinių gintaro dirbtuvių. Iš tos srities įvairios gintaro figū- 
rėlės pateko į daugelį Europos ir net Amerikos muziejų. Ypač gra- 
žus gintaro dirbinių rinkinys saugomas Pauliaus Gečio (Paul Get- 
ty) muziejuje, Malibu, Kalifornijoje. Čia yra kiškių, liūtų, paukš- 
čių, žmonių skulptūrėlių, laivų ir kitokių daiktų. 

Plinijaus minimi prekybos centrai turėjo būti tarp Vyslos žio- 
čių ir Sembos bei Kuršių nerijoje ir Klaipėdos krašte, taip pat Sū- 
duvoje ir Galindoje. Čia aptikta daug romėniškų importuotų daiktų. 
Iš Romos imperijos provincijų patekdavo pinigai, terra sigillata 
puodai, stiklo karoliai, segės, žalvariniai indai bei statulėlės, lem- 
pos. Visose baltų žemėse rasta tūkstančiai romėniškų sidabrinių 
ir varinių monetų. Pasitaiko ir auksinių sestercijų. Kai kur, pvz., 
Mozūrijoje ties Olštinu (Allenstein), sūduvių-jotvingių žemėje, ap- 
tikta net 6000 romėniškų denarų. Lietuvoje daugiausia kapuose ro- 
mėniškų pinigų — rasta 70 su viršum vietų. Monetų lobių būta 
tik Klaipėdos, Šilutės ir Kretingos apylinkėse. Kapuose romėniški 
pinigai paprastai randami prie galvos, įdėti į odinį ar audeklinį 
maišelį, beržo tošies dėžutę arba į miniatiūrinį puodelį. Romėniškos 
monetos yra iš II ir III a.— daugiausia iš Trajano, Marko Aureli- 
jaus, Adrijano, Komodo bei Faustinos I ir II laikų. Atrodo, kad 
baltų krašte jos neturėjo pinigo vertės. Tačiau dėjimas į kapą tu- 
rėjo būti prasmingas; jos tikriausiai buvo prestižo simbolis. Iš mo- 
netų pasidarydavo papuošalų, arba jos buvo naudojamos kaip me- 
talo žaliava papuošalams gaminti. 

Šalia gintaro turėjo būti ir kitų mainų objektų, tačiau archeolo- 
giškai jų negalime įrodyti. Tacitas mini, kad germanai mėgo puošti 
drabužius kailiais ir kad jų gaudavo iš „anapus okeano“. Tai galė- 
jo reikšti Rytų Pabaltijį — baltų arba finougrų žemes. Baltai taip 
pat galėjo eksportuoti galvijus, žąsis ar jų plunksnas, medų, vašką 
ir kitką kaip istorinių laikų pradžioje. 


2. Baltams būdingi papuošalai ir 
kiti metalo dirbiniai 


Mainai, glaudesni ryšiai su užsieniu bei pakankamas žaliavos 
kiekis, įvežtas iš Romos imperijos provincijų, skatino augti kūrv- 
bines jėgas. Naują dvasią atspindi papuošalų ir kitokių metalo dir- 
binių gausumas bei įvairumas. Iš pietų ir vakarų baltų kraštus 
pasiekė įvairios įtakos — keltų, gotų, galop romėnų,— ir jas ga- 
lime pasekti iš tam tikrų dirbinių formų, tačiau daugybė II-III a. 
pasirodžiusių papuošalų tipų yra vietinių meistrų sukurti, baltiški. 

Tai jaučiama iš smulkaus geometrinio rašto ir mitologinių motyvų: 
saulučių, mėnulio pavidalo kabučių, paukščiukų ir gyvulių. 

Tie patys motyvai kartojasi iki XX a. medžio drožiniuose (plg. 
koplytstulpių ir krvžių ratukus, mėnulius, skambaliukus, paukš- 
čiukus, gyvates). Jei iš tų laikų būtų išlikusių medžio drožinių, jų 
giminiškumas būtų dar ryškesnis. Deivių ir dievų skulptūros, dau- 
gelis kitų daiktų, be abejonės, buvo drožiama iš medžio. 

Baltų papuošalai jau seniai yra atkreipę archeologų dėmesį. 
Jų tipai, kilmė, raida, paplitimas į šiaurę iki Suomijos ir į rytus iki 
Rytų Rusijos aprašyta daugelyje studijų ir monogralijų, o nema- 
ža iliustracijų paskelbta albumuose*. Čia paminėsime tik būdin- 
gesnius baltiško stiliaus papuošalus. Apie 200—300 m. labai paki- 
lus metalo kultūrai, papuošalų atsirado dešimteriopai daugiau ne- 
gu žalvario amžiuje. Nors apic baltišką stilių galime kalbėti ir 1000, 
ir 500 m. pr. m. e., bet dabar jis daug ryškesnis ir meno istorijos 
puslapiuose turi teisę užimti vietą šalia keltiško, germaniško ar 
romėniško stiliaus. 

Papuošalų daugiausia rasta kapuose: ne tik moterų, bet ir vyrų 
bei vaikų. Tačiau moterų kapuose jų aptikta gerokai daugiau. Pra- 
dėsime nuo galvos papuošalų. 

Beveik tūkstantį metų turėjo žalvarinių antsmilkinių tradicija. 
Pirmaisiais m. e. amžiais jų būta dar įvairesnių nci anksčiau: ne 
vien įvijinių, bet taip pat ir padarytų iš žalvario plokštelių, papuoš- 
tų koncentrinėmis reljefinėmis linijomis, o aplink — ratukais, zig- 
zaginiu raštu ir ataugėlėmis. Plokštelės viduryje buvo paliktas tar- 
pas kasai įkišti (pav. 49:2). Tokių papuošalų randama poromis (nes 
nešioti abiejose galvos pusėse). Prie kai kurių antsmilkinių aptikta 
vilnonės kepurėlės liekanų. Storo vilnonio audinio kepuraičių pasi- 
taikė Vakarų ir Vidurio Lietuvos kapinynuose. Šernuose, prie Klai- 
pėdos, jaunos mergaitės kepuraitė aplink papuošta žalvarinių spur- 
gelių eilėmis, sudarančiomis trikampių raštą, o pakraščiuose pri- 
kabinta dvigubos įvijos pavidalo kabučių. Ji datuotina maždaug 
300 m. (pav. 49:5). Kituose Vakarų Lietuvos moterų kapuose, pvz., 
Kurmaičių prie Kretingos, aptikta diademų iš įvairaus pavidalo 
žalvario plokštelių (pav. 49:4). 

Šalia kepuraičių ir antsmilkinių nešiota antkaklių dažnai su pri- 
kabintais kabučiais, karolių, segių, smeigtukų su grandinėlėmis ir 
kabučiais. Antkaklėmis puošėsi moterys ir vyrai. Ir antsmilkiniai, 
ir antkaklės yra tikri lietuviški papuošalai. Jų būta bent 7 pagrin- 


* Rytų Pabaltijo importas, vietiniai dirbiniai, jų plitimas į šiaurę ir rytus 
plačiausiai išanalizuoti H. Mooros knygoje „Geležies amžius Latvijoje“ („Die 
Eisenzcit in Lettland“). Daug prusų papuošalų paskelbta: Gaerte W. Urge- 
schichte Ostpreussens, Okulicz J. Pradzieje ziem pruskich od pėžnego paleolitu 
do VII w. n. e., Tischler O., Kemke H. OstpreuBische Altertūmer aus der Zeit 
der groBen Graberfelder nach Chr. Geb, Kėnigsberg, 1902. Lietuvoje rastų 
papuošalų aprašymai ir iliustracijos paskelbta J. Puzino knygoje „Naujausių 
proistorinių tyrinėjimų duomenys“, P. Kulikausko, R. Kulikauskienės ir A. Tau- 
tavičiaus „Lietuvos archeologijos bruožai“ bei R. Kulikauskienės ir R. Riman- 
tienės parengtoje knygoje „Lietuvių liaudies menas: Papuošalai“, t. I. 

49. Baltams būdingi mergaitės ir ištekėjusios moters galvos ir kaklo papuošalai 
(100-—300 m.): J, 2 — plokšteliniai antsmilkiniai, segė ir kaklo papuošalai iš 
žalvarinių įvijų bei kabučių (II a.); 3-— įvijiniai antsmilkiniai, stiklo karoliai su 
kabučiais, lankinė segė ir smeigtukai su žalvarinė grandine (Il a.); 4 — apgal- 
vis iš žalvarinių plokštelių, antkaklė kūginiais galais, žalvarinių įvijų karoliai 
su pusmėnulio pavidalo kabučiais; 5 — vilnonė kepuraitė, puošta žalvarinių spur- 
gelių eilėmis ir dvigubų įvijų kabučiais, antkaklės kūginiais ir kilpiniais galais 
ir rozetės pavidalo sege bei grandinėlėmis (1—3 — iš Vidurio Lietuvos; 4, 5 — 
iš Vakarų Lietuvos (pagal R. Kulikauskienės rekonstrukcijas) 


dinių grupių, ir kiekviena turėjo variantų. Ankstyviausios antkak- 
lės — 1I-—1II a.— buvo trimitiniais, šaukštiniais ir buoželiniais ga- 
lais. 11I—IV a. labai būdingos kūginiais galais iš apvalios vielos 
bei vytinės kilpiniais galais antkaklės. Jos dažniausiai su mėnulio, 
trikampių ar trijų ataugėlių pavidalo kabučiais. Tokios antkaklės 
buvo vienos iš puošniausių (pav. 50). Saukštinės, būdingos tiktai 
Lietuvai (taip vadinamos dėl to, kad viename gale jos su kabliuku, 
o kitame lyg ir šaukšteliu su skylute), buvo vartojamos iki V am- 
žiaus. Jų pasitaikė daugiau kaip 50 iš 32 vietovių. Buvo ir sudėtingo 
darbo dėželinių, kurių kabliukas paslėptas apskritoje dėželėje. IV— 
V a. mėgta puoštis vadinamosiomis žieduotosiomis antkaklėmis. 
Lankelis apvyniotas viela ir ant jo dar užmauti žiedeliai. Nemaža 
šių antkaklių buvo sidabrinių. 

Karoliai — vien moterų papuošalai. Jie gaminti iš stiklo, taip 
pat ir balto bei mėlyno emalio, žalvario ir gintaro. Ypač dekoraty- 
vūs emaliniai, dažniausiai tamsiai raudoni, puošti geltonos, baltos, 
juodos ar žalios spalvos raštais; pasitaiko gražintų kelių spalvų 
juostelėmis. Dauguma karolių apskriti arba lęšio pavidalo. Kai 
kurios apvaros sudarytos iš stiklo karolių ir žalvarinių įvijų bei ka- 
bučių. 

50. Zalvarinė antkaklė kūginiais galais su kabučiais iš ao Klaipėdos 
raj. 


Krūtinės papuošalai — segės ar smeigtukai su pritvirtintomis 
grandinėlėmis arba brankteliais su kabučiais — dar viena kategori- 
ja tautinių papuošalų, kuriais baltai skyrėsi nuo kaimynų. Siuos 
papuošalus gaminantys baltų meistrai buvo labai išradingi. Ga- 
lima priskaičiuoti iki 20 smeigtukų ir segių tipų. Pagal galvučių 
pavidalą smeigtukų buvo ritinių, ratelinių, rozetinių, statinėlinių 
ir kt.; segių — apskritų, ratelinių, kiauraraščių, prie kurių prisega- 
mos pakabėlės, o prie jų brankteliai ir toliau pakaitomis kabučiai ir 
brankteliai (pav. 51). Kabučiai dažniausiai pusmėnulio pavidalo, 
baigiasi 3 atšakėlėmis. Krūtinės papuošalai taip pat dažnai suda- 
ryti ne iš grandinėlių, bet iš ažūrinių plokštelių, o prie jų sujungi- 
mų prikabinti kabučiai (pav. 51; 52). 

Daugelis segių prototipų į Rytų Pabaltijį atėjo arba per gotus, 
arba buvo paveldėta iš keltų, arba tiesiai per Rytprūsius pateko 

51. Krūtinės papuošalas iš kiauraraščių plokštelių, branktelių ir kabučių iš La- 
botakių, Klaipėdos raj. (apie 300 m.) 


iš Romos imperijos provincijų. Tai akinės, skydelinės profiliuotos, 
lankinės segės, kurių čia smulkiau neaprašysime. Jų yra nemaža 
variantų ir dauguma pačių gaminta, sekant importuotais pavyz- 
džiais. Segių formų kaita labai svarbi archeologams chronologijai 
nustatyti. 11!—1V a. būdingiausios lankinės laiptelinės bei žieduo- 
tosios segės. Paskutiniųjų, papuoštų sidabro plokštelėmis, papras- 
tai randama tik svarbių žmonių kapuose (pav. 53:1). Prūsuose ap- 
tikta zoomoriinių lankinių segių (pav. 53:2, 3). 

Iš vyrų papuošalų, be antkaklių, segių bei krūtinės grandinių, 
reikia paminėti diržus, kurių sagtys bei kiauraraštės plokštelės 
buvo nuostabaus meistriškumo dirbiniai (pav. 54). Diržo grožis 
turėjo būti prestižo reikalas. Karys be diržo — tai kaip ir be žirgo. 
Ir dievai buvo įsivaizduojami su diržais bei kardeliais. Tai žinoma 
iš latvių mitologinių dainų. 

52, Kiauraraštės plokštelės: / — žalvarinė iš Šernų, Klaipėdos raj.; 2 — dengtos 
sidabro skardele su prikabintomis grandinėlėmis iš Živa Vodos, Suvalkų raj. 
(pilkapis Nr. 14, kapas Nr. 1) 





53. Zalvarinė laiptelinė sidabruota (/) ir zoomorlinės segės, padarytos iš lan- 
kinių segių (2, 3); (1 — iš Stragnų, Klaipėdos raj., apie 300 m.; 2— iš Nikutovo, 
Mrongovo raj.; 3— iš Spichovko, Ščitno raj. (prūsų galindų sritis) 

54. Kiauraraštės diržų plokštelės: /—3 — iš Stragnų, Klaipėdos raj.; 4 — sidab- 
rinė diržo sagtis iš Bajoriškių, Kupiškio raj. 

Pirmieji emalio karoliai ir pirmosios emaliuotos segės Rytprū- 
siuose ir Lietuvoje atsirado II amžiuje. Sie dirbiniai atėjo iš Romos 
imperijos Dunojaus ir Reino sričių. Netrukus pasirodė vietinių 
meistrų pagamintų emaliuotų dirbinių: pasagos pavidalo segių su 
trišakėmis ataugėlėmis, puoštų raudonu ir žaliu emaliu, — Vilniaus 
ir Kauno srityse jau II a. ar apie 200 metus. Tuo pačiu metu ema- 
liuotus dirbinius pradėta gaminti Galindoje. Nuo III iki V a. jų 
daryta ir eksportuota daug. Šių dirbinių rasta ne tik baltų žemėse, 
bet ir Estijoje, Vidurio ir Rytų Rusijoje, Kryme, Rytų Ukrainoje 
ir Kaukaze (pav. 55). Svarbiausi gamybos centrai buvo Rytų 
Lietuvoje ir Galindoje (Mozūruose). Būdingiausi emaliuoti dirbi- 
niai buvo minėtos pasaginės segės su mėnulio pavidalo kabučiais 
ir trišakėmis ataugėlėmis (pav. 56), krūtinės papuošalai ar geria- 
mųjų ragų grandinės iš ažūrinių plokštelių ir kabučių (pav. 57), 
plačios bei juostinės apyrankės, puoštos pakaitomis emaliu ir ge- 
ležiniais žiedais. Emalis vartotas tamsiai raudonas, raudonas, ža- 
lias, mėlynas, žydras, oranžinis ir baltas. Formos įvairumu ir spal- 
vingumu šitų papuošalų nepralenkė jokie vėlesni baltų meistrai. 

55. Baltiškų emaliuotų papuošalų paplitimas IV-—V a, 


Puiki emaliuotų papuošalų kolekcija rasta Moščinų piliakalnyje 
prie Popoltos upelio, Ugros intako, Vidurio Rusijoje (t. y. rytų 
baltų teritorijoje). Šitai kolekcijai ar paslėptam lobiui priklausė 
labai puošnios geriamųjų ragų grandinės ir krūtinės papuošalas iš 
kiauraraščių plokštelių bei pusmėnulio pavidalo kabučių, inkrus- 
tuotų raudonu ir šviesiai žaliu ar melsvu emaliu (pav. VII). Kartu 
aptikta daug antkaklių, emaliuotų kabučių ir stiklo karolių. Šis mil- 
žiniškas lobis (iš viso 85 daiktai) dabar užima visą Maskvos is- 
torijos muziejaus vitriną. Moščinų emaliuoti papuošalai giminiški 
Rytų Mozūrų ir Rytų Lietuvos emaliuotiems dirbiniams, net tokios 
pat formos. Jie liudija gyvus prekybinius vakarų ir pačių ryčiausių 
baltų genčių santykius, o nukeliavę į Ukrainą, į šiaurę nuo Juodo- 
sios jūros, bei į Kaukazą, kalba apie rytų baltų mainus su gotais. 

II-III a. apyrankės dažniausiai padarytos iš storos apvalios 
vielos ir puoštos akiniu raštu bei brūkšneliais, primenančiais gyva- 
tės odos raštą. Juostinės apyrankės buvo gražinamos brūkšneliais, 
grioveliais, įkartomis, tinkliniu raštu. IV a. pasirodė labai puošnių 
rankogalinių apyrankių, o įvijinės gamintos visais priešistoriniais 
laikais. Žiedai irgi daugiausia įvijiniai, bet būta ir su rozetine 
akute. 





56. Emaliuoti dirbiniai: 1 — segė, puošta raudonu emaliu, iš Velikuškių, Zarasų 
raj.; 2, J — pusmėnulio pavidalo kabučiai, puošti žaliu ir raudonu emaliu, iš Mie- 
žonių, Molėtų raj.; 4 — geriamojo rago (?) grandinė iš Vilniaus krašto 

57. Baltiško stiliaus emaliuoti pusmėnulio pavidalo kabučiai iš Vakarų Ukrainos: 
I —iš Guta Komarovskajos, tarp Bugo ir Dnestro; 2— iš Višenkių, Kijevo raj.; 
3 — radimo vieta nežinoma; 4 — iš Naujųjų Bezradičių, Kijevo raj. 





58, Prūsų 150—200 m. gink- 
lai: kardas, ietigalis ir sky- 
das (1 —iš Moitinų, Mron- 
govo raj.; galindų sritis; 2 — 
iš Kovrovo, Primorsko raj.; 
sembų sritis; 3 — iš Marcin- 
kovo, Mrongovo raj.; galin- 
dų sritis) 

Pirmaisiais m. e. amžiais įrankių ir ginklų gamyboje geležis pa- 
keitė akmenį, kaulą ir žalvarį. Geležies dirbinių atsirado gerokai 





59. Sūduvių karaliaus ar didiko kape Šveicarijos kapinyne, Suvalkų raj., rasti 
Va ais 1— geležinis dviašmenis kalavijas; 2— žirklės; 3 — diržo sagtis; 4— 
ąslai 


įmoviniai ir pentiniai kirviai, pjautuvai ir dalgiai (tik vakarų baltų 
žemėse), peiliai, kaltai, grąžtai, vedegos, meškerės kabliukai, avi- 
kirpės vienanarės žirklės, adatos, ylos. Skirtuvus ir galąstuvus 
daryta iš akmens. Geležiniai ietigaliai ir geležimi apkaustyti sky- 
dai su to paties metalo antskydžiais ir rankenomis buvo pagrin- 
diniai kario ginklai (pav. 58). Vyrų kapuose šalia galvos paprastai 
randami 2 ietigaliai. Jų įmovose būna medinių kotų liekanų. Kala- 
vijų aptikta tik išimtiniais atvejais. Vienas dviašmenis ilga įkote, 


98 


užsibaigiančia keturkampiu skersiniu, rastas sūduvių kunigaikščio 
kape Šveicarijoje prie Suvalkų. Dvinariai su didelėmis kilpomis 
galuose žąslai ir pentinai irgi buvo geležiniai (pav. 59; 60). 





60. Geležiniai 250—300 m. prūsų pentinai iš Sembos 


3. Metalų apdorojimas 


Dauguma papuošalų buvo gaminama iš įvežtinio žalvario ir ma- 
ža dalis — iš įvežtinio sidabro, o įrankiai ir ginklai — iš pelkių rū- 
dos išlydytos geležies. 

Pirmųjų m. e. amžių žalvario žaliava kol kas nėra tiksliai da- 
tuota. Greičiausiai buvo importuojamos lydytos lazdelės kaip ir šiek 
tiek vėlesniais laikais. Miežaičių lobio, Kelmės raj., ištirtos lazdelės 
parodė, kad tai vario ir cinko (iki 2696) lydiniai (135, p. 93). Iš to- 
kių lazdelių vietiniai amatininkai gamino žalvarinius papuošalus. 
Metalas buvo labai branginamas. Senų ar sulūžusių dirbinių neiš- 
mesdavo, o surinkdavo ir perlydydavo. Žalvario dirbiniai buvo lie- 
jami vienkartinėse molio formose pagal vaško modelius. Smulkes- 
niems papuošalams vartotos akmeninės liejimo formos. 

Zalvario dirbinių sudėtis visais geležies amžiaus laikotarpiais 
Lietuvoje buvo panaši: tai daugiakomponenčiai lydiniai; didžioji 
dalis su cinko priemaiša, o mažoji (I-IV a. apie 18,59) — su 
alavo. 

Mūsų eros pradžios sidabro ir aukso dirbinių rasta nedaug. Pir- 
mieji sidabriniai ar sidabriniai kartais auksuoti papuošalai buvo 
įvežti iš Romos provincijų. Nuo III a. atsirado pačių pasigamintų 
sidabruotų dirbinių. Už gintarą gautas sidabrines romėniškas mo- 
netas išradingi meistrai paversdavo įdomesniais daiktais: antkak- 
lėmis, segėmis, puošiamosiomis plokštelėmis, kurias prilipdydavo 
prie segių, apyrankių, kabučių ir kitų papuošalų. Iš sidabro dir- 
binių analizės matyti, kad jų sudėtis buvo tokia pat kaip ir sidab- 
rinių romėniškų monetų (195, p. 93). 

Pelkių rūdos telkinių yra įvairiose Lietuvos vietose: Nemuno, 
Dubysos, Akmenos slėniuose, taip pat Utenos, Molėtų, Zarasų apy- 
linkėse ir kitur. Geležiai gaminti buvo visai palankios sąlygos. Iš 
maždaug 40 kg išlydytos rūdos buvo gaunama apie 20 kg žaliavos. 
Geležį lydė pusiau žemėn įkastose krosnelėse. Afgos oro pūtimo ci- 
lindrams įstatyti ir šlakui išleisti buvo žemiau žemės paviršiaus. 
Vėliau geležį lydė antžeminėse krosnelėse taip: dėdavo medžio ang- 
lies ir geležies rūdos. Degant angliai, išsiskiria anglies oksidas, 
smarkiai pakyla temperatūra, ir susidaro sąlygos reakcijai: rūdoje 
esantis geležies oksidas virsta geležimi, o priemaišos — šlaku. 
Skystas šlakas suteka į krosnelės dugną, o geležies gabalėliai su- 
limpa ir sukrenta į jos apačią kaip korėta kritė (133, p. 80). Gele- 
žies gamyba sparčiai tobulėjo: jau I1!—IV a. mokėta gaminti plie- 
nines kalavijų geležtes. Kalviai suvirindavo geležines ir plienines 
juostas (139, p. 83). 

Didesni amatininkystės centrai buvo prie svarbesnių piliakalnių 
ir pačiuose piliakalniuose. Tai rodo randamos liejimo formos, tigliai, 
samteliai, gargažės, geležies rūdos lydymo krosnelės ir įvairūs 
metalo apdorojimo bei dekoravimo įrankiai, taip pat kalteliai, grąž- 
tai, ylos ir kt. Tokių daiktų aptikta Rytų Lietuvoje: Moškėnų, Vo- 
ronių, Velikuškių ir Nemenčinės piliakalniuose. 


4. Žemdirbystė ir gyvulininkystė 


Negalima tiksliai atsakyti, kada nuo kaplinės žemdirbystės per- 
eita prie ariamosios, bet neabejojama, kad pirmaisiais m. e. amžiais 
jau buvo ariamoji žemdirbystė. Iš tų laikų rasta geležinių noragų. 
Sūduvių žemėje, Šveicarijos kapinyne prie Suvalkų, 1961 m. at- 
kastas I!—1II a. žemdirbio kapas. Jame buvo įdėtas visas arklas. 
Medinių dalių neišliko, bet geležiniai apkaustai ir irklo pavidalo 
noragas puikiai rodo buvus ariamąją žemdirbystę (pav. 61). To ka- 
pinyno kasinėtojo J. Antonevičiaus nuomone, tai buvęs pavažinis 
arklas, kurio noragas turėjęs būti tvirtinamas gulsčias. Juo galima 
arti tik labai negiliai ir siauru ruoželiu supurenti dirvą (120—/22). 
Panašus geležinis noragas, rastas Siaurės Lietuvoje Juodonyse, 
Rokiškio apylinkėje, yra to paties ar kiek vėlesnio laikotarpio (98, 
p. 276, pav. 183:2). Sprendžiant iš lyginamosios indoeuropiečių kal- 
botyros bei baltiškų skolinių finougrų kalbose, noragai iš gyvulių 
ragų bei medinės akėčios galėjo būti vartojamos tais pačiais laikais 
ir net gerokai anksčiau. Archeologiškai jų buvimą sunku įrodyti. 

Buvo auginami kviečiai, miežiai, rugiai, soros ir avižos. L. Kši- 
vickio 1910 m. netoli Girkalnio, Raseinių raj., tyrinėtame Gabrie- 
liškių-Naukaimio piliakalnyje, kurio kultūrinis sluoksnis pagal ro- 
mėniškas monetas datuojamas II-III a., akmenimis grįstoje duo- 
bėje aptikta net 74 gorčiai suanglėjusių grūdų ir duonos gabalų. 
Daugiausia buvo kviečių, kiek mažiau rugių, miežių, sorų ir avižų 
(136, p. 57). Piliakalniuose drauge su javų grūdais rasta ir pikt- 

žolių sėklų: ruginių dirsių ir balandų. Vyraujant lydiminei žemdir- 
bystei, piktžolių javuose būdavo labai nedaug, sėkla švari. Tad pikt- 
žolės netiesiogiai liudija ariamąją žemdirbystę. Be to, žinoma, jei 
drauge su grūdais randama ruginių dirsių (bromus secalinus), tai 





61. Sūduvių žemdirbio maždaug 150—250 m. kapas iš Sveicarijos kapinyno, 
Suvalkų raj. 

turėjo būti sėjamos žieminių rugių rūšys ir jau vartojama pūdy- 
minė sistema. Tose vietose, kur randama balandų (chenopodium 
album), turėjusios būti seniai dirbamos sukultūrintos žemės (98, 
p. 251). 

Augant žemdirbystei, gyvulininkystės vaidmuo nemažėjo. Iš 
piliakalnių tyrinėjimų žinoma, jog naminių gyvulių kaulai visada 
sudaro nuo 70 iki 8095 visų gyvulių kaulų. Kaip ir anksčiau, vyrau- 
ja galvijų kaulai. Po jų eina kiaulių, avių, ožkų, arklių ir šunų kau- 
lai. Dalgių atsiradimas sietinas su gyvulininkystės tobulėjimu, nes 
dalgiu daug lengviau 'nei titnaginiais peiliukais ar pjautuvais pa- 
ruošti gyvuliams pašarą (pav. 62). 

25—309, gyvulių kaulų sudaro miško žvėrių kaulai. Tai rodo, 
kad tebebuvo medžiojama. Iš kaulų analizės matyti, kad buvo me- 
džiojami stumbrai, taurai, briedžiai, elniai, lokiai, šernai, vilkai, 
stirnos, bebrai, zuikiai, kiaunės, opšrai ir voverės; ypač daug kil- 
niųjų elnių ir briedžių (98, p. 253). 
Zvejybos įrankiai bei žuvų kaulai 
kalba apie žvejybą, ypač tose vieto- 
se, kur gyventa prie didesnių ežerų 
ir upių. 


5. Piliakalniai ir kaimai 


Daugelis piliakalnių su I-IV a. 
kultūriniais sluoksniais yra tie patys, 
kuriuose pradėta gyventi žalvario bei 
ankstyvajame geležies amžiuje. Ry- 
tų Lietuvoje, Pietryčių Latvijoje ir 
Baltarusijoje juose aptinkama brūkš- 
niuotosios keramikos. Šio laikotarpio 
naujovė ta, kad šalia gyvenamųjų pi- 
liakalnių atsirado nedidelių labai su- 
tvirtintų piliakalnių. Juose neaptikta 
namų liekanų ir kitokių ilgesnio gy- 
venimo žymių. Salia pastebėta kai- 

4 mų pėdsakų. Dėl to manoma, kad 
62. Maždaug 250 m. geležinis Maži, bet ypač sutvirtinti piliakalniai 
dalgelis žolei pjauti iš buv. Ka- buvo naudojami tik gynybai. Į juos 
raliaučiaus srities turbūt subėgdavo aplinkinių kaimų 
gyventojai. Šie piliakalniai labai sta- 
čiais šlaitais, su aukštais pylimais ir visai nedidelėmis aikštelė- 
mis. Aukščiausi pylimai supilti iš gamtos neapsaugotos pusės. 
Ne upių santakoje esantys ar pelkių nesaugomi piliakalniai bu- 
vo iš visų pusių apjuosiami aukštu pylimu. Paminėsime vieną 
iš tokių piliakalnių, kasinėtų Migonyse, Jiezno apylinkėje. Jis 
įrengtas Kruonės upelio kyšulyje. Šlaitai nepaprastai aukšti“ 
ir statūs. Aukštas pylimas saugojo piliakalnį nuo žemesnės, priešui 
lengviau prieinamos pusės. Nuo upės jis 16 m aukščio. Salia pi- 
liakalnio rasta kaimų pėdsakų. Kasinėjant jį, prie pylimo papėdės 
aptiktas akmenų grindinys. Kultūriniame sluoksnyje rasta degėsių, 
puodų šukių ir gyvulių kaulų. Tiriant pylimą, pastebėti 4 statymo 
laikotarpiai. Paskutinysis pylimas buvo 4 m aukščio ir prie pa- 
grindo 14 m pločio. Piliakalnio aikštelė ne didesnė kaip 100 mž 
(98, p. 145). 

Didesniuose, gyvenamuosiuose, piliakalniuose rasta antžeminių 
namų su atvirais židiniais pėdsakų. Namai, kaip ir anksčiau, medi- 
niai. Nemenčinės piliakalnio apatinis kultūrinis sluoksnis yra II— 
IV amžiaus (98, p. 145). To paties laikotarpio ir minėtasis Gabrie- 

liškių-Naukaimio piliakalnis (120—122; 126). Namų ir židinių lie- 
kanų rasta Suvalkų apylinkėse ir Užnemunėje. 

Piliakalnių ir gyvenviečių santykiai, kaimų dydis ir augimas 
laukia gilesnių ir sistemingų kasinėjimų ateityje. Šiuo atžvilgiu 


No 


P d - 
(eines ( 





63, Tapinas, piliakalniai ir gyvenvietės sūduvių žemėje į šiaurę nuo Suvalkų: 
A —V a. kapinynai; 2— V-—VII a. kapinynai; 3 — gyvenvietės; 4 — pilia- 
niai 


po tyrinėta tik Suvalkų apylinkėse, sūduvių-jotvingių žemėje. 
veicarijoje (Szwajcarja), į šiaurę nuo Suvalkų, kur aptikti keli 
kunigaikščių ir kitų žmonių kapai, per 1 km nuo kapinyno (Osinkų 
vietovėje) rasta kelių šimtmečių gyvenviečių bei piliakalnis (pav. 
63). Poros hektarų plote pastebėti gyvenviečių ar ūkinių pastatų 
pėdsakaį skiriami II-IV amžiui. Gretimi to paties laikotarpio ka- 
pinynai rasti per 5—7 km. Apie 400 m. kapų skaičius ir gyvenvie- 
čių dydis padvigubėjo, ir buvo įrengtas mažas gynybinis piliakalnis, 
iš sausumos pusės saugomas griovių ir 3 palisadų. Kaimas įsikūrė 
piliakalnio papėdėje. Čia atkasti vertikalių stulpų 4,5X6 m dydžio 
namai (jų pėdsakai) su akmenų ir molio židiniais viduryje. Šalia 

namų rasta duobių atsargoms laikyti. Jų sienos krėstos iš molio 
su gyvulių kaulų ir puodų šukių priemaišomis. Duobėse aptikta 
didelių — net iki 60 litrų talpos — puodų. 

Remdamiesi Šveicarijos ir Osinkų tyrinėjimais, galime įsivaiz- 
duoti kapų, gyvenviečių ir piliakalnių sistemą. Salia piliakalnio ir 
kiek toliau nuo jo pradėjo augti kaimai. Piliakalnyje turėjo gyventi 
ir srities valdovas. Tokia pat gyvenviečių ir piliakalnių sistema iš- 
liko ankstyvaisiais viduramžiais ir istorinių laikų pradžioje. 


6. Visuomenės struktūra 


Anksčiau minėjome, kad patriarchalinė sistema ir genčių jun- 
giniai su piliakalniais centruose Šiaurės rytų Europoje atsirado 
apie 2500 m. pr. m. e., kai atėjo indoeuropiečiai. Nuo to laiko iki 
pirmųjų m. e. amžių gentinė sistema su kaimais pačiuose piliakal- 
niuose maža keitėsi. Piliakalniuose paprastai randama maždaug 
6—10 namų su židiniais ir ūkinių pastatų. Stipriai įrengti ir gy- 
nybai naudojami maži piliakalniai, atsiradę tarp 200 ir 400 m., rodo, 
jog padaugėjo užpuolimų, o kartu ir gyventojų bei jų turto. Osinkų 
piliakalnis mažiausiai du kartus buvo užpultas ir sudegintas. 

Gentinės sistemos pagrindai glūdi indoeuropiečių protautėje. 
Jos senumą liudija lyginamasis indoeuropiečių kalbų mokslas. Zo- 
džiai tautai (lietuvių /auta, oskų-umbrų fouta, airių /uath), genčiai 
(lotynų gens, graikų genos, sanskrito jana) ir kaimui (graikų oikos, 
lotynų vicus, sanskrito viš, gotų weihs, senosios slavų kalvos visi) 
pavadinti yra paveldėti iš indoeuropiečių prokalbės ir į Europą pa- 
teko ne vėliau kaip 3000 m. pr. m. erą. Patriarchalinę sistemą at- 
spindi ir lietuvių viešpalis, senovėje turėjęs būti šeimos, kaimo ar 
genties valdovas, vyresnysis. Sanskrito višpali reiškia namų val- 
dovą, o Avestos kalboje — genties vadą. 

Pirmųjų m. e. amžių visuomenės sistema galėjo būti panaši į 
istorinių laikų pradžios sistemą. Buvo genčių valdovai ir kaimų 
vyresnieji. Atsiradus stipresnių valdovų, galėjo būti ir didesnių 
genčių junginių. Kapų tipų pasiskirstymas sritimis liudija etnines 
grupes buvus nemažose teritorijose. Tose srityse tikriausiai gyveno 
stipresnių ir silpnesnių valdovų ir veikė subordinacijos sistema. 

Rasta sričių valdovų kapų. Vienas iš jų yra jotvingių kunigaikš- 
čio kapas Sveicarijos kapinyne. Čia kasinėta 1956—1957 m.; vado- 
vavo Varšuvos archeologas J. Antonevičius. Kunigaikščio kapas ap- 
tiktas pačiame didžiausiame — 18 m skersmens — pilkapyje, o kiti 
buvo ne didesni kaip 8—10 m. Maždaug 55 m. valdovas gulėjo ne- 
degintas smėlio aikštelėje po akmenų sampilu. Prie jo kaulų rasta 
85 cm ilgio geležinis kalavijas, skydas, iečių, kirvis, žirklės, pincetų, 
kaulinės šukos, sidabrinių žieduotųjų segių, sidabru ir auksu puoš- 
tų apskritų ir keturkampių plokštelių, gražintų rozetiniu raštu ir 
įmuštomis akutėmis, sidabrinė elnio figūrėlė (pav. X) ir žirgo 
aprangos daiktų. Ypač gražūs žirgo galvos papuošalai (pav. IX). 

Prie kaktos papuošalo prilipdyta sidabro plokštelė su stilizuotomis 
žmonių galvomis ir rozetėmis; jis puoštas mėlyno stiklo karoliais. 
Kapas priklauso IV amžiui. Toje pačioje vietoje aptiktas kitas V a. 
pradžios kunigaikščio kapas. Kunigaikštis palaidotas sudegintas 
šalia nedeginto žirgo. Tarp sudegusių kaulų rasta 94 cm ilgio ge- 
ležinis kalavijas, sidabrinė lankinė segė, emaliuota apskrita plokš- 
telė, gintaro karolių ir geležinės avikirpės žirklės (pav. 59). Ant- 
rasis mirusysis galėjo būti pirmojo įpėdinis. 

Turtingumo atžvilgiu ir vyrų, ir moterų kapai beveik vienodi, tik 
pastaruosiuose gerokai daugiau papuošalų. Be to, Vidurio Lietu- 
voje, Veršvų ir Upytės kapinynuose, aptikti keli itin turtingi IV a. 
moterų kapai (pav. II, IV—VI). Dvi moterys gulėjo dvigubuose ka- 
puose, palaidotos šalia vyrų (Upytės moteris mirusi vėliau už vy- 
rą). Veršvų dideliame dvigubame kape palaidota mirusioji buvo 
nepaprastai turtingai išpuošta: ant kaklo uždėta stiklo ir emalio 
karolių apvarų bei žalvarinių grandinėlių, ant dešiniosios rankos 
2 juostinės apyrankės, o ant kairiosios — keturios. Dar viena apy- 
rankė rasta tarp blauzdikaulių. Virš galvos atskirai į tualetinę dė- 
žutę, kurios likę tik pėdsakų, įdėta dar daugiau papuošalų: vytinė 
kilpiniais galais, taip pat trimitiniais, šaukštiniais ir kūginiais ga- 
lais antkaklės, 6 juostinės apyrankės ir krūtinės papuošalas iš 
žalvarinių įvijų bei trikampių pakabėlių, prie kurių prikabinti ke- 
turkampiai kabučiai. Salia tų papuošalų padėtas romėniškas žalva- 
rinis ąsotėlis. Prie vyro griaučių ties šlaunikauliu rasta tik geležinis 
įmovinis kirvis, ties petikauliu — geležinis peilis ir prie kaklo — 
geležinis smeigtukas (turbūt apsiaustui susegfi). Upytės mirusioji 
papuošta sidabrine šaukštine antkakle, žalvarine sege su grandinė- 
lėmis ir kabučiais, trikampiu pasaitėliu su 3 grandinėlėmis ir tri- 
kampiais kabučiais ir po 6 apyrankes ant rankų. Pridėta ir geležinė 
yla. Dvi žalvarinių įvijų eilės skersai blauzdikaulių netoli kojų pė- 
dų — turbūt puošnaus vilnonio drabužio papuošimo liekanos (127, 
pav. 123, 124). 

Veršvų ir Upytės turtingosios moterys greičiausiai buvo didikų 
ar srities valdovų žmonos. Ir vėlesniais priešistoriniais laikais ras- 
ta turtingų moterų kapų. Atrodo, kad valdančiojo luomo moterų 
pagels buvo privilegijuota kaip ir vėlesnių laikų karalienių bei 

idikių. 

Iš kapinynų medžiagos matyti, kad šalia valdovo ir jo svitos ar 
tarybos, kurią sudarė greičiausiai valdovui artimiausi, galingiausi 
ir turtingiausi žmonės, buvo dar kelių turtingumo laipsnių grupės. 
Viena jų — aristokratija; jai priklausė gerai ginkluoti kariai — rai- 
teliai, žemvaldžiai ir kiti svarbūs asmenys, stovintys arti valdan- 
čiosios klasės. Šią grupę sudaro turtingiausi kapai šalia pačių tur- 
tingiausiųjų: valdančiųjų, jų šeimų ir svitos. Antroji, vidurinė gru- 
pė — pirkliai ir amatininkai (ypač kalviai ir juvelyrai), kurie iškilo 
pirmaisiais m. e. amžiais, plečiantis prekybai ir amatams. Netur- 
tingi kapai žemiausios — žemdirbių ir vergų — klasės. Juose pa- 
prastai randama tik darbo įrankių ar puodų arba visai nieko. 

Turtingumo laipsnis įvairuoja: vienoks jis pajūryje, prūsų ir 
kuršių žemėse, kitoks rytinėse teritorijose. Turtingiausiose srityse, 
ypač Vyslos deltoje, Sembos pusiasalyje ir Nemuno žemupyje, 1a- 
biausiai nuo kitų skiriasi vidurinis luomas. Prekyba, be abejonės, 
padėjo jam išaugti. Iš tyrinėtų Vyslos žemupio kapinynų matyti, 
kad čia turtingų kapų buvo gerokai daugiau negu kaimyninėse sri- 
tyse į vakarus ir pietus. Neturtingi kapai sudarė apie 6095, o kaimy- 
ninėse (nebaltų) žemėse — iki 80—879 (132, p. 62). 

Išvados apie visuomenės struktūrą grindžiamos tam tikrų faktų 
žinojimu, ne statistika, kurios dar labai trūksta. Kai visų baltų sri- 
čių kapinynų duomenys bus apdoroti skaičiavimo mašinomis, bus 
galima daug tiksliau kalbėti apie kiekvieną sritį. Remdamiesi su- 
kauptais duomenimis, galime tik apytikriai teigti, kad baltų visuo- 
menės struktūra apskritai panaši į keltų ir germanų, apie kurias 
žinoma iš istorijos šaltinių. 


7. Baltiškos sritys tarp Vyslos ir Okos 


Iki m. e. pradžios baltų genčių geografija, išskyrus periferines 
sritis ir prūsų galindų (Zarubincų kultūros) migraciją į Dnepro ba- 
seiną, turėjusią nemažą įtaką rytų baltų teritoriniams santykiams, 
labai mažai keitėsi. O vakarinių ir pietinių baltų kaimynų situacija 
kito. Pirmaisiais m. e. amžiais Vyslos baseine vyko nuolatinis ju- 
dėjimas. Slaviška laikoma Pševorsko (Przeworsk) kultūra paplito 
beveik visame Vyslos baseine. Pietryčiuose skitus pakeitė giminiški 
jiems sarmatai, kurie per Ukrainos stepes patraukė iki Dunojaus 
žemupio ir tolyn į Vidurio Europą. Maždaug tuo pačiu metu, II a., 
gotai iš Vyslos žemupio per Volynę nukeliavo ligi Juodosios jūros. 
Tarp Dnestro ir Doneco susikūrusi jų karalystė turėjo įtakos pietry- 
čių baltams (plg. pav. 55). 

Viduriniai baltai Rytprūsiuose, Lietuvoje, Latvijoje ir Baltaru- 
sijoje laikėsi savų tradicijų, ryškiau negu anksčiau skirdamiesi vieni 
nuo kitų lokaliniais savitumais, kurie pastebimi iš papuošalų sti- 
liaus, keramikos ir ypač specifinių laidojimo būdų. Kadangi nuo 
pirmųjų m. e. amžių iki istorinių laikų pradžios kapų tipai išsilaikė 
daugmaž tose pačiose teritorijose, manoma, jog jų paplitimas su- 
tampa su baltų genčių ribomis (125; 139, p. 80—88). 

Prūsų žemių sritinis pasiskirstymas panašus kaip ir ankstyva- 
jame geležies amžiuje: aiškiai skiriasi Sembos—Notangos, Vakarų 
Mozūrų (galindų) ir Rytų Mozūrų (sūduvių) sritys. Sembos pusia- 
saliui būdingi akmenimis apkrauti nedegintiniai kapai, rodantys 
išlikusias pilkapių tradicijas. Čia laipsniškai pereita prie deginimo 
papročio ir laidota tiesiai duobutėje arba urnose. Galindų srityje 
buvo deginama ir laidojama tik urnose. Tarp sembų-notangų ir ga- 
lindų išryškėjo lokalinė grupė, sietina su istorinių laikų Barta. 
Priegliaus— Įsruties srityje galima įžiūrėti tam tikrų bruožų, išli- 

kusių iki istorinių laikų, kada šioje teritorijoje minimi nadruviai. 
Nemuno žemupyje pradeda kristalizuotis atskira grupė, žinoma iš 
kelių plokštinių kapinynų su nedegintiniais kapais. Didesnis vė- 
lesnių šimtmečių kapų skaičius rodo šios srities savarankiškumą 
ir kultūros tęstinumą. Istorijos šaltiniai čia mini skalvius. Sūduvių 
žemėje, į vakarus nuo Nemuno aukštupio, iki Narevo baseino pie- 
tuose ir Mozūrų ežerų vakaruose, buvo laidojama krūsniniuose (iš 
akmenų sukrautuose) kapuose. Ši kapų forma jotvingiams (sū- 
duviams) buvo būdinga daugelį amžių iki istorinių laikų pradžios. 

Vakarų Lietuvoje ir Vakarų Latvijoje laidota plokštiniuose ka- 
puose, apdėtuose akmenų vainikais. Ši tradicija paveldėta iš anks- 
čiau čia buvusių pilkapių su akmenų vainikais. Visi plokštiniai ka- 
pai buvo atskirai apjuosti ir vienas su kitu sujungti akmeninėmis 
sienomis, t. y. imituoti buvę akmenų vainikai. Žinomesni tokie ka- 
pinynai kasinėti Kurmaičiuose, Rūdaičiuose, Lazdininkuose, Sen- 
kuose, Ankštakiuose ir kitur Kretingos rajone (128). Kapuose rasta 
geležinių įmovinių kirvių, dalgių, ietigalių, romėniškų monetų, Su- 
dėtų į beržo tošies dėžutes ar į miniatiūrinius puodelius, ir itin daug 
papuošalų. Laidosena nesikeitė per visus šio laikotarpio šimtme- 
čius ir vėliau. Nėra abejonės, kad Šiaurės vakarų Lietuvos kampe 
ir Vakarų Latvijoje gyveno kuršiai, istorijos šaltinių minimi nuo 
VII amžiaus. 

Pietinėje Vidurio Lietuvoje taip pat buvo laidojama plokštiniuo- 
se kapuose, bet aplink juos nedėta akmenų vainikų. Tik prie gal- 
vos ir kojų aptinkama po porą akmenų. Tokių kapų kasinėta Sar- 
gėnų, Veršvų prie Kauno ir Seredžiaus prie Vilkijos kapinynuose 
(101, p. 40—46). Dėl šių kapų priklausomybės yra dvi skirtingos 
nuomonės: vieni, pvz., R. Kulikauskienė, juos skiria pražemai- 
čiams, kiti, pvz., A. Tautavičius, — aukštaičiams. Ši sritis iki Ne- 
vėžio vakaruose kartu su Rytų Lietuva priklauso brūkšniuotosios 
keramikos kultūros paplitimo zonai. 

Siaurės Lietuvoje ir Vidurio Latvijoje buvo paplitę pilkapiai, 
bet nuo III a. laipsniškai pereita prie laidojimo plokštiniuose ka- 
puose. Pilkapiuose mirusieji paguldomi ant žemės paviršiaus, pas- 
kui supilamas apie 1 m aukščio ir nuo 5 iki 13 m skersmens sampi- 
las. Prie pagrindo pilkapiai apjuosti akmenų vainikais. Pilkapyje 
paprastai randama keletas kapų: penki, šeši ar daugiau. Manoma, 
kad taip laidoti vienos šeimos nariai. Šio tipo pilkapių aptinkama 
Mažeikių, Šiaulių, Panevėžio ir Biržų rajonuose. Pilkapių sritis 
pietuose siekia Raseinių rajoną, o šiaurėje — Latvijos Mūšos upy- 
ną ir visą Vidurio Latviją; ji skirtina žiemgaliams (123). 

Dauguvos vidurupio krašte, abiejose upės pusėse, į rytus nuo 
žiemgalių, randama panašių iki 8—9 m skersmens pilkapių su 
akmenų vainikais; čia būna „palaidota iki dešimties ar daugiau 
mirusiųjų. Kaip ir žiemgalių žemėse, tai turbūt vienos šeimos lai- 
dojimo vieta. Pilkapių tradicija šiose vietose (Buokiai prie Abelių, 
Priedainė prie Luokstenės piliakalnio, į šiaurės rytus nuo Sėlpilio) 
išliko iki XII amžiaus (123, p. 142). Kultūros tęstinumas leidžia 

spėti, kad sėliai, kuriuos istorijos šaltiniai pradeda minėti tik XIII a., 
čia jau buvo įsikūrę nuo pirmųjų m. e. amžių. 

Materialine kultūra sėliai beveik nesiskyrė nuo latgalių, bet jų 
laidojimo būdas kitoks. Latgalių pilkapiai buvo apkraunami ak- 
menimis, o vėliau, nuo VII a., jų teritorijoje randama tik plokštinių 
kapinynų. 

Rytų Lietuvoje ir už jos ribų iki Naugarduko—Minsko—Zaslav- 
lio—Polocko buvo paplitę pilkapiai. Ir laidosena, ir kapų invento- 
riumi jie aišklai skiriasi nuo Vidurio, Šiaurės ir Vakarų Lietuvos 
kapų. Mirusieji buvo laidojami duobėse po pilkapiu. Paprastai ran- 
damas vienas kapas, kartais — keli. Vėlesnių kapų būna pilkapio 
sampile. Sios srities kultūros vienalytiškumas ir tęstinumas ne tik 
pirmaisiais m. e. amžiais, bet ir vėliau nekelia abejonių: ji priklausė 
lietuviams aukštaičiams. Šiaurėje Rytų Lietuvos pilkapių paplitimo 
riba eina per Ignalinos ir Zarasų rajonus, kurių kaimynai buvo sė- 
liai. Pietuose Rytų Lietuvai būdingų pilkapių tyrinėta Šalčininkų, 
Eišiškių ir Varėnos apylinkėse. Į pietvakarius nuo tos ribos prasi- 
dėjo jotvingių (sūduvių) žemės. 

Lietuvių sritis yra vidurinė, iš visų pusių supama kitų baltų 
genčių. Iki slavų įsiveržimo nei slavai, nei finougrai nebuvo jos 
kaimynai. Tokia geografinė padėtis turbūt bus lėmusi lietuvių kal- 
bos konservatyvumą ir grynumą. 

Į rytus nuo lietuvių iki Zarubincų kultūros žmonių migracijos 
tarp Dauguvos aukštupio, Dnepro ir Okos skyrėsi 4 kultūriniai va- 
riantai: 1) Dnepro aukštupio ir Dauguvos, 2) Volgos aukštupio, 
3) Desnos, Okos, Dono aukštupio srityje — Juchnovo kultūra ir 
4) Milogrado grupė Pripetės —Dnepro srityje. Nuo Zarubincų kul- 
tūros žmonių (prūsų galindų) atėjimo pirmaisiais m. e. amžiais 
prasidėjo kultūrinis niveliavimasis: atskiros kultūrinės zonos lyg 
ir susivienijo. A. Mitrofanovas naują, hibridinę, kultūrą pavadino 
vienu vardu: Bancerovskaja pagal Bancerovščinos piliakalnį Sožo 
aukštupyje (138, p. 243—261). Zarubincų kultūros įtaka ypač jau- 
čiama keramikai (labai paplito poliruoti ir profiliuoti puodai bei 
dubenėliai). Sena pilkapių tradicija sunyko. Vietoj jų įsigalėjo 
plokštiniai kapinynai su degintiniais kapais. Tos kultūros teritori- 
joje atsirado naujų kultūrinių variantų, Desnos baseine vadinamų 
Počepsko kultūra, Dnepro—Adamensko, Okos — Maskvos srityje — 
Moščinų. Apie III-IV a. Zarubincų kultūros elementų tartum ir ne- 
liko, jie susiliejo su vietine kultūra. Taigi pirmaisiais m. e. amžiais 
Rytų Baltarusijoje ir Vidurio Rusijoje, susiliejus rytų ir vakarų bal- 
tų kultūros elementams, susiformavo nauja baltiška kultūra. 


V. Ankstyvieji viduramžiai: 
vidurinis ir vėlyvasis geležies amžius 
(400—1200 m.) 


Apie 400 m. Europoje įvykusios permainos — hunų įsiveržimas, 
gotų ir Romos imperijų žlugimas bei germanų tautų kraustyma- 
sis — negalėjo nepaveikti baltų kultūros, nors tiesiogiai baltų že- 
mių jos nelietė. Sutriko senieji prekybos keliai, smuko bendras vi- 
sos Europos kultūros lygis. Baltų kultūra rutuliojosi toliau, bet 
jau be tokio kūrybinio polėkio, koks buvo jaučiamas III-IV am- 
žiuje. 

Nauji šio laikotarpio įvykiai, gerokai atsiliepę baltų tautoms, 
buvo kovos ir prekyba su skandinavais, taip pat slavų veržimasis 
į Dnepro baseiną. 


1. Santykiai su skandinavais 


Nuo V—VI a. pradėjo plėtotis santykiai su užjūrio kaimynais — 
skandinavais, visų pirma su Gotlandu. Manoma, kad dėl gyventojų 
pertekliaus gotlandiečiai pradėjo emigruoti ir apie 500 m. pasirodė 
Rytų Pabaltijyje. Aptinkama radinių, kurie gali būti jų atvežti. 
Skandinavų sagos mini švedų žygius į baltų žemes. Daugiausia su- 
žinome iš Hervararsagos. Joje minima, jog karalius Ivaras (miręs 
apie 675 m.) valdęs Kuršą ir Estiją (150, p. 14—15). Po poros šim- 
tų metų Rimbertas veikale „Šventojo Anscharo gyvenimas“ (154) 
sako, kad kuršiai (Chori) kažkada priklausę švedams ir dėl to maiš- 
tavę. Kuršių sritį dabartinėje Latvijoje gotlandiečiai galėjo būti 
kurį laiką kolonizavę. Antai Gruobinioje prie Liepojos kasinėjant 
aptikta gotlandiečių, Vidurio Švedijos gyventojų, maždaug 650— 
850 m. kapų bei dirbinių (150, p. 34; 151, p. 103—132). 

Rimberto aprašyme yra vaizdinga IX a. kuršių karų su danais 
ir švedais ištrauka, kartu atskleidžianti kai kuriuos kuršių kultūros 
bruožus. Autorius pradžioje mini danus, kurie daugybe laivų nu- 
vykę į kuršių kraštą pasiplėšti ir pavergti jį. Ten buvę 5 miestai. 
Sužinoję apie atplaukusius danus, susitelkę gyventojai drąsiai gy- 
nęsi. Danus visai sumušę, paėmę jų laivus, daug aukso, sidabro ir 
kitokio turto. Tai sužinojęs švedų karalius Olafas ir jo žmonės pa- 
norę išgarsėti ir atlikti tai, ko danai neįstengę. Su didele kariuome- 
ne Olafas nuvykęs į kuršių žemę. Iš pradžių pasiekę kuršių miestą 
Seeburgą (greičiausiai Gruobinią prie Liepojos), kuriame buvę 
7000 kovotojų, jį nusiaubę ir sudeginę. Iš ten, palikę laivus, ėję į 
kitą kuršių miestą Apulia (Apuolę) ir pasiekę jį po 5 dienų. Ed 
radę 15 tūkst. karių. Atvykus švedams, apuoliškiai užsidarę mieste 
ir priešinęsi 8 dienas. Tik devintąją pasidavę, prižadėję grąžinti iš 
danų praėjusiais metais (854 m.) paimtą grobį, duoti už kiekvieną 

miesto gyventoją po pusę svaro sidabro, mokėti mokesčius ir klau- 
syti švedų. Gavę didelį lobį ir 30 įkaitų, švedai grįžę atgal (154). 
Jei šis aprašymas ir nevisiškai tikslus (abejotina, kad 1 ha aikš- 
telėje būtų tilpę 15 tūkst. karių), jis vaizdingai atspindi kuršių 
istoriją ir jų santykius su vikingais. Kaip apsupti gyventojai galėjo 
išsilaikyti 8 dienas ir nenumirti iš bado, paaiškina Apuolės piliakal- 
nyje rastas 4 m ilgio ir 4,5 m pločio šulinys bei daug suanglėjusių 
grūdų: kviečių, miežių, rugių, avižų bei žirnių. Piliakalniuose pa- 
prastai buvo laikomos maisto atsargos. 

Istorijos šaltiniai mini vikingų žygius į Pamarį, bet apie jų 
užkariavimus ar plėšikavimus prūsų žemėse trūksta žinių. Reikia 
pasikliauti archeologine medžiaga. Intensyvius santykius su prū- 
sais liudija vikingų radiniai Vyslos žemupio srityje, ypač Gdansko, 
Elbingo (Elbląg) apylinkėse, Semboje ir Nemuno žemupyje ties 
Tilže (Sovetsku) ir Klaipėda. Ir istorinių laikų pradžioje, ir vėliau 
tai buvo svarbūs prekybos taškai. Dėl to manoma, kad daugumoje 
minėtų vietų ne tiek kariauta, kiek prekiauta. Kai kurios teritorijos 
galėjo būti ilgai kolonizuotos; antai Semboje, Kaupo miškelyje prie 
Viskiautų, aptiktas vikingų poros šimtų kapų kapinynas. Jų radi- 
niai giminiški Vidurio Švedijos (Birkos) bei Gotlando radiniams. 
Ties Elbingu, Vyslos žemupyje, irgi aptinkama daug jų dirbinių bei 
kapų. Prekybos centruose vikingai galėjo kurį laiką išsilaikyti, bet 
kolonijose gyvenę ilgainiui susiliejo su prūsais. Saksas Gramatikas 
(XII a.) mini, kad vikingai vesdavę prūses (145). 


2. Slavų veržimasis 


Zlugus gotų galybei dabartinėje Ukrainoje, išsilaisvinę iš ver- 
gijos rytų slavai pradėjo plėstis. Tuo pačiu metu iš dabartinės 
Lenkijos žemių pajudėjo ir vakarų slavai. Nuolatiniai totorių-mon- 
golų veržimaisi iš rytų per Ukrainos stepes į rytinę Vidurio Europą 
vertė slavus ieškotis ramesnių vietų gyventi. To laiko jų gyvenimo 
būdas buvo pusiau klajokliškas. Nors ir augino gyvulius, dirbo že- 
mę, bet gyveno labai mažais kaimais žeminėse, kurios netaisomos 
išsilaikydavo tik 7—10 metų. Jie nuolat kraustydavosi iš vienos 
upės pakrantės į kitą, lengvai išsikasdavo naujas mažas žemines, 
paprastai ne didesnes kaip 3X3 m. Tokios ekonominės padėties 
žmonėms lengviau judėti negu sėsliems žemdirbiams, gyvenantiems 
dideliais kaimais tvirtai pastatytuose namuose. Slavai sekė hu- 
nais ir avarais, tačiau jie ne tik klajojo, bet ir kūrėsi su šeimomis 
naujose vietose. Slavų migracija VI—VII a. apėmė didelę Europos 
teritoriją: pamažu jie kolonizavo Balkanų pusiasalį, Čekoslovakiją 
ir Vokietiją iki Danijos, o rytuose pradėjo stumtis į Dnepro basei- 
ną (pav. 64). 

Slavų migracija į Dnepro baseiną lėmė rytų baltų likimą: nuo 
VI iki XII a. jie asimiliavosi su slavais. 

65. Baltų ir slavų teritorija 500—800 m.: Dnepro ir Dauguvos giai basei- 
nuose tyrinėti alų kultūros paminklai (piliakalniai, gyvenvietės ir kapinynai 


pagal V. Sedovą ir A. Mitrofanovą); baltiškų vandenvardžių riba 

Dnepro vidurupio srityje, tarp Žitomiro ir Dnepropetrovsko, sla- 
viška kultūra pasekama nuo V—VI amžiaus. Tai vadinamosios Ži- 
tomiro—Penkovkos tipo gyvenvietės, aptinkamos žemose upių pa- 
krantėse. Kaimelius sudarė 6—10 žeminių su akmeninėmis kros- 
nimis kampe. Inventorius labai negausus: paprastai būna tik lip- 
dytų nedekoruotų dvigubo kūgio Iormos puodų. VI—VII a. šita 
kultūra tęsiasi į rytus nuo Dnepro, Desnos — Seimo baseine. Pagal 
gyvenvietę prie Volincevo, Sumų raj., ši grupė vadinama Volincevo 
kultūrine grupe. Kaimeliai labai panašūs į Zitomiro—Penkovkos 
grupių kaimelius su žeminėmis, kuriose rasta medinių rąstų liekanų 
(sienos statytos iš gulsčių rąstų) ir akmenų krosnių. Ir vieni, ir kiti 
mirusiuosius laidojo sudegintus plokštiniuose kapuose. VII!—IX a. 
slaviškos gyvenvietės paplito plačiau: Desnos, Seimo, Psiolo, Sulos 
ir Vorsklos baseinuose. Jų kaimai dabar persikėlė į aukštas kalvas. 
Tai vadinamieji Romnų tipo piliakalniai, saugomi pylimų ir griovių. 
Šitoje teritorijoje ankstyvieji istorijos šaltiniai mini severianų gen- 
tį. Toliau į rytus, Dono aukštupio apylinkėse, aptinkami Borševo 
tipo piliakalniai skiriami viatičių grupei. VIII—1X a. Dono ir Do- 
neco srityje iškilus Chazarų kaganatui, rytų slavų gyvenimas jų 
naujose kolonijose pasunkėjo. Yra žinoma, kad jie privalėjo mokėti 
chazarams duoklę. Chazarų grėsmė galbūt skatino slavų severianų 
ir viatičių gentis stumtis kaskart tolyn į šiaurę. 

Dnepro aukštupio baseiną, kur istorijos šaltiniai mini radimi- 
čių, dregovičių ir krivičių gentis, slavai pasiekė gerokai vėliau. Iki 
VIII-IX a. čia randama baltiškos medžiagos*. 

Baltiška Bancerovščinos kultūra, kuri Dnepro srityje pradėjo 
formuotis apie IV—V a., susikryžiavus vietinei rytų baltų ir ateivių 
prūsų (Zarubincų) kultūrai, Dnepro aukštupio teritorijoje išliko iki 
VIII-IX a., vietomis, ypač Smolensko, Bobruisko, Gomelio ir Mins- 
ko srityse,— iki X a. vidurio. Ją rodo tyrinėtų piliakalnių ir plokš- 
tinių kapinynų su degintiniais kapais medžiaga (pav. 65; 66). Nuo 
VIII-IX a. baltiškų paminklų laipsniškai mažėja, ir apie X a. vi- 
durį jie beveik išnyksta. 

Sito pasikeitimo priežastis buvo naujų slavų genčių atėjimas. 
VII a. pabaigoje Dnepro aukštupio ir Dauguvos (Dvinos) baseine 
atsiranda ilgųjų pilkapių (tokie jie pasidarydavo dėl to, kad lai- 
dodami ilgindavo juos). Baltų gentims tokia pilkapių struktūra ne- 
būdinga. Archeologams šie pilkapiai tapo galvosūkiu. Viena, juose 
randami degintiniai kapai yra labai neturtingi (spėjama, jog mi- 
rusiuosius su įkapėmis sudegindavo už kapinyno ir palaidodavo tik 
kaulelius), antra, jei ir pasitaiko papuošalų (antkaklių, apyrankių 
liekanų bei kabučių), jie neabejotinai latgališko ar lietuviško tipo. 
Dėl to A. Spicynas šio šimtmečio pradžioje ilguosius pilkapius sky- 
rė lietuviams. Kiti archeologai (P. Tretjakovas, S. Tarakanova, 

* Apskritai apie slavų veržimąsi žr.: 6, p. 98—132. Apie baltų kultūrą Dnep- 
ro Šaščins žr.: 168, P. 84-89. 176 P. 129-- Da: 177, p. S 56: bri p. S4 105: 
174; 175; 172, p. 102—105; 179, p. 145—157. 

66. Tušemlios piliakalnio, Smo- 

2 lensko raj, įvairių laikotarpių 

baltiški radiniai: /— V—IV a. 

3 pr. m. e; 2—1I—-II a; 83— 
VI-VII a. 


V. Sedovas ir kt.) laiko juos slavų krivičių pilkapiais, o E. Šmidtas 
interpretuoja kaip mišrios baltų-slavų kultūros paminklus. Tų 
pilkapių tik keramika slaviška. Jeigu iš tikrųjų VIII-IX a. ilguo- 
siuose pilkapiuose palaidoti žmonės buvo krivičiai, tai jų kultūrą 
buvo labai paveikusi baltų kultūra. Šiaurėje, į rytus nuo Latvijos 
ir Estijos, Pskovo ir Novgorodo rajonuose, šių pilkapių materialinę 
kultūrą buvo labai paveikusi latgalių kultūra. Ankstyvieji istorijos 
šaltiniai čia mini krivičius ir slovėnus. 

Ligi šiol nelabai aišku, kaip slavai atsirado taip toli šiaurėje. 
Kadangi Pskovo ir Novgorodo tarmės giminiškos vakarų slavų — 
lechitų — kalbai, manoma, jog krivičiai ir slovėnai atėjo iš piet- 
vakarių per Vakarų Baltarusiją ir Nemuno aukštupio baseiną. 

IX a. buvo sukurta Kijevo Rusios valstybė. X a. baigėsi slavų 
migracija į šiaurės rytus. Nepaliesta teritorija liko tik maža dalis 
senųjų žemių prie Baltijos jūros (prūsų) tarp Vyslos ir Nemuno, 
o rytinė riba ėjo šiek tiek ryčiau dabartinės etnografinės ribos. 
Dnepro aukštupio baseine ir iki Okos rytuose baltiškų salų išliko 
gerokai ilgiau. Iš XII a. šaltinių žinome apie stiprius galindus, su 
kuriais rusai nuolat kariavo, kol apnaikino. Kitos baltiškos salos 
Vitebsko ir Smolensko rajonuose pasekamos pagal baltiško tipo 
kapų radinius ir laidoseną. 

Slavai dabar supo baltus beveik iš visų pusių. Tik latgalių kai- 
mynai šiaurėje buvo vakarų linai. 

3. Genčių teritorinis pasiskirstymas 
slavų migracijos nepaliestose srityse 


Pagrindinis šaltinis kultūrai rekonstruoti yra gausūs ir turtingi 
kapinynai. Šio laikotarpio kapų ištirta tiek daug, jog galime api- 
brėžti sričių ar genčių paplitimo ribas. Sritinis pasiskirstymas yra 
bemaž toks pat kaip ir pirmaisiais m. e. amžiais, tik pamažu kei- 
čiasi papročiai ir dirbiniai. 

Slavų migracijos nepaliesta prūsų kultūra rutuliojosi tolygiai. 
Vakaruose, Vyslos žemupyje, prūsai atsiėmė savo žemes, kurias 
anksčiau buvo pasiglemžusios germanų gentys. Tarp Pamario ir 
Sembos pusiasalio pastebima gana vienoda kultūra, labai giminiš- 
ka sembų-notangų grupei. Apskritai visas pajūris yra turtingiau- 
sias radinių, ypač to laikotarpio, kai pradėta prekiauti su skandi- 
navais. Tik pietų prūsai, ėmę gyvai prekiauti su Vidurio ir Rytų 
Europa, VII-VIII a. turtingumu konkuravo su kitais baltais. 

Prūsams būdingas mirusiųjų deginimas. Vienur (pvz., Semboje) 
laidodavo duobėse, kitur (galindų žemėje) — urnose. VII-VIII a. 

67. VI-VII a. prūsų kapų urnos: /, 2 — galindų urnos su langeliais; 3 — sūdu- 
vių urnos akmenimis apkrautame pilkapyje 


galindų urnos turėjo langelius (pav. 67) ir tikriausiai imitavo mi- 
rusiųjų namelius. Sūduviai 'sudegintus mirusiuosius laidojo ova- 
liose duobėse ir jas, kaip ir anksčiau, apkraudavo akmenimis 
(pav. 67). Tokių krūsninių kapų, būdingų sūduviams-jotvingiams, 
randama Užnemunėje, Dzūkijoje ir iki Mozūrų ežerų rytuose (125; 
139, p. 84). 

Klaipėdos krašte, Šilutės raj. ir kairiojoje Nemuno žemupio pu- 
sėje, gyveno istorijos šaltiniuose minimi skalviai. Anksčiau ši sritis 

nelabai skyrėsi nuo kuršių, o dabar daug didesnis kapų skaičius 
liudija sritinius savitumus, pastebimus iš papuošalų vartojimo bei 
stiliaus (kepurėlės gražintos inksto pavidalo sidabru dengtais ka- 
bučiais, ilgais smeigtukais galvos dangai prisegti ir kt.), taip pat 
žirgų laidojimo šalia vyro kapo. Kuršių srityje į kapą dažniausiai 
buvo dedami tik žirgo aprangos daiktai, o ne patys žirgai (išskyrus 
Reketės kapinyną, kur šalia kario kapo palaidotas žirgas). Iš svar- 
besnių tyrinėtų kapinynų minėtini Jurgaičių, Vėžaičių, Pocių, Moc- 
i Nikėlų, Paulaičių ir Linkūnų kapinynai (/36, 
p. 38—39). 

Kuršių sritis Siaurės vakarų Lietuvoje yra viena iš pačių tur- 
tingiausių. Kultūros tęstinumą rodo daugelis ištirtų V—VI-—XII-—- 
XIII a. kapinynų: Reketės (V—VI a.), Tūbausių (V—VI a.), Laivių 
(VIII-IX a.) (visi Kretingos raj.), Jazdų, Kretingos raj., Ginta- 
liškės, Plungės raj., Kiauleikių, Pryšmančių (VIII—XII a.), Kre- 
tingos rajone (149, p. 1). Buvo laidojama plokštiniuose kapuose. 
Ankstesni kapai, kaip ir pirma, apdedami akmenų vainikais. Miru- 
sieji nebuvo deginami, bet apie X a. įsigali deginimo paprotys. Jis 
įsivyravo laipsniškai: iš pradžių buvo imituojami griautiniai kapai, 
sudeginti kaulai ir įkapės į karstą dėtos ta pačia tvarka kaip ir ne- 
degintiniame kape, vėliau buvo sukraunama į krūvelės. 

Žiemgalių žemės apėmė Vidurio Latvijos ir Šiaurės Lietuvos 
Mūšos upyną. Nuo pirmųjų m. e. amžių ši sritis skyrėsi pilkapiais ir 
laidosena. Nuo V—VI a. vietoj pilkapių pamažu atsiranda plokš- 
tinių kapų su nedegintais mirusiaisiais. V—X a. šiai sričiai būdin- 
ga, pvz., trikampio pjūvio ir rankogalinės apyrankės, smeigtukai 
rateline galvute, platūs kovos peiliai, pjautuvai ir kt. Ši kultūra 
išsilaikė iki XIII amžiaus. Degintiniai kapai, atsiradę srities pie- 
tuose apie 1000 m., laikomi lituanizacijos įtaka ar procesu (167, 
p. 98—101). 

Latgaliams būdingi plokštiniai kapinynai, datuojami VII—XII 
amžiumi. Buvo laidojama 50—70 cm gylyje ir apkraunama akme- 
nimis (pilkapių tradicijos atgarsiai), vyrai guldyti galvomis į ry- 
tus, moterys — į vakarus. VII—VIII a. latgaliai pasistūmė į sėlių 
žemes prie Dauguvos. Nuo šio laikotarpio jų paminklų gerokai 
padaugėjo (pvz., Mežmalos piliakalnis, Radzės, Cielavos ir Kam- 
panių kapinynai, Kuoknesės, Vietalvos, Uodzienos, Asuotės pilia- 
kalniai). Sėliai ir toliau mirusiuosius laidojo pilkapiuose. Latgalių 
ir sėlių kapų radiniai beveik nesiskyrė. X—XI a. latgalių moterų 
kapuose aptinkama labai daug apgalvių iš žalvarinių vamzdelių 
ir kabučių, prikabintų ant virvučių, apsuktų žalvarinėmis tūtelėmis, 
antkaklių balneliniais galais ir su kabliuku, pasaginių segių tor- 
diruotu lankeliu, plačių apyrankių, puoštų smulkiu geometriniu 
raštu, ir ypač skarų su žalvario plokštelėmis (pav. XI). To paties 
laikotarpio sėlių kapams būdingos pasaginės segės aguoninėmis 
galvutėmis bei ietigaliai su dvigubomis atšakomis (123, p. 142). 

Vidurio Žemaitijos plokštiniai kapinynai skirtini žemaičių pro- 
tėviams. Nuo pilkapių pylimo papročio prie plokštinių kapų pereita 

IV a. antrojoje pusėje. Mirusiuosius nedegintus laidota iki X—XI 
amžiaus. Tokių kapinynų šiaurėje randama tarp Ventos ir Siaulių 
raj., vakaruose iki Varduvos ir Jūros upių, rytuose iki Šušvės upės 
ir pietuose netoli Nemuno. Tirta nemaža didelių kapinynų Šilalės, 
Telšių ir Šiaulių raj. pietuose. Vyrai laidoti galvomis į vieną pusę, 
moterys — į kitą. Vyrų kapuose gausu ginklų ir žirgo aprangos 
daiktų. Zirgų galvos padėtos prie savininkų galvų. Iš smulkios pa- 
puošalų analizės matyti, jog yra buvę tik šiai sričiai būdingų pa- 
puošalų: žalvarinių kaklo apvarų iš grandelių, perskirtų įvijomis, 
smeigtukų kryžine, dvišake ar trikampe galvute, moterų kepurėlių, 
padengtų žalvarinėmis įvijomis, papuoštų klevo sėklos pavidalo ka- 
bučiais (136; 139, p. 85). 

Plokštiniai Vidurio Lietuvos kapai nuo Zemaitijos kapų skiriasi 
tuo, kad čia jau nuo V—VI a. mirusiuosius pradėta deginti ir to- 
liau iki krikščionybės laikų buvo tik deginama. Palaikai supilami į 
apvalią ar ovalią duobutę. Kario žirgas nedegintas laidojamas šalia 
sudeginto savininko. X—XIII a. kapų rasta labai daug. Vien žirgų 
kapų tyrinėta daugiau kaip 1000. Plokštinių kapinynų vakaruose 
randama Nevėžio baseine iki Šušvės ir Dubysos, o rytuose — iki 
Šventosios. Ši grupė yra tarpinė tarp žemaičių ir rytų aukštaičių. 

Rytų Lietuvoje iki Dysnos, Neries aukštupio ir Naugarduko bu- 
vo paplitę pilkapiai su degintiniais kapais. Šioje lietuvių aukštaičių 
žemėje mirusiųjų deginimas buvo itin būdingas, sudegindavo net 
ir žirgus. Toks paprotys gyvavo iki XIV amžiaus. Iš tų laikų yra 
išlikę Kęstučio, Algirdo ir jų žirgų, šunų, sakalų, ginklų ir kt. 
įkapių sudeginimo aprašymai. 


4. Gyvenvietės ir tvirtovės 


Kaip ir anksčiau, žmonės gyveno kaimuose ar augančiuose mies- 
teliuose šalia piliakalnių. Piliakalniai — tai tvirtovės, skirtos apy- 
linkės gyventojų gynybai. Jų kultūrinis sluoksnis menkas. Iš to ma- 
tyti, kad čia negyventa, bet radinių aptikta tiek, jog pakanka chro- 
nologijai nustatyti. 

Vilniaus Gedimino kalno aikštelėje, kasinėtoje 1940 m., 5—5,6 m 
gylyje aptiktas kultūrinis sluoksnis, ne storesnis kaip 65—85 cm. 
Jame rasta degėsių, grublėtosios ir gnaibytinės keramikos šukių, 
tinko gabalų, žalvarinės platėjančiais galais apyrankės fragmen- 
tas, geležinis pentinas, yla ir molinių verpstelių. Remiantis radi- 
niais, nustatyta, kad kalnas gynybai naudotas nuo VI iki IX am- 
žiaus (98, p. 273; 159, p. 2—48). 

1957—1958 m. tyrinėtas Aukštadvario piliakalnis yra V—VIII 
amžiaus. Tai liudija nestorame kultūriniame sluoksnyje aptiktos 
segės, grublėtoji keramika ir kiti dirbiniai. Aplink piliakalnį buvo 
ištirtas 2400 m? plotas. Čia kultūrinis sluoksnis buvo daugiau nei 
I m storio. Jame rasta gerokai daugiau radinių negu piliakalnyje — 
iš viso apie 400: akmeninių trinamųjų girnų, geležinių ylų, peilių 

nelabai skyrėsi nuo kuršių, o dabar daug didesnis kapų skaičius 
liudija sritinius savitumus, pastebimus iš papuošalų vartojimo bei 
stiliaus (kepurėlės gražintos inksto pavidalo sidabru dengtais ka- 
bučiais, ilgais smeigtukais galvos dangai prisegti ir kt.), taip pat 
žirgų laidojimo šalia vyro kapo. Kuršių srityje į kapą dažniausiai 
buvo dedami tik žirgo aprangos daiktai, o ne patys žirgai (išskyrus 
Reketės kapinyną, kur šalia kario kapo palaidotas žirgas). Iš svar- 
besnių tyrinėtų kapinynų minėtini Jurgaičių, Vėžaičių, Pocių, Moc- 
kaičių, ona, Nikėlų, Paulaičių ir Linkūnų kapinynai (136, 
p. 38—39). 

Kuršių sritis Šiaurės vakarų Lietuvoje yra viena iš pačių tur- 
tingiausių. Kultūros tęstinumą rodo daugelis ištirtų V—VI-—-XII—- 
XIII a. kapinynų: Reketės (V—VI a.), Tūbausių (V—VI a.), Laivių 
(VIII-IX a.) (visi Kretingos raj.), Jazdų, Kretingos raj., Ginta- 
liškės, Plungės raj., Kiauleikių, Pryšmančių (VIII—XII a.), Kre- 
tingos rajone (149, p. 1). Buvo laidojama plokštiniuose kapuose. 
Ankstesni kapai, kaip ir pirma, apdedami akmenų vainikais. Miru- 
sieji nebuvo deginami, bet apie X a. įsigali deginimo paprotys. Jis 
įsivyravo laipsniškai: iš pradžių buvo imituojami griautiniai kapai, 
sudeginti kaulai ir įkapės į karstą dėtos ta pačia tvarka kaip ir ne- 
degintiniame kape, vėliau buvo sukraunama į krūveles. 

Ziemgalių žemės apėmė Vidurio Latvijos ir Šiaurės Lietuvos 
Mūšos upyną. Nuo pirmųjų m. e. amžių ši sritis skyrėsi pilkapiais ir 
laidosena. Nuo V—VI a. vietoj pilkapių pamažu atsiranda plokš- 
tinių kapų su nedegintais mirusiaisiais. V—X a. šiai sričiai būdin- 
ga, pvz., trikampio pjūvio ir rankogalinės apyrankės, smeigtukai 
rateline galvute, platūs kovos peiliai, pjautuvai ir kt. Ši kultūra 
išsilaikė iki XIII amžiaus. Degintiniai kapai, atsiradę srities pie- 
tuose apie 1000 m., laikomi lituanizacijos įtaka ar procesu (167, 
p. 98—101). 

Latgaliams būdingi plokštiniai kapinynai, datuojami VII—XII 
amžiumi. Buvo laidojama 50—70 cm gylyje ir apkraunama akme- 
nimis (pilkapių tradicijos atgarsiai), vyrai guldyti galvomis į ry- 
tus, moterys — į vakarus. VII—VIII a. latgaliai pasistūmė į sėlių 
žemes prie Dauguvos. Nuo šio laikotarpio jų paminklų gerokai 
padaugėjo (pvz., Mežmalos piliakalnis, Radzės, Cielavos ir Kam- 
panių kapinynai, Kuoknesės, Vietalvos, Uodzienos, Asuotės pilia- 
kalniai). Sėliai ir toliau mirusiuosius laidojo pilkapiuose. Latgalių 
ir sėlių kapų radiniai beveik nesiskyrė. X—XI a. latgalių moterų 
kapuose aptinkama labai daug apgalvių iš žalvarinių vamzdelių 
ir kabučių, prikabintų ant virvučių, apsuktų žalvarinėmis tūtelėmis, 
antkaklių balneliniais galais ir su kabliuku, pasaginių segių tor- 
diruotu lankeliu, plačių apyrankių, puoštų smulkiu geometriniu 
raštu, ir ypač skarų su žalvario plokštelėmis (pav. XI). To paties 
laikotarpio sėlių kapams būdingos pasaginės segės aguoninėmis 
galvutėmis bei ietigaliai su dvigubomis atšakomis (123, p. 142). 

Vidurio Zemaitijos plokštiniai kapinynai skirtini žemaičių pro- 
tėviams. Nuo pilkapių pylimo papročio prie plokštinių kapų pereita 

69. Apuolės, Skuodo raj., piliakalnio planas 


Ligi šiol neištirti didesni plotai aplink piliakalnius. Nežinome, 
kiek buvo satelitinių kaimų prie vieno piliakalnio. Spėjama, jog ga- 
lėjo būti nuo 3—4 iki 8 ar 10. P. Dusburgas mini, kad 1300 m. kry- 
žiuočių kariuomenė, įsiveržusi į Aukaimio valdovui priklausančias 
žemes, sunaikino net 6 kaimus (/56, p. 165). Strateginėse vietose, 
prie jūros, upių žemupiuose ir ant didelių upių, ypač Dauguvos, 
krantų šalia piliakalnių pradėjo formuotis miestai. IX a. Vulistano 
prūsų žemėje minimi miestai su juose gyvenančiais karaliais turė- 
jo reikšti svarbiausius piliakalnius ir šalia jų augančius miestus. 

Daugelis tyrinėtų piliakalnių yra patys didieji, kuriuose gyveno 
srities valdovas. Paminėsime kai kuriuos svarbesniuosius, siste- 
mingai tyrinėtus kuršių, žiemgalių, latgalių, sėlių ir lietuvių Že- 
mėse. 

Kuršių srityje prieš 50 m. kasinėti Apuolės netoli Skuodo ir Įpil- 
ties prie Darbėnų piliakalniai. Pirmasis svarbus tuo, kad ne tik tir- 
tas, bet ir nuo IX a. vidurio minimas istorijos šaltiniuose. Piliakal- 
nis yra aukštoje kalvoje prie Luobos ir Brukio upelio santakos. 
V. Nagevičius jį kasinėjo 1928, 1930—1932 metais (10/, p. 121). 
Aikštelė užima 3640 m? plotą. Šlaitai labai statūs, o nuo sausumos 
pusės piliakalnį saugo apie 7,5 m aukščio, prie pagrindo maždaug 
38 m pločio ir 70 m ilgio pylimas (pav. 69). Ištyrus paaiškėjo, kad 
piliakalnis kaip tvirtovė buvo naudojamas nuo pirmųjų m. e. amžių 
iki XIII amžiaus. Apuolės istorija skiriama į 4 laikotarpius: pir- 

maisiais amžiais nebuvo stiprių įrenginių, antruoju laikotarpiu 
supiltas 1,5 m aukščio pylimas ir viduje atsirado pastatas, nes ap- 
tikta 2 m pločio rąstų siena. V a. įtvirtinimai sudegė. Trečiasis 
laikotarpis apima VI—IX amžius. Pylimas buvo paaukštin- 
tas iki 6,5 m ir paplatintas iki 30 m. Jo viršus sutvirtintas ąžuolinių 
rąstų užtvaromis ir akmenimis. Sienų tarpai užpildyti plūktu moliu. 
Piliakalnis dar labiau sutvirtintas paskutiniuoju laikotarpiu — X— 
XIII amžiuje. 

Įpilties piliakalnį prie Darbėnų —Rucavos vieškelio, Kretingos 
raj., 1933—1934 m. kasinėjo V. Nagevičius (153; 19, p. 359—362; 20, 
p. 388—391; 101, p. 122). Piliakalnis įrengtas strateginėje vietoje į 
pietus nuo Šventosios upės, iš 3 pusių juosiamas Juodupio upelio, 
!/5 ha dydžio aikštelė apjuosta nuo sausumos pusės maždaug 10 m 
aukščio ir prie pagrindo iki 40 m pločio pylimu. Iš tyrinėjimų ma- 
tyti, kad Įpiltis, kaip ir Apuolė, nuo pirmųjų m. e. amžių buvo 
naudojama kaip tvirtovė. Piliakalnio papėdėje 5 ha plote aptikta 
gyvenvietės pėdsakų. Vakariniu šlaitu ėjo kelias į tvirtovę. Prie 
įvažiavimo buvo 8 m ilgio, 3 m pločio ir 2 m aukščio tunelio pavi- 
dalo ąžuolinių rąstų vartai. 

Žiemgalių srityje svarbios informacijos davė Mežuotnės pilia- 
kalnio, XIII-XIV a. rašytiniuose šaltiniuose žinomo Medezothe, 
Medeiote ar Medzoten vardais, ir apylinkių tyrinėjimai. Piliakalnis 
stūkso ant Mūšos— Lielupės 
kranto kalvos, kur įteka ma- 
žas upelis netoli Lietuvos ir 
Latvijos sienos.  Tyrinėtas 
1938—1942 metais (152, 
p. 40—55). Kasinėti 2 didžiu- 
liai pylimai, griovys, įvažia- 
vimo vieta ir 340 m? piliakal- 
nio aikštelės, be to, dar 13 ha 
ploto gyvenvietės šalia pilia- 
kalnio dalis ir 2 kapinynai į 
pietus nuo jos su VI-—XIV a. 
kapais (pav. 70). Tyrinėjant 
nustatyta net 10 piliakalnio 
sutvirtinimų ir pastatų sta- 
tybos periodų IX—XIV am- 
žiuje. Tai rodo, kad tvirtovė 
buvo nuolat puolama, sunai- 
kinama ir vėl atstatoma. Py- 
limai, gynybinės medinės 
sienos virš jų bei pastatai ša- 
lia kaskart vis buvo stipri- 
nami ir tobulinami. Visi sta- 
tiniai iš storų rąstų. Duoda- 
me dviejų laikotarpių medi- 70. Du žiemgalių piliakalniai: Mežuotnės 
nių gynybinių sienų rekon- (didesnis) ir Viniakalnio 

71. Mežuotnės piliakalnio rekonstruotos gynybinės sienos: 1 — trečias statybos 
periodas, X a.; 2 — šeštas periodas, XII a. 


strukcijas (pav. 71). Piliakalnio aikštelėje prie vartų ir pylimo sto- 
vėjo pastatai (iš viso jų atkasta dvylika IX—XIII a.). XI-XII a. 
namai 4X4 m dydžio, vėlesni šiek tiek didesni. Didžiausias septin- 
tojo statybos periodo (XIII a. pradžios) pastatas buvo sandėlis su 
rūsiu, kur aptikta daug puodų, medinių indų, virvių, lininių ir vil- 
nonių audinių, sukamųjų akmeninių girnų bei sandėlio kampe su- 
statytų indų su rugių, kviečių ir žirnių atsargomis. To laikotarpio 
tvirtovės vartai buvo tunelio pavidalo, 5 m ilgio, 2 m pločio, pana- 
šūs į Įpilties. 1220 m. Mežuotnės pilį užėmė Rygos vyskupas Al- 
bertas. 1321 m. ordino magistras Gerhardas fon Jorkė ją labai su- 
tvirtino, kad atsilaikytų prieš lietuvius. 1346 m. pilį užėmė ir su- 
naikino lietuviai. 

Tervetės prie Jelgavos (Mintaujos) ir Daugmalės, Dauguvos 
žemupyje, piliakalniai turi nepaprastą reikšmę žiemgalių ir apskri- 
tai visų baltų piliakalnių istorijai pažinti. Nuo žalvario amžiaus 
pabaigos jie beveik be pertraukos naudoti iki istorinių laikų pra- 
džios; kiekviename pastebėta apie 10 statybos etapų (152, p. 26— 
31, 67—80). Apskritai Mūšos upyne ištirta daugiau kaip 30 pilia- 
kalnių. Lietuvoje XIX a. pabaigoje buvo kasinėti Zagarės pilia- 
kalnis, vadinamas Zvelgaičio kalnu, Raktuvės kalnas (/49, p. 291) 
ir Sidabrės piliakalnis Joniškio rajone (/52, p. 37). 

Latgalių žemėje, arba Letijoje (Le!tia — bendras vardas srities 
į šiaurę nuo Dauguvos ir sėlių teritorijos, minimas XIII a. šaltiniuo- 
se), tyrinėta nemaža svarbių piliakalnių. Dauguma jų žinoma iš 
ankstyvųjų istorinių laikų: Lielvardė, Aizkrauklė, Kuoknesė, Ale- 
nė-Uolina (dabar Uolinkalnis), Negestė, Marciena, Asuotė, Jersika 
(pav. 72). Vienas iš sistemingai 1959—1964 m. E. Mugurevičiaus 
tyrinėtų piliakalnių yra Uolinkalnis šiauriniame Dauguvos krante, 
Pliavinių raj. (123, p. 13—53). Tai pats didžiausias Latvijos pilia- 
kalnis: jo aikštė užima net 2,3 hektaro; kultūrinis sluoksnis X— 
XII amžiaus. Ankstyviausiu laikotarpiu piliakalnį saugojo dviejų 
lygiagrečių eilių palisadas. XI a. pradžioje gynybos sistema dar 

72. Latgalių ir sėlių piliakalniai: 1 — nežinomi istorijos šaltiniams; 2 — minimi 
XIII-XIV a. šaltiniuose, bet dauguma naudota priešistoriniais laikais; J — U0- 
linkalnio piliakalnio žemė 


sustiprinta akmenų pylimu. To šimtmečio viduryje sunaikinta pi- 
lis vėl buvo atstatyta ir sutvirtinta 175 m ilgio žemės pylimu, kurio 
viduryje įrengtos keturkampės nuo 2 iki 5 eilių kameros, pripil- 
dytos smėlio ir žvyro, o išilgai pylimo ėjo griovys. Piliakalnio 
aikštėje rastos 25 pastatų liekanos. Namuose aptikta akmenimis 
grįstų ir aptvertų židinių. Visi namai, išskyrus vieną stulpinį, sta- 
tyti iš rąstų, nuo 24 iki 28 m2 dydžio. Piliakalnio kultūriniame 
sluoksnyje aptikta įvairiausių radinių: girnų akmenų, žirklių, ada- 
tų, ylų, šukų, raktų, verpstukų, geležinių skiltuvų, vinių, šiek tiek 
ginklų ir žirgo aprangos daiktų, papuošalų ir keramikos. Nuo X a. 
vidurio didesnė keramikos dalis žiesta. Taip pat rasta geležies ly- 
dymo pėdsakų bei iš slavų kraštų importuotų žiedų, stiklo karolių 
ir diržų sagčių. Atrodo, kad šio piliakalnio gyventojai labiau vertėsi 
prekyba ir amatais negu žemdirbyste, nors aptikta ir dalgelių, taip 
pat nemaža gyvulių kaulų. Iš naminių gyvulių daug (daugiau nei 
8095) buvo arklių kaulų, o iš medžiojamųjų — daugiausia elnių, 
stirnų ir briedžių bei kailinių žvėrelių (bebrų, kiaunių) ir kiškių — 
kaulų. 

Rytinėje latgalių srityje svarbiausia buvo Jersikos pilis, kuriai 
XIII a. priklausė žemės net į vakarus nuo Aiviekstės — Autyna, 
Cesvainė ir kitos. Jersikos piliakalnis irgi yra ant Dauguvos kran- 

to. Jį 1939 m. tyrinėjo F. Baluodis (pav. 73) (142). Aikštė užima 
7500 m2. Visai šalia piliakalnio 750 X 200 m plote išaugo miestelis. 

Vienas iš sėliams skiriamų piliakalnių, naudotas nuo III iki 
XI a., yra Luokstenė. Jis stūkso ant 10 m aukščio dolomito uolos 
prie Dauguvos, kur įteka Luokstenės upelis. E. Mugurevičius jį 
tyrinėjo 1962—1964 metais (123, p. 53—99). Piliakalnio trikampė 

"73. Jersikos piliakalnio ir miesto ant aukšto Dauguvos kranto Latgaloje situa- 
cinis planas 

72. Latgalių ir sėlių piliakalniai: 1 — nežinomi istorijos šaltiniams; 2 — minimi 
XIII-XIV a. šaltiniuose, bet dauguma naudota priešistoriniais laikais; 3 — U0- 
linkalnio piliakalnio žemė 


sustiprinta akmenų pylimu. To šimtmečio viduryje sunaikinta pi- 
lis vėl buvo atstatyta ir sutvirtinta 175 m ilgio žemės pylimu, kurio 
viduryje įrengtos keturkampės nuo 2 iki 5 eilių kameros, pripil- 
dytos smėlio ir žvyro, o išilgai pylimo ėjo griovys. Piliakalnio 
aikštėje rastos 25 pastatų liekanos. Namuose aptikta akmenimis 
grįstų ir aptvertų židinių. Visi namai, išskyrus vieną stulpinį, sta- 
tyti iš rąstų, nuo 24 iki 28 m2 dydžio. Piliakalnio kultūriniame 
sluoksnyje aptikta įvairiausių radinių: girnų akmenų, žirklių, ada- 
tų, ylų, šukų, raktų, verpstukų, geležinių skiltuvų, vinių, šiek tiek 
ginklų ir žirgo aprangos daiktų, papuošalų ir keramikos. Nuo X a. 
vidurio didesnė keramikos dalis žiesta. Taip pat rasta geležies ly- 
dymo pėdsakų bei iš slavų kraštų importuotų žiedų, stiklo karolių 
ir diržų sagčių. Atrodo, kad šio piliakalnio gyventojai labiau vertėsi 
prekyba ir amatais negu žemdirbyste, nors aptikta ir dalgelių, taip 
pat nemaža gyvulių kaulų. Iš naminių gyvulių daug (daugiau nei 
8095) buvo arklių kaulų, o iš medžiojamųjų — daugiausia elnių, 
stirnų ir briedžių bei kailinių žvėrelių (bebrų, kiaunių) ir kiškių — 
kaulų. 

Rytinėje latgalių srityje svarbiausia buvo Jersikos pilis, kuriai 
XIII a. priklausė žemės net į vakarus nuo Aiviekstės — Autyna, 
Cesvainė ir kitos. Jersikos piliakalnis irgi yra ant Dauguvos kran- 

3100 m2 dydžio aikštelė iš neapsaugotos pusės buvo sutvirtinta py- 
limu ir grioviu. Joje rasti 8 ręstiniai namai su atvirais židiniais ir 
akmeninėmis krosnimis (pav. 74). Keliuose namuose (be krosnių) 
buvo juvelyro dirbtuvė ir kalvė. 

XI a., iškilus Uolinkalnio piliakalniui ir latgaliams pasistūmė- 
jus iki Dauguvos sėlių, Luokstenės reikšmė sumažėjo. Kurį laiką 
pilis buvo apleista, bet XIV a. Kalavijuočių ordinas čia pasistatė 
mūrinę pilį, kad atsispirtų lietuvių puolimams. 

Vidurio Lietuvoje, žemaičių srityje, XIX a. pabaigoje ir XX a. 
pradžioje T. Daugirdas ir L. Kšivickis tyrinėjo Derbutų, Bubių pi- 
liakalnius ant Dubysos kranto ir Veliuonos — ant Nemuno kranto. 
Derbutų piliakalnyje aptikta trijų laikotarpių sutvirtinimų ir radi- 
nių; viršutinis sluoksnis XI-XII amžiaus. Bubių ir Veliuonos pi- 
liakalnių radiniai datuoti XI:-—XII amžiumi. Visuose aptikta akme- 
nų grindinių ir medinių pastatų liekanų (rekonstrukcijų nepadary- 
ta). Bubių tvirtovėje kultūrinis sluoksnis palei pylimą buvo iki 
1 m storio. Jame rasta gyvulių ir žuvų (iš jų lydekų) kaulų, puodų 
šukių, geležinių strėlių antgalių, raktų, verpstukų ir kalavijas. Ve- 
liuonos piliakalnio šlaitai nuo Nemuno pusės labai statūs, net 33 m 
a tojo nuo sausumos pusės pylimas buvo 3 m aukščio (98, 
P. 2 

Rytų Lietuvoje, netoli Vilniaus, P. Kulikauskas ir R. Kulikaus- 
kienė 1952—1954 m. sistemingai tyrinėjo Nemenčinės piliakalnį, 
stūksantį Nemenčinėlės ir bevardžio upelio santakoje (98, p. 373). 
Nuo sausumos pusės jis saugomas 6 m aukščio pylimo ir griovio. 
Aikštelė užima apie 2000 m2 plotą. Skersai jos dar buvo iškastas 
2—3 m gylio griovys. Piliakalnyje aptikta dviejų laikotarpių me- 
džiagos: pirmųjų m. e. amžių ir XI-XIII amžiaus. Iš molio ir ak- 
menų pylimas pradėtas pilti apie IX—X amžių. Pradžioje jis buvo 
tik 1,5 m aukščio; viršuje stovėjo gynybinė medinių rąstų siena. 
Jai sudegus, naujas pylimas paaukštintas iki 3,5 m, paskui, trečią 
kartą,— iki 6 m; prie pagrindo jis 24 m pločio. Pietinę piliakalnio 
aikštelę juosė iš molio krėsta siena. Į pilį patekti tebuvo galima 
per kilnojamąjį tiltą, pietvakarinėje dalyje permetamą per upelį. 
Toje vietoje ištirtas kelias. Greta buvo užtvanka, kuri pakeldavo 
upelio vandenį. Pietinėje aikštelės pusėje prie pat griovio, skyru- 
sio piliakalnio aikštę į dvi dalis, rasta pastatų pėdsakų. Būta ke- 
turkampių pastatų; jie statyti iš akmenų eilių, surištų moliu. Pie- 
tinėje ir vakarinėje piliakalnio papėdėje plačiu ruožu aptikta gy- 
venviečių pėdsakų. 

18 km nuo Švenčionių V. Kaširskis 1907—1908 m. kasinėjo Ma- 
žulonių piliakalnį, įrengtą 20 m aukščio kalvoje Veliuonio ežero 
pakrantėje (98, p. 375). Jo aikštelę juosė 1,5 m aukščio pylimas. 
Piliakalnis įdomus tuo, kad šalia pylimo aptiktas intensyvus kultū- 
rinis sluoksnis ir sudegusių pastatų liekanų. Pastatai ręsti iš rąstų. 
Viename aptikta geležinių strėlių antgalių, plačiaašmenis kirvis, 
yla, verpstukų, žalvarinė antkaklė, daug suanglėjusių grūdų ir su- 

5. Zemdirbystė, gyvulininkystė ir kiti verslai 


Ariamoji pūdyminė žemdirbystė ir dvilaukė sistema žinoma nuo 
pirmųjų m. e. amžių. Ankstyvaisiais viduramžiais žemdirbystė ir 
jos įrankiai kaskart tobulėjo. Spėjama, kad trilaukė sistema įsiga- 
lėjo ne vėliau kaip XI-XII a., bet šalia jos buvo ir lydiminė, ir 
dirvoninė sistema (/62, p. 49, 61—62). Vietoj trinamųjų girnų at- 
sirado rankinės sukamosios (aptiktos viršutiniame Nemenčinės pi- 
liakalnio sluoksnyje). Salia arklo naudojama dvidantė žagrė, taip 
pat ir akėčios. Derlius buvo nuimamas tobulinamais (didinama lan- 
ko dirbamoji dalis) pjautuvais. Nuo VIII-IX a. randama jų su 
smarkiai išlenkta dirbamąja dalimi ir tiesia įkote. Ziemgalių sri- 
tyje buvo vartojami peilio pavidalo lenkta viršūne pjautuvėliai, 
kurių aptinkama iki X amžiaus. Galbūt jie parankūs dirvoninei 
žemdirbystei. Dalgių, tiksliau dalgelių, pasirodė apie 200 m., ir jie 
buvo vartojami visais priešistoriniais laikais. III—XII a. Vakarų 
Lietuvos kapinynuose dalgelių randama vyrų kapuose. Jais turbūt 
šienauta, gal ir javai pjauta. Tradicija išliko iki XX a.: pjautuvai 
būdingi Rytų Lietuvai, dalgiai — Vakarų. Tačiau dalgių aptikta 
ir Rytų Lietuvos XI-XIV a. piliakalniuose. 

Apie grūdus daugiausia žinome iš piliakalnių, kur sudegę jie 
išsilaikė iki mūsų dienų. Apuolėje aptikta kviečių, miežių, rugių, 
avižų, žirnių, pupų ir vikių, Imbarėje — kviečių, miežių, rugių, avi- 
žų, sorų, žirnių. Vidurio Lietuvos — Bubių ir Veliuonos — piliakal- 
niuose rasta kviečių, miežių, rugių, avižų, sorų, žirnių; Nemenči- 
nės piliakalnyje — rugių, kviečių, avižų, sorų, žirnių, pupų, vikių, 
kanapių. Užnemunės piliakalniuose — Rudaminoje, Kaukuose ir Ku- 
melionyse — tarp grūdų buvo ankštinių, daugiausia — žirnių (Pi- 
sum arvense L. ir sativum) ir smulkių pupų (Vicia faba L.). Ry- 
šium su Lietuvoje paplitusiomis grūdinėmis kultūromis turime pa- 
minėti 1971—1973 m. Maišiagalos piliakalnio tyrinėjimus, nors tai 
istorinių laikų piliakalnis (162, p. 58). XIII-XIV a. sluoksnyje 
biologijos m. dr. E. Simkūnaitė identilikavo net 20 kultūrų, kurių 
dauguma, be abejonės, augintos gerokai anksčiau. Tai kelių rūšių 
kviečiai: žieminiai (Trilicum vulgare Vill. f. hibernum), vasariniai 
(Triticum vulgare Vil. f. aestivuum) ir purai (Trilticum spelta L.); 
kelių rūšių miežiai: ketureiliai (Hordeum vulgare L.), dvieiliai 
(Hordeum distichum L.) ir triragiai belukščiai (Hordvum vulgare 
L. var. caeleste trijurcatum); avižos (Avena L.), kurių buvo ma- 
žai; itin daug sorų (Panicum miliaceum L.). Rasta ir grikių (Fa- 
gopyrum esculentum Moench), kurių nepasitaikė anksčiau. Iš ankš- 
tinių grūdų rasta lęšių (Lens esculenta Moench), vikių (Vicia sa- 
liva L.), greičiausiai pašarinių, žirnių greitukų (Pisum sativum L.), 
peliuškinių žirnių (Pisum arvense L.) ir smulkių pupų (Vicia faba 
L. var aguina). Be to, dar aptikta kanapių, kmynų, apynių, aguonų 
ir baltųjų garstyčių. Tervetės piliakalnio XIII a. sluoksnyje rasta 
ropės sėklų. Manoma, kad jos yra buvusios vienos iš pačių anksty- 
viausių ir plačiai augintų daržovių (162, p. 64). 

Plečiantis žemdirbystei, gyvulininkystės vaidmuo nemažėjo. 
Galvijų ir arklių, palyginti su pirmaisiais m. e. amžiais, daugėjo. 
Mėsos ir pieno suvartojama daugiau. Galvijai buvo turto ir prestižo 
simbolis. Iš kryžiuočių ir kalavijuočių karų aprašymų žinome, kad 
XIII-XIV a. kaip didžiausią turtą visų pirma grobdavo galvijus. 
Po jų ypač svarbų vaidmenį vaidino žirgai, naudojami karui ir su- 
sisiekimui. Kai kuriuose piliakalniuose tarp rastų kaulų labai didelį 
procentą sudaro arklių kaulai: pvz., Imbarėje 509 visų naminių 
gyvulių kaulų. Nepaprastas dėmesys ir meilė žirgui matyti iš kapi- 
nynų: tūkstančiai žirgų, įmantriai ir ištaigingai išpuoštų, palaidota 
su šeimininkais ir atskiruose kapinynuose. Daugiausia jų Vidurio 
ir Rytų Lietuvoje — žemaičių ir aukštaičių krašte. 

Iš tirtų arklių kaulų matyti, kad arkliai daugiausia buvo nedi- 
deli, bet labai ištvermingi, Rytų Europos Pševalskio tipo palikuo- 
nys. Kai kuriose Vidurio Lietuvos vietose (pvz., Pakalniškių kapi- 
nyne ir Rusių Rago pilkapiuose) rasta stambių žirgų kaulų. Grei- 
čiausiai buvo specialiai auginami karo žirgai. Apie paukštininkystę 
duomenų nedaug, bet vištos kaulų užfiksuota nuo Romos imperijos 
laikų ir visais vėlesniais amžiais. 

Medžioklė ir žūklė buvo šalutiniai pragyvenimo šaltiniai. Jų in- 
tensyvumas priklausė nuo gamtos sąlygų. Šernai ir elniai tebebuvo 
pagrindiniai medžiojamieji žvėrys mėsos ištekliams padidinti. X— 
XIII a. išsiplėtė kailinių žvėrelių — bebrų, opšrų, kiaunių, kiškių, 
taip pat meškų — medžioklė (/62, p. 68). Iš Adomo Brėmeniečio 
XI a. istorijos žinome, kokia didelė buvo kailių paklausa Vakaruose. 
Rašydamas apie prūsų sembus, jis mini, kad sembai turi galybę 
kailių, kurių per daug nevertina ir maino į vilnonius drabužius, va- 
dinamus „Faldones“, o vakariečiai, gėda prisipažinti, esą apsvaigę 
nuo tų kailių, — „gauti kiaunės kailį buvusi didžiausia laimė“. Iš to 
paties ir kitų šaltinių žinome, jog Birkos miestas Pietų Švedijoje 
buvo kailių prekybos centras. Į jį atplaukdavę slavų, sembų ir kitų 
tautų laivai (1, p. 197—199). 


6. Prekyba 


Zlugus Romos imperijai, gintaro prekyba su Vidurio ir Pietų 
Europa sumažėjo. V—VI a. su Italija ji vyko, tik prekiauta nebe su 
romėnais, o su gotais, kurie dabar buvo užėmę Italiją ir Ravenoje 
įkūrę sostinę. VI a. gintaras nukeliaudavo iki Italijos. Tai žinome 
iš gotų karaliaus Teodoriko (454—526 m.) laiško, kuriame jis dė- 
koja aisčiams (Haesti) už gintaro dovanas (155; 146). Prekyba su 
gotais vyko turbūt per Bizantiją. Prūsuose, Aistmarių ir Kuršių 
nerijos srityje rasta V—VI a. Bizantijos auksinių, plitusių Baltija 
iki Estijos šiaurėje. Gotiškų segių aptikta Pietų Rytprūsiuose, ypač 
galindų žemėje (pav. 76). Gotiški dirbiniai — egzotiškos segės su 
gyvulių ir plėšriųjų paukščių ornamentais, paveldėtais iš skitų me- 
no, bei diržų sagtys — pietines prūsų sritis pasiekė iš įvairių Va- 

I. Prūsai, ginkluoti kalavijais, ietimis ir skydais, kalbasi su misionieriumi vyskupu Adal- 
bertu (detalė iš XII a. bronzinių Gnezno katedros durų) 








II. Dvigubas moters ir vyro 
kapas iš Veršvų, Kauno m. 
(prie vyro griaučių rasta tik 
geležinis kirvis ir žalvarinis 
smeigtukas) 


Ill. Šventosios deivė. Medi- 
nės skulptūros viršutinė dalis 
(visa 2 m aukščio) 


IV. IV a. turtingos moters, palaidotos kartu su vyru Veršvų kapinyne, įkapės: žalva- 
rinė romėniška vaza, stiklo karoliai, kabutis su grandinėlėmis, 5 skirtingos antkaklės, 
apyrankės ir antkrūtininis papuošalas 








V, VI. Dvigubo moters ir vyro IV a. kapo Upytėje, Panevėžio raj., moters įkapės: sidab- 
rinė apskritinė segė su grandinėmis ir trikampiais kabučiais galuose, sidabrinė antkaklė 
šaukštiniais galais, 12 juostinių dvejopo tipo apyrankių ir grandinė 

VII. Emaliuoti dirbiniai iš Moščinų piliakalnio Vidurio Rusijoje: geriamojo rago grandis 
i liai mė aliu 


ir kabučiai, puošti raudonu ir žaliai mėly m. 

VIII. Pirmųjų m. e. amžių mažas pylimo juosiamas Paukščių piliakalnis netoli Jiezno 


IX. Žirgo kamanų papuošalas iš IV a. valdovo kapo Šveicarijoje 





X. Valdovo kapo radiniai: elnio skulptūrėlė ir lankinės žalvarinės segės, papuoštos 
sidabro plokštele (IV a. pabaigos Šveicarijos kapinynas netoli Suvalkų) 

XII. Taurapilio kunigaikščio kalavijas ir rekon- 
struotos jo makštys 








XIII. Odiniai IX—X a. diržai, dekoruoti žalvario ir švino plokštelėmis: a, b — iš Ma- 
žeikių, c — iš Laivių 





XIV. Rekonstruoti moterų ir vyro X-XI a. drabužiai 








XV. Rekonstruoti latgalės 
XI a. drabužiai 





XVI. Sidabrinė VI a. antkaklė storėjančiais užkeistais galais iš Lyduvėnų, Kelmės raj. 


XVII. Sidabrinė VI a. antkaklė ruplėtais galais iš Akmenių, Kelmės raj. 








XVIII. Sidabrinė iš dviejų vielų sukta X a. antkaklė kūginiais galais iš Dvarčėnų netoli 
Daugų 


XIX. Sidabrinė lankinė VII a. segė, puošta aukso plokštelėmis, iš Užpelkių, Kelmės raj. 





XX. Lankinė sidabrinė VII a. segė su gyvatinėmis galvutėmis iš Gruobinios prie Liepojos 


XXI. Masyvi žalvarinė X a. apyrankė, dekoruota pintiniu raštu, iš Švėkšnos, Šilutės raj. 


XXII. Turtingos moters X a. kapo įkapės: kryžiniai sidabro plokštelėmis puošti smeig- 
tukai su pusmėnulio formos kabučiais ir grandinėmis, 3 antkaklės kilpiniais galais, 2 
pasaginės segės, 10 įvijinių žiedų, stiklo karolis ir geležinis peilis iš Paluknio, Kelmės raj. 

XXIV. Puošnių žirgo XII a. kamanų su švino ir 
sidabro plokštelėmis bei žvaguliais detalė iš 
Veršvų 


XXV. Sidabrinis XII a. kalavijo makščių ant- 
galis, rastas drauge su sidabrine antkakle Grau- 
žių, Kėdainių raj., Iobyje 





“ 

XXVI. Vyro VI a. įkapės: lankinės žalvarinės segės, antkaklė storėjančiais viela apvynio- 
tais galais, žiedas, geležinis ietigalis, įmovinis kirvis, dalgeliai, žąslai, žirgo kamanų skirs- 
tiklis ir pentinai iš Reketės kapinyno, Kretingos raj. 





XXVII. Žirgo galva su odinių diržų, apkaltų žalvario plokštelėmis, XII a. kamanomis 
(Veršvai prie Kauno) 





XXVIII. Žirgo galvos XII a. papuošalas iš Veršvų: grandinėlės su kabučiais 





XXIX. Balno kilpos (XII a.), puoštos dekoruotomis sidabro plokštelėmis, iš Rimaisų 
kapinyno, Panevėžio raj. 


gio ir 5 cm pločio ir įkotė 11 cm ilgio, įdėtas į labai ištaigingas 
metaliniais apkalais puoštas makštis. Pačių makščių, turbūt medi- 
nių ir aptrauktų oda, neišliko. Jų viršus išpuoštas auksuotomis 
reljefinėmis sidabro plokštelėmis, o smaigalys — sidabriniu U pa- 
vidalo apkalu, dekoruotu profiliuota geometrinio rašto aukso plokš- 
tele (pav. XII). Po kalaviju rastas sidabru apkaustytas ir auk- 
suotas, dailiai ornamentais išdabintas karolis, galbūt puošęs kala- 
vijo medinės rankenos galą. Kape aptiktos net 4 diržo sagtys: 3 si- 
dabrinės ir geležinė. Jų auksuoti apkalai dekoruoti S motyvo simet- 
riniu raštu. Zalvariniai pentinai turėjo proliliuoto kūgelio pavidalo 
spyglį ir skersinį — kryžminį paplatinimą ties viduriu. Ant miru- 
siojo krūtinės buvo padėtas geriamasis ragas. Jo angos kraštas ap- 
kaustytas siaura sidabro juostele, o žemiau ragą juosė 4 cm pločio 
sidabro juostelė, puošta kvadratais su spinduliais ir akutėmis. Visi 
čia paminėti dirbiniai yra unikumai. Artimiausių paralelių jiems ži- 
noma Dunojaus vidurupio srityje, Vengrijoje. Visas kompleksas 
galėjo būti užsakytas garsiose to laiko dirbtuvėse. Tiek sagtys, tiek 
kalavijo makščių ir geriamojo rago apkalai yra to paties stiliaus ir 
vienodai meistriškai padaryti. Kitą kunigaikščio kapą su importi- 
niu dviašmeniu net 1 m ilgio kalaviju P. Kulikauskas 1958 m. rado 
Nemuno nuplautame pilkapyje Krikštonyse, Lazdijų rajone (98, 
p. 301). Šalia kalavijo čia irgi aptikti sidabru padengti diržo + 
kalai, žalvariniai geriamojo rago apkalai, antskydis, ietigalis ir ak- 
meninis galąstuvas. Tai greičiausiai vietinio darbo daiktai. To pa- 
ties Krištonių kapinyno vėlesniame, VI-VII a., degintiniame kario 
kape rastas geležinis antskydis kūgine viršūne, papuošta grioveliais. 
Tokių antskydžių kitur Lietuvoje nepasitaikė, paralelių žinoma 
Vengrijoje ir Silezijoje (158, p. 136). Labai gražaus darbo sidabru 
apkaustytų geriamųjų ragų, be jau minėtų gs kapų, dar 
rasta Plinkaigalyje, Kėdainių raj, ir Rubokuose, Šilutės raj. 
(pav. 77). Rubokų geriamasis ragas aptiktas turtingame moters ka- 

77. Sidabriniai geriamųjų ragų apkalai: /— iš Plinkaigalio, Kėdainių raj.; 2— 
iš Rubokų, Šilutės raj. 

pe. Jų ornamentuotos sidabro juostos apkalai buvo suskirstyti juos- 
telėmis su įvairiu raštu: akutėmis, stilizuotomis žmonių figūrėlėmis 
ir šuoliuojančiais briedžiais. Kadangi tokie puošnūs apkalai yra 
unikalūs, spėjama, jog jie įvežtiniai, greičiausiai iš Skandinavijos, 
kur rasta panašių geriamųjų ragų (156, p. 138). Tame pačiame 
VII a. Rubokų moters kape aptikta mėlyno stiklo akutėmis puoštų 
ir cilindro formos išilgai rantytų karolių. Manoma, kad jie turėjo 
būti importuoti, nes nepastebėta vietinės gamybos pėdsakų. Vakarų 
Lietuvoje žalvariniai ir sidabriniai papuošalai dažnai buvo graži- 
nami mėlyno stiklo akutėmis. Atrodo, kad šis stiklas karolių ar 
kitokiu pavidalu turėjo būti nuolat įvežamas, nes VIII-XI a. juo 
dekoruojami papuošalai yra labai būdingi. Šilutės ir Švėkšnos apy- 
linkėse rastos kelios iš Pareinės importuotos segės pusiau apskrita 
galvute ir kojele, vadinamosios simetrinės, datuojamos VIII amžiu- 
mi (158, p. 147). 

Visokiausių rūšių įvežtiniai dirbiniai rodo, kad ankstyvaisiais 
viduramžiais baltai intensyviai prekiavo su Vidurio Europos rytų 
ir vakarų bei Skandinavijos gyventojais. 

V-—VI a. atsiranda sidabro lobių. Tai valdovų ir turtingųjų di- 
dikų sukauptas turtas. Nuo VIII a. sidabriniai papuošalai net ne- 
buvo užkasami į kapus drauge su mirusiaisiais, o kaip turtas pa- 
liekami paveldėtojams (160, p. 95). Kylant sidabro vertei, iš jo ga- 
minami papuošalai, ypač antkaklės ir apyrankės, pasidarė masyvūs, 
net neskoningi. Priešų užpulti žmonės išsipirkdavo sidabru. Iš 
Rimberto kronikos žinome, kad 853 m. gynę Apuolę kuršiai, siekda- 
mi paliaubų, siūlė švedams po pusę svaro sidabro už kiekvieną 
pilyje esantį žmogų. Nenuostabu, nes kuršių teritorijoje sidabro ap- 
tinkama labai daug. II tūkstantmečio pradžioje jis jau tikrai buvo 
pinigo ekvivalentas. 

Nuo IV-—V a. papuošalus pradėta gražinti dekoruotomis sidab- 
ro plokštelėmis. Sis paprotys išliko ilgai ir ypač paplito VIII—XI 
amžiuje. Taip buvo ne tik sutaupoma sidabro, bet baltai buvo pa- 
tenkinti ir ideologiniu atžvilgiu, nes sidabro plokštelės švietė „die- 
viškąja“, t. y. Dangaus šviesos dievo (Deivo), spalva. 

Iš kur buvo įvežama sidabro žaliava? Ji galėjo patekti pietų 
keliu į pietines prūsų žemes ir Nemunu į Lietuvą, taip pat vakarų 
keliu iš Pamario per Vyslos šiol I Rytprūsius arba jūra per Got- 
landą į Vakarų Lietuvą ir Latviją. Žalvaris, kaip ir anksčiau, turėjo 
atkeliauti iš Vidurio Europos kalnų papėdžių, kur randama labai 
daug jo žaliavos. Iš žalvario dirbinių analizių matyti, kad didžioji 
žaliavos dalis importuota iš vakarinės Karpatų kalnų srities da- 
bartinėje Slovakijoje ir Siaurės rytų Vengrijoje (170). Ji patekdavo 
lydiniais — lazdelėmis. Jų analizė parodė, kad tai vario lydiniai 
su dideliu procentu cinko*. Iš pačių dirbinių analizės irgi matyti, 

* Tokių lazdelių rasta Aukštadvario piliakalnyje ir gyvenvietėje, Micžaičių 
lobyje, Kelmės raj., Mažeikių, Biržų ir Šiaulių apylinkėse. Zr.: Vaitkunskienė L, 
Merkevičius A. Spalvotųjų metalų dirbiniai ir jų gamyba.— Kn.: Lietuvių matc- 
rialinė kultura 1X—XIII amžiuje, t. I, p. 93. 

kad jie buvo padaryti iš daugiakomponenčių lydinių su vyraujan- 
čiu cinku. Tokios sudėties lydinius vartota iki pat istorinių laikų 
pradžios. Šalia jų V—VIII a. papuošalai taip pat buvo gaminami iš 
vario lydinių su alavo komponentu. Šių IX—XIII a. gerokai ma- 
žiau. 

Svarbiausias Rytų Europos prekybos kelias ėjo Dauguva ir Vol- 
ga. Juo pradėta naudotis nuo VII a. pabaigos. IX a. pabaigoje—X a. 
pradžioje visame Rytų Pabaltijyje atsirado arabiškų monetų. Lie- 
tuvoje jų rasta tik apie 300, Latvijoje vien lobiuose 2059 ir Estijoje 
apie 3000, o Baltarusijoje — daugiau kaip 8500 dirhemų (/60, p. 88). 
Volgos upe per Kaspijos sritį, Iraną ir Indiją atklydo net sraigių 
kiautelių iš Indijos vandenyno salų. Jų rasta Siaurės Lietuvoje ir 
visuose kituose Rytų Pabaltijo kraštuose, taip pat Pskovo ir Nov- 
gorodo žemėse. Kiauteliai buvo naudojami karolių apvaroms ir 
kartu galėjo turėti magišką galią ar piniginę vertę. Azijoje šios 
sraigės (cyprea moneta) vartotos kaip pinigai. 

XI-XIII a. intensyviai prekiauta su Kijevo Rusia, ir susisiekia- 
ma buvo Dnepru ir jo intakais bei Nemuno aukštupiu per Volynę. 
Iš Kijevo Rusios importuota filigranu puoštų sidabro dirbinių, ci- 
lindrinių spynų, šiflerinių verpstelių, kryžiukų karolių apvaroms, 
sidabrinių apyrankių, kiaušinio pavidalo žaislų ir stiklinių papuo- 
šalų. Slaviškų dirbinių daugiausia rasta Rytų Lietuvos piliakal- 
niuose (136, p. 91 ir kt.). Tuo pačiu metu gyvai prekiauta su Va- 
karais. Prekybos keliai ėjo per prūsų žemes ir jūra. Laivais buvo 
susisiekiama su skandinavų ir vakarų slavų prekybos centrais: 
Gotlandu, Birka, Haitabu, Dancigu, Ščecinu ir kt. Per vakarus 
į Vilnių turėjo atkeliauti sidabriniai pinigai, datuoti Otono III 
(983—1002 m.) ir Etelrado (978—1016 m.) laikais. Vikingų dirbi- 
niai iš Svedijos ir Gotlando salos yra daugiausia X—XI amžiaus. 
Tarp jų — kovos kirviai vėduokli- 
niais ašmenimis, ietigaliai, puošti 
skliautiniu raštu, kalavijų makščių 
apkaustai ir kai kurie žirgo apran- 
gos reikmenys. Iš Pareinės buvo 
importuojamos damaskinio plieno 
kalavijų geležtės; dalis jų su už- 
i „Ulfberht“ (140, p. 111—125; 
1 


Nuo X a. Lietuvoje galima pa- 
stebėti pirklių luomą. Kapinynuose 
jų kapai išsiskiria ne tik bendru 
turtingumu, bet ir žalvarinėmis 
svarstyklėmis bei svoreliais (pav. 
78). Svoreliai paprastai geleži- 
niai, aptraukti žalvariu, kad nerū- 
dytų, statinaitės ar dvigubo nu- 78. Zalvarinės XI a. svarstyklės iš 
pjauto kūgio pavidalo, plokščiais Biržų ir svoreliai iš Siraičių bei 
galais, kuriuose iškalti taškučiai,  Graužių kapinynų, Kėdainių raj. 

ratukai arba kryželiai, turėję reikšti svorio vienetą. Dauguma svo- 
relių sveria maždaug 30 g, o didžiausi — apie 100 g (didieji pa- 
prastai pažymėti 5 taškais). Spėjama, jog įvairaus dydžio ir ne- 
vienodais ženklais pažymėti svoreliai atitiko tam tikras svaro dalis 
ir priklausė skandinaviškai svorio matų sistemai. Nuo IX a. Skan- 
dinavijoje buvo vartojamas svorio vienetas marka, svėrusi apie pusę 
svaro (204 g). Ji buvo dalijama į erę (1/8 markos dalis, arba 25,5 g) 
ir artugą (1/24 dalis, arba 8,5 g). Tyrinėdamas Latvijos metrolo- 
giją, I. Žemzaris įrodė, kad Latvijoje rasti svoreliai yra labai pa- 
našaus svorio. Salia svorelių vartoti sidabro lydiniai dažniausiai 
atitinka svorelių svorį. Sidabriniai ilgieji pasirodė X a. ir buvo 
vartojami iki XIV amžiaus. Ankstyviausi, X—XI a., ilgieji yra 
keturkampio pjūvio ir nevienodo svorio plokščios juostelės. Jų 
rasta daugiausia Vidurio ir Vakarų Lietuvoje. Graužių kapinyne 
prie Josvainių, Kėdainių raj., sidabrinis ilgasis aptiktas pirklio 
kape kartu su svarstyklių svoreliais ir sidabrinėmis pasaginėmis 
segėmis. Šios irgi galėjo būti vartojamos kaip svorio matai, nes jų 
drauge su svarstyklėmis ar svoreliais aptinkama turtingų pirklių 
kapuose. Nuo XII a. sidabriniai ilgieji pasidaro piršto pavidalo ir 
vienodo svorio. Paskutinieji buvo prastesni. Juos pakeitė Lietu- 
voje XIV—XV a. pradėtos kaldinti monetos (168, p. 208—209; 147, 
p. 159—173). 


7. Drabužiai ir papuošalai 


Drabužių liekanų yra itin maža, paprastai tik tiek, kiek žalvaris 
užkonservavo audinius, bet papuošalų randama labai daug. Pagal 
jų padėtį nedegintiniuose kapuose daugmaž galime orientuotis, 
kokias drabužių dalis jie dabino (pav. XIV). Apie tai yra rašiusi 
R. Volkaitė-Kulikauskienė (/36, p. 120 ir kt.). Pasinaudosime jos 
sukaupta medžiaga. 

Geriausiai atkuriama moterų galvos danga. Prie kaukolės ran- 
dama smeigtukų. Vienu, paprastai geležiniu, viršugalvyje būdavo 
susegami plaukai. Kitas, žalvarinis, dažnai su sidabro plokštele ir 
dekoruotas mėlyno stiklo akutėmis, vartotas galvos dangai susegti. 
Šis aptinkamas prie dešiniojo smilkinio. Iš audinių liekanų galima 
spręsti, kad apsigobdavo baltu lininiu dvinyčiu audiniu, kuris dengė 
galvą panašiai kaip dabartinis nuometas. Jis buvo surišamas prie 
dešiniojo smilkinio ir užsmeigiamas smeigtuku arba susegamas 
sege. Galai puošiami įvairių spalvų stiklo karoliukais, prisiuvamais 
prie audinio, kaktos sritis — kartais žalvarinėmis įvijomis. Iš siū- 
lų liekanų įvijose matyti, kad jos buvo prisiūtos prie audinio. Ant 
pakaušio s Andaina puošnių apgalvių iš žalvarinių vielučių ir ant jų 
užmautų stiklo karoliukų. Tokių apgalvių rasta Siraičių kapinyne, 
Telšių raj., ir Plungės apylinkėse. 

Jaunos merginos nešiojo apgalvius iš žalvarinių įvijų ir stiklo 
karolių, kartais su kabučiais, ir kepurėles (pav. XV). Kepuraitės 

buvo odinės ar audeklinės, puoštos žalvariu arba sidabru. Daugiau- 
sia jų rasta Klaipėdos krašte. Antai kepuraičių būta net 23-uose 
Vėžaičių kapinyno kapuose (pav. 79). 

Prie segių ir antkaklių išlikęs audinys leidžia manyti, kad marš- 
kiniai buvo siuvami iš balinto lininio dvinyčio audeklo. Jie turėjo 
nedidelį iškirpimą, nes antkaklės dedamos virš marškinių. Ranko- 
vės ilgos; apyrankės buvo nešiojamos ant medžiagos. Sijonai, vil- 
noniai ar lininiai, turėjo būti ilgi, prijuostės — iki pusės blauzdų, 
nes kai kuriuose kapuose skersai blauzdikaulių rasta eilė dvigubų 
žalvarinių įvijų, puošusių greičiausiai prijuostės pakraštį. Sijonas 
buvo surišamas ar sutraukiamas austine juostele, kurios galai pa- 
gražinti kabučiu su sidabro plokštele ir mėlyno stiklo akutėmis. 
Apie drabužių sukirpimą duomenų nėra. Manoma, kad sijonai iš 
kelių palų, juos prilaikė prijuostė ir juostelė. 

Ant pečių būdavo siaučiama skepeta. Iš išlikusių fragmentų ži- 
noma, kad jos vilnonės keturnytės. Į pakraštį buvo įjaudžiama vy- 
tinė juosta. Nuo jos kampuose likdavo kutai, kurie buvo užbaigiami 
žalvarinėmis įvijomis. Puošniosios skepetos gražintos žalvarinė- 
mis rombo formos skardelėmis, ornamentuotomis metaloplastiniu 
būdu (pav. XI). 





79. VIII-IX a. radiniai: 1 — vilnonė kepuraitė, puošta dviem sidabrinių kabučių 
eilėmis; 2—6 — ornamentuoti sidabriniai kabučiai (!/—3 — iš Vėžaičių; 4—6 — 
iš Jurgaičių kapinyno, Klaipėdos raj.) 

Svarbiausias vyrų drabužis buvo ilgi, virš kelnių išleisti ir dir- 
žu sujuosti marškiniai. Kelnes sukišdavo į autus, kuriais apvynio- 
davo kojas. Viršutinis apsiaustas būdavo arba iš storo audinio, arba 
segėmis susegami kailiniai. Galvą dengė vilnonė gobtuvo formos 
kepurė (tokių rasta kuršių krašte Tyro durpyne, Latvijoje). 

Svarbiausias vyro papuošalas — diržas. Puošnieji diržai buvo 
dekoruojami žalvarinių arba švininių pasidabruotų kūgelių eilėmis 
arba keturkampėmis žalvario plokštelėmis ar vinutėmis (pav. XIII). 
Batai odiniai, susegti žalvarinė sagtele ir pakraščiais papuošti žal- 
variniais ar alaviniais spurgeliais. 

Ankstyvaisiais viduramžiais laikytasi pirmaisiais m. e. amžiais 
susiklosčiusių tradicijų. Svarbiausi papuošalai liko tie patys: tai 
galvos papuošalai, antkaklės, smeigtukai, segės, karoliai, apyran- 
kės, antkrūtininės grandinės. Daugiausia gaminta antkaklių, smeig- 
tukų ir segių. Kintančios jų formos ir įvedami vis nauji elementai 
rodo ypatingą dėmesį moterų papuošalams. 

Antsmilkiniai, būdingi baltų papuošalai visą tūkstantmetį nuo 
žalvario amžiaus pabaigos, Rytų Lietuvoje V—VIII a. tebebuvo ne- 
šiojami, bet Vidurio ir Vakarų Lietuvoje jų jau nerandama. Anks- 
čiau antkaklės dėvėjo ne tik moterys, bet ir vyrai. Nuo VII a. vyrų 
kapuose jų pasitaiko labai retai. Daugelio V—VI a. antkaklių ir se- 
gių formos (antkaklės šaukštiniais, dėželiniais ir kūginiais galais, 
lankinės segės) buvo paveldėtos iš III-1V a., tik jos masyvesnės 
ir ne tokios dailios. VI-VII a. nešiotos užkeistais, storėjančiais 
(pav. XVI), plokščiais, ruplėtais ar pergniaužtiniais galais antkak- 
lės (pav. 80; XVII). Daugelis jų sidabrinės. Dar vėliau išpopulia- 
rėjo balneliniais galais, suktinės su kūgeliais, kabliuku ir ąsele 
(pav. XVIII) antkaklės, užkeistais pastorintais (pav. 81:2) ar tor- 
diruotais (pav. 81:3), be to, kilpiniais, ramentiniais (pav. XXII), 
atriestais ir kitokiais galais. Be žalvario ir stiklo karolių, pradėta 
nešioti gintaro, ypač X—XI a., daugiausia Vakarų Lietuvoje ir Lat- 
vijoje. Rytų Lietuvos pilkapiuose jų rasta labai maža. Apvaros 
darytos iš tamsiai raudono gintaro; karoliai dažniausiai dvigubo 
nupjauto kūgio pavidalo su briauna per vidurį. Tuo pačiu metu Va- 





80. Sidabrinė maždaug 600 m. antkaklė pergniaužtiniais galais iš Rokiškio apy- 
linkės lobio 

81. Apgalvis (viršuje), antkaklės, grandinės su kabučiais ir segė iš XII a. Radzės 
kapinyno, Pliavinių raj., laigalės moters kapo 

karų Lietuvoje imta puoštis tamsiai mėlyno stiklo karolių apva- 
romis. 

Segių randama ir moterų, ir vyrų kapuose. Masyviomis buvo su- 
segami apsiaustai ar kiti viršutiniai drabužiai, lengvesnėmis — pa- 
laidinės ir galvos danga. Labiausiai buvo paplitusios ir ilgiausiai 
išsilaikė lankinės segės. III-IV a. jos labai grakščios; VI—IX a. 
ne tokios dailios, bet aptinkama galybė jų variantų: žieduotųjų, su 
dekoruota sidabro ar aukso plokštele (pav. XIX), ilgakojų su lie- 
tine užkaba arba su lenktine, trikampe ar žvaigždine kojele 
(pav. 82). Laiptelinės lankinės (pav. 83) ir su gyvuline kojele (gy- 
vulio ar gyvatės galvute kojelės ir lankelio gale) (pav. XX) bū- 
dingos prūsų ir kuršių kraštui. Jų aptinkama iki X—XI amžiaus. 
VIII-XI a. labiausiai mėgtos didelės segės su aguonos pavidalo 
įvijos galais, o pačios  puošniausios — pelėdinės, primenančios 
pelėdos atviromis akimis galvą (pav. 84). Jos su sidabro plokštele 
ir dekoruotos mėlyno stiklo akutėmis. Daugiausia jų rasta Latvijo- 





82. Lankinės segės su palenkta stačiakampe, trikampe, žvaigždine ir pusapvale 
kojele: 1 — sidabrinė iš Pašušvio, Kėdainių raj.; 2—4 žalvarinės, puoštos sidabro 
plokštele (2— iš Riklikų, Anykščių raj.; 3— iš Rūdaičių, Kretingos raj.; 4-iš 
Pliavniekalnio, Vidurio Latvijoje) 








GA GdimMma. 
Aba MD 

83. Puošnios X a. kuršių segės su sidabro plokštele iš Palangos kapinyno 


136 


je, Vakarų Lietuvoje ir Gotlande, į kurį įvežtos iš Lietuvos ar Lat- 
vijos. Pasaginių segių pasirodė VIII a., ir ypač populiarios jos 
1X—X amžiuje. Būta bent 6 rūšių su įvairiais galais: kampuotais, 
žvaigždiniais, aguoniniais, fantastiškais gyvuliniais ir kt. (pav. 85; 
XXII). Priešistorinių laikų pabaigoje 
atsirado dar žiedinių, apskritų, ova- 
lių ir kryžinių segių. 

Smeigtukai, kuriais buvo susega- 
mi plaukai, skaros, prisegami nuo- 
metai ir prie kurių prikabinamos ant- 
krūtininės grandinės, tebebuvo var- 
tojami. V—VI a. jų buvo lazdelinių 
(kaip vyskupo lazda) ir su buoželinė- 
mis, ratelinėmis bei ramentinėmis 
galvutėmis. Nuo VII-—VIII a. atsi- 
randa su įvairesnėmis galvutėmis: 
žiedinėmis, trikampėmis, kryžinė- 84, Pelėdinė IX a. žalvarinė se- 
mis ir kiaurakryžmėmis (pav. XXII; gė, puošta sidabro plokštele, iš 
XXIII). Dauguma jų vartota iki pat Lubanos, Rytų Latvijoje 
istorinių laikų pradžios. Puošniausi 
buvo kryžiniais ir apskritiniais galais smeigtukai su sidabro plokš- 
telėmis ir kiekvienos kryžmos gale bei viduryje pagražinti mėlyno 
stiklo akutėmis. Tai krūtinės papuošalai: prie jų buvo prikabinami 
pusmėnulio pavidalo kabučiai ir 3, 5 ar 6 grandinėlių eilės (pav. 86; 
87). Įdomūs smeigtukai su plokščia skylėta trikampe galvute. Iš 
pradžių kiekvienoje skylutėje buvo švininė vinutė su sidabruota 
galvute. Šie smeigtukai, skirti galvos dangai prisegti, yra IX a,, 
ir jų rasta tik Lietuvos pajūrio srityje. Labai puošnūs ir ištęsto 
rombo pavidalo galvute, ornamentuota reljefiškais rombeliais, da- 
tuojami IX—X a. ir taip pat pasitaikę tik Vakarų Lietuvoje. 

Apyrankės buvo nešiojamos nuo žalvario amžiaus ir iki istori- 
nių laikų liko populiarus papuošalas. V—VI a. būdingos storėjan- 
čiais galais, daugiausia sidabrinės apyrankės. Juostinių su trikampe 
iškyla per vidurį pasirodė V a., ir jos išsilaikė iki IX—X amžiaus. 
Masyvios apyrankės, puoštos geometriniu raštu, buvo populiarios 








85. Pasaginės IX—X a. segės susuktais ir kampuotais galais iš Primorsko raj. 

86. Zalvarinis su orna- 7. Sudėtingas VI-VII a. 


mentuota sidabro plokš- Kabule iš 7 plokštelių, deng- 
tele VIII-IX a. smeig- k ornamentuota sidabro 
tukas apskrita galvutė skardele (Jauneikiai, Joniš- 
ir pusmėnulio pavidalo kio raj.) 


kabučiu su grandinė- 
mis iš Kiauleikių, Kre- 
tingos raj. (kuršių 
kraštas) 


IX—XI amžiuje (pav. XXI). Vėlesniais laikais labiausiai buvo pa- 
plitusios gyvuliniais galais apyrankės su stilizuotomis žirgelių gal- 
vutėmis ar gyvatės akimis (pav. 88). Įvijinės apyrankės ir įvijiniai 
žiedai nešioti visais laikais. 

Papuošalų ornamentika atspindi baltų stilių. Intensyvi prekyba 
ir įvežtiniai germanų bei slavų dirbiniai nepakeitė vietinių meistrų 
skonio. Svarbiausi geometriniai motyvai, kaip ir anksčiau, liko taš- 
kučiai, akutės, ratukai, brūkšneliai, įkartėlės, tinkliukas. Bet kuo ar- 
čiau į istorinius laikus, tuo sudėtingesnis darėsi ornamentavimas. 
Tie patys motyvai buvo įvairiau komponuojami. Pasirodė trikam- 
piukų, rombų, rozečių, svastikų, koncentrinių ratelių ir keturkampių; 
zigzagų ir pintinių zigzagų, primenančių juostų raštus. Baltų pa- 
puošalai dekoruoti nepaprastai kruopščiai, dažnai labai smulkiu 
ornamentu. Raštas ramus ir saikingas. Atrodo, kad metalo dekora- 

vimą veikė audinių raštai. Tai ypač pastebima iš VIII-XI a. apy- 
rankių. Taip pat dailiai ir kartu kruopščiai bei kukliai dekoruoja- 
mas medis iki mūsų laikų. Ramiomis geometrinėmis figūromis bal- 
tų menas labai skyrėsi nuo itin neramaus, kupino plėšriųjų žvėrių 





88. Juostinės X—XII a. apyrankės stilizuotomis gyvulinėmis galvutėmis ir orna- 
mentuotos geometriniu raštu iš Pryšmančių, Kretingos raj. 


ir paukščių elementų, germanų, gotų ar vikingų meno. Baltų mene 
pasirodo mitologinių elementų: mėnulių, saulučių, gyvatės ar gy- 
vačių stilizuotų galvų ir akių, žirgelių galvų, pelėdų, ančių, paukš- 
telių, elnių. Augalinių motyvų pasitaiko labai retai ir ne anksčiau 
kaip X a.; jais dekoruojama sidabru inkrustuota balno kilpų geležis. 
Antropomorfiniai motyvai nebūdingi. Jų būna žirgų papuošaluose 
(nuo 400 m.; plg. sūduvių kunigaikščio žirgo aprangą; pav. IX). 
Stilizuotų žmogaus veido bruožų pasirodo iškaltų žalvario ar si- 
dabro plokštelėse. 

Papuošalai gaminti liejimo, kalimo ir metalo tempimo būdu. 
Vielą ištempdavo net iki 150—170 cm ilgio (rasta sidabrinių ant- 
kaklių iš tokio ilgio vielos). Iš vielos darydavo apyrankes ir žie- 
dus, o iš plonų vielučių — grandinėlės, taip pat jomis buvo apvy- 
niojamos peilių, kalavijų bei ietigalių rankenos. Mokėta pasigamin- 
ti ir filigraninių siūlų. Baigdami papuošalus, juvelyrai juos šlifavo, 
kniedijo, dildė, litavo, facetavo, graviravo. 1X—XII a. labai išto- 
bulėjo sidabravimo technika. Buvo sidabruojama žalvaris, geležis, 
alavas, švinas. Sidabruota arba kaitinimo būdu, arba dirbinių pa- 
viršius buvo padengiamas sidabro lapeliu, ornamentuotu metalo- 

lastiniu būdu. Rasta labai daug šitaip papuoštų smeigtukų, segių 
bei kabučių. Sidabruojant geležį, sidabro lapelis buvo karštas pri- 
kalamas. Tuo pačiu laikotarpiu išmokta inkrustuoti geležį (195, 
p. 104—108). Taip buvo gražinama dažniausiai žirgo apranga. 

8. Ginklai ir žirgo apranga 


Svarbiausi ginklai buvo ietys ir skydai, kovos kirviai, smogia- 
mieji peiliai ir kalavijai, nuo sužeidimo turėjo saugoti šarvai ir šal- 
mai. Ietys ir skydai bei siauraašmeniai kovos kirviai — labai seni 
ginklai, tobulėjo jų forma ir gerėjo kokybė. Ietigalių randama nuo 
lapo iki rombo pavidalo V-—VI a. (pav. 89) ir ilgomis grakščiomis 
plunksnomis (pav. XXVI). Pradžioje jie gaminti tik iš geležies, 
vėliau — iš damaskinio plieno. Kovos kirvių ašmenys, amžiams 
slenkant, platėjo, kol iš siauraašmenių virto plačiaašmeniais, be to, 
iš Skandinavijos buvo importuojama kirvių vėduokliniais ašmeni- 
mis. Kalavijų, kaip minėjome, kunigaikščių kapuose randama IV— 
V a, bet plačiai vartoti pradėta tik IX—X amžiuje. Kaip ir anks- 





89. V-VIII a. ietigaliai, antskydis, peilis, galąstuvėlis ir skiltuvas: I, 2, 7 — iš 
Reketės, Kretingos raj.; 3 — iš Varonių, Nemenčinės raj.; 4, 5 — iš Dūkšto, Ig- 
nalinos raj.; 6 — iš Eigulių, Kauno raj.; 6 — Pašešuvio, Raseinių raj.; 9 — iš Sat- 
rijos piliakalnio, Kelmės raj. 

čiau, jų pasitaiko vien valdovų ir kitų svarbių karių kapuose. VIII a. 
pabaigos—IX a. pradžios kalavijai buvo panašūs į didelius peilius. 
Kuršiams būdingi iki 60 cm ilgio be skersinių. Žiemgalių ir latgalių 
srityje aptinkama plačių su skersiniais smogiamųjų peilių, kurių 
geležtės būna iki 40 cm, o su įkote — iki 50 cm ilgio. IX—X a. Pa- 
baltijyje paplito visai Europai būdingi kalavijai su ilgomis geležtė- 
mis ir įvairaus pavidalo rankenomis. Svarbiausias jų gamybos cent- 
ras buvo Reino krašte. Vieno iš ankstyvesnių, IX a., kalavijų tipų 
rankena buvo su maždaug trikampe buožele ir nedideliu skersiniu. 
IX a. pabaigai —X a. priklauso kalavijai iš dviejų skersinių sudaryta 
rankena, be buoželės. Pabaltijyje labiausiai paplitę kalavijai (iš 
viso aptikta apie 50) su aukšta rankenos buožele ir tiesiu arba Že- 
myn lenktu skersiniu (pav. 90:1). Jie datuojami X a. pabaiga—XI a. 
pradžia. Gal jų damaskinio plieno geležtės ir importuotos iš Fran- 
kų krašto, bet jie užbaigti mūsų meistrų. Rankenų ornamentai daž- 
niausiai yra vietinio stiliaus. Kuršių kraštui X—XI a. buvo būdingi 
anteniniai kalavijai: jų viršutinė rankenos dalis primena anteną, 
t. v. galai susukti į vidų (pav. 90:2). Pati rankena apvyniota pintine 
viela. XII a. kalavijų rankenų buoželės dar įvairesnės. Sunku nu- 
statyti, kiek jų importinių, kiek iš dalies įvežtų (su importuotomis 
geležtėmis ir vietinio darbo rankenomis) ir kiek vien vietinio darbo. 
Tam reikia kiekvieno daikto analizės. Tyrinėtas labai dailus kalavi- 
jas su aukšta buožele ir damaskinio plieno geležte iš Laivių ka- 
pinyno didiko kapo. Jo geležtėje iškaltas scheminis žmogaus pavi- 
dalo ženklas (pav. 90:1b), kokių kituose Europos kraštuose neap- 





90. Maždaug 900 m. kalavijas su aukšta rankenos buožele ir jo damaskinio plie- 
no geležtės su antropomorfiniu raštu detalė (1) iš Laivių, Kretingos raj., didiko 
kapo Nr. 222 ir X--XI a. kalavijas su antenine rankena iš Telšių apyl. (2) 

tikta. A. Anteinas, tyrinėjęs šį kalaviją, spėja jį buvus pagamintą 
Lietuvoje (/40, p. 111—125;165). 

Kapuose kalavijų randama prie kairiojo kario šono, įdėtų į me- 
dines ar odines makštis, apkaustytas geležimi, žalvariu ar sidabru 
(pav. XXV). Prie diržo kalavijas buvo prisegamas puošniais žal- 
variniais ar geležiniais dirželiais. Rankenų, makščių apkaustų, dir- 
želių ir pačių diržų puošnumas priklausė nuo savininko rango bei 
jam dirbusių kalvių ir juvelyrų. Kalavijai sidabru klotomis ar juo 
inkrustuotomis rankenomis ir ypač dailiai ornamentuotais makščių 
apkaustais yra sričių valdovų, nes tokių buvo tik pačiuose turtin- 
giausiuose kapuose. 

Vakarų Lietuvoje ir Latvijoje rasta daug smogiamųjų peilių 
puošniose odinėse arba medinėse makštyse, prie ašmenų apkausty- 
tose žalvarine dažnai dantyta skardele. Ji dekoruota baltams labai 
būdingu smulkiu geometriniu raštu: taškučiais, trikampėliais su 3 
taškučiais, rombais ar kryželiais. Peilio geležtė ne trumpesnė kaip 
20 cm. Panašios formos, tik mažesnių peilių aptinkama moterų ir 
paauglių kapuose. 

Lietuvoje rasti tik 4 šalmai: 3 kūgio, ketvirtas — pusapvalio ku- 
polo pavidalo. Apytikriai jie datuojami XI-—XII amžiumi. Tik vie- 
nas Pakalniškiuose, Šakių raj., aptiktas kape drauge su žirgu (136, 
p. 252). Jis kūgio pavidalo, 25 cm aukščio, padarytas iš vieno gele- 
žinės skardos lapo ir apačioje sutvirtintas geležiniu lanku, papuoš- 
tu įmuštų taškučių eile. Prie jo pakraščio buvo prikabintas apsau- 
ginis kaklo tinklas iš supintų plieninių grandelių. Lietuvos kūginiai 
šalmai nuo Senovės Rusioje ir Lenkijoje randamų skyrėsi tuo, kad 
buvo padaryti iš vieno geležinės skardos lapo, o kitur — iš keturių. 
Dėl to R. Kulikauskienė šiuos šalmus laiko vietinės gamybos, bet 
jų prototipai turėję ateiti iš kaimynų (136, p. 254). Pusapvalio ku- 
polo pavidalo šalmai būdingiausi skandinavų kraštams. 

Lietuvoje išliko tik keli šarvų fragmentai. Palaidinės pavidalo 
šarvų dalis iš plieninių supintų grandelių rasta Kaukų-Obelytės pi- 
liakalnio, Alytaus raj., XI-XIII a. sluoksnyje. 

Minėtieji ginklai priklausė vadovaujantiems asmenims ir raiti- 
ninkams. Salia jų būta ir ne tokių svarbių ginklų: buožių, laidynių, 
svaidomųjų iečių, lankų ir strėlių, pagaliau dalgių ir spragilų, kir- 
vių ir kitokių geležinių įrankių, kuriuos žmonės galėjo panaudoti 
kaip ginklus. Visai tikslinga skirti dvejopą ginkluotę: sunkiąją ir 
lengvąją. Sunkioji — kalavijas, ietis, skydas, šalmas ir šarvai — 
priklausė kunigaikščiui ir jo palydai, lengvoji — kiti išvardyti gink- 
lai — eiliniams kariams (136, p. 257). Kariuomenės branduolį, be 
abejonės, sudarė raitininkai. Ne veltui kapinynuose susikaupė tokia 
gausybė žirgų ir jų aprangos daiktų. 

Zirgų aprangą sudaro kamanos su sagtimis, skirstikliais ir ap- 
kalais, žąslai ir balnas su kilpomis. Balnų nėra išlikusių, kilpų anks- 
čiausiai pasirodė tik VIII a., bet dauguma jų iš X—XIII amžiaus. 
Nors kamanos ir odinės, bet kadangi buvo turlingai išpuoštos žal- 

variu ir sidabru, gana gerai užsikonservavo. Daugiausia jų išliko 
X-—XII a. Vidurio Lietuvos žirgų kapuose (/0/, p. 115 ir kt.; 98, 
p. 397—400) (pav. XXVII). Kamanos buvo daromos iš stiprių odi- 
nių diržų. Priešakinę jų dalį (kaip rasta Veršvų kapinyne prie Kau- 
no) dažnai sudarydavo kelios sukryžiuotos diržų, nusagstytų me- 
talo plokštelėmis, eilės. Susikirtimo vietos padabintos švininėmis 
pasidabruotomis rozetėmis ar kūgeliais, diržai — pasidabruotais 
skrituliukais (pav. XXIV). Prie apatinės kamanų dalies buvo tvir- 
tinami antnosiai, irgi papuošti sidabru. Abiejose žirgo galvos pu 
sėse randama žvagulių eilių. Pačiame kamanų viršuje kartais bū- 
davo prikabinama grandinėlių su kabučiais (pav. XXVIII) arba 
sidabruotų susuktų skardelių bei gintaro karoliukas. Ząslai geleži- 
niai, dvinariai arba trinariai su apskritomis grandimis galuose. 
Taip pat pradėta vartoti dvinarius žąslus su geležiniais, žalvari- 
niais ir kauliniais laužtukais. Puošnesni žąslai apkalti sidabru (pav. 
XXVII). Balno kilpų pagrindas tiesus ir išgaubtas. Puošniausios 
padengtos ar inkrustuotos sidabru, su įvairiais geometriniais, 
gyvuliniais ir augaliniais motyvais (pav. XXIX). Veršvų kapinyne 
aptikta gūnių, tiesiamų po balnu, liekanų. Jos iš lininio audeklo, 
dekoruoto trikampėmis žalvarinėmis skardelėmis. Turtingesniųjų 
kapų kamanų skirstikliai ir sagtys padengtos sidabru. Kai kuriuose 
kapuose žirgo pakaklėje aptikta didelių skambalų. Paskutiniaisiais 
priešistoriniais šimtmečiais žirgo kaklas buvo puošiamas žalvarinė- 
mis vytinėmis antkaklėmis, o ant uodegų užmaunami juostiniai 
žiedai. 

Paprotys laidoti karį su žirgu ar žirgais yra indoeuropietiškas, 
ryškiausiai pastebimas skitų ir baltų kultūrose. Sudegintų ar nede- 
gintų žirgų kapų randama per visą baltų proistorę. Nedegintų ir su 
turtinga apranga žirgų kapai, be abejo, lengviau aptinkami. Jų 
būta pirmųjų m. e. amžių ir ypač V—VI a. kapinynuose, kai kuni- 
gaikščiai, pvz., kaip Taurapilio pilkapyje, buvo laidojami viename 
kape su žirgu. X—XIII a. pasitaiko masinių žirgų kapų. Vien Grau- 
žių ir Ruseinių, Kėdainių raj., Rimaisų prie Ramygalos ir Pakapių 
bei Veršvų prie Kauno kapinynuose atkasta 500 žirgų kapų. Jie 
rasti šalia arba žemiau sudegintų žmonių kapų. Kai kurie kariai ar 
kunigaikščiai palaidoti su 3 ar daugiau žirgų. Veršvų, Pakapių, 
Rimaisų ir Kapitoniškių, Kaišiadorių raj., kapinynuose kariai palai- 
doti vienoje dalyje, o žirgai — kitoje. Zirgų griaučių padėtis — su- 
Kkniubdyti, aukštielninki, ant šono — verčia manyti, kad žirgai gyvi, 
bet prieš tai nuvarginti, buvo įstumti į kapo duobę; vienas kitas — 
užrištomis akimis arba su parištais prie galvų pilnais maišais 
grūdų. Beveik visus juos stengtasi guldyti galvomis į vakarus (tur- 
būt ta kryptimi kariai turėjo joti į amžinąją karalystę). 

9. IX—XIII a. administracinė ir 
visuomeninė struktūra 


Baigdami priešistorinių laikų apžvalgą, turime priminti, kad 
tarp priešistorinių laikų pabaigos ir istorinių pradžios nėra aiškios 
ribos. Jos ir neturėtume stengtis nubrėžti. Klaidinga manyti, jog 
XII-XIII a. prasidėjo kažkas visiškai nauja — kultūrinis šuolis ir 
staigus krašto valdymo sistemos pasikeitimas. 

Ekonominė ir visuomeninė bei administracinė struktūra forma- 
vosi ne iš naujo, o plėtojosi toliau. Laikai, iš kurių išsirutuliojo pir- 
mieji istoriniai amžiai, būtent IX—XII a., buvo kultūrinio pakilimo 
metas: kraštas tapo turtingas, labai išaugo prekyba ir amatai, pato- 
bulėjo ginklų, įrankių ir papuošalų gamyba. Tokio materialinės kul- 
tūros žydėjimo istorinių laikų pradžioje nebėra. 

IX—XII a. nėra vien „priešistoriniai“. Nuo IX a. yra rašytinių 
šaltinių, kurie duoda daug svarios informacijos apie baltų genčių 
socialinę ir administracinę struktūrą. Jie liečia pajūrio gentis, prū- 
sus ir kuršius. Bet kadangi iš archeologinių tyrinėjimų žinome, kad 
visose baltų žemėse buvo panaši piliakalnių išsidėstymo sistema, 
šių ankstyvų rašytinių dokumentų iniormaciją galime pritaikyti ir 
kitoms baltų gentims. Visų pirma paminėsime anglosaksų keliau- 
toją Vulistaną, kuris apie 880—890 m. atplaukė laivu iš Haitabaus 
Šlėzvige per Baltijos jūrą į Vyslos žiočių sritį ir toliau keliavo iki 
Elbliongo ir Aistmarių. Jis rašo apie didelę aisčių žemę (Eastland), 
kurioje yra daug miestų ir kiekvienas turi savo karalių (/2). Miestai 
turėtų būti interpretuojami kaip piliakalniai su aplink išaugusiais 
kaimais ar miesteliais (to meto supratimu — „miestais“). Vulistano 
tikriausiai turėta galvoje sričių centrai, kuriuos valdė karalius. To- 
liau jis sako, kad tarp valdovų būta didelės nesantaikos. Tatai pa- 
tvirtina ir kiti XIII-XIV a. istorijos šaltiniai. Dar toliau Vulfstanas 
ypač įdomiai apibūdina klasinę visuomenę: „Karalius ir turtingieji 
geria kumelės pieną, o neturtingieji ir vergai — midų“. Vienas ši- 
tas sakinys vertas daugiau negu aukso, nes jis patvirtina tai, kas 
archeologams aiškėja iš kapinynų ir piliakalnių. Vulfstanas sumi- 
nėjo 4 luomus: 1. valdantįjį, 2. turtingųjų, 3. neturtingųjų ir 4. 
vergų. 

Antrasis, jau minėtas, IX a. šaltinis yra vienuolio Rimberto kny- 
ga, baigta rašyti 876 metais. Kuršių karalystėje jis mini 5 admi- 
nistracinius vienetus (Regnum vero ipsum guingue habebat civi- 
tates) (154). Jų žemę sudaro 5 pagrindinės sritys, ji vadinama 
regnum — „karalyste“. Galime spėti, kad šios sritys priklauso kon- 
federacijai ir viena iš jų greičiausiai buvo svarbiausia. XIII a. šal- 
tiniai liudija tokią pat žiemgalių, latgalių, žemaičių ir lietuvių ad- 
ministracinę struktūrą. Sričių valdovai vadinami rex, dux, princeps 
arba „didžiaisiais“, „vyresniaisiais“ kunigaikščiais. Hierarchinė 
valdovų struktūra atsispindi iš Galičo-Volynės metraštyje duoto 
Lietuvos, Zemaitijos ir Deltuvos 22 valdovų sąrašo. Jie atvyko pa- 
sirašyti 1219 m. sutarties su Galiču-Volyne. 5 Lietuvos valdovai — 

Zivinbudas, Daujotas, Dausprungas, Mindaugas, Viligaila — pava- 
dinti „vyriausiaisiais“ (169, p. 187). Tie didieji tikriausiai buvo svar- 
biausių centrų valdovai, ir tarp jų galėjo būti iš anksčiau paveldėta 
konfederacija. 

Valstybės ir įstatymų sąvokos iškyla ryšium su Bohemijos vys- 
kupo Adalberto kelione į prūsų žemes X a. pabaigoje. Jo misijos 
aprašyme minimas kaimo ar miestelio valdovas (dominus), nusi- 
vedęs jį į kaimą (villa), kur suplaukusios žmonių minios (matyt, 
iš visos apylinkės), grasindamos misionieriui, kalbėjo: „Mus ir visą 
šią karalystę valdo bendri įstatymai ir vienodi gyvenimo papročiai“ 
(prūsai leido misionieriui per vieną naktį pasitraukti, bet jis ne- 
paklausė ir pagal įstatymus buvo nužudytas). XII a. Gnezno ka- 
tedros bronzinių durų plokštėse pavaizduotas Adalberto disputas 
su prūsų kilmingaisiais (pav. I) (1). 

Ne vienas IX—XIII a. istorijos šaltinis baltų tautų žemėse mini 
karalystes, karalius, sričių valdovus, administracinius vienetus (ci- 
vilas) ir skiria svarbiausius ir antraeilius valdovus. Ir ši tradicija 
prasidėjo ne nuo IX amžiaus. Šios santvarkos pagrindai paveldėti 
iš indoeuropiečių protėvynės laikų. Baltai tvarkėsi labai panašiai 
kaip kitos indoeuropiečių tautos: germanai, keltai, graikai ir kt. Kal- 
ba ir socialinė struktūra yra du svarbiausi indoeuropictiškos kul- 
tūros elementai, kurie jungia visas indoeuropiečių tautas. Nei lygi- 
namoji kalbotyra, nei lyginamoji mitologija, nei archeologijos šal- 
tiniai nerodo baltų administracinės sistemos ir socialinės struktū- 
ros jokios anomalijos ar kokio nors ypatingo atsilikimo. Prielaidos, 
kad, prieš XIII a. konsoliduojantis Lietuvos valstybei, lietuviai gy- 
veno bendruomenėmis be centralizuotos administracinės sistemos 
ar kad baltų tautos iki IX—XIII a. sudarė „pirmykštės visuomenės“ 
sistemą, iš kurios perėjo į „klasinę“ vėliau negu IX a., yra nepri- 
imtinos (98, p. 360). Jos prieštarauja archeologijos, istorijos ir kal- 
bos duomenims. Genčių sritinis pasiskirstymas išryškėjo, kaip jau 
minėjome, ankstyvajame geležies amžiuje ir ypač pirmaisiais m. e. 
amžiais ir nelabai pakitęs išliko iki istorinių laikų pradžios. 

Baltų administracinė sistema ir visuomenės struktūra atkuria- 
ma, remiantis IX—XIII a. istorijos šaltiniais ir archeologijos duo- 
menimis. Ji primena Mikėnų kultūros laikų (1500—1200 m. pr. m. e.) 
graikų socialinę struktūrą ir administracinę sistemą, paliudytą skie- 
meninio (linijinio) B rašto tekstais. Abiejų tautų sistemos pagrindai 
tie patys. Aprašydamas Trojos karus, Homeras „Iliadoje“ mini lai- 
vų katalogą, jų vadus ir iš kur kilę. Ta proga kalbama apie Grai- 
kijos administracinius vienetus, jų valdovus, giminystės ryšius ir 
hierarchinius niuansus. Agamemnonas į Graikijos karo vadus buvo 
iškilęs per karą, taikiu metu jis nevaldė visų sritinių karalysčių. 
Greičiausiai buvo panaši ir baltų žemių sistema, nors geografinės 
sąlygos kitos ir skiria 2000 m. tarpas. Mikėnų kultūros suskirsty- 
mas sritimis, jų didumas ir tvarkymasis atskirai, vienijimasis per 
karus primena prūsų genčių administracinę sistemą, kurią mini 
XIII a. istorijos šaltiniai. Per 1260 m. sukilimą prieš kryžiuočius 

prūsų gentys veikė išvien, bet kiekviena išsirinko savo karo vadus: 
notangai — Herkų Mantą, sembai — Glandą, varmiai — Glapą, pa- 
gudėnai — Auktumą, bartai — Divaną (/56, p. 99; 146, p. 21). 

Ir baltų, ir graikų žemėje piliakalniai buvo administraciniai 
centrai, bet kelių hierarchinių laipsnių. Piliakalnyje gyveno arba 
visos sritics valdovas, arba žemesnis didikas, arba nuo valdovo 
priklausąs ir jam privaląs mokėti duoklę žemvaldys. Sritį valdė 
karalius su kilmingųjų, jam ištikimų ir paprastai kraujo ryšiais su- 
sijusių žmonių, grupe. Istorijos šaltiniuose jie vadinami amnici, pri- 
jateli, draugais ir patikėtiniais ir buvo karo vadai. Mikėnų kultūro- 
je jie buvo vadinami heguetai, turėjo savo žemių. Kiti žemvaldžiai 
sudarė antrąjį didikų sluoksnį. 

Sistemingas Lietuvos kapinynų ir piliakalnių tyrinėjimas duos 
daug daugiau moksliškai pagrįstos medžiagos socialinei struktū- 
rai atkurti. Dabartiniai archeologijos duomenys tik apytikriai liu- 
dija minėtą valdymo sistemą bei socialinius sluoksnius. 

Ypatingu kapų turtingumu pasižymi sričių valdovų ar jų ka- 
rių kapai. Tik juose randama labai gražių kalavijų su sidabru puoš- 
tomis rankenomis, damaskinio plieno ietigalių, dekoruotų kovos 
kirvių plačiais ašmenimis, šalmų, šarvų ir žirgų kapų su labai tur- 
tinga inkrustuota žirgo apranga. Veršvuose prie Kauno aptiktas 
aštuonių žirgų kapas su pačia turtingiausia Lietuvoje žirgų apran- 
ga, be abejonės, turėjo būti srities valdovo. Vienas Laivių kapinyno, 
Kretingos raj., XI a. kapas itin turtingas. Mirusysis to laiko pa- 
pročiu buvo sudegintas, ir jo kauliukai suberti į karsto vidurį. Iš- 
ilgai karsto gulėjo 3 ietys, 1 iš jų — damaskinio plieno galu. Prie 
galvos padėtas geležinis iš Skandinavijos įvežtas kovos kirvis vė- 
duokliniais ašmenimis, kitame karsto gale — balnas su puošniomis 
kilpomis ir sagtimis. Prie sudegintų kaulų rasta 9 žalvarinės segės, 
gintaro ir žalvario karoliukais papuošto odinio diržo dalelių, gele- 
žiniai žąslai, geležinis skiltuvas, geležinis raktas, paprastas kirvis, 
pjautuvas, svarstyklės ir daugybė miniatiūrinių (simbolinių) dir- 
binių. Išilgai karsto buvo padėtas kalavijas damaskinio plieno 
geležte ir sidabru klotais skersiniais bei buožele (pav. 90:1). Rak- 
tas galėjo simbolizuoti mažesnę ar didesnę valdomą teritoriją, 
miniatiūrinės įkapės — galbūt drauge sudegintų tarnų ar vergų 
turtą (98, p. 265—266). Sidabras yra buvusi didelė vertybė, ir ne 
kiekvienas jo galėjo turėti. Iš sidabro radinių statistikos aiškiai ma- 
tyti, kad sidabruoti ir sidabro dirbiniai — tik didikų privilegija. 
Antai iš 150 Lietuvoje aptiktų kalavijų mažiau negu 20-ties ranke- 
nos puoštos sidabru, iš 320 balno kilpų tik 10 sidabruotų, iš maž- 
daug 2600 segių nebuvo nė 100 sidabrinių (135, p. 103). Talivaldis, 
Latgalos Beverinos srities valdovas, XIII a. pradžioje minimas 
kaip labai turtingas, „turintis daug sidabro“. Trys jo sūnūs irgi 
buvo turtingi, ir visi jie turėjo daug žemių (14/, p. 167—203). Tur- 
tas, prekyba, geriausi kalviai bei juvelyrai buvo sričių valdovų ran- 
kose. Tai matyti iš pačių turtingiausių kapų su sidabru, meistriš- 
kiausiais papuošalais, importuotais daiktais ir svarstyklėmis bei ki- 

tais dirbiniais. Tos pačios kokybės dirbinių, importuotų daiktų ir 
meistrų dirbtuvių aptinkama piliakalniuose (135, p. 111). 

Remiantis archeologine medžiaga, nelengva atkurti, kaip gy- 
veno žemdirbių ir vergų sluoksniai. Kapinynuose jiems priklauso 
neturtingieji kapai, kuriuose mirusieji paprastai palaidoti vien su 
darbo įrankiais ar labai negausiais papuošalais. Buvus darbo žmo- 
nių sluoksnį netiesiogiai įrodo didelės piliakalnių pylimų, griovių, 
užtvankų, gynybinių sienų ir kt. statybos. Visiems šiems darbams 
reikėjo organizuotos darbo jėgos. 

Laikai ties istorijos slenksčiu pažymėti karo ženklais. Tai labai 
ryškiai atspindi ginkluotė ir tvirtovių įrengimas. Šitie laikai — to- 
li gražu nebe „aukso amžius“, kada nebuvo grėsmės nė iš vienos 
pusės. Situacija keitėsi baltų nenaudai: prasidėjo nuolatiniai vi- 
kingų puldinėjimai iš šiaurės, stiprėjo slavų stūmimasis iš rytų ir 
pietų, galop XIII a. kilo Kryžiaus karai, dėl kurių žuvo prūsai ir 
kuršiai. Liko tik pats branduolys, nors ir gerokai apkarpytas ry- 
tuose. Iš jo išaugo Lietuva. 

Kryžiuočių ordinas buvo Palestinoje įkurta vienuolių karinė 
organizacija. Atvykę iš Mažosios Azijos, 1226—1230 m. jie apsi- 
gyveno Vyslos žemupyje. Dar anksčiau ordinas pradėjo remti ka- 
rines dirbtuves Latvijoje, kur pačioje XIII a. pradžioje buvo įkurta 
Ryga. Kryžiuočių kare su baltais garsiai skambėjo šūkiai, kvie- 
„šiaurės saracėnais“. Taip ordinas nesunkiai sutelkė daug Europos 
karalių ir princų su jų armijomis. Iš tikro tai buvo „Drang nach 
Osten“ — vokiečių veržimasis į rytus. 

XIII a. prūsai buvo puolami iš vakarų, o kuršiai, žiemgaliai, 
sėliai, latgaliai ir estai — iš Rygos įlankos. Mūrinės ordino pilys 
pakeitė medines. Kuršiai buvo nugalėti 1267 m., o prūsai kruvinus 
kryžiuočių puolimus atmušinėjo iki 1288 metų. Nesugebėję sutelkti 
jungtinės visų prūsų ir kitų baltų armijos, jie negalėjo atsilaikyti 
prieš vis didėjantį priešų skaičių. 

„Kryžiaus“ karai (žodį rašau kabutėse, nes jie kruvini, buvo žu- 
domi ne tik kariai, bet ir jų šeimos, netgi ištisi kaimai) prasidėjo 
Vyslos žemupyje; pirmiausia kryžiuočiai užėmė Pamedę ir Pagudę. 
Toliau jų jėgos buvo nukreiptos Aistmarių linkme, ir 1240 m. prie- 
šai nugalėjo susivienijusius bartus, notangus ir varmius. 1242 m. 
prasidėjęs sukilimas kuriam laikui sustabdė ordino veržimąsi į ry- 
tus, bet apie 1260 m. vakarinės ir šiaurinės prūsų žemės jau pri- 
klausė jam. 1260 m. prasidėjęs antrasis sukilimas 1274 m. buvo 
labai žiauriai numalšintas. Nadruviai išžudyti, ištuštėjo jų žemės. 
Ilgiausiai išsilaikė Sūduva — jotvingių žemė, bet, nualinta karų 
su lenkais ir rusais, ir ji pateko ordino valdžion. 

Netrukus prasidėjo Prūsijos kolonizavimas ir germanizavimas. 
Nemaža pietinių prūsų žemių atiteko lenkams ir rusams. Karuose 
žuvus daug žmonių, apie XIV a. pradžią teliko maždaug 170 tūkst. 
prūsų. Priešistoriniais laikais tankiausiai gyventoje Semboje tebuvo 

apie 22 tūkst. žmonių. Apie 1400 m. Kryžiuočių ordinas jau gyrėsi 
prūsų krašte turįs 54 miestus, 890 kaimų ir 19 tūkst. naujų kolo- 
nistų ūkių. Per karą valdančioji klasė buvo išžudyta. Likę gyvi 
prūsai buvo kontroliuojami ordino, krikštijami, o kovodami dėl so- 
cialinės padėties, pradėjo pataikauti valdžiai ir pamažu perėmė 
vokiečių papročius bei kalbą. Valstiečiai ir neprivilegijuotieji pa- 
teko į baudžiavą. Prūsų kalbą ir papročius išlaikė žemasis, nepri- 
vilegijuotasis, luomas. Prūsiškai dar buvo kalbama 400 metų — 
maždaug iki XVIII a. pradžios (146, p. 25, 26). Vakarinės provin- 
cijos buvo germanizuotos greičiau negu Sembos pusiasalis, kur 
senieji gyventojai vietomis gyveno kompaktiškomis grupėmis. XIV 
ir XVI a. išleisti žodynėliai bei katekizmai rodo, kad prūsai vokiškai 
dar nemokėjo. XVII a. pamokslai bažnyčiose buvo sakomi per ver- 
tėjus, o jau to šimtmečio pabaigoje prūsiškai kalbėjo tik seni žmo- 
nės. 

XIII a.— pats tragiškiausias baltų proistorės ir istorijos šimt- 
metis iš keturių su viršum tūkstančių metų. Vokiečiai paglemžė 
didžiulę Baltijos pajūrio sritį, per kurią baltai amžių amžiais pa- 
laikė ryšius su pasauliu. Žuvo prūsai — patys turtingiausi ir euro- 
pie“ aus) iš visų baltų. Jų žlugimas labai pakeitė ir kitų baltų 
ikimą. 

Jeigu lietuviai nebūtų susivieniję, kryžiuočių ekspansija būtų 
nusitęsusi į Lietuvą, Latviją ir net Estiją. Prie Nemuno ordinas 
susidūrė su organizuotu lietuvių pasipriešinimu, o ties Šiauliais 
Lietuvos didysis kunigaikštis Mindaugas 1236 m. nugalėjo šiaurinę 
ordino atšaką. Visą XIV a. ir XV a. pradžią truko alinantys ordino ir 
lietuvių karai. Energingų valdovų — Gedimino (1316—1341), Al- 
girdo (1345—1377) ir ypač jo brolio Kęstučio (1381—1382), kovo- 
jusių su Kryžiuočių ordinu, dėka Lietuva išaugo, tapo galinga 
valstybe, atsispyrusia priešo kėslams. 


VI. Religijos ir mitologijos bruožai 


„Jie [prūsai], nepažindami [krikščionių] dievo, 
sudievino visą pasaulį: saulę, mėnulį ir 
žvaigždes, perkūną, paukščius Ir keturkojus 
gyvūnus, net rupūžes. Jie taip pat turėjo 

šventus miškus, laukus ir vandenis“ (Dusburg P. 
Chronicon Prussiae, 1326). 


Nors ankstyvieji istorijos šaltiniai nepaliko išsamesnių baltų 
religijos ir mitologijos aprašymų, kai kurios pastabos yra gana 
taiklios. Toks yra ir Kryžiuočių ordino metraštininko P. Dusburgo 
sakinys, apibūdinantis prūsų tikėjimą. Taip, tiesa, baltai „sudievino 
visą pasaulį“ ir gyveno sudievintame, kitokiame, negu mes pa- 
žįstame. 

Pirmieji baltų žemių misionieriai nustebę ir pasipiktinę apra- 
šinėjo Prūsijos, Lietuvos ir Latvijos — paskutinių pagonių tvirto- 
vių Europoje — tikėjimus ir papročius. Ypač stebėjosi deginimo 
apeigomis, amžinąja ugnimi, tikėjimu persikūnijimą, šventų miškų, 
giraičių, medžių, vandenų, gyvačių, žalčių ir rupūžių gerbimu, dau- 
gelio dievų ir deivių bei dvasių buvimu. 

Kryžiuočių ordinas kardu nešė krikščionybę į baltų žemes. Kry- 
žiuočiai žudė žmones, bet senojo tikėjimo neišnaikino ligi XVII a., 
kol nebeliko pačių prūsų (asimiliavosi su vokiečiais). Latvijos vals- 
tiečiai nuostabias mitologines dainas ir senus papročius išlaikė 
beveik iki XX a., nors oficialiai apsikrikštijo XIII a. pradžioje. Lie- 
tuva prie krikščionių bažnyčios prisijungė 1387 m., kai Jogaila 
1386 m. vedė Lenkijos karalaitę Jadvygą ir tapo Lenkijos karaliu- 
mi. Krikščionių tikėjimas pamažu paplito aukštuomenės rūmuose ir 
tarp miesto gyventojų, o valstiečiai laikėsi senosios religijos. Iki 
XVI a. pabaigos—XVII a. pradžios Lietuva nebuvo galutinai su- 
krikščioninta. Tad nenuostabu, jog papročiai, tikėjimai, sakmės, pa- 
sakos, dainos ir liaudies menas išliko pilni pagoniškų elementų, 
tik iš dalies nustelbti krikščioniškųjų. Kadangi krikščioniškas 
sluoksnis nesenas, jis lengvai atskiriamas. Kas glūdi po juo, yra 
senovės aruodai: kai kurie dar gyvi baltų mitologijos elementai 
siekia ne tik priešistorinius ir ne tik indoeuropiečių protautės, bet 
ir dar senesnius laikus. 

Lyginamajam mitologijos tyrinėjimo mokslui lietuvių, mano nuo- 
mone, ir latvių tautosakos reikšmė yra panaši kaip baltų kalbų in- 
doeuropiečių prokalbei atkurti. Indoeuropiečių mitologijai rekon- 
struoti baltų mitologija teikia daug brangios, konservatyviai išsilai- 
kiusios medžiagos. Dar senesnį, priešindoeuropietišką, Senosios 
Europos sluoksnį, šaknimis siekiantį laikus daugiau negu penki 
tūkstančiai metų prieš dabartį, irgi galima atkurti lyginimo būdu 
ir remiantis archeologine medžiaga. 

Mitologija yra ideologijos sfera; joje atsispindi ne tik tam tik- 
ro laikotarpio mąstymo forma, bet ir socialinė bei ekonominė struk- 
tūra. Prancūzų mitologas G. Diumezilis, padėjęs indoeuropiečių 
lyginamosios mitologijos pamatus, iš tikrųjų kartu atkūrė ir jos 
visuomenės santvarką. Jo nuomone, visuomenę sudarė trys klasės: 
valdančiųjų ir dvasininkų, karių ir piemenų — žemdirbių. Jas atitin- 
ka suvereninių, karių ir antraeilių dievų kategorijos. Svarbiausi yra 
vyriškieji dievai, suverenai ir kariai. Parinkę pavyzdžių iš lietuvių 
ir indų mitologijos, matysime, jog pirmajai suvereninių dievų kla- 
sei priklauso lietuvių Dievas ir Velinas ar Velas, indų Mitra ir 
Varuna, antrajai klasei — Perkūnas ir Indra. Trečiąją sudaro Auš- 
rinė, Saulytė, Dievo sūneliai ir kt. (indų Usas, Sūrya, Asvins). 
Svarbiausi vyriškieji indoeuropiečių dievai vaizduojami ginkluoti 
ir su žirgais. Jie susiję su dangaus šviesa, griaustiniu, mėnuliu, 
žvaigždėmis ir su gyvuliais — jaučiais, karvėmis, ožiais, vilkais. 
Dangaus stebėjimas ir glaudus santykis su naminiais gyvuliais la- 
bai būdingas gyvulių augintojams. 

Senošius Europos sluoksnis, kaip jau minėjome etnogenezės sky- 
riuje, visai priešingas indoeuropietiškajam. Remiantis priešistorinių 
laikų simbolikos tyrinėjimu ir lyginamąja priešindoeuropietiška 
medžiaga, bevcik kiekvienos Europos tautos mitologijoje atkuria- 
ma matricentrinė, chtoninė (susijusi su žeme), būdinga žemdir- 
biams, ir lunarinė (susijusi su moteriškais, mėnulio ir gamtos at- 
sinaujinimo ciklais) ideologija. Sioje matricentrinėje ideologijoje 
vyrauja visa kuriančios, visa žinančios deivės. Gana nuostabu, kad 
baltų deivės Laima, Ragana, Giltinė, Laumė ir kt. beveik iki XX a. 
išlaikė panašius būdo bruožus, kokių turėjo graikų priešindoeuro- 
pietiškos deivės Atėnė, Hera, Artemidė, Hekatė ir kt. prieš 2500 
metų. Per amžius jos buvo susijusios su moterišku pasauliu, gi- 
mimo, gimdymo, mirties ir atgimimo problemomis, dėl to supran- 
tamesnės, prasmingesnės ir reikalingesnės nei ginkluoti dievai. 
Deivės taip giliai jaugo į baltų psichiką, kad jų nepajėgė išrauti 
nei indoeuropiečių, nei krikščionių religija. 

Baltų mitologijos ir religijos šaltiniai labai sudėtingi. Dievų 
vardai svetimomis kalbomis rašytose kronikose tokie iškraipyti, jog 
kai kada nėra vilties jų atkurti. Be to, per paskutiniuosius tris šim- 
tus metų daugelis dievų Ir deivių paversti demonais, net sukarika- 
tūrinti, ir kai kurie senieji jų bruožai užmiršti. Pagrindinis šaltinis 
baltų mitologijai atkurti yra ne senieji raštai, bet tautosaka, į kurią 
reikia kastis archeologo kastuvėliais ir šepetėliais, o mitinius teks- 
tus skaityti itin gerai pasirengus, A. Greimo žodžiais,— „turint 
tain tikrą kodą“. Gana daug šviesos įneša lingvistinis dievų vardų 
nagrinėjimas. Nė vienas šaltinis negali būti išbrauktas, tarp jų 
turi būti koherencija. Tik sudėję visus krūvon, galime tikėtis pil- 
nesnio baltų mitologijos vaizdo. 

Si apžvalga — tai ne šaltinių pateikimas ir nagrinėjimas; čia 
bus duoti vien apibendrinti tam tikri senieji deivių ir dievų bruo- 
žai. Kalbant apie baltų kultūrą, jokiu būdu negalima išsiversti be 
mitologijos, kuri yra kultūros archeologija. Mitologijoje išliko prieš- 
istorinių laikų šukių. 

Ligi šiol nėra išsamaus veikalo apie baltų mitologiją ir religiją. 
Yra tik monogralijų, skirtų kai kuriems religijos aspektams ar šal- 
tiniams, daug tautosakos (sakmių, legendų, pasakų, smulkiosios 
tautosakos, mitologinių dainų) rinkinių ir V. Manhardto sukaupti 
istorijos šaltiniai, liečiantys prūsų, lietuvių ir latvių mitologiją 
(213). Tai tikras aukso aruodas baltų mitologijos tyrinėtojui. Šalia 
labai naudingos pagrindinės medžiagos, paskelbtos tautosakos rin- 
kiniuose, turime paininėti latvių mitologo II. Biezajo stambias kny- 
gas, pagrįstas latvių mitologinėmis dainomis, ypač apie pagrindi- 
nes senųjų latvių deives (186) ir prieškrikščioniškąjį dievą liaudies 
religijoje (185). Iš lietuvių mitologijos tyrinėjimų N. Vėliaus kny- 
goje „Mitinės lietuvių sakmių būtybės“ (226) sukaupta labai svar- 
bios sakmių medžiagos apie daugelį mitinių būtybių, drauge duota 
šaltinių ir tyrinėjimų apžvalga. Struktūralizmo metodu lietuvių mi- 
tinių tekstų analizę yra pateikęs A. J. Greimas knygoje „Apie die- 

vus ir žmones“ (Čikaga, 1979). Mitinius tekstus, pasak autoriaus, 
turi aiškinti juos organizuojanti vidinė sistema. Šis naujas būdas 
atskleidė daug šviesos: išryškėjo anksčiau nesuprasti ar atgimė 
užmiršti mitiniai charakteriai (ypač Aušrinė, Austėja, Vaižgantas, 
Jagaubis, Puškaitis, kaukai, aitvarai). 

Paskutiniaisiais dviem dešimtmečiais vis labiau ryškėjant in- 
doeuropiečių ir Senosios Europos kultūros bruožams, kyla Senosios 
Europos ir indoeuropiečių substratų santykio problema. Šiuo dvie- 
jų kultūrų santykio aspektu ir mėginama grįsti baltų deivių bei die- 
vų klasifikacija. 


1. Deivės ir dievai 


Baltų religija politeistinė. Senovėje mitinių būtybių turėta be- 
veik nesuskaičiuojama daugybė, ne mažiau negu graikų ar romėnų 
religijoje. Mitinius charakterius mėginsime aptarti chronologine 
tvarka: pirmiau — ankstesnės kilmės, paskui — vėlesnės. Atsimin- 
kime, kad baltų prieškrikščioniškos kultūros laikai apėmė daugiau 
nei 4000 metų! 


a. Mitinės būtybės, paveldėtos iš 
matricentrinės Senosios Europos 


Deivės kūrėjos bruožai, kad ir degraduoti ar sudemoninti, lie- 
tuvių ir latvių liaudies tikėjimuose, ypač latvių mitologinėse dai- 
nose, išliko iki mūsų dienų. 

Pagrindinės deivės, duodančios ir atimančios gyvybę, buvo trys: 
Laima, Ragana ir Žemyna. Kiekviena iš jų turi keletą aspektų ir 
funkcijų ir savo sferoje — antrinių dievybių, kurios išsirutuliojo at- 
sirandant kitokioms, bet giminiškoms funkcijoms. Vyriškos lyties 
mitinės būtybės matricentriniame panteone yra arba gyvybės ener- 
gijos simboliai, augalijos atsinaujinimo metafora, arba — deivės 
brolis, padėjėjas (pvz., Žemininkas — Žemynos brolis). 


Zemė motina — Žemyna, žemės, augalų, miškų, 
vandenų ir javų derlingumo dievybės 


Ypatinga augalijos meilė, medžių, miškų ir javų sakrališkumas 
yra Senosios Europos palikimas. Zemyna, Zemė — gyvybę duodanti, 
augalijos augimą ir derlingumą skatinanti deivė. Ji kuria savaran- 
kiškai, nepadedama vyriškų dievų. Tačiau indoeuropiečių laikais 
Zemyna virto dvilype būtybe: vyriškojo panteono žmona, kurią Per- 
kūnas turi apvaisinti, kad ji pradėtų skleistis ir žaliuoti. Tai aptin- 
kame ir graikų mitologijoje — čia Dzeusas turi apvaisinti Gają. 

Zemė yra Didžioji motina. Zmogus ir augalas gimsta iš jos ir 
grįžta į ją. Latviškai ji vadinama Zemes male. Zemė šventa, tyra, 
teisinga. Nusikaltėlius baudžia prarydama. Senovėje ji buvo Tei- 

singumo deivė. Tai rodo išlikę papročiai žemės sauja tvirtinti su- 
tartis. Į Zemyną kreipiamasi vaizdingais vardais: „Ziedkelėle“, 
„Pumpurų budintoja“. XVII a. pabaigoje, anot M. Pretorijaus, bu- 
vo sakoma: „Zemyna, Ziedkelėle, žydėk rugiais, medžiais ir visais 
javais“ (218; 213, p. 569). 

Medžiai, miškai ir giraitės, akmenys, kalvos, kalnai kupini ste- 
buklingų žemės ir vandens galių. Tos jėgos laimina, gydo, saugo 
nuo nelaimių, garantuoja vaisingumą. XI-XV a. rašytiniai šalti- 
niai pakartotinai mini pagarbą miškams, medžiams, šaltiniams. Sve- 
timšaliams (krikščionių misionieriams) buvo draudžiama įeiti į 
šventus miškus (sacrosanctas silvas). Juose niekam nebuvo leidžia- 
ma kirsti medžių ar šventose upėse bei ežeruose žvejoti. Šventos 
giraitės, pievos ir laukai buvo vadinami alkais. Tai pirmykštės 
gamtos draustiniai, neliečiamos ir saugomos vietos. Buvo tikima, 
kad seni, galingi daugiakamieniai medžiai turi gydomųjų galių. 
Jie buvo neliečiami, niekas neturėjo teisės jų kirsti (191; 194, p. 47— 
99). Miškai ir medžiai turėjo savo deives, dievus ir dvasias. Lietu- 
vių miškų deivė buvo Medeinė ar Medeina, minima XIII a. viduryje 
Volynės metraštyje (213, p. 51). XVII-XVIII a. šaltiniuose ap- 
tinkamas dievas Giraitis, o tikėjimuose yra išlikęs Miškinis — miš- 
ko dvasia. Buvo ir Lazdona, lazdynų, riešutų globėja ir vaisingumo 
inkarnacija (197, p. 260 ir kt.). Latvių tautosakoje dar gyva Miško 
motina — Meža mate, o šalia jos minimas ir Meža dievus, virs ar 
tėvs. Be to, dar buvo Krūmų motina. Lietuvių mitologijoje po šei- 
vamedžiu gyveno chtoniška dievybė Puškaitis. A. Greimo aiškini- 
mu, tai „žemės inkarnacija, kuri „pūškuodama“ (kvėpuodama) ir 
skleisdama kvapus, gimdo chtonines išaugas — barzdukus, bezdu- 
kus, kaukus“ (/97, p. 42). Jei Puškaičiui buvo paaukojama, tai barz- 
dukai ar kaukai (maži žmogeliukai) nešdavo grūdus ir nudirbdavo 
namų ruošos darbus. Per specialias šventes klėtyse jiems pastaty- 
davo stalus, padėdavo duonos, mėsos, sūrio ir sviesto, kad, vidur- 
naktį atėję, galėtų pavalgyti. XVI a. prūsų dievų sąraše minimas 
dievas Pergrubis — gėlių, augalų ir želmenų globėjas (213, p. 204). 

Dainose medžiai ir gėlės apdainuojami ne realistiškai: jie yra 
simboliai. Medis ir vešli gėlė reiškia gyvybę ir žemės jėgą. Medis 
dainose paprastai būna trijų, septynių ar devynių „aukštų“; tai ma- 
giški skaičiai, simbolizuojantys ir laimę, ir gausumą. Baltų, ypač 
lietuvių, gyvybės, ar kosmogoninis, medis buvo išreiškiamas ir 
skulptūra: tai dažnai trijų aukštų stogastulpis, puošiamas augali- 
niais motyvais, ir neretai abiejose stulpo pusėse galime pastebėti 
rupūžės kojas, spirališkai susiraičiusias gyvates ar žalčius. 

Daugybė Lietuvos ir Latvijos upių bei ežerų vadinama Sventa, 
Šventoji, Šventupė, Šventežeris, Alkupė, Alkupis, Svėtupe, Svėtais 
ezers ir kt. Senovėje taip vadinami ežerai ir upės turėjo būti gar- 
binami, jų vanduo laikomas šventu. Kai kurie ir dabar dar gerbiami. 
Sventas vanduo turėjo gydomųjų ir vaisingumo savybių. Juo lais- 
tomi medžiai ir gėlės gerai auga, gausiai žydi. Sventu vandeniu 
šlakstomi laukai, tikintis gero derliaus, o gyvuliai — sveikatos. Va- 

saros pradžioje žmonės maudosi šventuose vandenyse, kad būtų 
sveiki ir gražūs, o jaunuoliai — kad greit vestų. 

XVI a. ir vėlesni istorijos šaltiniai mini vandens dievus ar dva- 
sias. Iš prūsų dievų žinomas Antrimpas, jūros ir didelių ežerų die- 
vas, lotyniškai verčiamas Neptūnu (213, p. 233, 243, 295, 331). 
1611 m. jėzuitų kronikoje paminėtas Andeinis irgi identifikuojamas 
su Neptūnu. Pastarasis sietinas su XIII a. Malalos kronikoje mini- 
mu Andaj, A. Greimo išaiškintu kaip Andojas, neatskiriamu nuo 
Aukštaitijoje vartojamų andenio, undenio formų vandeniui vadinti 
(198, p. 46—49). Sis dievas turėjo būti vandens dievybė. 

Latviai šalia daugelio kitų „„motinų“ turėjo ir jūros motiną Jū- 
pas mate. Kadangi lyginamoji indoeuropiečių kalbotyra ir mitolo- 
gija kitose indoeuropietiškai kalbančiose tautų grupėse nepatvir- 
tino buvus šiuos dievus, galime spėti, jog dauguma vandens dievy- 
bių paveldėtos iš vietinės Pabaltijo (Kundos—Narvos) kultūros 
arba kai kurios susikurtos amžiams slenkant. 

Neabejotinai labai senos kilmės yra tikėjimas, kad ežerai atsi- 
randa iš jaučių; iš jų — ir vanduo, bitės, nauja gyvybė. Tai liu- 
dija archeologijos šaltiniai: Kretos menas ir Senosios Europos 
V-—IV tūkstantmečių pr. m. e. vazų piešiniai. Antikos šaltiniai taip 
pat mini, jog jautis yra mitinis gyvybės šaltinis. Lietuvių legendose 
kalbama apie juodus jaučius ir debesis, iš kurių atsiranda ežerai 
(kur jautis sustojo, atsirado ežeras). Debesį reikia šaukti ežero var- 
du, o šis vadinamas jaučio vardu. Jei atspėji, debesis nusileidžia, 
atsiranda ežeras. Jaučių-ežerų vardai atskleidžia labai įdomius sc- 
mantinius jaučių, bičių, žirnių ir gyvačių — gyvybės simbolių lu- 
narinėje simbolių sistemoje — ryšius, pvz., ežerai vadinami Bitinė- 
liu, Bambliu, Pilvinu, Samaniu, Kamaniu, Zirniu, Zaltyčiu (205). 

Legendos pasakoja apie didelius akmenis su ertmėmis ar pėdo- 
mis. Tikėta, kad, išgręžus apvalią skylę akmenyje, apvaisinamos ja- 
me esančios žemės jėgos. Į šias daubeles patekęs lietaus vanduo 
įgaudavo stebuklingų savybių. Beveik iki šių laikų, grįždamos iš 
darbų, Baltų valstietės sustodavo prie tokių akmenų gydyti savo 
ligų, prausdavosi tuo vandeniu. XIX a. Lietuvoje buvo žinomas 
akmuo, turintis moters torso formą, kuris, buvo tikima, suteikia 
vaisingumą nevaisingoms moterims. 1605 m. jėzuitų reliacijoje apie 
Vakarų Lietuvoje garbinamus akmenis šitaip rašoma: „Dideli ak- 
menys plokščiu paviršiumi vadinami deivėmis. Tokie akmenys už- 
dengiami šiaudais ir garbinami kaip derliaus ir gyvulių saugotojai“ 
(194, p. 95). Zinomas panašus romėnų paprotys: grūdų saugotojos 
deivės Ops akmuo buvo laikomas įkastas į žemę ir uždengtas šiau- 
dais (197, p. 216). Toliau jėzuitų pranešime sakoma, jog „pati vie- 
ta visų taip pamaldžiai saugoma, kad niekas arčiau nedrįstų prieiti, 
jei kas paliečia akmenį, mano, kad bus nutrenktas. Aukoja paršiuką, 
dažniausiai juodą, kurį virtą suvalgo šeimos tėvas ir motina kartu 
su žyne; o truputį tiek paršiuko, tiek kito maisto, jeigu jo buvo 
ruošę, žynė nuneša į svirną, kur minėtas deives viena, visiems pa- 
sitraukus, maldauja“. Galime priminti, kad graikai žemės derlin- 


153 


gumo deivei Demetrai irgi aukodavo paršiuką. Juoda jo spalva — 
vaisingumo spalva, kaip ir juodos gyvatės, juodo vabaliuko. Sios 
spalvos simbolika visai priešinga indoeuropiečių simbolikai, kur 
juoda spalva yra mirties ir požemio spalva. 

Zemės derlingumo deivė taip pat išliko kaip javų dvasia. Ji pa- 
sireiškia ir zoomorfiniu, ir antropomorfiniu Šavidaiis Buvo tikima, 
kad javų dvasia ar dievybė slypi rugiuose ar kituose javuose ir 
pereina į paskutinį pėdą. Jis daromas moters pavidalo ir vadina- 
mas Rugių boba. Ji parnešama namo, gerbiama kaip deivė pjūties 
pabaigtuvių šventėje ir kai kur laikoma iki kitų metų pjūties. Iki 
XVII a. pabaigos istorijos šaltiniai mini gaidžio aukojimą per pjū- 
ties pabaigtuves. To amžiaus pabaigoje vienas nadruvis M. Preto- 
rijui aiškinęs, kad tuo siekiama laimės, svirnų pilnumo ir dirvos 
derlingumo. 1249 m. Christburgo sutarties tekste minima, jog prū- 
sai per pabaigtuves garbino dievą Kurką (Curche) (213, p. 41), 
kuris galėjo būti javų dvasia gaidžio ar antropomorfiniu pavidalu. 
Gruodžio pradžioje, prasidedant kūlimui, švenčiamos sambarios, 
arba trejos devynerios. Tuomet šventinami javai: kviečiai, miežiai, 
linai, avižos, žirniai, pupos, lęšiai ir kt. Buvo suberiama po saują 
kiekvienos rūšies javų ir padalijama į 3 dalis. Triskart po devynias 
rūšis buvo suberiama į krūvą, ir daromas alus. Toliau dėkojama Že- 
mynėlei ir nupilama jai po tris kaušelius žemėn. Iki XVIII a. lietu- 
viai aukojo Zemynai, gimus vaikui. Rytą ir vakarą bučiuodavo žemę. 
Zemynai aukodavo alų, duoną, grūdus, rugių pėdus. Pasak M. Pre- 
torijaus, per nadruvių šermenis XVII a. pabaigoje taip pat buvo 
aukojama Zemynai: trys duonos ir trys mėsos kąsniai bei trys šaukš- 
tai alaus, kad Zemynėlė būtų maloni mirusiajam (218, p. 62, 569). 
Čia ji — Motina mirtis. 

Per derliaus šventę, be Zemynos, lietuviai ir latviai garbino so- 
dybos dievybę Zemininką (latviškai Zemnieks) ar Žemėpalį, gyvu- 
lių bandos globėją, kuris buvo laikomas Zemynos broliu (šitai aiš- 
kiai rodo matrilinearinę socialinę sistemą). Kitos poros, pvz., Me- 
deinė ir Giraitis, latvių Meža mate ir Meža virs, Austėja ir Bubilas 
(tranas) irgi neatspindi vyriškos subordinacijos. Vyriškieji dievai 
šalia moteriškųjų yra broliai, pagalbininkai, antros eilės dievybės. 


Austėja 


Aiški matricentrinės kultūros deivė — Austėja, J. Lasickio XVI a. 
minima šalia Zemynos. Jo nuomone, abi skatino augimą ir gausėji- 
mą (209, p. 41). Austėja rūpinasi ir bičių avilio, ir žmonių šeimos 
gausėjimu. Ji ir moteris, ir bitė. A. Greimo nuomone, vardas sieti- 
nas su austi, austyti: austi (audeklą), šen ir ten bėgioti, nuolat vars- 

tyti duris. Visoms trims reikšmėms bendras semantinis branduolys — 
besikartojantis judesys, atitinkantis medaus rinkimą (197, p. 257 
ir kt.). Austėjai buvo aukojama liejant į orą, į lubas. Midus nulie- 
jamas prieš vestuvių šokį; per krikštynas kiekvienas svečias nulie- 
ja „pasišokėjęs“, o per piršlybas linkima, kad „bitelės geriau šoki- 

nėtų“. Austėja — ištekančias ir nėščias moteris globojanti deivė. Bi- 
tės pavidalas rodo esant ją labai gilios praeities dievybe, nes bičių 
deivių žinoma ir neolito, ir žalvario amžiaus mene, taip pat ir graikų 
mitologijoje. Bitėmis, melissai buvo vadinamos Demetros vaidilu- 
tės, melissa — ir Artemidė. 


Vaižgantas 


Šalia vaisingumą skatinančių deivių Vaižgantas, linų ir kanapių 
globėjas, laikytinas Senosios Europos dievu. A. Greimo žodžiais, 
„Vaižgantas — dievas, gimęs lino pavidalu iš žemės, kankintas, 
miręs ir prisikėlęs“ (197, p. 62). Lino kančia trunka ištisus metus. 
Cia paralelė su augalijos jėgų skatintoju graikų Dionizu, kuris 
gimsta kaip kūdikis, pavasarį pasirodąs subrendusio vyro arba bu- 
liaus pavidalu, apvesdinamas su deive, po to turįs mirti. Įdomu, kad 
Vaižgantas ir XVI, ir XVIII a. šaltiniuose minimas kaip moterų die- 
vas (t. y. moterys jo šaukiasi ir maldauja), lygiai kaip graikų Dio- 
nizas. J. Lasickio tekste skaitoma, jog per rudens šventę Ilges jo 
šaukiasi mergaitės: „Vaižgantai, dievaiti, augink man linus, ilgus 
lig manęs, neduok mums nuogiems citi“ (209, p. 43; 213, p. 358). 
XVIII a. pabaigoje Vaižgantas minimas kaip jaunamarčių ir paleis- 
tuvių dievas (200; 208; 213, p. 510, 621). Platesne prasme tai — 
augalijos atsinaujinimo metafora. Vaižgantas, kaip minėta, yra 
specifiškai susijęs su linais ir kanapėmis ir kartu „aprėdantis“, „ap- 
rūpinantis“ dievas. 


Laima 


Gimimas, ilgas ir laimingas gyvenimas priklausė nuo deivės Lai- 
mos. XVII-XVIII a. žodynai ir istorijos šaltiniai liudija buvus „gi- 
mimo ir likimo deivę“ Laimą, o liaudies tikėjimuose jos įtaka tebe- 
jaučiama. Iki XIX a. antrosios pusės buvo atliekamos apeigos, su- 
sijusios su šia svarbia deive. Latvijoje aprašyta maudymasis prieš 
gimdymą, ritualinė puota tuoj po jo (186, p. 188). Apeigas tvarkė 
šeimos močiutė. Toje vietoje, kur gimė vaikas, aukota višta ar avis. 
Panašių apeigų būta ir Lietuvoje. XVII a. antrojoje pusėje, gimus 
vaikui, buvo aukojama samčiu užmušta višta. Apeigose dalyvavo 
tik moterys (190; 224, p. 115). Gimdymo proga gimdyvė aukojo dei- 
vei rankšluostį, juostą ar stuomenį. Dovaną įteikdavo pirties šei- 
mininkei ar padėdavo ant krosnies kampo. Gimdyvė buvo vadina- 
ma meška*; šis motyvas galįs siekti paleolitą, kai gimdanti mote- 
ris buvo įsivaizduojama teriomorfiniu, t. y. deivės, pavidalu. 

Laima — viską žinanti deivė. Ji lemia, o žodis lemti lietuvių 
kalboje reiškia ir „žinoti“, „nuspręsti“, „nutarti“, „skirti“, „nusta- 
tyti“ (166, p. 352 ir kt.) Latvių Karta sietina su „tvarkyti“, „spręs- 
ti“. Laima gali apdovanoti visko žinojimo dovana. Ji pasirodo kaip 
viena būtybė ir kaip trys. Trys atstovauja skirtingiems pavidalams. 


* Užrašyta Adutiškyje, Rytų Lietuvoje (207, p. 61—64). 

Viena praneša, kad vaikas gyvens, kita — kad mirs, trečia — kiek 
metų gyvens. Atskirais aspektais lyg ir išreiškiamas žinojimo re- 
liatyvumas ir ambivalentiškumas. 

Zmogaus gyvenimas verpiamas kaip siūlas. Kūnas buvo įsivaiz- 
duojamas kaip verpstelis, ant kurio vyniojasi šis siūlas. Kai verps- 
telis pilnas prisuktas, žmogus miršta, siūlas nutrūksta. Laima yra 
verpėja ar audėja, taip pat ir gadintoja, nukirpėja. 

Kaip likimo lėmėja, ji atsiranda gegutės pavidalu. Kukuodama 
pranašauja laimę ar nelaimę. Pasirodo kaip viena ar kaip trys ge- 
gutės („O ir atlėkė trys raibos gegės vidur tamsios nakties“). Dai- 
nose minimas jos aukso krėslelis („Ant žalio berželio sėdėdama, ant 
aukso krėslelio rymodama, šilko skarelę siuvinėdama, aukso ka- 
muolėlį ritinėdama“ (197, p. 191). 

Lietuvių Laima-Dalia yra dievybė dalintoja, kuri skiria ne tik 
gyvenimo ilgumą, bet ir dalį, materialines vertybes. Laimos-Dalios 
dažna pasireiškimo forma yra antelė, gulbė ir avinukas. Laimos 
etimologija — prūsų laims „gausus“, „turtingas“, latvių laime 
„gausa“ — siejasi su Laimos-Dalios, dalytojos, funkcijomis (214, 
p. 291). 

Pagauta paukštė, paprastai gulbė, virsta moterim. Ją vedęs be- 
dalis tampa labai turtingas. O jei įsigyja Laimos Iemtą avinuką, 
šis neša jam dalį, t. y. turtus, laimingą gyvenimą. Senovės Lietu- 
voje prie didelių akmenų žmonės per šventes aukoję avinus*. Sis 
paprotys greičiausiai susijęs su Laima-Dalia ir yra labai gilios pra- 
cities palikimas, nes iš priešistorinių laikų tyrinėjimų žinoma, kad 
avinas yra buvęs šventas deivės Paukštės, o senovės Graikijoje — 
Atėnės, priešistorinės deivės. Paukštės įpėdinės, gyvulys (43, 
p. 148). 

Akmuo irgi gali būti „dalis“: jis gali sudilti kaip ir žmogaus 
laimė. Bedalio akmuo sudyla, nes, jei Laima neskyrė dalies, jis turi 
likti bedalis. 

Magiškojo aitvaro (kartais paukščio, kai kada sparnuotos ug- 
ninės gyvatės), galinčio keisti savo pavidalą, funkcijos panašios į 
Laimos-Dalios. Jis neša turtus ir laimę tik kai kuriems žmonėms, 
paprastai net be jų žinios. Aitvaras arba išsirita iš kiaušinio, arba 
randainas kaip viščiukas dažniausiai prie laukinės kriaušės. Dėl de- 
moniškos prigimties jis gali sukelti nelaimes: pvz., uždegti namus, 
įsivelti į plaukus ir paversti juos kaltūnu. 

XVII a. pradžios daugelyje jėzuitų metraščių vietų minimi stul- 
po pavidalo akmenys (menhyrai), kuriems buvo aukojami linai, 
audiniai, prijuostės, gėlės ir kt., tikintis „geros kloties“. Kai kurie 
iš jų vadinami „namų židinio dievais“ (2/2). Net iki XIX a. vidu- 
rio „Laimos“ ar „deivių“ akmenys buvo laikomi šventais. Prie jų 
deivės verpė žmogaus likimo siūlą. O po tais akmenimis tikėta esant 
gyvybės vandens. L. A. Jucevičius 1836 m. aprašė „deivių ak- 
menis“, kurių dar buvę daug Žemaitijoje ir Vilniaus gubernijoje. 


* LTA. Užrašyta 1971 m. Pakruojo rajone. 

Jie apie 1,5 m aukščio, gražiai nutašyti, sustatyti palei upes ir upe- 
lius ir apkasti grioviais. Tos vietos buvusios skirtos „deivėms val- 
dytojoms“ (203). 


Giltinė 


Mirties deivė, skirianti, lemianti mirtį, antroji Laimos pusė. 
Tautosakoje Laima ir Giltinė dvisėda joja ant žirgo ir Giltinė vadi- 
nama Laimos seserimi (/97, p. 199). Jos vardas sietinas su žo- 
džiais gelti, gilti, gėluo, galas. Tai mirtis moters pavidalu, su ilgu 
liežuviu, pilnu mirtinų nuodų. Ji įgelia žmogui, ir tas miršta. Gil- 
tinė, kaip ir Laima, būna viena arba trys. Ji įsikūnija į įvairius 
daiktus; gali būti ir šienkartė, ir stulpas. 

Giltinės liežuvis, dantys, liesumas („liesa kaip giltinė, vieni 
kaulai“) bei jos pasikeitimas į įvairiausius pavidalus rodo, jog tai 
Jabai sena deivė. Jai artima priešindoeuropinės kilmės Indijos dei- 
vė Kali su kabančiu liežuviu, žibančiais dantimis, liesa, amžinai 
alkana ir galinti kaitalioti savo pavidalą. Pietryčių Europos VI ir 
III tūkstantmečio pr. m. e. kapuose randamos liesų nuogų deivių 
su kaukėmis, ilga burna ir dantimis marmuro, kaulo ar molio skulp- 
tūrėlės greičiausiai vaizduoja mirties deives, lydinčias mirusįjį į ki- 
tą pasaulį. Varnos kapinyne, Bulgarijoje, atskirai kapuose aptikta 
V tūkstantmečio pr. m. e. vidurio kaukių su aukso dantimis, ilga 
burna, apskritomis akimis ir karūna. Jos turėjo simbolizuoti, ką ir 
skulptūrėlės, nes veido bruožai tie patys. Etruskų ir graikų Gor- 
gonos — medūzų galvos su didelėmis burnomis, kabančiais liežu- 
viais ir iltiniais dantimis bei gyvatiškai susisukusiais plaukais — 
tos pačios kategorijos būtybės, tik sudemonintos indoeuropiečių 
laikais. 


Gyvatė ir žaltys 


Gyvatė ir žaltys, kaip gyvybės ir jos atsinaujinimo simboliai, iš- 
liko iki mūsų laikų. Pavasarį gyvatė semiasi energijos iš saulės, 
o žiemą kaip kelmas ar trinka (latvių kalboje vienas iš jos pava- 
dinimų yra „kaladė“) velkama per kaimą ir sudeginama, kad pava- 
sarį vėl atgimtų. XIV—XVIII a. istorijos šaltiniai dažnai mini gy- 
vačių ar žalčių laikymą namie, jų gerbimą, girdymą pienu (213, 
p. 433; 194, p. 32—36; 192). Jei kas sunaikindavo šiuos šventus gy- 
vius, prarasdavo laimę ir namų gerovę. Tautosakoje likusios užuo- 
minos, istorijos šaltinių aprašymai ir Senosios Europos neolito bei 
žalvario amžių skulptūros rodo, kad priešistoriniais laikais deivė 
Gyvatė buvo garbinama kaip namų židinio dievybė, laimės, svei- 
katos, gerovės, vaisingumo davėja. Ji ir teriomorfinio, ir antropo- 
morlinio pavidalo. Deivė Gyvatė buvo visa žinanti ir tuo giminiška 
Laimai. Jos žinojimo šaltinis — karūna. Dar ir dabar tautosakoje 
išlikę motyvų apie gyvatės ar žalčio karūną: kas sugeba ją pagrieb- 
ti, pasidaro visa žinantis, mato paslėptus turtus. Karūnuota gyvatė 
pasirodo kaip milžiniška baltoji gyvatė, kaip sienojas. Už karūnos 

numušimą ar kitokį kėsinimąsi žmogų paprastai ji baudžia mirtimi. 
Salia karūnos yra stebuklingų „gyvatžolių“ — žolelių ar gėlyčių, 
kurios ne tik gydo, bet ir suteikia atgaivinimo bei visko žinojimo 
galią. Už gera gyvatė atsilygina gydančia, gaivinančia žolele. Jei 
žolelę padeda prie miegančio vaiko, jis visados bus laimingas. 

Salia moteriškos deivės Gyvatės vyriškos lyties žaltys greičiau- 
siai egzistavo priešistoriniais laikais. Iš medžio ir rago išdrožtų 
gyvačių bei žalčių rasta Narvos kultūros gyvenvietėse. Tačiau ant- 
ropomorlinių dievo Zalčio priešistorinių laikų skulptūrų (žalčio 
Žilvino prototipų) kol kas neaptikta. 


Maria, Marša 

Latvių mitologijoje išliko ypač sena mitinė būtybė, vardu Ma- 
ria, Maršavinia (Mūra, Maršavina) (vardas iš Marijos; ji kartais 
pavadinama ir Maria Magdalena) (186, p. 179). Mitologinėse dai- 
nose į ją kreipiamasi kaip į „pieno motiną“, ji vadinama ir „karvių 
piemene“: „Micla Mara, piena mate, tu bij vėca govu gane. Lai 
pieninš govim tek ka no Mapas avotina“ („Miela Maria, pieno mo- 
tina, tu senoji galvijų piemenė. Tegu pienelis karvėms teka kaip iš 
Marios šaltinėlio“). Maria susijusi su gyvuliais, ypač karvėmis. Ji 
veršelių gimimo deivė, visada būnanti, kai karvė veršiuojasi. Daž- 
niausiai pasirodo kaip juoda gyvatė, juoda višta ar juodas vaba- 
lėlis: „Melna odze ietecėja mana govu laidara; ta nebija melna odze, 
ta bij govu Maršavina“ („Juoda gyvatė įšliaužė į mano karvių 
tvartą; toji nebuvo juoda gyvatė, toji buvo mano karvių Maršavi- 
nia“). Baltos vištos pavidalu ji vadinama „govu (karvių) laima“. 
Latvių Maria, kaip ir lietuvių Laima-Dalia, yra aiški Senosios Eu- 
ropos deivės Paukštės, deivės Gyvatės įpėdinė. Ryšys su karvėmis ir 
pievomis sieja ją su graikų Hera. 


Ragana 


Ragana, dabar jau sudemoninta, degraduota mitinė būtybė, se- 
novėje buvo Mirties ir atgimimo deivė. Jos vardas susijęs su „re- 
gėti“, „numatyti“, „žinoti“. Latvių paraguone yra „ateitį numatanti 
moteris“. Tautosakoje išlikę motyvai, pvz., kad deginamos Raganos 
plaukai raitosi tartum gyvatės ir jai iš burnos išlenda žalčiukai, kad 
prie mirusios susirenka gyvatės ir ją laižo“, aiškiai rodo glaudų 
Raganos ir gyvatės ryšį. Kitas Raganos pavidalas yra paukštis. Ra- 
ganos skraido (pvz., žirniauti ir į susirinkimus). Zmogiško pavi- 
dalo Ragana gali būti ir nepaprasto grožio, ir labai baisi, susivė- 
lusiais plaukais, ilgais nagais, ir labai pavojinga — gali užleisti li- 
gas: sutraukti sąnarius, sumaišyti protą, kenkti vestuvėse, paversti 
jaunuosius vilkais, žvirbliais ir šunimis, o vyrus — arkliais ir juos 
jodyti ir nuvarginti, naktį nukirpti avims vilnas, atimti karvėms 
pieną (braukydama rankšluostį ar kitaip). Šiomis ypatybėmis Raga- 

na artima slavų Mokošai-Praskevijai Pialnicai bei Babai jagai ir 
graikų Hekalei. 

Ragana gali itin greitai keisti pavidalą: pasiversti ožka, kale, 
kiaule, kumele, pele, rupūže, gyvate, vabalu, šarka, kurapka, kregž- 
de, lydeka, raude, karosu. Pasirodo su karvės kojomis. Iš transfor- 
majų matyti, kad jos energija ir įtaka apima ne tik žmonių pa- 
saulį. 

Destruktyviais veiksmais Ragana primena gyvenimo realybę: 
nėra nieko amžina, kiekvienoje gyvybėje glūdi mirties grėsmė, kas 
gimė, turi mirti. Ji tarytum prižiūri, kad gyvybė neperžengtų gam- 
tos įstatymų; suriša žiedus į mazgus, nes negali būti amžino žy- 
dėjimo, perkerta pilnatį, kad nesuirtų gamtos ritmas. Gyvybės ener- 
gija turi būti grąžinama mirčiai, kad vėl ritmiškai atsinaujintų. 
Ragana — paradoksali asmenybė. Savo grožiu ir baisumu, naiki- 
nimo galia ji griauna žmonių iliuzijas, jog šiame pasaulyje viskas 
tik gražu, gera, tobula. 


Rupūžė 


Pagrindinis Raganos įsikūnijimo pavidalas yra rupūžė. Liau- 
dies tikėjimuose šis gyvūnėlis yra išlikęs kaip gyvybės, mirties ir 
atgimimo simbolis. Reikia žinoti, kaip su rupūže elgtis, nes joje 
susikryžiavę gyvybės ir mirties pradai. Atsilygindama už gera, ji 
prineša ir maisto, ir pinigų, bet už bloga baudžia mirtimi. Už bjau- 
rėjimąsi rupūžė gali pagauti žmogaus seilę, ir šis miršta. Jei jos 
nuodai užtykšta ant plikos vietos, užnuodija žmogų ar jis pasidaro 
šlakuotas kaip rupūžė. Gali užlipti ant miegančio žmogaus krūti- 
nės ir išgerti kvapą iš burnos. Antra vertus, ji turi gydomąją galią: 
radęs gyvą ar užmuštą rupūžę, dėk prie skaudulio,— pratraukia. 
Rupūžės pavidalas antkapiniuose paminkluose, kaip žinoma iš 
XIX a. pabaigos—XX a. pradžios Nidos kapinių Kuršių nerijoje, 
sietinas su atgimimo simboliu. Įdomu, kad ji dažnai vaizduojama 
su gėle (lelija) vietoj galvos — aiškiu atgimimo simboliu. 


Laumė 


Laumės yra dvilypės būtybės: nuostabios darbininkės — verpė- 
jos, audėjos, skalbėjos, apdovanojančios žmones materialinėmis gė- 
rybėmis, bet ir kenkėjos, mirties nešėjos, galinčios mirtinai nuvar- 
ginti vyrus, verpėjoms suverpti žarnas, gali kenkti ir gyvuliams: nu- 
kirpti avis, išmelžti karves, suvelti arkliams karčius. Laumės yra 
Laimos ir Raganos funkcijų dubliuotojos žemiškoje sferoje. Gerokai 
žmogiškesnės, jose glūdi iracionalūs moteriškumo elementai. Lat- 
viškai laumė yra zemes sieva — „žemės moteris“. Ji ir moteris, ir 
deivė. Kartais vadinama moteriške. 

Laumėse susipynusios konstruktyvios ir destruktyvios jėgos. Jų 
gerumas sąlygiškas, čia pat jis gali virsti mirties grėsme. Laumės 
gražios, ilgais geltonais plaukais, paprastai nuogos, labai patrauk- 

lios, turi ypatingą vaisingumo galią: kur pasirodo laukuose ir pa- 
deda dirbti, viskas klesti. Jos susijusios su vandens sfera, gyvena 
prie vandens telkinių ir akmenų; iš ten jų magiškoji galia. Gali 
pasiversti gyvuliais, ypač ožkomis, kumelėmis, ir paukščiais. Kar- 
tais pasirodo žmogišku pavidalu, bet paukščio kojomis, su gražiais 
drabužiais, bet vištos kūnu. 

Kai kuriais aspektais laumės yra teisingumo vykdytojos. Darbš- 
tiesiems padeda, net apdovanoja; našlaitėles, pvz., apdovanoja ne- 
sibaigiančiais drobių rietimais, o tinginius žiauriai baudžia. Geros 
ir darbščios motinos vaikus papuošia gražiausiais drabužėliais, 
čiūčiuoja, myluoja, o tinginės vaiką sugraužia. 

Susumuodami suklasilikuosime deives: 1) pagrindinės deivės ir 
2) giminiškos antrinės dievybės. 


Pagrindinės Senosios Europos kilmės deivės 


Laima 
Gimimo ir likimo deivė. 
Visa žinanti. 
Inkarnacijos: 
gegutė — likimo ir pa- 
vasario pranašė, pelėda, 
zylė — mirties pranašė, 
briedė, meška — gim- 
dančios deivės antrinin- 


kės 

Giltinė — Laimos 

mirtis 

Laima-Dalia 
materialinių gėrybių da- 
lytoja ir atėmėja. 

Inkarnacijos: 
antis, žąsis, gulbė, avi- 
nukas, akmuo, aitvaras- 

gyvatė-paukštis. 

Marša (iaivi ) — karvių 
Laima, veršelių gimimo 
deivė. 

Inkarnacijos: 
juoda gyvatė, višta, juo- 
das vabalėlis 


sesuo 


Ragana 


Lunarinė mirties ir atgi- 
mimo deivė. 
Gamtos cikliškumo saugo- 
toja, neleidžianti gyvybės 
jėgoms peržengti ribų. 
Visa žinanti ir numatan- 
ti. 
Labai graži ir baisi mote- 
ris, kartais — karvės ko- 
jomis skraidanti kaip 
paukštis 
nkarnacijos: 
pagrindinė — rupūžė, to- 
liau — ožka, kumelė, 
varna, šarka, ežys, ly- 
deka, karosas ir kt. žu- 
vys. 


Gyvatė, Zaltys, rupūžė — 
gyvybės energijos ir atsi- 
naujinimo simboliai. 
Priešistorinių laikų deivė 
Gyvatė ir dievas Zaltys — 
namų židinio dievybės, 
sveikatos, laimės, vaisin- 
gumo davėjai. 


Zemyna 


Zemės vaisingumo deivė. 
Zemė motina ir Mirusiųjų 
motina 
Skaisti, tyra Teisingumo 
deivė. 


Inkarnacijos: 
žemės sauja, akmenys, 
upės, ežerai, medžiai, 


gyvybės medis, kalnai 


Giminiškos antrinės dievybės 


Laimos ir Raganos sferai priklausančios dievybės: 
Laumė —Laimos ir Raganos funkcijų vykdytoja žemėje, latvių 
zemes sieva — „žemės moteris“, antgamtiška darbinin- 
kė, teisingumo įsikūnijimas, duodanti ir atimanti gė- 
rybes, vaisingumą, nešanti mirtį 
Austėja — ištekančių ir nėščių moterų globėja. Bitė. 
Zemynos sierai priklausantys dievai: 

Vaižgantas —linų ir kanapių globėjas, gimstantis ir mirštantis die- 
vas, lietuvių Dionizas 
Rugių boba —kultivuotų augalų gimstanti ir miršlanti jėga 
Medeinė ir 
Giraitis — miškų globėjai 
Lazdona —riešutų ir lazdynų globėja, vaisingumo įsikūnijimas 
Zemėpatis, 
Zemininkas — Žemynos brolis, sodybos ir ūkio globėjas 
Puškaitis —žemės įsikūnijimas, skleidžiantis kvapus ir gimdantis 
kaukus 
Pagrindinės deivės, be abejonės, yra atsiradusios priešistori- 
niais laikais. Kai kurie bruožai, pvz., transtormacijos į vandens 
paukščius, gyvates, briedes, meškas, gali siekti vėlyvojo paleolito 
laikotarpį. Kitos, pavyzdžiui, žemės derlingumo, dievybės susifor- 
mavo vėliau, greičiausiai įsigalint žemdirbystei. Visos susijusios 
su paslaptingomis vandens, žemės, akmens jėgomis. Iš čia imasi 
gyvybė, ir jos pačios yra gyvybės įsikūnijimas. Kita vertus, turi 
destrukcijos galią ir ja balansuoja gyvybinės energijos perteklių. 
Antrinės dievybės išryškina kai kurias pagrindinių deivių funkcijas 
arba yra moteriškųjų deivių padėjėjos. Senosios Europos mitolo- 
gijai būdingas funkcijų dublikavimas ir triplikavimas: vienos dei- 
vės pasirodymas dviem pavidalais ir keliais vardais (Laima ir Gil- 
tinė, trys Laimos, trys gulbės). Be to, deivės pasirodo ir būriais (ra- 
ganos skrenda būriais, daug laumių vienu metu), viena iš jų būna 
vyriausioji. Šis bruožas atspindi matriarchalinę struktūrą. 


b. Indoeuropietiškos kilmės dievai ir deivės 


Senosios Europos deivės neatskiriamos nuo žemės ir vandens, 
o indoeuropiečių dievai ir deivės, priešingai, daugiausia susiję su 
dangumi, dangaus kūnais ir reiškiniais: šviesa, saule, žvaigždėmis, 
mėnuliu, perkūnu. Tai būdinga gyvulių augimtojų kultūrai. Svar- 
biausių dievų vardai kartojasi daugelyje Europos ir Azijos indo- 
europiečių kalbų. Antai baltų Dievas (iš * Deivas), prūsų Deyws, 
dangaus šviesos dievas, giminiškas sen. indų dyaus, graikų Zeus 
(iš *Djeus), lotynų Deus (iš *deivos), germanų Tivas. Finougrų 
kalbose /aivas reiškia „dangus“. Tai seniai iš baltų kalbų pasisko- 
lintas žodis, taip pat rodantis dievo ryšį su dangumi, dangaus švie- 
sa. Kai kuriose kalbose tų pačių vardų neišliko, tačiau tebėra pa- 
našūs jų pavidalai ir funkcijos. Visai neabejotinos tebėra paralelės 
tarp baltų Perkūno ir skandinavų Thor ar vokiečių Donner — visi 
jie griausmo dievai. Bendros indoeuropiečių dievų ir deivių vardų 
pavidalų ir funkcijų šaknys yra neginčijamos. Lyginamoji mitolo- 
gija rodo, kad jie turėjo būti atsinešti iš indoeuropiečių protė- 
vynės. 

Baltų mitologijoje ryškiausi indoeuropietiškos kilmės dievai ir 
deivės yra: Dievas (latvių Dievs), jo dvyniai sūnūs, Dievo sūneliai 
(latvių Dieva dėli), Saulė, Saulės dukra ir dukros, Aušrinė, latvių 
Auseklis, Mėnulis, arba Mėnuo (latvių Mėness), dangaus Kalvis 
(Kalvelis, Kalvaitis), Perkūnas, Velinas (latvių Vels, prūsų Pato- 
las) ir ugnies dievai Gabija ir Gabjaujis ar Jagaubis. 

Dievas 


Vyriausiasis indoeuropiečių panteono dievas buvo Dievas. Po 
krikšto šiuo žodžiu imta vadinti krikščionių dievą. Taip vienas svar- 
biausių indoeuropiečių dievų asimiliavosi su krikščionių aukščiau- 
siuoju dievu, o kai kurios jo funkcijos atiteko krikščionių šventie- 
siems: Jonui, Jurgiui bei Izidoriui. Baltų dievas dar nėra pakanka- 
mai rekonstruotas, nors latvių mitologas H. Biezajis, remdamasis 
latvių mitologinėmis dainomis, yra išleidęs knygą apie jį (185). 

Vardas Dievas, prancūzų kalbininko A. Mejė (Meillet) teigimu, 
yra indoeuropietiškas par excellence, nes to žodžio šaknis randama 
beveik kiekvienoje indoeuropiečių kalboje. Kaip minėjome, jo vardo 
reikšmė siejasi su dangumi ir dangaus šviesa. Iš lyginamosios in- 
doeuropiečių mitologijos matyti, kad Dievas buvo Dangaus švie- 
sos dievas, dienos ir sutarčių globėjas, taikos ir draugystės dievas, 
teisingas, tyras ir išmintingas, tai augalijos augimo skatintojas ir 
jos globėjas. Lietuvių ir latvių patarlės mini jį Kaip teisėją, sutarčių 
globėją, tyrą, teisingą ir nepiktą. Sakoma: „Kas Dievo žadėta, 
bus ištesėta“, „,„Su Dievu nesibarsi, nepasiginčysi, provos nekelsi“. 
Tačiau baltų tautosakoje ryškiausiai išliko Dievo, kaip šviesos ir 
dienos globėjo bei augalijos augimo skatintojo, funkcijos, nes jo- 
mis jis nesusiliejo su krikščionių dievo funkcijomis. 

Kardinolo Valenčio 1604 m. pranešime apie latvių pagonybę 
Dangaus dievas minimas kaip „aukščiausiasis dievas“: ...„ef cre- 
dono un Dio Supremo che chameno Tebo Deves“. „Tebo Deves“ 
yra latvių Debess dievus, Dangaus dievas (184, p. 323). Ankstesnių 
šaltinių dievų sąraše šio dievo vardas yra pačioje pradžioje. 1522 m. 
Volynės metraštyje, kur minimi Mindaugo dievai, sakoma: „per- 
vomu Nrenadeevi...“ (213, p. 52; 198, p. 49—51) (čia greičiausiai 
minimas dievas, kurį V. Manhardtas, A. Mežinskis ir A. Greimas 
verčia į „namo dievą“). Prūsų dievų 1530 m. sąraše pirmasis mi- 
nimas Occopirmus „deus coeli et terrae“ (Dangaus ir žemės dievas) 
(213, p. 233, 295) tikriausiai suprastinas kaip visų pirmasis (uka 
„pirmas“). Tai patvirtina lietuvių ir latvių dainose išlikęs Dievų 
dievaitis arba Didysis dievaitis. Lietuvių sekminių dainoje sakoma: 
„Didysis dievaitis tedovanoja raktus, tenupina vainikus. Tegu su- 
jungia, priglaudžia, rakteliais rausia“ (2/5, p. 306). Dainose krei- 
piamasi į Dievą kaip į „didį sėjužėlį“: „Oi tu, Dievužėli, didis sė- 
južėli, dovanok pėdelį, o atstumk vargelį. Užaugink javelius ant 
pūstų laukelių, išbarstyk sėkleles ant žalių lankelių (/89, p. 15). 

Latvių mitologinėse dainose Dievas pasirodo kaip jaunas gra- 
žus vyras, su sidabro apsiaustu, kepure; jo drabužiai papuošti ka- 
bučiais. Diržas ir kalavijas, kaip ir karaliaus, — pagrindiniai atri- 
butai; jis panašus į karalių. Tai patvirtina geležies amžiaus kuni- 
gaikščių kapai (pvz., IV ir V a. Sūduvos Šveicarijos kapinyno ir 
Taurapilio, Utenos raj., kapai). Dievas turi žirgus sidabro pakink- 
tais, aukso balnais. Jo pilis ant kalno (dangaus), su trejais sidab- 
riniais vartais, įvairiais ūkiniais pastatais, pirtimi, sodu, pievomis 

ir medžiais. Nuo šio kalno Dievas joja raitas arba važiuoja aukso 
ar vario karieta arba rogėmis, laikydamas aukso vadeles su aukso 
kutais. Zemėn leidžiasi lėtai, atsargiai, kad nenukrėstų rasos laše- 
lių, nesustabdytų želmenų augimo, nesutrukdytų artojų ir sėjėjų 
darbo. Jis pakyla virš rugių, sutrypia piktžoles. Dainose taip pat 
minimas dirbantis: ruošia dirvą, sėja rugius ar miežius iš sidabro 
sėtuvėlės, net medžioja ir daro alų (185; 184). Dievas, kaip minė- 
jome, yra augalijos augimo skatintojas ir saugotojas. 

J. Meletijus, XVI a. pradžioje rašęs apie sūduvių tikėjimus, ša- 
lia kitų prūsų dievų mini Schwaytestix. Suaixtix kaip Sviesos dievą, 
kurį maldaudavo siųsti šviesą javams, žolei ir gyvuliams (213, 
p. 65, 248). Sis sūduvių dievas Zvaigždys (?) galėjo būti artima lie- 
tuvių ir latvių Dievo paralelė arba jo atskiras aspektas, Šviesos die- 
vas, analogiškas latvių Usiniui (Usinš) (188). Patrimpas, vienas 
iš trijų pagrindinių prūsų dievų, šalia Perkūno ir Patolo (pagal 
S. Grunau), taip pat lygintinas su Dievu. Jis vaizduojamas jaunas, 
be barzdos, varpomis papuošta galva. Tai augalijos ir laimės die- 
vas (213, p. 195—197, 221). 

Daug patarlių rodo Dievo sėjėjo ir laukų derlingumo, globėjo 
vaidmenį. Prisiminkime lietuviškas patarles, pvz.: „,„Sotins Dievas“, 
„Dievas paskalsins“, „Dievas sėja ir pjauna“, „Duok, Dievuli, pie- 
voj karklyną, putroj kunkulą“, „Ką Dievas sodina, tą ir laisto“, 
„Dievas sutvėrė rugį, kvietį, avižą“. Rugys siejamas su Dievu, todėl 
rugius sėja šviesią dieną švariai, baltai apsirengęs sėjėjas. 

Baltų mitologijai būdingas Dievo ir Laimos bendravimas ir kai 
kurių jų funkcijų susiliejimas. Latvių mitologinėse dainose Dievas 
ir Laima kartu tariasi ir sprendžia žmogaus gyvenimo ir dienos il- 
gumą. Joninių išvakarėse Laima ir Dievas pasirodo drauge: 


Laima gaja ausu lauku, 

Ausu skaru mėteliti; 

Dievipš gaja rudzu lauku, 

Rudzu rogu cepuriti (182, Nr. 1600). 

(Laima ėjo avižų lauku apsisupusi avižų varpų skara; Dievulis ėjo rugių lau- 
ku užsidėjęs rugių varpų kepurytę.) 


Svarbiausia Senosios Europos deivė Laima, indoeuropiečiams 
atėjus į Pabaltijį, neprarado savo vaidmens, tik kai kuriomis funk- 
cijomis susiliejo su Dievu kaip dangaus šviesos ir augalijos augi- 
mo skatintoju, o Dievas perėmė iš jos lėmimo ir dalijimo funkcijas. 
Šitai atsispindi patarlėse: „Dievo valia, Dievo ir dalia“, „Dievas 
duoda, Dievas atima“, „Dievas ką lemia, tą žmogus ir turi“, „Die- 
vas leidžia (kuria) žmogų, skiria dalį“. Taip baltų mitologijoje 
iškilo dievų pora — Laima ir Dievas, kuriuos galime vadinti aukš- 
čiausiais baltų dievais, analogiškais graikų mitologijoje Herai ir 
Dzeusui. 

Dievas buvo ir metų laikų dievybė, neatskiriama nuo saulės švie- 
sos — jaunos, stiprios ir senos. Ziemą jis gimsta su žiemos saule, 
vasaros pradžioje, kai pati trumpiausia naktis, su saule triumfuoja 

(dabartinės Joninės). Prieškrikščioniškose baltų šventyklose Die- 
vas greičiausiai buvo garbinamas įvairiais metų laikais, turbūt skir- 
tingo pavidalo, panašiai kaip šiaurės vakarų slavų trijulė Jarovi- 
tas—Rujevitas—Sventovitas, žinoma iš XI ir XII a. šaltinių. Svie- 
sos stebėjimą ir garbinimą liudija vyriausiojo kunigo žynio Krivės 
XIV—XVII a. aprašymai. Minima, jog jis prižiūrėjo, kad sėjos pra- 
džioje būtų garbinama naujoji šviesa, žvejojant — pilnoji, o nu- 
imant derlių — senoji šviesa (218, IV, 4, 6; 213, p. 422). 


Dievo sūneliai 


Dievo sūneliai (latvių Dieva dėli), dvyniai, kaip ir sen. indų 
Divo napata, buvo Dievo funkcijų vykdytojai žemėje. Jie ypač pa- 
deda laukų darbuose: sėja, akėja, pjauna, taip pat medžioja, žu- 
vauja, daro alų. Dirba greitai, magiškai. Jų arklas, akėčios, sėtuvė- 
lė — auksiniai, sidabriniai, dieviškos spalvos. Dar dažniau dvyniai 
pasirodo kaip Dievo žirgai, analogiškai sen. indų dievui Ašvinui 
(Ašvins). Latvių mitologinėse dainose jie išneria iš marių ar Dau- 
guvos kaip širmi žirgai su aukso balnais, aukso kamanomis ar 
su žvaigždžių gūniomis ir vadelėmis. Kaip aukso žirgai traukia 
saulės vežimą per dangaus kalną, niekad nepavargdami, nesiilsė- 
dami. Jie nuolat budi prie Saulės dvaro vartų, nes Saulytė, dan- 
gaus nuotaka, pažadėta jiems, tik, deja, Mėnulis pavilioja Sauly- 
tę ir pasiima į savo valtį, kur ji taiso bures. Dvyniai irgi turi obelinę 
valtį, iriasi gelbėti Saulytės. Randa marių pakrantėje skalbiančią, 
bet jau per vėlu, ji brenda gilyn ir iš bangų matyti tik jos karūna 
(227). Kitose mitų nuotrupose, latvių dainose Saulės dukra ar duk- 
ros vakare plauna ąsotį mariose ir dingsta po vandeniu. Besilei- 
džiančios saulės šviesa buvo įsivaizduojama kaip skysta substan- 
cija ąsotyje, kuris nugrimzta į marias. 


Saulės dukra 


Saulytė, latvių Saules meila, dangaus nuotaka, yra indų vedų 
Sūryi (Saulės dievo), Sūryjos dukros (Duhila Sūryasyai) paralelė 
(indų Sūryja — vyriškos giminės). Baltų Saulytė galėjo būti ir Sau- 
lės, ir Dievo dukra, nes baltų mitologijoje Dangaus šviesos dievas 
ir vyriškasis Saulės dievas, atrodo, senovėje yra susilieję į vieną. 
Saulė, važiuojanti vario ratais per dangų, ugninių uepavėrg ai 
žirgų traukiama, galėjo būti atskira vyriška mitinė tigūra, bet dėl 
vietinės kultūros įtakos paversta moteriška. Saulytė yra patriarcha- 
linio panteono mergelė, dirbanti įvairius moteriškus darbus; ji 
audžia, skalbia ir džiauna skaras (debesis). Kaip nuotaka ji teka 
aukso, vario spinduliais. Jos poetinis vaizdas ryškus saulės trium- 
fo dieną (birželio 24), kai ji pasipuošia raudonu paparčio žiedų vai- 
niku ir „šoka ant sidabro kalvos su sidabrinėmis kurpaitėmis“ (210, 
Nr. 435). Tautosakoje, ypač latvių mitologinėse dainose, minimos ir 
kelios Saulės dukros. 

Aušrinė 


Aušrinė — „antroji Saulė, gražuolė, meilės deivė“. J. Lasickis 
XVI a. ją taip apibūdino: „Aušrinė yra nusileidžiančios ir virš ho- 
rizonto pakylančios saulės spindulių deivė (209, p. 40; 197, p. 130 
ir kt.). Ji pirmoji apšviečia dangų, išsklaido tamsą. Pagal rytinę ir 
vakarinę žvaigždę ūkininkai pradėdavo ir baigdavo dienos darbus. 
Pirmą kartą besibučiuojančius sužadėtinius turėjo matyti Aušrinė. 
Mislėse ji minima sėdinti ant aukso krėslelio („„Aušta dienelė, dan- 
guj raselė. Sėdi panelė ant aukso krėslelio“)*. Sita graži panelė 
krikščionybės laikais susiliejo su mergele Marija (pvz., mįslė — 
„Vaikštinėjo Pana Marija anksti rytą, pametė perlus“; atsakymas: 
perlai=rasa), ir senasis jos paveikslas iš dalies dingo, tačiau pa- 
sakose išliko dar labai archaiškų Aušrinės bruožų, kuriuos atkūrė 
A. Greimas (197, p. 113—141). Iš pasakų motyvų žinome, kad Auš- 
rinė turi dvarą marių saloje (pasakoje „Saulė ir vėjų motina“ šiau- 
rys sako: „Tai ne Saulė... yra pana ant marių salos, turi dvarą, 
su tokiais plaukais kaip Saulė“). Ši antroji Saulė yra tokia graži, 
kad į ją užsižiūrėjęs Mėnuo nepatekėjo dvi dienas ir dvi naktis, o 
Saulė prisipažįsta, jog Aušrinė gražesnė ir tyresnė už ją. Pasakose 
ji pasirodo kaip marių kumelė, plaukianti per vandenis, o kai kurių 
mįslių motyvai ją sieja su karve. Visai galimas daiktas, kad seno- 
vėje karvė buvo Aušrinės šventas gyvulys. Avestos kalboje daena 
reiškia „melžiama karvė“, indų kalboje dhena reiškia „šventa ka|- 
ba, poezija, liturgija“, o dhih — „įžvelgti“ (216, p. 23—45). Lietu- 
vių mjslėje balta karvė reiškia aušrą ir dieną: „Balta karvė sublio- 
vė — visos tvoros suskėlė“. Indų kalboje ligi šiol ušas turi dvi 
reikšmes: „aušra“ ir „karvė“. Kalbiniai ryšiai leidžia manyti seno- 
vėje, maždaug prieš keturis penkis tūkstančius metų, buvus karvių 
aukojimo deivės Aušrinės garbei ritualą. 

Latvių mitologijoje reikšmingesnė ne moteriška Austrinia, bet 
dievaitis Auseklis, rytinė žvaigždė. Jis pasirodo su žirgu, kurį jam 
parūpino Saulė, ir šviesiais dangaus spalvos drabužiais: šilkiniais, 
auksiniais. Auseklis meilinasi Saulės dukterims, bet šios jį uždarė, 
ir jis tris dienas nepatekėjo (187, p. 21). Kai kuriose mitologinėse 
dainose Auseklis siuva Saulei aukso bei sidabro drabužius (šiomis 
funkcijomis jis, atrodo, bus susiliejęs su Austra, Austrinia). Lietu- 
vių mitologijoje Auseklis turi vyriškos lyties paralelę — Aušrinės 
brolį — pasakų Aušrinės tarną, marių paslapčių saugotoją ir savo 
trijų seserų karvių vadovą bei globėją. Zoomortiniu pavidalu Auš- 
rinės brolis pasirodo kaip bulius ir kaip eržilas (197, p. 174). 


Aušveitis 


Prūsų Aušautas ar Aušveitis (rašomas Auschauts, Ausschwey- 
tus), XVI a. šaltiniuose lotyniškai verčiamas Saturnas ir Aescu- 
lapius, vadinamas ligonių ir sveikųjų dievu, maloningu bei geru 


*LTR. Užrašyta 1935 m. Rimšėje, Ignalinos rajone. 

(213, p. 233, 243, 245, 249, 299). Tai atskiras dievas, galėjęs turėti 
ryšį su dangaus šviesa. 


Mėnuo 


Mėnuo, Mėnulis, latvių Meness — labai aiškus indoeuropietiškas 
dievas. Jis ir „Dievo kumelys“ (mįslė: ...gimė dievo kumeliukas 
auksinėm kamanom, sidabrinėm patkavom“ — Mėnuo) (211, 
p. 870), galįs plaukioti per vandenis (nakties dangų), ir gražus ka- 
rys karalaitis (/97, p. 171—173). Latvių mitologinėse dainose jis 
vilki kario drabužiais, su žvaigždžių apsiaustu. Globoja karius, su 
žvaigždžių pulkais skuba gelbėti jaunų karių. Aušrinė ir vakari- 
nė — Mėnulio žirgai (/84, p. 338). Mitų nuotrupose jis — jaunikis. 
Veda Saulytę, bet neištikimas, įsimyli Aušrinę; supykęs Perkūnas 
perdalija jį kardu. 

Mėnulis yra sveikatos, grožio, laimės ir turto teikėjas. Siomis 
funkcijomis jis iš dalies susimaišęs su Laima-Dalia, skiriančia dalį. 
Kaip periodiškas saulės nusileidimas ir užtekėjimas, taip ir mėnu- 
lio išnykimas bei pasirodymas jauno mėnesio pavidalu turėjo di- 
džiulę įtaką gyvulių augintojų galvosenai. Buvo tikėta, kad jaunas 
mėnulis neša šviesą, sveikatą, visokeriopą laimę, buvo ypač ger- 
biamas. Lietuvių tikėjimuose yra išlikusių daug maldelių, kuriomis 
kreipiamasi į mėnulį, prašant sveikatos, grožio, jaunystės. Buvo 
tikima, kad jaunatyje gimęs žmogus visą gyvenimą liekąs jaunos 
išvaizdos, o pilnatyje gimęs bus turtingas. Mėnulis, kaip ir Dievas, 
vyra augalijos augimo skatintojas. Pagal jo fazes, jaunatį ar pil- 
natį, sėjami ir sodinami tam tikri augalai (/8/!, p. 46—48). Prūsų 
Pilnitis, remiantis XVI a. šaltiniais, yra dievas, „skatinantis varpų 
augimą, javų gausumą ir pripildantis klojimus“. Lotyniškai ver- 
čiamas deus divitiarum, turto ir gausingumo dievas, ir lyginamas 
su romėnų Plutonu — irgi turto ir gausingumo dievu (2/3, p. 269, 
300, 509). 


Dangaus kalvis 


Nuostabus dangaus meistras Kalvis Kalvaitis vandenų pakraš- 
tyje arba danguje kala saulę arba žiedą, arba karūną, arba „aukso 
kupką“ (puodelį), kad po nakties ar žiemos vėl galėtų pasirodyti 
saulė. Taip pat kala karūną Aušrinei, sidabro ss ir aukso pen- 
tinus Dievo sūneliams. Kai jis kala debesyse, sidabro žiežirbos 
krinta žemyn į vandenį, latvių mitologinėse dainose — į Dauguvą. 
Kalvis turi didelį kūjį. Iš misionieriaus J. Prahiškio 1431 m. apra- 
šymo sužinome, kad lietuviai garbinę didžiulį geležinį kirvį, kuriuo 
saulė buvo išlaisvinama iš vergijos*. Vergija čia suprastina kaip 

* Iš: Enea Silvio Piccolomini. Historia de Europa, Cap. XXVI „De Lituania“; 

anaudotos vienuolio Jeronimo Prahiškio žinios: „guae solem colebalt ct malleum 
erreum rarac magniludinis singulari cultu venerabatur. .. olim pluribus mensibus 
nen luisse visum solem, guem rex potentissimus captum reclussisset in carcere 
mMunitissimae turris“.— Scriptorcs Rerum Prussicarum, IV (1861—1874), p. 237— 
239; taip pat (213, p. 135). 

žiemos jėgos, iš kurių saulę po žiemos reikia išgelbėti, ir dėl to 
Dangaus kalvis dideliu kūju ją turi iš naujo nukalti. Baltų Kalvis 
(Kalvelis, Kalvaitis) istorijos šaltiniuose pasirodo XIII a.,* o jo 
kilmė siekia metalų amžiaus pradžią. Jis giminiškas skandinavų 
Volundrui ir Velantui ir suomių /lmarinenui. 


Perkunas 


Perkūnas yra viena iš pačių ryškiausių baltų mitologijos būty- 
bių, nesukrikščionintu pavidalu išlikusi ligi šiol. Tai teisingumo 
dievas, tiesus, nekantrus, nepermaldaujamas, labai gerbiamas, ir 
jo bijoma. Be reikalo negalima minėti jo vardo. Jį gali ištarti tik 
vyresni žmonės ir pagarbiai, paprastai mažybine ar malonine for- 
ma — Perkūnėlis. Kadangi jo vardas buvo tabu, vartojama daug 
antrinių: Dundulis, Dundusėlis, Burbulis, Bruzgulis, Burzgulis, 
Tarškutis, Tarškulis, Trenktinis, Dryžulis, Sarkutis, Akmeninis kal- 
vis ir kt. Perkūnas kartu yra žemės vaisintojas, be to, valo nuo jos 
blogio ir žiemos jėgas. Jėgą atspindi griausmas, jo gyvuliai — 
bulius ir ožys, jo medis — ąžuolas. Antropomorfiniu pavidalu Per- 
kūnas buvo įsivaizduojamas kaip stiprus ir jaunas vyras su vario 
barzda, su kirviu rankoje. Per akmeninį kalną (dangų) jis lekia 
ugnine dvirate ožiu pakinkyta karieta. Jo ratai skelia kibirkštis. 
Pirmasis griaustinis pavasarį prikelia žemę, pradeda dygti, želti 
žolė, žaliuoti medžiai. Tik po jo piktosios jėgos išvalomos iš žemės 
ir vandens. Tada galima maudytis ir dirbti tam tikrus darbus. Di- 
dysis Perkūno priešas — velnias (Velinas). Su juo jis daugiausia 
kovoja, taip pat ir su piktais žmonėmis, svaido žaibus ir kirvį. Ne- 
pakenčia melagių, vagių, pagyrūnų, savimylų. Jo jėga persiduoda 
per kirvį ir žaibo nutrenktus daiktus, kurie gydo ligas, saugo nuo 
piktų dvasių, padeda vaisingumui ir gimdymo metu, garantuoja ir 
saugo derlių. Be kirvio, Perkūno kaip vaisintojo jėga persiduoda 
per oželį bei jo paukščius — balandį, arba karvelį, ir dudutį (ku- 
kutį) (195, p. 466—479). 

Indoeuropiečių kalbų žodžiai su šaknimis per-, par- susiję su 
ąžuolo, ąžuolijos ar kalno viršūnės pavadinimais: hetitų perunas 
ir sanskrito pdrvatas reiškia „kalno viršūnė“, keltų herc — „ąžuo- 
lija“, lotynų guercus iš *perkwus — „ąžuolas“. Sanskrito Parj-any- 
aks reiškia „griausmas“ ir „debesis“. Šių šaknų kartojimasis ir 
reikšmė rodo, kad ryšys tarp Perkūno ir griausmo, Perkūno ir 
ąžuolo yra labai senas ir paveldėtas iš indoeuropiečių prokalbės. 

Ąžuole glūdi šventa Perkūno ugnis. Iš M. Pretorijaus XVII a. 
aprašymo žinome, kad šventoji ugnis, prižiūrima kunigų (vaidilų, 
žynių), dievų garbei degė visą laiką. Jei ji užgesdavo, reikėdavo 
įžiebti iš ąžuolo, trinant medį pilkais, t. y. Perkūno, akmenimis 
(213, p. 535). XV a. šaltiniai (J. Dlugošo „Lenkijos istorija“, rašy- 

* Minimas Volynės metraštyje ryšium su Mindaugo krikšto nuvertinimu 


1252 metais. Vardas užrašytas iškreiptas „Teljavel“. Sakoma, kad „TcIjavel kala 
saulę ir padeda ją ant dangaus“ (213, p. 51, 60, 65). 

ta 1455—1480 m.) mini, kad dėl užgesusios šventosios ugnies vai- 
dilos ir vaidilutės turėdavo mirti (213, p. 139). 


Ugnis 


Šventoji ugnis degė ant kalnų ar upių pakrantėse, Perkūnui 
skirtose vietose. Sios šventvietės greičiausiai priklausė ar visai 
genčiai, ar visam miestui, ar kaimui. Šalia viešos šventosios ugnies 
kiekviename name buvo šventas židinys, kuriame neužgesdavo 
ugnis. Ją prižiūrėjo šeimos motina. Tik kartą per metus, vidurva- 
sario šventės išvakarėse, ji buvo simboliškai užgesinama ir vėl įžie- 
biama. Pati ugnis suantropomorfintu pavidalu žinoma Gabijos var- 
du. Latviai turėjo ugnies motiną (Uguns male), prūsai — ugnelę 
(Panikė). XVII-XVIII a. šaltiniuose minimas vyriškos lyties ug- 
nies dievas Gabjaujis arba Jagaubis, lotyniškai verčiamas Vulca- 
nus (romėnų ugnies dievas), kuriam buvo aukojamas gaidys per 
Gabjaujos šventę — kūlimo pabaigoje. Ir vardas, ir pavožto po 
puodu gaidžio laikymas prieš Bukojiras Gabjaujį leidžia apibūdinti 
kaip „Apgaubtos ugnies dievą“ (197, p. 294). 


Velas, Velinas 


Šalia Dievo ir Perkūno trečias iš svarbiausių baltų dievų buvo 
Velas, Velinas, kurio nudievinimo procesas įvyko tik paskutiniai- 
siais šimtmečiais (196, p. 37—92). Dar 1761 m. G. H. Stenderio 
latvių gramatikoje Vels minimas kaip „mirusiųjų dievas“, o veli 
(vėlinės) — „mirusiųjų dievo dienos“. XVI a. Velionis aiškinamas 
kaip „vėlių dievas“. Slavai turi dievą Veles, Volos, galai — Vellau- 
nus. Indocuropietiška šaknis *uel- susijusi su mirusiaisiais ar ini- 


rusiųjų karalyste. Šiaurės germanų Val-hall — „mirusiųjų karalys- 
tė“, valr-—, „karo lauko mirusysis“ (20!). Tolesni semantiniai ry- 
šiai rodo šią šaknį esant giminišką su regėjimu, numatymu, ma- 
gija, muzika bei su ganykla (202, p. 579—599). Slavų dievas Volos 
yra galvijų dievas. Sen. germanų lytis vollr- (iš *w0ltu) reiškia 
„ganyklą“, hetitų wellu- (iš *welsu, *welnu) — irgi „ganyklą“, 
„pievą“ (219, p. 64—69). „Velo karvės“ (vefu govs) minimos lat- 
vių mitologinėse dainose. 1582 m. M. Strijkovskio kronikoje duota- 
me lietuvių dievų sąraše yra „Goniglis Dziewos“. Tai greičiausiai 
galvijų ar ganyklų dievas, kuriam ant didelio akmens buvo aukoja- 
mi galvijai. Iš sakmių žinome, kad velnias turi didžiules galvijų 
bandas. 

Lyginamoji indoeuropiečių mitologija rodo Velą, Veliną buvus 
analogiška dievybe indų Varunai, persų Ahuramazdai, skandinavų 
Odinui, airių Cū Chulain'ui. Sis dievas irgi kūrėjas, kosminės tvar- 
kos saugotojas ir sutarčių sudarytojas, nakties, vandenų ir akmenų 
valdovas, susijęs su vaisingumu, galvijais ir turtu, su naktimi ir 
juoda spalva. Jis yra juodų gyvulių kūrėjas. Karingas, kerštingas 
ir piktas, baudžia mirtimi, ypač korimu, ir yra svarbiausias Perkū- 
no priešas. 

Velinas — vienaakis magikas, visa regintis ir numatantis, galintis 
keisti savo pavidalą, dažniausiai pasiverčiantis gyvuliais, ypač vil- 
kais ir piktais šunimis. Šie pagrindiniai bruožai yra užsikonservavę 
lietuvių ir latvių tautosakoje, o toponimai (Velnio bala, Velnio akis, 
Velnio tiltas ir kt.) rodo, kad Velo, Velino vardas susijęs su pelkė- 
mis, balomis, akmeningomis vietomis, užtvankomis, tiltais. Pelkių, 
balų, raistų pavadinimai su šaknimi vel- liudija Velino gyvenamąją 
vietą buvus pelkėse, raistuose, balose. Lietuvių kalbos ir literatūros 
institute užregistruota apie 400 vietovardžių su šaknimi vel-: iš jų 
apie 409, sudaro pelkių ir raistų pavadinimai. Antrą vietą užima 
ganyklų ir pievų pavadinimai. Velnio tiltai ir rėvos siejasi su Ve- 
lino stiprumu. Legendose ir sakmėse jis — milžiniškų akmenų ne- 
šiotojas, rėvų ir tiltų statytojas, gali būti toks sunkus, jog, atsisto- 
jęs ant akmens, įspaudžia pėdą. 

Prūsų Patolas buvo lietuvių ir latvių Velo, Velino paralelė, 
S. Grunau teigimu, „aukščiausias prūsų dievas“*. Patolo vardas 
XVI a. kronikose minimas arba kartu, arba pakeičiamas Pocollum 
Pecols, Piculus, Pykullis vardais, atitinkančiais lietuvių Pikulas, 
Pikis, Piktis. „Velnias yra Piktis“,— aiškinama K. Sirvydo XVII a. 
žodyne. Tai rodo šį dievą buvus piktą, baudžiantį. XVIII ir XIX a. 
žodynuose Velnias verčiamas „Zorngott“, „Hėlengoti“. Apie 100 
Lietuvos vietovardžių yra su šaknimi pik!-. Piktumo bruožas jungia 
jį su germanų Wodan: gotų k. wo Fs „piktas“, sen. anglų k. w0d 
„įsiutęs, piktas, baisus“. 

Velinas baudžia žmones nuolatiniu žmogaus mirties reikalavi- 
mu, savo pinklėmis apraizgo gyvenimą. Sakmėse jis nuolatos vi- 
lioja žmones į mirtį: gaigalo, kito nepaprasto paukščio ar ožiuko pa- 
vidalu įklampina pelkėse; pasivertęs vilku, sudrasko; kaip baisi 
juoda žviegianti kiaulė mirtinai išgąsdina; pasivertęs juodu šuni- 
mi, kapinėse įkanda, ir žaizda negyja; jaujose ar pirtyse moterims 
nulupa odą; kaip žaltys užšokęs uogautojai ant kaklo pasmaugia 
ją arba jo negalima numesti; naktį, įsirangęs į lovą, gali mirtinai 
išgąsdinti, o užgulęs kaip maišas — uždusinti (/83). XVI a. S. Gru- 
nau „Prūsijos kronikos“ skyriuje apie prūsų pagonybę Patolas mi- 
nimas kaip baisus nakties dievas, reikalaujantis mirties ir aukoti 
brangiausius daiktus**. 

Velnio viena akis viską mato. Germanų dievas Odinas (Wodan) 
taip pat buvo vienaakis; vieną akį jis paaukojo už tai, kad atsigėrė 
stebuklingo vandens iš šaltinėlio, tekančio iš po kosminio medžio 
šaknų. Nuo to jis pasidarė visa žinantis ir numatantis. Senasis lie- 
tuvių Velinas turbūt irgi panašiai pasielgė. Apie vienos akies pa- 
aukojimą yra tokių faktų: anot K. Ilenenbergerio, kurio 1595 m. 
knygoje*** aprašyta lietuvių pagonybė, netoli Įsruties, Mažojoje 


* S. Grunau „Prūsijos kronika“, rašyta 1510—1530 m. (213, p. 196). 

*+ S. Grunau. upes kronika“ (2/3, p. 197). 

+» Hennenberger K. Erklūrung der preussischen grossen Landtaliel oder 
Mappen, etc. (Karaliaučius, 1595). Tekstas pakartotas: AMannhardt W. Letto- 
preussische Gėtterlehre.— Riga, 1936, S. 313. 


Lietuvoje, buvęs šventas šaltinėlis Golbė, kurio dėka žmonės pasi- 
darydavo vienaakiai, t. y. atiduodavo akį už tai, kad atsigėrė ste- 
buklingo vandens. Būti vienaakiu buvo laikoma nepaprasta garbe. 
XVI a. antrojoje pusėje dar buvę galima sutikti senų vienaakių 
vyrų. Ligi mūsų laikų išlikusiose sakmėse galima pasidaryti viena- 
akiu visa matančiu, jei žinai, kokiu vandeniu velnias patrina savo 
vieną akį, bet jei jis tai sužino, tuoj išduria tą akį. „Velnio akis“ 
vietovardžiuose (balų pavadinimuose) greičiausiai susijusi su ta 
stebuklinga visa matančia velnio — Velino — akimi. 

Aiškiaregiškumo motyvas nuolat pasitaiko sakmėse apie velnio 
vakarėlius ir šokius su muzikantais gražiausiuose rūmuose, kurie 
pavirsta pelkėmis, kai tik užgieda gaidys, o velnio šokdinti žmonės 
randami pasikorę (180). 

Aptarti pagrindiniai ir antriniai indoeuropiečių kilmės dievai 
bei jų gyvuliai ir augalai pateikiami lentelėje: 


Pagrindiniai indoeuropiečių kilmės dievai 


Dicvas 


Dangaus šviesos dievas. 
Dienos ir sutarčių 
globėjas. 
Taikos ir draugystės 
dievas. 
Augalijos augimo skatin- 
tojas, susijęs su saulės me- 
tų laikais 
Jo gyvuliai: elnias, žirgas, 
jautis, maži paukšteliai 
Augalai: beržas ir kiti Ia- 


puočiai 
Ginklai: durklas, kardas 
Antriniai dievai 


Mėnulis — Nakties 
šviesos dievas, karys, au- 
galijos augimo skatinto- 


as 
Dievo suneliai 
dvyniai. lirgai 
Saulytė— 

Saulės dukra (dukros), 
dangaus nuotaka 
Aušrinė-— 
gražuolė, meilės 
marių pana 


deivė, 


2. Sventyklos 


Perkūnas 


Griausmo dievas. 

Zemės vaisintojas. 
Teisingumo dievas 

Jo gyvuliai: bulius, ožys 
Paukščiai: balandis ir ku- 
kutis 
Medžiai: 
mukšnis 
Ginklai: kirvis, lankas ir 
strėlė 


ąžuolas,  šer- 


Jos gyvuliai: karvė, kume- 
ė 

Aušrinės brolis — 
Aušrinės tarnas, karvių 
valdovas, marių paslapčių 
saugotojas 
Latvių Auseklis, 
žvaigždė 


rytinė 


Velas, velinas 
(velnias) 


Ziaurus ir piktas mirties ir 
požemio karalystės dievas. 
Galvijų dievas. 

Dievas inagikas, keičiantis 
avidalą į ką tik nori 
uodų gyvulių ir paukščių 

adis Bai 
o augalai: alksnis, spyg- 

liuočiai Ša 

Ginklai, įrankiai: ietis, vir- 

vės kilpa 


Dangaus kalvis, 
Kalvelis 

Kasdien kala Aušrinei 
naują saulę, karūną, Die- 
vo sūneliams — balno kil- 


pas 
Gabija — namų židinio 
ugnis 

Gabjaujis — apgaub- 
tos ugnies dievas 


Baltų priešistorinė architektūra buvo medinė. Dėl to iš archeo- 


loginių kasinėjimų sunku tikėtis daug informacijos. Anksčiau baltų 
religijos tyrinėtojai teigė, jog baltai neturėjo šventyklų. Tačiau 

negalima ignoruoti fakto, kad XIV a. istorijos šaltiniai mini „šven- 
tus namus“ (domos sacros) ir „šventus miestus“ (sacras villas) 
(213, p. 122, 130), galinčius reikšti šventyklas ir dideles bei svar- 
bias šventąsias vietas. Pagaliau ir archeologiniai tyrinėjimai ati- 
dengė nemaža medinių šventyklų ir pastatų kompleksų aplink pi- 
liakalnio pavidalo kalną. Iš 1955—1957 m. kasinėjimų į pietus nuo 
Smolensko, t. y. rytų baltų teritorijoje, matyti, jog kai kurie įtvir- 
tinti piliakalniai buvo ne gyvenamosios vietos ar tvirtovės, o šven- 
tovės. Piliakalnių šventyklos datuojamos nuo V a. pr. m. e. iki VII 
m. e. amžiaus. Keliose tokiose vietose rasta daug kultūrinių sluoks- 
nių su apskritomis mažomis šventyklomis ir įvairiais kulto pasta- 
tais (229). Taigi archeologiniai kasinėjimai rodo, kad priešistori- 
niais laikais, kaip ir istorinių laikų pradžioje, būta „šventų mies- 
tų“ — svarbių religinių centrų, į kuriuos apeigoms rinkdavosi žmo- 
nės iš plačių apylinkių. 

Viena iš geriausiai ištirtų šventovių yra Tušemlios piliakalny- 
je, 50 km į pietus nuo Smolensko, prie Tušemlios upelio — Sožo 
intako. Jo apatiniame, V—VI a. pr. m. e., sluoksnyje rasta daug 
stulpaviečių, bet pastatų neįmanoma rekonstruoti. Antrame sluoks- 
nyje, priklausančiame |II m. e. a., aptikta apskrito 6 m skersmens 
pastato liekanų. Jis pastatytas iš stačių 20 cm skersmens stulpų. 
Visame to sluoksnio paviršiuje rasta labai daug stulpaviečių — 
įvairių pastatų liekanų, o centre aptikta net 50 cm pločio ir 70 cm 
gylio duobė, kurioje, manoma, stovėjo stabas (stulpas su dievo 
skulptūra). Virš šio sluoksnio buvo kitas, datuojamas VI—VII a., 
kuriame piliakalnio pakraščiais irgi pastebėta pastatų liekanų, o 
šiauriniame gale stovėjo apskrita vertikalių rąstų 5,5 m skersmens 
šventykla. Jos viduryje buvo didžiulė duobė — stulpinės skulptūros 
liekana. Piliakalnis apjuostas 3 m aukščio smėlio pylimu. Maži pa- 
našūs į kambarius su akmenų židiniais mediniai pastatai vienas 
greta kito juosė pylimą iš vidaus (pav., 91, 97). Toliau ėjo vidinė 
ovali stulpų eilė, iš kurios matyti, jog stovėjo 20x30 m dydžio 
pastatas dengtu stogu, palaikomu dviejų eilių rąstų. 

Dar keletas stulpaviečių ir sudegusių sijų tarp stulpų eilių lie- 
kanos rodo buvus vidines sienas (bendras rekonstruotas vaizdas 
matyti iš pav. 93). 

Gorodoke, 12 km nuo Tušemlios, buvo rasta beveik tokia pat 
šventovė. Jos ankstyviausios kultūrinės liekanos datuojamos I a. 
pr. m. e., vėlyviausios — tuo pačiu amžiumi kaip ir Tušemlios vir- 
šutinis sluoksnis. Čia irgi aptikta apskritos 5 m skersmens šven- 
tyklos liekanų. Jos viduje rasta meškos kaukolė ir taip pat stulpa- 
vietė. Smolensko, Mogiliovo ir Minsko apylinkėse žinoma dar ke- 
letas panašaus tipo šventovių. 

Rytų baltų didžiulės šventovės ir mažos apskritos šventyklos, 
taip pat panašios rytų bei šiaurės vakarų slavų XI ir XII a. šven- 
tyklos ir šventovės rodo buvus ilgai trukusią ir labai paplitusią 
šventyklų statymo tradiciją. Dauguma vakarų slavų šventyklų bu- 
vo keturkampės (pvz., XII a. Arkonos šventykla Riūgeno saloje, 

Šnindios 


91. Tušemlios VI-VII a. 
rės rytuose: / — duobės; 


piliakalnio šventovė su apskrito plano šventyklėle šiau- 
akmenys aplink židinius; 3 — puodų šukės, girnos 


2 


ir kitokie radiniai; 4 — pylimas 





g Aogiaoas medinis pastatas aplink Tušemlios piliakalnio šventovę ir šven- 
ykla 





93. Bendras Tušemlios piliakalnio vaizdas 


viduryje su dideliu stulpu — skulptūra, vaizduojančia dievą Svan- 
tevitą). Svarbiausios baltų šventovės piliakalniuose galėjo būti 
skirtos Dievui, Velinui arba Perkūnui. 

Sventoves buvus liudija ir kalbos paminklai. Jau XIX a. Latvi- 
joje pastebėta, kad bažnyčios kalnas (baznicas kalns) ir alkakalnis 
(elka kalns) yra netoli svarbių piliakalnių*. 

Pagoniškąjį baltų tikėjimą krikščionių misionieriai vadino ido- 
latrija (stabmeldyste). Idolų (stabų) istorijos šaltiniuose aptinka- 
ma nuo 1240 m. Christburgo sutarties**. Dažnas stabų ir stabmel- 
dybės minėjimas liudija buvus dievų skulptūrų. Tūkstančių dievu- 
kų egzistavimas Lietuvoje iki mūsų dienų kalba apie labai gilią 
skulptūros tradiciją. Dievukų drožimas, mano įsitikinimu,— ne 
krikščionybės atnešta, o vietoje gimusi tradicija ir turėjusi trukti 
penkis ar daugiau tūkstančius metų. Skulptūros temos kito su kiek- 


š i sa pastebėjo A. Bylenšteinas, žr. Šiurms E. Baltische  Alkhūgel, 
„116—132. 

** Christburgo sutartyje (213, P. 41) sakoma: „Ydolo, guem semel in anno, 
collectis irugibus, consueverunt coniingere et pro deo colere, cui nomen Curche 
imposuerunt, vel aliis diis...“ 

viena nauja epocha, panašiai kaip kinta pasakojamosios tautosakos 
temos, bet išliko senoji dvasia. Tokie yra, pvz., Dievo motina—Ze- 
mė motina ir Rūpintojėlis — susirūpinęs mirštantis dievas, augali- 
jos dvasia, Vaižganto palikuonis. 

Zynių, vaidilų, atliekančių ir tvarkančių apeigas šventyklose bei 
namuose, buvimą rodo rašytiniai šaltiniai. Lotyniškuose tekstuose 
jie vadinami „sancti viri“, „auguri“, „nigromantici“, „sacerdotes“ 
(šventi vyrai, pranašai, burtininkai, kunigai). 1075 m. Adomas Brė- 
menietis, rašydamas apie kuršius, sako: „Jų namai pilni pagonių 
žynių, pranašų, kurie netgi apsirengę vienuolių drabužiais. Prana- 
šysčių čia ieško iš viso pasaulio, ypač ispanai ir graikai“ (!, p. 197). 
Zyniai buvo išmintingi seniai, renkami ir didžiai gerbiami kaip die- 
viški žmonės, panašiai kaip krikščionių vyskupai (2/3, p. 244). 
P. Dusburgas 1326 m. rašė, jog Nadruvos krašte, Romuva vadina- 
moje vietoje, buvo žynys, vardu Krivė. Kilmingieji ir paprasti žmo- 
nės jį gerbė kaip popiežių. Jo valdžiai per karus su Kryžiuočių 
ordinu priklausė ne tik Nadruva, bet ir Lietuva, Kuršas bei Ziem- 
gala — beveik visos baltų žemės (2/3, p. 88). Sis aprašymas su- 
gestionuoja hierarchinę žynių sistemą. Kokio ji senumo, deja, ne- 
galime pasakyti, bet aišku, kad susikūrusi ne istorinių laikų pra- 
džioje, o daug anksčiau. Vyrai žyniai vadovavo apeigoms ir aukojo 
vyriškiesiems indoeuropiečių dievams. Šalia „šventų vyrų“ buvo ir 
„šventų moterų“ — žynių, burtininkių, kurios tvarkė apeigas ir au- 
kojo deivėms, ypač Žemynai ir Laimai. Jos minimos visais istoriniais 
laikais, jų buvo dar ir XIX a.—XX a. pradžioje. 

Svarbiausias „šventų moterų“ ir „šventų vyrų“ uždavinys buvo 
žinoti, kaip elgtis per kiekvieną šventę, bet kuriuo metų laiku, ir 
tarpininkauti tarp dievų ir žmonių, kad laimingai klostytųsi gyve- 
nimas. Pagrindinės funkcijos — aukojimas ir pranašavimas. Ir ar- 
cheologijos, ir istorijos šaltiniai liudija ypač intensyvų gyvulių 
aukojimą svarbiausiems vyriškiesiems dievams: Perkūnui, Dievui, 
Velinui. Perkūnui buvo aukojami ožiai ir buliai, kitiems dievams — 
žirgai, galvijai ir net žmonės. Moteriškosioms deivėms ir chtoninėms 
dievybėms aukota maistas, grūdai, linai, audiniai, gaidžiai ir vištos. 
Archeologai yra radę ne tik priešistorinių laikų, bet ir XV—XVII a. 
aukurų ir aukų duobių su gyvulių kaulais (226, p. 330; 225, p. 79— 
88). Ilgiausiai, beveik iki XX a., buvo aukota Laimai ir Zemynai. 


3. Laidojimo papročiai ir tikėjimas " 
pomirtinį gyvenimą 


Deginimo paprotys, rytų baltų žemėse įsigalėjęs nuo V—VI a., 
o kuršių — tik nuo X a., laikėsi ir įvedus krikščionybę. Lietuvos 
didieji kunigaikščiai labai iškilmingai buvo deginami iki XIV a. 
pabaigos. Antai Algirdas sudegintas su 18 karo žirgų 1377 m. miš- 
ke į šiaurę nuo Vilniaus: „Jis buvo sudegintas su geriausiais žir- 
gais, drabužiais, išpuoštais auksu, sujuostas pasidabruotu diržu, 

apsiaustas-mantija padabinta karoliais ir brangakmeniais“. Algirdo 
brolis Kęstutis panašiai palaidotas 1382 m.: ...,, ir buvo matoma 
žmogaus ūgio duobė, pilna pelenų... ir niekas neišvengė žuvimo: 
žirgai, drabužiai, ginklai ir visa kita. Su juo buvo sudeginta visa: 
medžioklės paukščiai ir šunys“*. J. Dlugošas, rašęs XV a. pirmo- 
joje pusėje, mini, kad kiekviena lietuvių šeima šventuosiuose miš- 
kuose turėjusi savo aukurą; ten degindavusi mirusius šeimos narius 
ir artimuosius su žirgais, balnais, brangiais drabužiais (218, p. 142). 
Prancūzų pasiuntinys Zilberas "de Lanua (Ghillebert de Lanoy), 
keliavęs po Kuršą 1413 m., mini buvus sektą, kurios nariai miru- 
siuosius degino ant ąžuolinių rąstų piramidžių netoli miškų su vi- 
sais drabužiais, vertingiausiais papuošalais (213, p. 175). Taigi 
dar XV a. pagoniški deginimo papročiai nebuvo išnaikinti. Archeo- 
logai, tyrinėdami kalvas ir miškelius, vadinamuosius alkus, duo- 
bėse ir židiniuose rado daug medžio anglių bei pelenų, o tarp jų — 
žmonių ir gyvulių kaulų, kalavijų ir kitų ginklų fragmentų, įrankių 
bei apdegusių papuošalų (223). 

Anglosaksų keliautojas Vulfstanas, keliavęs po aisčių (prūsų) 
žemes apie 880—890 m., paliko labai įdomų laidojimo papročių ap- 
rašymą. Jame minimas ilgas mirusiųjų laikymas iki deginimo. Pa- 
cituosime visą tekstą: „Aisčiai turi paprotį mirusį žmogų apie mė- 
nesį ar du laikyti nedegintą, apsuptą giminių ir draugų. Karaliai 
ir kiti kilmingieji laikomi tuo ilgiau, kuo turtingesni, kartais namie 
jie guli nedeginti pusę metų. Ir visą laiką, kol kūnas yra namie, 
geriama ir linksminamasi bei žaidžiama. Nunešę kūną ant laužo, 
tą pačią dieną padalija likusį turtą į penkias ar šešias dalis, o 
kartais ir į daugiau, priklausomai nuo mirusiojo turtingumo. Tada 
padeda didžiausią jo dalį apie mylią nuo miesto, paskui kitą, trečią 
dalį, kol visas turtas išdėstomas mylios atstumu. Paskutinė dalis 
padedama arčiausiai miesto, kuriame guli mirusysis. Tuomet už 
penkių ar šešių mylių nuo turto sušaukiami vyrai, turintys greičiau- 
sius žirgus. Eikliausio žirgo šeimininkas pirmas pasiekia didžiausią 
dalį. Paskutiniajam paėmus mažiausią turto dalį, esančią arčiausiai 
miesto, visi išsiskirsto su turtais ir gali juos turėti. Todėl greiti 
žirgai yra labai vertinami. Išsidaliję visą turtą, nuneša mirusįjį ir 
sudegina drauge su ginklais ir drabužiais. Beveik visas turtas būna 
išeikvojamas, kol mirusysis taip ilgai laikomas namie. Ir dar aisčiai 
turi .paprotį būtinai sudeginti žmones; jei kas randa nesudegusį 
kaulą, reikia mokėti didelę išpirką (gali būti sunku išsipirkti). Tarp 
aisčių yra gentis, mokanti daryti šaltį, todėl užšaldytas lavonas gali 
ilgai gulėti ir negesti. Jei kas atneša du indus, pilnus alaus ar van- 
dens, jie padaro, kad užšaltų, ar tai būtų vasara ar žiema“ (12, 
p. 54—56). 

Sermenų lenktynės minimos ir vėliau, bet Vulistano aprašymas 
yra ir ankstyviausias, ir smulkiausias. Ilgai išlaikyti nepalaidotą 
kilmingą mirusįjį yra bendras indoeuropiečių paprotys. Jį rodo ir 


* Mini Hermanas Vartbergė ir Vygandas Marburgietis (213, p. 123, 124). 

musių lervų žymės ant Vidurio Europos kilmingųjų skeletų (193, 
p. 104). Įvairūs lavonų išlaikymo ir balzamavimo būdai, žinomi 
baltų gentims istoriniais laikais, sugestionuoja gilesnes šio papro- 
čio šaknis. 

Sermenims pjaudavo jaučius. Per ilgas laidojimo apeigas buvo 
raudama. Raudos, be abejonės, siekia priešistorinius laikus. Isto- 
rijos šaltiniuose jos minimos nuo XIII amžiaus. Per karus baltams 
reikėjo daug laiko apraudoti žuvusius karžygius ir sudeginti juos. 
1210 m. per karą su Kalavijuočių ordinu kuršiai prie Rygos sustab- 
dė mūšį trim dienoms „žuvusiems sudeginti ir apraudoti“ (199; 
213, p. 33). 

Apie ūkininko mirtį pirmiausia turi sužinoti jo arkliai ir galvijai, 
o apie bitininko — bitės. Jei jiems nepranešama, arkliai ir bitės taip 
pat žus. Be to, arklys negali vežti savo šeimininko į kapines, nes 
tada pats mirtų ar susirgtų. Šie tikėjimai, išlikę iki XX a., yra pas- 
kutinieji žmogaus ir jo gyvulių gilaus ryšio liudininkai, o priešis- 
toriniais laikais tikėta, kad gyvuliai keliauja į kitą pasaulį tarnauti 
savo šeimininkui. Pirmaisiais m. e. amžiais prūsų žirgai buvo lai- 
dojami stati su visa apranga, paruošti joti. P. Dusburgas, 1326 m. 
kalbėdamas apie prūsų tikėjimus, mini, kad notangai, viena di- 
džiausių prūsų genčių, buvo deginami pasodinti ant žirgų „in eguo 
cremalus“ arba „ligatus super eguum suum est crematus“, t. y. „pri- 
rištas ant žirgo ir sudegintas“ (213, p. 85). Zirgus laidota gyvus. 
Tai rodo kai kurių virvėmis surištos kojos, užrištos akys, avižojų 
pilnos šnervės. Iš to paties P. Dusburgo dar sužinome, jog prieš 
lJaidojimą žirgas varinėjamas ir nuvarginamas taip, kad vos pastovi 
ant kojų. Buvo manoma, jog kariai raiti joja į mirusiųjų karalystę. 
Dar ne taip seniai tikėta, kad mirusieji raiti atjoja aplankyti savo 
šeimų ir dalyvauti mirusiųjų šventėje bei daugelyje kitų švenčių. 
XVII a. rašytiniai šaltiniai mini, jog per mirusiųjų šventę prie kapo 
atvežamos arklio žarnos ir oda, kad tai padėtų mirusiajam parjoti 
namo (206, p. 479). 

Metraštininkai aprašė žiaurias kovas, apgulimus Lietuvoje per 
užtrukusius Kryžiuočių ordino ir lietuvių karus ir dažnai stebėjosi, 
kaip lietuviai įstengia lengvai mirti. Pats siaubingiausias įvykis 
buvo 1336 m. Pilėnų pilyje prie Nemuno. Kai lietuviai suprato, jog 
neišlaikys apgulimo, uždegė didelį laužą, sumetė į jį visus turtus 
ir brangenybes, nužudė savo žmonas ir vaikus, paskui kreipėsi į 
kunigaikštį Margirį, kad juos nužudytų. Per apgulimą sena moteris 
kirviu nužudė šimtą vyrų, o kai priešai įsiveržė į pilį, ir pati nusi- 
žudė. Vygandas Marburgietis, aprašinėdamas šią sceną 1393— 
1394 m. Eiliuotojoje kronikoje, vertina tai kaip antžmogišką aktą ir 
baigia žodžiais: „Tačiau tai nenuostabu, nes jie tai padarė, vado- 
vaudamiesi savo tikėjimu, ir dėl to sutiko mirtį daug lengviau...“ 
(213, p. 120). Po nepasisekusio lietuvių puolimo Estijoje 1205 m. 
keturiasdešimt žuvusių karių našlių pasikorė. Ilenrikas Latvis Li- 
vonijos kronikoje rašo: „Tai nenuostabu, nes jos tikėjo, kad labai 
greitai vėl bus su savo vyrais“ (213, p. 30). 

Daugelis priešistorinių kapų, kuriuose randama tuo pačiu metu 
palaidotus vyrą ir moterį, gali būti aiškinami kaip savanoriškas 
žmonos palaidojimas, mirus vyrui (Indijoje šis paprotys žinomas 
beveik iki XX a.). Mirusio karaliaus ar žemvaldžio buvo laidojama 
ne tik žmona, kiti šeimos nariai, bet ir tarnai bei mylimi vergai. 
Krikščionybės platintojai draudė „laidojimą su žinonėmis“. Pana- 
šaus tikėjimo atgarsių yra išlikusių iki XX a.: mirus susižiedavusiai 
merginai ar vaikinui, laidojimo ceremonija būdavo lyg ir vestuvės, 
buvo dainuojamos vestuvinės dainos, net šokaini šokiai, o miręs ir 
gyvas sužieduotiniai aprengiami vestuviniais drabužiais. Buvo ti- 
kima, jog mirę giminės ir draugai taip pat dalyvauja vestuvėse. 
Mirusiojo apvesdinimas po mirties susijęs su tikėjimu, kad mirę 
nevedę neišgyveno jiems skirto laiko ir dalios, panašiai kaip nena- 
tūralia mirtimi mirę žmonės. Kadangi jie neišgyveno, kiek jiems 
skirta, grįžta, vaidenasi ir kenkia gyviesiems. Sugrįžtančių nusi- 
žudėlių buvo labai bijomasi, dėl to jiems paprastai nukirsdavo gal- 
vas ar juos persmeigdavo šermukšnine lazda. 

Mirusiųjų vėlės toliau gyvena šeimos ir kaimo bendruomenės 
gyvenimą smėlio kalneliuose, „vėlių kalneliuose“, kur turi savo na- 
mus, stalelius, uždengtus lininėmis staltiesėmis, ir suolelius. Į tą 
karalystę reikia jeiti pro vartelius: „Atkelk vėlių vartelius, atdaryk 
vėlių dureles“, — sakoma raudoje (204, p. 144). Prie vartų yra var- 
tininkė, kuriai reikia duoti maisto, kad atkeltų vartelius (2/3, p. 62). 
Lietuvių ir latvių raudose bei mitologinėse dainose išlikę vaizdai 
rodo persikėlimą į gražų aptvertą dvarelį su varteliais, į švarią 
seklyčią, kur stovi stalelis ir suoleliai. Priešistoriniai pilkapiai su 
akmenų ar medžio konstrukcijomis galbūt ir yra tie smėlio kalneliai 
su kambariais. Daugelyje latvių dainų kalbama apie kapus mažoje 
smėlio kalvoje, kartais tokioje pilnoje, jog nebėra kambarių naujai 
atvykstantiesiems (22/, p. 132). Kai kurie žalvario amžiaus pilka- 
piai iš tikro yra perpildyti kapų. 

Greta mažybiškai apdainuoto smėlio kalnelio buvo tikima ir 
statų, aukštą kalną, į kurį mirusysis turi įkopti. Dėl to turi pasi- 
rūpinti į kapą pasiimti gerus nagus arba pasinaudoti žvėrių na- 
gais*. Ant šio stataus kalno gyvena dievas, kuris susikviečia vėles. 
Toliau iš mitologinių dainų sužinome, kad pomirtinė karalystė iš 
tikrųjų yra ne tiek kalnas, kiek vieta už kalno: „Už kalno yra mano 
motulė, ten, kur saulelė“, už matomo pasaulio krašto, dausose. 

Vėlės atsiskyrimas nereiškia mirusiojo ir gyvųjų fizinių ryšių 
nutraukimo. Vėlė toliau gyvena tą patį gyvenimą ir periodiškai 
lanko gyvuosius, o gyvieji palieka jai vietą prie stalo ir maitina. 
Tačiau baltų tikėjimuose, be vėlės, dar yra siela — amžinoji gyvy- 
bės jėga, kuri neišeina iš žemės, neišskrenda paukščių taku į dau- 
sas, o persikūnija į medžius, gėles, gyvulius ar paukščius. Iš mirš- 

* M. Strijkovskis „Kronikoje“ (1582 m.), aprašydamas kunigaikščio degini- 
mą 1271 m. ties Neries ir Vilnios santaka, mini, jog bajorai metė į laužą lūšies 
ir Kori nagus, nes tikėjo, kad jie padės mirusiajam įkopti į statų kalną (213, 
p. . r 

tančio kūno ji išeina su kvapu, atodūsiu ir tučtuojau pereina į kitą 
gyvą kūną. Vyrų dvasia dažniausiai persikūnija į 4žuolus, beržus, 
uosius, moterų — į egles ir liepas. Ligi šio šimtmečio senose kapi- 
naitėse augančių medžių nelietė medkirčio ranka: medžiuose ir 
kapinių žolėje teka mirusiųjų kraujas. Be augalų, siela taip pat per- 

94. XIX a. pabaigos Nidos kapinių mediniai paminklai 


eina į paukščius: moters — į gegutę ar antį, vyro — į sakalą, ba- 
landį, varną ar gaidį. Antkapiniuose paminkluose atsispindi tikėji- 
mas persikūnijimą. Nidos kapinėse iki dabar buvo išlikusių medi- 
nių paminklų, kuriuose galime atpažinti rupūžės pavidalą ar ko- 
jas, paukščius i ir augalinius motyvus (pav. 94 ). 

Požiūris į mirtį ir pomirtinį gyvenimą aiškiai dualistinis. Vėlė 
ir siela — labai skirtingos substancijos: vėlė — bekūnė, bekraujė, o 
siela — amžinoji gyvybės jėga, energija. Dualizmas aiškintinas 
tuo, kad šitos sąvokos paveldėtos iš skirtingų religijų: vėlė — iš in- 
doeuropiečių, o siela — iš priešindoeuropietiškosios Senosios Euro- 
pos. 

Baigiamosios pastabos 


1. Baltų kultūrą sudaro du pagrindiniai komponentai: priešin- 
doeuropinis, arba Senosios Europos, ir indoeuropietiškasis, išsiru- 
tuliojęs iš Eurazijos stepių (kurganų) kultūros. Indoeuropiečių kal- 
bą ir visuomeninę patriarchalinę, patrilinearinę ir trijų klasių 
struktūrą į Rytų Pabaltijį, Baltarusiją ir Vidurio Rusiją apie 2500 m. 
pr. m. e. atnešė virvelinės keramikos kultūros žmonės, suindoeuro- 
pietinti Vidurio Europos gyventojai. 

2. Baltų kultūrinės grupės susidarė tuoj po indoeuropiečių at- 
ėjimo, apie 2500—2000 m. pr. m. erą. Jau tada jos buvo neviena- 
lytės, skyrėsi trys pagrindiniai arealai: 1) Rytų Pabaltijo, 2) Dnep- 
ro aukštupio ir 3) Okos ir Volgos aukštupio sritys. Skirtumai aiš- 
kintini kultūros substrato ir gamtos sąlygų nevienodumu. 

3. Didelėje Siaurės rytų Europos teritorijoje tarp Berlyno ir 
Maskvos buvo baltiškų sričių. Tai įrodoma baltiškų indoeuropietiš- 
kos kilmės vandenvardžių paplitimu. Kiek kuri kultūra išsilaikė, 
archeologai sprendžia iš kiekvienos srities laidosenos specifikos ir 
piliakalnių kultūrinių sluoksnių, be to, iš baltams būdingo papuo- 
šalų stiliaus nuo žalvario amžiaus iki istorinių laikų pradžios. Nuo 
kitų tautų stiliaus šis skiriasi smulkiu geometriniu raštu, kuris me- 
talo dirbiniuose atspindi medžio dekoravimo ir audinių raštus. 

Daug baltiškų žemių prarasta dėl VI—VII a. prasidėjusio rytų 
slavų veržimosi į Desnos baseiną. Dnepro aukštupio baseino baltiš- 
kumas archeologiniais radiniais įrodomas iki IX—X a. (Bancerovš- 
činos kultūra). XI-XII a. į pietvakarius nuo Maskvos minimi ga- 
lindai. Jų kilmė sietina su prūsų galindais, kurie į rytų baltų že- 
mes atėjo pirmaisiais m. e. amžiais (Zarubincų kultūros žmonių 
ekspansija). 

4. Vakarų baltų (prūsų ir kuršių) žemės buvo artimai susijusios 
su Vidurio ir Siaurės vakarų Europa. Materialinės kultūros atžvil- 
giu Rytų Pabaltijys buvo viduryje tarp Vidurio Europos žalvario 
amžiaus kultūros (Ūneticės — lužitėnų), vėliau Romos imperijos 
provincijų ir vakarų finougrų žemių. Kultūros naujovės į šiaurę 
buvo perduodamos per baltų žemes. Tai liudija metalo dirbinių pa- 
plitimas bei baltiški skoliniai finougrų kalbose. Gintaras buvo vie- 
nas iš svarbiausių mainų objektų su Vidurio ir Pietų Europa. II a. 
jau pasirodo kai kurių prūsų genčių vardai: Ptolemėjo žemėlapyje 
pažymėti galindai ir sūduviai. 

5. Rytų baltų (lietuvių, latgalių, žiemgalių, sėlių ir ryčiausių — 
budinų bei neurų) sritys rečiau gyvenamos ir labiau izoliuotos. 

Kraštinių sričių kaimynai buvo Volgos vidurupio finougrų gentys, 
pietuose — skitų protėviai ir skitai, o pirmaisiais m. e. amžiais — 
gotai. Herodoto V a. pr. m. e. minimi neurai ir budinai sietini su 
Milogrado kultūra Pripetės — Dnepro vidurupio baseine ir su nede- 
koruotosios keramikos kultūra Desnos, Okos ir Volgos aukštupio 
baseine. 

6. Gerovės ir tikro kūrybingumo baltai pasiekė Romos imperijos 
laikais. Tada ypač išaugo metalo kultūra. Dainose minimos aukso, 
sidabro, vario metaforos greičiausiai siekia tuos laikus. Antrasis 
ryškus materialinės kultūros pakilimo laikotarpis — VIII-XI a., 
kai išaugo amatai ir išsiplėtė prekyba su Skandinavija, Vakarų ir 
Vidurio Europa, arabų kraštais, o XI-XIII a.— su Kijevo Rusia. 

7. Pusiau istoriniai laikai prasidėjo nuo IX a., kai istorijos šal- 
tiniuose pasirodė žinių apie administracinę kuršių ir prūsų genčių 
struktūrą bei papročius. Baltų žemės buvo susiskirsčiusios į kara- 
lystes, o šios — į daugelį sričių, tarp kurių buvo konfederacija ir 
hierarchija. Karalystėje laikytasi bendrų įstatymų. Panašiai tvar- 
kėsi graikų, keltų, germanų, slavų ir kitos indoeuropiečių tautos. 

8. Mitologija, kurią galime pavadinti kultūros archeologija, at- 
spindi tuos pačius pagrindinius baltų kultūros bruožus kaip ir ar- 
cheologijos paminklai. Deivės, dievai ir simboliai paveldėti iš dvie- 
jų labai skirtingų ideologijų: matricentrinės, matrilinearinės Seno- 
sios Europos ir patriarchalinės indoeuropietiškosios. Chtoninė ir lu- 
narinė simbolika bei visa kuriančios deivės yra iš Senosios Europos, 
būdingos žemdirbių kultūrai, o vyriškieji dievai, žirgai, ginklai, 
dviejų polių simbolių (šviesos—tamsos, gėrio—blogio) sistema, 
dangaus šviesos ir dangaus kūnų simboliai būdingi karingai gyvu- 
lių augintojų kultūrai. Abiejų struktūrų elementai, laikui bėgant, 
susikryžiavo, išlaikė ir žemdirbiui, ir piemeniui-kariui būdingus psi- 
chikos bruožus. Baltų mitologijai labai tipiškas žemės, vandenų, 
miškų, augalų, taip pat ir dangaus šviesos, ugnies, saulės, mėnulio, 
žirgo gerbimas. Priešistorinių laikų religija buvo politeistinė. Prieš 
krikščionybės įvedimą vyravo oficialioji indoeuropietiška religija, 
buvo statomos medinės šventyklos, skirtos svarbiausiems vyriškie- 
siems dievams. k 

9. Istorinę Lietuvą sudarė centrinis baltų kultūros branduolys, 
dar nepažeistas vokiečių iš vakarų ir slavų — iš rytų. 

Baltų, ypač lietuvių, kalbos ir mitologijos konservatyvumas — 
gilios senovės išlaikymas — aiškintinas tuo, kad keturis tūkstan- 
čius metų miškinguose plotuose išsilaikė ta pati kultūra, svetimos 
įtakos jos beveik nepalietė, nekalbant apic kraštines sritis. 

